
Măreţ  popas  aniversar: 

100  de  ani  de  Ia  recunoaşterea  autocefaliei 
Bisericii  Ortodoxe  Române 


CÎTEVA  CONSIDERAŢII  PRIVIND  VECHIMEA  „AUTOCEFALIEI" 

BISERICII  ORTODOXE  ROMÂNE 


Se  împlinesc,  în  această  primăvară,  o  sută  de  ani  de  cînd  Patriarhia 
ecumenică  din  Constantinopol  (azi  Istanbul)  —  cîrmuită  pe  atunci  de 
Ioachhn  IV  —  a  recunoscut,  după  lungi  şi  neplăcute  discuţii,  autocefalia 
Bisericii  Ortodoxe  Româneşti,  la  25  aprilie  1885.  Şi  tot  acum,  în  luna 
februarie,  s-au  împlinit  60  de  ani  de  cînd  această  Biserică  —  acum  auto¬ 
cefală  —  a  fost  ridicată  la  treapta  de  Patriarhie.  Sînt  deci  două  popasuri 
aniversare  a  unor  fapte  petrecute  în  sfera  vieţii  bisericeşti,  dar  ele  au 
avut  adînci  implicaţii  şi  în  viaţa  noastră  de  Stat. 

Pentru  înţelegerea  problemei,  considerăm  necesară  o  scurtă  retro¬ 
spectivă  de  ordin  istoric-canonic.  în  primul  rînd  se  impune  o  precizare, 
o  lămurire  asupra  noţiunii  de  autocefalie.  în  terminologia  canonico-juri- 
dică  a  Bisericii  noastre,  prin  autocefalie  se  înţelege  independenţa,  neatîr- 
narea,  autoguvernarea,  sau  conducerea  de  sine  a  unei  Biserici  ortodoxe 
naţionale  (din  gr.  avtos  =  însuşi  şi  kefali  =  cap,  fig.  conducere,  căpetenie), 
în  relaţiile  interortodoxe  ar  avea  acelaşi  sens  pe  care  îl  are,  —  în  relaţiile 
interstatale  —  suveranitatea;  totuşi,  trebuie  să  reţinem  că  aici  este  şi 
o  deosebire,  în  sensul  că  orice  Biserică  ortodoxă  autocefală  rămîne  în 
interdependenţă  cu  celelalte,  sub  raport  dogmatic,  canonic  şi  cultic. 
Deci,  autocefalia  reprezintă  numai  o  independenţă  administrativ-juris- 
dicţională  a  unei  Biserici  Ortodoxe,  faţă  de  alte  unităţi  bisericeşti 
egale  în  drepturi,  formînd  împreună  cu  acestea,  „Ortodoxia  ecumenică“. 

Autocefalia  a  fost  practicată  —  ca  formă  de  organizare  şi  de  con¬ 
ducere  bisericească  —  încă  din  primele  veacuri  creştine  şi  a  evoluat 
paralel  cu  dezvoltarea  organizării  şi  conducerii  ierarhice  şi  sinodale  a 
întregii  Biserici.  La  început,  fiecare  Biserică  locală  avea  şi  calitatea  de 
autocefală,  independentă.  Chiar  şi  pe  teritoriul  ţării  noastre  a  existat 
o  asemenea  unitate  administrativ-bisericească  autocefală  şi  anume  Epis¬ 
copia  (ulterior  Arhiepiscopia)  Tonusului  în  secolele  IV — VI. 

Cu  timpul,  după  ce  creştinismul  începe  să  se  răspîndească  în  afara 
marilor  cetăţi  şi  metropole,  organizarea  bisericească  se  modifică;  noile 
Biserici  încep  să  se  orienteze,  —  în  ce  priveşte  organizarea  lor  admi- 
nistrativ-teritorială  —  după  organizarea  de  Stat  romană,  începută  de 
împăratul  Diocleţian  (în  297)  şi  continuată  de  Constantin  cel  Mare  (306 — 
337).  Aşa  au  apărut  —  pe  lîngă  episcopii  —  mitropoliile,  exarhatele  şi 

patriarhatele.  Această  organizare  a  fost  apoi  recunoscută  în  anul  451,  de 
Părinţii  participanţi  la  lucrările  Sinodului  IV  ecumenic  de  la  Calcedon, 
cînd  s-a  fixat  şi  ordinea  celor  cinci  scaune  „patriarhale"  existente  atunci: 
Roma,  Constantinopol,  Alexandria,  Antiohia  şi  Ierusalim. 

în  astfel  de  împrejurări  istorice,  autocefalia  începe  să  fie  limitată 
numai  la  anumite  Biserici,  îndeosebi  a  celor  cu  o  individualitate  proprie, 
bine  definită,  dezvoltată  în  anumite  condiţii  istorice  şi  în  anumite  zone 
geografice,  cu  credincioşi  de  acelaşi  neam  şi  vorbind  aceeaşi  limbă. 
O  Biserică  începe  să  fie  considerată  autocefală  numai  dacă  era  aptă  să 
constituie  un  Sinod  al  episcopilor  locali  (acesta  fiind  singura  ei  autori¬ 
tate  canonică)  şi  să-şi  aleagă  propriul  ei  întîistătător  (arhiepiscop  sau 
patriarh),  avînd  un  teritoriu  limitat  de  jurisdicţie.  Cînd  o  unitate  biseri¬ 
cească  de  acest  fel  —  organizată  pe  baze  etnic-teritoriale  —  dorea  să 
obţină  independenţa  sau  autocefalia,  ea  trebuia  să  ţină  seama  de  rapor¬ 
turile  ierarhice  în  care  se  găsea  în  cadrul  Bisericii  autocefale  din  care 
făcuse  parte  pînă  atunci,  şi  să  ceară  desprinderea  din  aceste  raporturi. 
De  regulă,  autocefalia  se  cerea  Patriarhiei  ecumenice,  considerată  de  toate 
celelalte  Biserici  autocefale  surori  ca  prima  între  ele,  întrucît  la  Con¬ 
stantinopol  era,  pînă  în  1453,  şi  capitala  imperiului  bizantin  sau  .,Roma 
nouă".  Aşa  au  apărut  Arhiepiscopiile  autocefale  din  Cipru  (recunoscută 
ca  atare  de  Sinodul  III  ecumenic  în  431),  Arhiepiscopia  de  Justiniana 
Prima  (535,  dispărută).  Patriarhia  Georgiei  (secolul  VIII,  recunoscută  la 
1053),  Arhiepiscopiile  de  Dîrstor  (secolul  X),  de  Ohrida  (1019 — 1020) 
şi,  în  sfîrşit,  de  Tîrnovo  (1235),  toate  cu  o  existenţă  efemeră,  Arhiepis¬ 
copia  sîrbă  de  Ipek  (1219 — 1222),  dispărută,  recunoscută  din  nou  pentru 
Biserica  sîrbă  in  1879,  Mitropolia  autocefală  a  Moscovei  (1448),  devenită 
apoi  Patriarhie  (1579),  Arhiepiscopia  Muntelui  Sinai  (proclamată  auto¬ 
cefală  în  1575,  la  Constantinopol,  recunoscută  de  celelalte  Patriarhii 
abia  în  1782),  Biserica  Greciei  (proclamată  autocefală  în  1833,  recu¬ 
noscută  de  Patriarhia  ecumenică  în  1850),  Biserica  Ortodoxă  Română 
(proclamată  în  1864,  recunoscută  în  1885),  Biserica  Ortodoxă  Bulgară 
(desprinsă  de  Patriarhie  în  1872,  recunoscută  ca  autocefală  de  Patriarhia 
ecumenică  abia  în  1945),  iar  după  primul  şi  al  doilea  război  mondial, 
Bisericile  Ortodoxe  autocefale  din  Polonia,  Cehoslovacia,  Albania,  Fin¬ 
landa  şi  Mitropolia  Rusă  din  America. 

Cunoscînd  aceste  lucruri,  vom  putea  urmări  mai  bine,  evoluţia 
stării  de  „autocefalie"  a  Bisericii  Ortodoxe  Române. 

Se  ştie  că,  odată  cu  încheierea  procesului  de  unificare  şi  centrali¬ 
zare  statală  la  sud  şi  răsărit  de  Carpaţi  —  prin  crearea  statelor  medie¬ 
vale,  Ţara  Românească  şi  Moldova,  pe  la  mijlocul  secolului  al  XlV-lea  — 
a  avut  loc  şi  procesul  de  unificare  şi  centralizare  bisericească,  prin  crea¬ 
rea  Mitropoliilor  Ungrovlahiei  şi  Moldovei.  Amîndouă  erau  organizate 
pe  principiul  etnic-teritorial.  Reşedinţa  întîistătătorului  Bisericilor  s-a 
stabilit  acolo  unde  era  şi  reşedinţa  conducătorilor  politici  (Argeş,  mai 
tîrziu  Tîrgovişte  şi  Bucureşti  în  Ţara  Românească,  Suceava,  apoi  Iaşi  în 
Moldova),  pentru  afirmarea  unităţii  politice  a  ţării. 

Din  cercetarea  istoriei  Bisericii  Ortodoxe  din  Ţara  Românească  şi 
Moldova,  reiese  limpede  că  ea  şi-a  afirmat,  încă  de  la  începutul  organi¬ 
zării  politice  a  statelor  româneşti,  o  independenţă  egală  autocefaliei, 
neîngăduind  nici  un  amestec  jurisdicţional  al  ierarhiei  vreunei  alte 
Biserici  în  cuprinsul  ei.  Biserica  din  aceste  două  ţări  n-a  fost  nici  în 
situaţia  unei  Biserici  autonome.  Este  considerată  Biserică  autonomă 
aceea  care  face  parte  integrantă  dintr-o  Biserică  autocefală  (L.  Stan, 
Despre  autonomia  bisericească,  în  Studii  Teologice ,  an  X,  nr.  5 — 6, 
1958,  p.  388).  Ori,  Bisericile  din  Ţara  Românească  şi  Moldova  n-au  fost 
socotite  nicicînd  ca  parte  integrantă  a  Patriarhiei  ecumenice  sau  a  altor 
Biserici  din  afara  hotarelor  ţării.  Dimpotrivă,  cercetînd  drepturile  unei 
Biserici  autocefale,  aşa  cum  au  fost  stabilite  de  canonistul  Liviu  Stan 
(Despre  autocefalie ,  în  Ortodoxia,  an  VIII,  nr.  3,  1956,  p.  391),  consta¬ 
tăm  că  Bisericile  Ortodoxe  naţionale  din  Ţara  Românească  s-au  bucurat 
de  astfel  de  drepturi  în  tot  decursul  istoriei  lor. 

A)  Cu  privire  la  exercitarea  puterii  învăţâtoreşti: 

a)  Au  dovedit  permanentă  statornicie  în  dreapta  credinţă,  precum  şi 
în  păstrarea  unităţii  dogmatice,  canonice  şi  de  cult  cu  Biserica  Orto¬ 
doxă  Răsăriteană. 

b)  Au  alcătuit  şi  răspîndit,  în  cuprinsul  lor,  dar  şi  în  cadrul  altor 
Biserici,  pastorale  şi  cărţi  de  cuprins  doctrinar:  catehisme,  scrieri  dog- 
matice-apologetice,  mărturisiri  de  credinţă  (în  limbile  română  —  pentru 
credincioşii  ei,  —  slavonă  şi  greacă  —  pentru  credincioşii  vorbitori  ai 
acestei  limbi,  căzuţi  sub  dominaţie  otomană). 

c)  Au  organizat  învăţămîntul  religios-catehetic  şi  teologic  pentru 
credincioşi  şi  pentru  formarea  clerului  propriu  (sînt  atestate  documen¬ 
tar  şcoli  mănăstireşti  încă  de  la  începutul  secolului  XV). 

d)  Au  angajat  discuţii  şi  colaborări  cu  alte  Biserici  creştine  (de 
pildă,  Sinodul  panortodox  de  la  Iaşi,  din  1642),  fără  să  li  se  fi  impus 
vreodată  hotărîrile  dogmatice  ale  unei  Biserici. 

B)  Cu  privire  la  exercitarea  puterii  sau  funcţiunii  sacramentale 
sau  sfinţitoare: 

a)  Au  hirotonit  arhierei,  preoţi  şi  diaconi,  asigurînd  în  felul  acesta, 
singure,  în  interiorul  lor,  succesiunea  neîntreruptă  a  preoţiei,  moştenite 
de  la  Sf.  Apostoli. 

b)  Au  apreciat  singure  validitatea  tainelor  săvîrşite  de  catolici  şi 
de  protestanţi. 

c)  Au  stabilit  rînduieli  sau  norme  cu  caracter  tipiconal  pentru 
săvîrşirea  Sf.  Taine,  a  slujbelor  şi  ierurgiilor,  introducînd  modificări 
sau  adaptări  în  ritual,  cînd  a  fost  cazul. 

d)  Au  canonizat  sfinţi  (Sf.  Nicodim  de  la  Tismana,  Sf.  Ioan  cel  Nou 
de  la  Suceava,  Sf.  Nifon  patriarhul  Constantinopolului,  canonizat  în  mod 
sigur  la  Argeş,  în  august  1517). 

e)  Au  instituit  sărbători  pentru  aceiaşi  sfinţi  sau  pentru  unii  sfinţi 
ale  căror  moaşte  au  fost  aduse  la  noi  (Cuv.  Paraschiva  şi  Filofteia,  Sf. 
Grigorie  Decapolitul,  Sf.  Dimitrie  Basarabov). 

f)  Au  adoptat  limba  iiturgică  pe  care  au  socotit-o  corespunzătoare 
(slavona,  iar  din  secolele  XVI — XVII,  româna)  fără  să  ceară  asenti¬ 
mentul  unei  autorităţi  bisericeşti  din  afară  în  vederea  acestei  schimbări. 

g)  Au  introdus  elemente  specifice,  naţional-locale,  în  arhitectură, 
pictură  şi  muzică  bisericească. 

h)  In  anumite  situaţii  s-a  sfinţit  la  noi  şi  Sfîntul  Mir,  de  către 
arhierei  greci  aflaţi  în  ţară,  împreună  cu  ierarhi  români  (de  pildă,  în 
1643  la  laşi,  de  către  Teofan  al  Ierusalimului,  cu  cheltuiala  domnito¬ 
rului  Vasile  Lupu). 

C)  Cu  privire  la  exercitarea  puterii  jurisdicţionale  sau  cîrmui- 
toare,  Bisericile  Ortodoxe  din  Ţara  Românească  şi  Moldova  s-au  bucu¬ 
rat  de  următoarele  drepturi: 

a)  Începînd  cu  secolul  XV  în  Moldova  şi  secolul  XVI  în  Ţara 
Românească,  fiecare  din  Bisericile  respective  avea  cîte  trei  ierarhi,  mai 
tîrziu  patru,  din  care  unul  era  mitropolit  (cu  scaunul  la  Argeş-Tîrgo- 
vişte-Bucureşti  şi  Suceava-Iaşi),  iar  ceilalţi  episcopi  (Rîmnic,  Buzău, 
Argeş  in  Ţara  Românească,  Roman,  Rădăuţi  şi  Huşi  in  Moldova),  încît 
puteau  constitui  un  sinod  autocefal,  în  conformitate  cu  prevederile 
canonice.  Un  asemenea  sinod  putea  conduce  Biserica  din  ţara  respec¬ 
tivă  în  med  autocefal.  Notăm  că  înfiinţarea  acestor  scaune  episcopale  a 
fost  hotărîtă  în  ţară,  in  sobor  de  ierarhi,  egumeni  şi  mari  dregători  şi 
aprobată  de  domn. 

b)  Şi-au  ales  singure  pe  toţi  episcopii,  inclusiv  pe  primul  ierarh, 
de  neam  român,  hirotoniţi  în  ţară  (cu  unele  excepţii,  determinate  de 
împrejurări  istorice  deosebite).  Acest  drept  a  fost  socotit,  în  cele  mai 
multe  cazuri,  elementul  principal  sau  caracteristic  pentru  autocefalie. 
De  alegerea  primului  ierarh  era  înştiinţată,  însă,  şi  Patriarhia  ecume¬ 
nică  (lucru  pe  care-1  făceau  şi  alte  Biserici  autocefale). 

c)  Şi-au  stabilit  singure  legile  sau  rînduielile  de  conducere  şi  de 
organizare  în  sobor,  fără  ca  acestea  să  fie  aprobate  de  vreo  Biserică 
din  afară. 

d)  Au  adoptat  titlul  onorific  cel  mai  corespunzător  (mitropolit,  arhi¬ 
episcop,  iar  din  1865  cel  de  primat;  în  Biserica  apuseană,  primatul 
este  conducătorul  unei  Biserici  catolice  naţionale). 

e)  Au  păstrat  singure,  în  tot  decursul  istoriei,  relaţii  cu  toate  Bise¬ 
ricile  ortodoxe  surori,  fără  intermediul  vreunei  alte  Biserici  autocefale. 

f)  Au  emis  singure  gramate  sau  documente  de  instituire  în  funcţiune 
ale  ierarhilor  lor,  inclusiv  a  primului  ierarh. 

g)  Puteau  să  judece  singure  pe  ierarhii  lor,  în  caz  de  abateri  (o 
excepţie  a  constituit-o  caterisirea  necanonică  a  mitropolitului  Antim 
Ivireanul,  din  dispoziţia  turcilor  şi  a  primului  domn  fanariot). 

h)  Şi-au  exercitat  jurisdicţia  asupra  credincioşilor  lor  din  cuprinsul 
Mitropoliilor  sau  din  diaspora  (biserica  din  Lvov,  în  secolele  XVI — XVII, 
bisericile  româneşti  din  Europa  centrală  şi  apuseană  în  secolul  XIX). 

Pe  de  altă  parte,  cercetînd  „restricţiile"  sau  „servituţile"  care 
definesc  o  Biserică  autonomă,  rezultă  că  Biserica  Ortodoxă  din  Ţara 
Românească  şi  Moldova  n-au  fost  nicicînd  în  situaţia  unor  biserici 

autonome  (L.  Stan,  Despre  autonomia  bisericească ,  în  Studii  Teologice , 
an.  X,  nr.  5 — 6,  1958,  p.  390  urm.). 

A)  Cu  privire  la  puterea  învăţâtoreascâ: 

a)  N-au  primit  pastorale  de  la  altă  Biserică,  socotită  autocefală, 
in  speţă  de  la  Patriarhia  ecumenică. 

b)  Nu  s-au  impus  hotărîrile  dogmatice  ale  unei  alte  Biserici. 

B)  Cu  privire  la  puterea  sacramentală: 

întîistâtătorii  Bisericilor  din  Ţara  Românească  şi  Moldova  n-au  primit 
hirotonia  de  la  ierarhi  din  afară  (doar  cîteva  cazuri  izolate,  la  începu¬ 
tul  existenţei  celor  două  ţări). 

C)  Cu  privire  la  puterea  iurisdicţionalâ: 

a)  Intîistătătorul  Bisericilor  din  Ţara  Românească  şi  Moldova  şi  cu 
atît  mai  puţin  episcopii  lor  sufragani,  nu  erau  membri  ai  sinodului 
patriarhal  din  Constantinopol  (excepţie  au  făcut  mitropoliţii  Ţării  Ro¬ 
mâneşti  în  a  doua  jumătate  a  secolului  XIV,  care  erau  greci  de  neam). 

b)  Nici  o  Biserică  din  afară  n-a  aprobat  legile  sau  rînduielile  de 
organizare  şi  de  conducere  a  Bisericilor  româneşti. 

Rezultă  că  Bisericile  din  Ţara  Românească  şi  Moldova  n-au  respec¬ 
tat  nici  una  din  restricţiile  sau  principiile  valabile  pentru  o  Biserică 
autonomă.  Deci,  ele  nu  aveau  situaţia  unor  Biserici  autonome  ci,  de  fapt. 
a  unor  Biserici  autocefale.  Trebuie  să  reţinem  însă  că,  pînă  în  prima 
jumătate  a  secolului  nostru,  cuvintele  autonomie  şi  autocefalie  au  fost 
folosite  în  acelaşi  înţeles,  deşi  exprimă  noţiuni  diferite.  în  decursul  tim¬ 
pului,  cuprinsul  noţiunii  de  autocefalie  a  suferit  multe  schimbări,  deter¬ 
minate  de  diferite  împrejurări  (L.  Stan,  Obîrşia  autonomiei  şi  autocefaliei, 
in  Mitropolia  Olteniei,  an  XIII,  nr.  1 — 4,  1961,  p.  107 — 109). 

Cum  s-a  ajuns  la  această  situaţie  de  autocefalie  a  Bisericilor  din 
Ţara  Românească  şi  Moldova?  încă  din  secolul  XIV  avem  ştiri  pre¬ 
cise  că  ierarhii  români  erau  aleşi  de  domnul  ţării,  probabil  împreună 
cu  un  sobor  de  clerici  şi  mireni  (Iachint  al  Ţării  Româneşti  şi  Iosif  al 
Moldovei).  Iachint  a  fost  doar  recunoscut  de  Patriarhia  ecumenică  (1359). 
In  schimb,  Patriarhia  a  recunoscut  alegerea  lui  Iosif  al  Moldovei,  care 
era  român ,  dar  după  lungi  demersuri  din  partea  moldovenilor  şi  mai 
ales  în  urma  refuzului  lor  de  a  primi  un  ierarh  grec  (1401).  Abia  în  ulti¬ 
mele  decenii  ale  secolului  al  XlV-lea  in  Ţara  Românească  şi  la  începutul 
celui  de  al  XV-lea  în  Moldova,  Patriarhia  a  izbutit  să  impună  pe  scau¬ 
nele  mitropolitane  ale  acestor  ţări  cîţiva  ierarhi  greci,  hirotoniţi  la 
Constantinopol  şi  membri  ai  Sinodului  patriarhal.  Dar  după  căderea 
Constantinopolului  (1453),  în  împrejurările  excepţionale  care  s-au  ivit, 
mitropoliţii  Ţării  Româneşti  şi  ai  Moldovei  —  ca  şi  episcopii  lor  sufra¬ 
gani  —  au  fost  aleşi  numai  dintre  români  —  de  către  un  sobor  de 
clerici  (îndeosebi  egumeni)  şi  mari  dregători,  fiind  hirotoniţi  în  ţară 
(inclusiv  mitropolitul,  dacă  nu  era  arhiereu  în  momentul  alegerii).  Ale¬ 
gerea  era  întărită  de  domn;  pentru  mitropoliţi  se  cerea  Patriarhiei  aşa- 
numitul  ecdosis,  adică  recunoaşterea  actului  săvîrşit  în  tară.  In  multe 


280 


MITROPOLIA  ARDEALULUI 


cazuri,  nu  se  îndeplinea  nici  această  formalitate,  mai  ales  în  Moldova. 
Mitropoliţii  Ţării  Româneşti  şi  ai  Moldovei  aveau  doar  datoria  să  pome¬ 
nească  pe  patriarhul  ecumenic  la  slujbe  şi  să  primească  Sf.  Mir  de  la 
Constantinopol,  neavînd  un  număr  corespunzător  de  ierarhi  pentru  sfin¬ 
ţirea  lui,  deşi,  uneori  s-a  sfinţit  şi  la  noi,  ori  s-a  adus  de  la  Kiev,  ca  în 
prima  jumătate  a  secolului  XIX. 

Deci,  prin  alegerea  şi  hirotonia  propriului  lor  întîistătător,  Bisericile 
din  Ţara  Românească  şi  Moldova  deţineau  dreptul  principal  sau  carac¬ 
teristic  autocefaliei.  Patriarhului  ecumenic  i  se  acorda  doar  cinstea 
cuvenită  în  calitatea  sa  de  întîiul  între  patriarhii  ortodocşi,  prin  înştiin¬ 
ţarea  alegerii  întîistătătorului  Bisericii  şi  prin  pomenirea  la  slujbe. 

Situaţia  de  independenţă  a  Bisericii  din  Ţara  Românească  şi  Mol¬ 
dova  faţă  de  Patriarhia  ecumenică  rezultă  şi  din  cercetarea  vieţii  bise¬ 
riceşti  din  unele  teritorii  româneşti  cucerite  de  turci  şi  transformate 
în  raiale,  cu  o  administraţie  proprie,  turcească.  De  pildă,  pe  la  mij¬ 
locul  secolului  al  XVI-lea,  după  ce  au  cucerit  Brăila  şi  ţinutul  înconju¬ 
rător,  precum  şi  Tighina  cu  Bugeacul,  dincolo  de  Prut,  s-au  constituit 
raialele  Brăila  şi  Tighina.  Pentru  aceste  unităţi  administrativ-politice, 
Patriarhia  din  Constantinopol,  cu  acordul  autorităţilor  otomane,  a  creat  o 
eparhie  nouă,  a  Proilaviei  sau  a  Brăilei,  cu  ierarhi  greci,  dependenţi 
direct  de  Patriarhie,  membri  de  drept  ai  Sinodului  patriarhal.  în 
1828 — 1829,  cînd  s-a  desfiinţat  raiaua  Brăila,  şi-a  încetat  existenţa  şi 
Mitropolia  Proilaviei,  iar  parohiile  ei  au  fost  alipite  la  eparhiile  exis¬ 
tente  atunci  în  Ţara  Românească  (Mitropolia  şi  Episcopia  Buzăului). 

în  afară  de  aceasta,  Biserica  din  Moldova,  prin  exercitarea  indepen¬ 
dentă  a  întregii  puteri  bisericeşti,  în  înţelegere  cu  Patriarhia  ecumenică 
şi  cu  Mitropolia  Kievului,  au  hotărît  convocarea  sinodului  panortodox 
de  la  Iaşi,  din  1642,  care  a  aprobat  Mărturisirea  de  credinţă  a  lui  Petru 
Movilă,  şi  la  care  a  participat  cu  drepturi  egale,  alături  de  celelalte 
două  unităţi  bisericeşti  amintite. 

Apoi,  timp  de  aproape  o  jumătate  de  mileniu,  Bisericile  şi  ţările  noas¬ 
tre  au  fost  principalele  susţinătoare,  sub  raport  material,  ale  tuturor  aşe¬ 
zămintelor  bisericeşti  de  la  Muntele  Athos,  din  Balcani  şi  din  Orientul 
Apropiat,  inclusiv  a  Patriarhiei  ecumenice  şi  a  celorlalte  Patriarhii 
„apostolice**.  Bisericile  noastre  au  tipărit  cărţi  de  slujoa,  ue  învăţătură, 
mărturisiri  de  credinţă,  lucrări  pentru  lămurirea  unor  probleme  teolo¬ 
gice  controversate  etc.,  nu  numai  pentru  propriii  ei  credincioşi,  ci  şi  pen¬ 
tru  cei  ai  altor  Biserici  (de  limbile  greacă,  slavonă,  arabă  şi  georgiană). 
Putem  spune  că  scaunele  patriarhale  de  Constantinopol,  Alexandria,  An- 
tiohia  şi  Ierusalim,  ca  şi  aşezămintele  bisericeşti  pomenite,  au  supra¬ 
vieţuit  numai  datorită  ajutorului  primit  din  partea  ţărilor  şi  Biseri¬ 
cilor  româneşti. 

Dar  în  cursul  epocii  fanariote  s-a  încercat  o  limitare  a  acestei 
autocefalii,  prin  ierarhii  greci,  ajunşi  pe  scaunele  vlădiceşti  din  Ţara 
Românească,  aleşi  însă  potrivit  vechiului  obicei,  de  către  o  adunare 
electivă,  în  ţară,  şi  hirotoniţi  în  ţară,  doar  recunoscuţi  de  Patriarhie.  în 
Moldova  însă,  s-a  menţinut  vechea  autocefalie,  mai  ales  după  ce,  la 

1  ianuarie  1752,  s-a  convocat  la  Iaşi  un  sobor  de  ierarhi,  egumeni  şi 
mari  dregători,  care  a  hotărît  să  nu  se  accepte  nici  un  ierarh  străin  pe  cele 
patru  scaune  vlădiceşti  ale  Moldovei. 

Deşi  Bisericile  din  Ţara  Românească  şi  Moldova  au  cunoscut  în 
decursul  istoriei  o  dezvoltare  şi  organizare  asemănătoare,  aproape  uni¬ 
tară,  totuşi,  este  de  reţinut  că  Biserica  din  Moldova  s-a  bucurat  de  o 
mai  largă  „independenţă"  sau  „autocefalie"  faţă  de  Patriarhia  ecume¬ 
nică.  Autocefalia  Bisericii  din  Moldova  este  clar  exprimată  în  Pravila 
cea  Mare  sau  îndreptarea  Legii  de  la  Tîrgovişte  din  1652,  în  care  se 
spune  că  „nice  Ohrideanilor  se  apleacă,  nice  Ţarigrădeanului"  (patriarhul 
de  Constantinopol,  n.  n.).  Iar  în  Descrierea  Moldovei ,  Dimitrie  Cantemir 
relata  că  mitropolitul  Moldovei  „nici  nu  este  supus  vreunuia  dintre  pa¬ 
triarhi"  („neculli  patriarcharum  subjacet"),  „ba  el  chiar  se  foloseşte  în 
Moldova  de  aceeaşi  libertate  pe  care  o  are...  al  Ohridei  în  dieceza  sa". 
Iar  într-o  scriere  din  1723,  autocefalia  Bisericii  moldovene  este  exprimată 
prin  formulele:  „nesupusă  şi  neplecată  nici  unei  eparhii",  „au  aşezat-o 
să  fie  ca  un  patriarh  precum  este  Ohridul  şi  Chiprul",  „nu  este  plecată 
nici  unui  patriarh",  „nu  se  pleacă  nici  Ohridului,  nici  Constantinopolei". 
In  1752,  Sinodul  Mitropoliei  Moldovei  întrunit  la  Iaşi,  de  care  am  pome¬ 
nit  mai  sus,  consemnează  de  asemenea  dreptul  ei  „ca  să  fie  ca  şi  Ohridul, 
nesupusă  nicăirea"  (L.  Stan,  Pravila  lui  Alexandru  cel  Bun  şi  vechea 
autocefalie  a  Mitropoliei  Moldovei ,  în  rev.  Mitropolia  Moldovei  şi  Suce¬ 
vei ,  nr.  3 — 4,  1960,  p.  177 — 182  şi  lucrarea  mai  veche  a  lui  Neofit  Scriban, 
Scurtă  istorisire  şi  hronologie  despre  Mitropolia  Moldovei ,  Paris,  1857). 

Autocefalia  Bisericilor  din  Ţara  Românească  şi  Moldova  poate  fi 
pusă  şi  mai  mult  în  evidenţă,  comparînd  situaţia  lor  cu  a  unor  Biserici 
care  au  primit  autocefalia  din  partea  Patriarhiei  din  Constantinopol.  De 
pildă,  autocefalia  Patriarhiei  de  Tîrnovo,  recunoscută  de  cea  ecumenică 
în  1235,  a  fost  limitată  prin  anumite  „servituţi":  socotirea  patriarhului 
de  Tîrnovo  numai  ca  onorific,  neegal  cu  ceilalţi  patriarhi,  istorici,  obli¬ 
gat  la  ascultare  faţă  de  cel  din  Constantinopol,  de  la  care  primea  Sf. 
Mir  şi  îl  pomenea  la  slujbe. 

în  1019 — 1020,  Arhiepiscopiei  bulgare  de  Ohrida  i  s-a  acordat  auto¬ 
cefalia,  cu  obligaţia  ca  întîistătătorul  ei  să  fie  ales  la  Constantinopol, 
confirmat  de  împăratul  Bizanţului  şi  hirotonit  de  patriarhul  de  Constan¬ 
tinopol,  obligat  să  participe  la  sinodul  Patriarhiei  de  aici,  urmînd  să 
fie  judecat  de  aceasta,  în  caz  de  abateri. 

Arhiepiscopiei  sîrbe  de  Ipek  (1220 — 1222)  i  s-a  impus  obligaţia  ca 
alegerea  întîistătătorului  ei  să  fie  supusă  aprobării  patriarhului  ecume¬ 
nic,  care  trebuie  să  fie  pomenit  la  slujbe. 

Biserica  Georgiei  (Iviriei)  a  primit  autocefalia  din  partea  Patriarhiei 
Antiohiei  în  secolul  VIII,  dar  tot  cu  anumite  restricţii  (obligaţia  de  a  fi 
pomenit  patriarhul  Antiohiei  la  slujbe,  dreptul  pentru  aceasta  de  a-şi 
trimite  aici  exarhii  pentru  supravegherea  treburilor  bisericeşti,  de-a  avea 
mănăstiri  stavropighiale  etc.),  drepturi  pe  care  le-a  deţinut  pînă  în 
secolul  IX. 

Unei  limitări  temporare  a  autocefal  iilor  proprii  s-au  supus  Bise¬ 
rica  autocefală  din  Cipru,  după  1571  şi  chiar  Patriarhiile  din  Alexandria, 

Vnliohia  şi  Ierusalim,  faţă  de  Patriarhia  de  Constantinopol,  atunci  cînd 
s-au  aflat  in  Împrejurări  excepţionale  (secolul  VII  şi  următoarele,  cînd 
s-au  aflat  sub  stăpînire  arabă,  in  epoca  cruciadelor  şi  în  secolele  XVII — 
XIX,  sub  stăpînire  otomană). 

In  secolul  al  XlX-lea,  apare  cu  o  autocefalie  limitată  şi  Biserica 
Ortodoxă  din  Grecia,  prin  obligaţia  ce  i  s-a  impus  în  mod  expres,  —  prin 
.tomosul"  de  recunoaştere  a  autocefaliei  din  1850  —  de  a  primi  Sf.  Mir 
de  la  Patriarhia  ecumenică,  prin  aceea  de  a  i  se  adresa  acesteia  in 
chestiunile  dificile  de  interes  general  bisericesc,  spre  a  lua  îndrumări 
de  la  sinodul  ei.  Aceleaşi  obligaţii  au  fost  impuse  Bisericii  Ortodoxe 
slrbe.  prin  tomosul  de  recunoaştere  a  autocefaliei  din  1879,  Bisericii 
Ortodoxe  din  Polonia,  prin  tomosul  dat  in  1924. 


Din  cunoaşterea  felului  in  care  a  evoluat  conţinutul  autocefaliei,  pu¬ 
tem  să  ne  facem  o  imagine  şi  mai  clară  asupra  drepturilor  autocefale  de 
care  s-au  bucurat  Bisericile  Ortodoxe  din  Ţara  Românească  şi  Moldova 
clin  timpuri  străvechi.  Ele  au  avut  o  autocefalie  cel  puţin  egală  cu  a 
Arhiepiscopiilor  din  Ohrida,  Tîrnovo,  Ipek,  ba  chiar  şi  cu  aceea  a 
Bisericii  din  Cipru,  din  Iviria  şi  a  Patriarhiilor  din  Alexandria,  Antio- 
hia  şi  Ierusalim,  în  anumite  epoci  istorice.  înseamnă  că  Bisericile 
ortodoxe  române  —  ca  şi  cea  rusă  —  considerate  ca  autonome,  erau  de 
fapt  autocefale,  cel  puţin  la  nivelul  Bisericilor  autocefale  menţionate 
mai  sus  (L.  Stan,  Ohlrşia  autonomiei  şi  autocefaliei ,  p.  109 — 110). 


Cu  toate  acestea,  nu  exista  o  recunoaştere  formală  a  autocefaliei 
Bisericii  noastre  din  partea  Patriarhiei  ecumenice,  considerată,  —  după 
canoane  şi  legi  de  stat  bizantine  —  ca  prima,  între  Patriarhiile  răsări¬ 
tene,  autoritatea  supremă  în  Biserica  Ortodoxă  din  Răsărit.  Problema 
autocefaliei  Bisericilor  româneşti  începe  să  fie  pusă  în  discuţie  mai  ales 
după  anul  1821,  cînd  încetează  regimul  zis  turco-fanariot  şi  se  revine 
la  ,, domeniile  pâmîntene“  şi  mai  ales  ca  urmare  a  abuzurilor  Patriar¬ 
hiei  în  această  perioadă.  Astfel,  îndată  după  1821,  autocefalia  Bisericii 
noastre  se  afirmă  prin  legi  şi  lucrări  scrise.  De  pildă,  art.  413  din 
Regulamentul  organic  al  Moldovei  prevedea  ca  mitropolitul  să  fie  judecat 
pentru  abateri  canonice  şi  disciplinare  de  către  un  sobor  de  12  arhierei 
din  ambele  Principate.  Se  fixau  în  scris  şi  o  seamă  de  rânduieli  tradiţio¬ 
nale  respectate  cu  stricteţe  în  trecut,  mai  ales  în  Moldova,  alegerea 
ierarhilor  numai  dintre  români  de  către  Adunarea  obştească  a  ţării, 
mitropolitul  urmînd  să  ceară  întărirea  canonică  din  partea  patriarhului 
ecumenic,  şi  altele. 


Pe  la  mijlocul  secolului  al  XlX-lea,  paralel  cu  mişcarea  pentru  uni¬ 
rea  Ţării  Româneşti  şi  a  Moldovei  intr-un  singur  stat,  a  început  şi  o 
acţiune  energică  pentru  recunoaşterea  de  drept  a  autocefaliei  biseri¬ 
ceşti,  pentru  legalizarea  sau  oficializarea  unei  stări  existente,  de  fapt. 
Această  acţiune  a  patrioţilor  moldoveni  a  fost  determinată  de  atitudinea 
patriarhului  ecumenic  Chirii,  care  adresase  o  scrisoare  mitropolitului 
Sofronie  Miclescu  al  Moldovei,  mustrîndu-1  pentru  faptul  că  sprijinea 
deschis  unirea  Principatelor.  După  primirea  acestei  scrisori,  care  repre¬ 
zenta  un  amestec  direct  şi  nejustificat  al  patriarhului  în  problemele 

noastre  interne,  arhimandritul  Neofit  Scriban  a  publicat  lucrarea  Scurtă 
istorisire  şi  hronologie  despre  Mitropolia  Moldovei  (Paris,  1857),  care 
prezenta  şi  apăra  vechea  ei  autocefalie.  In  toamna  anului  1857,  la  dorinţa 
unor  deputaţi  clerici  —  dar  şi  a  unor  mireni,  —  Divanul  Ad-Hoc  al  Mol¬ 
dovei  a  cerut,  între  altele:  „Recunoaşterea  neatîrnării  Bisericii  Orto¬ 
doxe  în  Principatele  Unite  de  orice  chiriarhie,  păstrîndu-şi  însă  unita¬ 
tea  credinţei  cu  Biserica  ecumenică  a  Răsăritului44. 

Această  „dorinţă44  a  reprezentanţilor  ţării  a  fost  realizată  la  scurt  timp 
după  constituirea  statului  român  unitar  România  (1859),  în  timpul  dom¬ 
nitorului  Alexandru  Ioan  Cuza.  Astfel,  la  3  decembrie  1864,  s-a  promul¬ 
gat  aşa-numitul  Decret  organic  pentru  înfiinţarea  unei  autorităţi  sinodale 
centrale.  Prin  această  lege,  se  urmărea  unificarea  organizaţiei  biseri¬ 
ceşti  existente  pină  în  1859,  cu  două  Biserici  şi  două  mitropolii,  în  două 
state.  Pentru  înlăturarea  oricărei  dependenţe  de  Patriarhia  ecumenică, 
primul  articol  al  Legii  prevedea  că  „Biserica  Ortodoxă  Română  este  şi 
rămîne  independentă  de  orice  autoritate  bisericească  străină  întru  tot 
ce  priveşte  organizarea  şi  disciplina44.  Aceasta  a  fost  prima  legiferare 
oficială  a  autocefaliei  sau  a  independenţei  Bisericii  Ortodoxe  Române 
La  11  ianuarie  1865,  mitropolitul  Nifon  al  Ungrovlahiei  a  fost  ridicat  la 
treapta  de  mitropolit  primat.  Existînd  o  Biserică  autocefală,  în  mod 
firesc  ea  avea  nevoie  şi  de  un  sinod.  Ca  atare,  articolul  al  doilea  al 
Decretului  din  3  decembrie  1864  prevedea  constituirea  unui  „Sinod 
general  al  Bisericii  române44.  Acest  Decret,  ca  şi  alte  legi  bisericeşti  ale 
lui  Alexandru  îoan  Cuza,  inclusiv  secularizarea  din  1863,  au  nemulţumit 
adine  pe  patriarhul  ecumenic  şi  sinodul  patriarhal,  care  au  declarat  legile 
sale  bisericeşti  drept  necanonice.  în  aprilie  1865  a  fost  trimis  în  ţară  arhi¬ 
mandritul  Eustatie  Cleobul,  cu  misiunea  de  a  încerca  o  împăcare  cu  statul 
si  Biserica  românească.  Cei  doi  mitropoliţi,  ca  şi  domnitorul  Alexandru 
Cuza,  în  scrisorile  trimise  atunci  patriarhului  ecumenic,  au  respins  cu 
multă  demnitate  orice  încercare  de  amestec  în  treburile  interne  ale  Bise¬ 
ricii  româneşti.  între  altele,  domnitorul  ţării  declara:  „Vreau  ca  Biserica 
Ortodoxă  Română  să  aibă  o  expresie  legală  în  stat,  iar  în  Biserica  de 
Răsărit,  rangul  şi  independenţa  pe  care  le-a  dobîndit  de  mult  în  faţa 
celorlalte  Biserici  Ortodoxe 

Autocefalia  Bisericii  noastre  a  fost  prevăzută  şi  în  cîteva  legi  de 
stat  sau  bisericeşti  de  mai  tîrziu.  De  pildă,  în  prima  Constituţie  a  Româ¬ 
niei,  din  1/13  iulie  1866,  s-a  precizat  că  „Biserica  Ortodoxă  Română  este 
şi  rămîne  neatîrnată  de  orice  chiriarhie  străină,  păstrîndu-şi  însă  unita¬ 
tea  cu  Biserica  ecumenică  a  Răsăritului  în  privinţa  dogmelor44.  în  1872 
s-a  votat  şi  sancţionat  „Legea  Organică  pentru  alegerea  mitropoliţilor 
şi  a  episcopilor  eparhioţi ,  cum  şi  a  constituirii  Sfîntului  Sinod  al  Sfintei 
Biserici  Autocefale  Ortodoxe  Românelt.  în  mai  multe  articole  ale  Legii 
se  preciza  că  Biserica  noastră  este  „autocefală44.  Prin  aceeaşi  Lege  s-a 
constituit  şi  Sf.  Sinod  —  în  forma  în  care  există  şi  azi,  —  deci  alcă¬ 
tuit  din  toţi  mitropoliţii,  episcopii  şi  arhiereii  vicari  în  funcţiune,  sub 
preşedinţia  mitropolitului  primat.  Deci,  de  data  aceasta,  este  vorba  de 
o  proclamare  oficială  a  autocefaliei  din  partea  autorităţii  bisericeşti 
de  la  noi. 

La  9  mai  1877,  s-a  proclamat  independenţa  de  Stat  a  României, 
recunoscută  apoi  şi  de  Congresul  de  Pace  de  la  Berlin,  fapt  care  a  dus 
la  creşterea  prestigiului  ţării  în  afara  hotarelor.  Acest  act  de  mare 
însemnătate  a  contribuit,  în  acelaşi  timp,  şi  la  afirmarea  autocefaliei  Bise¬ 
ricii  româneşti,  cu  toate  că  nu  era  necesară  decît  o  recunoaştere  for¬ 
mală  a  ei,  adică  a  unei  stări  de  drept  şi  de  fapt.  Patriarhia  ecumenică 
nu  s-a  arătat  nici  acum  dispusă  să  dea  obişnuitul  tomos  de  recunoaş¬ 
tere.  Dimpotrivă,  în  1879,  printr-o  scrisoare  a  patriarhului  ecumenic 
Ioachim  III  către  mitropolitul  primat  Calinic  Miclescu  declara  că  nu 
recunoaşte  autocefalia  şi  că  Biserica  noastră  s-ar  afla  ,,sub  suprema 
suzeranitate  spirituală"  a  Patriarhiei.  în  scrisoarea  de  răspuns  a  mitropo¬ 
litului  Calinic,  din  16  ianuarie  1880,  se  dovedea,  cu  temeiuri  istorice  şi 
canonice,  că  patriarhul  nu  avea  nici  un  drept  de  amestec  în  problemele 
Bisericii  Ortodoxe  româneşti. 

Sfinţirea  Sf.  Mir  la  25  martie  1882,  în  joia  Patimilor  —  pentru 
prima  dată  în  România  întregită  —  a  determinat  pe  acelaşi  patriarh  să 
protesteze  şi  să  aducă  o  seamă  de  învinuiri  ierarhilor  români.  Din 
încredinţarea  Sf.  Sinod,  învăţatul  episcop  Melchisedec  Ştefănescu  al  Ro¬ 
manului,  membru  al  Academiei  Române,  a  întocmit  un  documentat 
Memoriu  canonic-istoric,  în  care  respingea  toate  învinuirile  patriarhului, 
dovedind  că  Biserica  noastră  era  de  mult  autocefală.  A  fost  acceptat  de 
Sf.  Sinod  sub  titlul:  „Act  sinodal  care  cuprinde  autocefalia  Bisericii 
Ortodoxe  Române ".  Sînt  semnificative  cuvintele  din  partea  finală  a 
Memoriului:  „Pe  temeiul  istoriei  noastre  române,  pe  temeiul  legislaţiei 
noastre  moderne,  pe  temeiul  demnităţii  statului  român  şi  a  demnităţii 
naţiunii  române,  (Sf.  Sinod)  declară  sus  şi  tare  că  Biserica  Ortodoxă 
Română  a  fost  şi  este  autocefală  în  cuprinsul  teritoriului  României  şi 
nici  o  autoritate  bisericească  străină  nu  are  drept  de  a  ne  impune  ceva. 
Nu  avem  nevoie  a  fi  din  nou  recunoscută  de  cineva  autocefalia  noastră 
bisericească;  ea  este  un  fapt  istoric  îndestulător,  pentru  noi  şi  pentru 
cei  ce  ne  iubesc  şi  voiesc  a  fi  cu  Biserica  şi  cu  statul  nostru  în  rela- 
ţiuni  amicale". 

Memoriul  n-a  primit  nici  un  răspuns.  Lucrurile  s-au  limpezit  abia 
după  retragerea  din  scaun  a  patriarhului  Ioachim  III  şi  după  alegerea  lui 
Ioachim  IV  (1884 — 1886),  animat  de  sentimente  mai  bune  faţă  de  Biserica 
românească.  Sub  el  s-au  început  tratativele  diplomatice  în  vederea  recu¬ 
noaşterii  necondiţionate  a  autocefaliei  Bisericii  noastre,  pînă  cînd  s-a 
ajuns  la  un  acord  în  această  problemă.  După  ultima  scrisoare  a  mitro¬ 
politului  primat  Calinic  Miclescu,  cu  data  de  20  aprilie  1885,  patriarhul 
ecumenic  a  convocat  Sinodul  patriarhal,  luînd  în  discuţie  cererea  Bise¬ 
ricii  noastre.  La  25  aprilie  1885,  patriarhul  a  răspuns  mitropolitului 
Calinic  şi  ministrului  Cultelor  D.  A.  Sturdza,  arătînd  că  atît  el,  cît  şi 
sinodul  său,  au  considerat  cererea  Bisericii  româneşti  ca  „raţională, 
dreaptă  şi  corespunzătoare  cu  aşezămintele  bisericeşti",  fapt  pentru  care 
au  şi  recunoscut-o  ca  „autocefală  şi  întru  toate  de  sine  administrată". 
Tot  atunci  s-a  trimis  şi  tomosul  de  autocefalie ,  semnat  de  patriarhul 
Ioachim  IV  şi  de  zece  mitropoliţi,  membri  ai  Sinodului  patriarhal,  datat: 
aprilie  1885  (fără  zi).  Tot  în  ziua  de  25  aprilie  1885  patriarhul  a  trimis 

o  enciclică  celorlalte  Patriarhii  (Alexandria,  Antiohia  şi  Ierusalim)  şi 
Bisericii  Ortodoxe  autocefale  (Sinoadele  Bisericilor  din  Rusia,  Grecia, 
Carloviţ  şi  Arhiepiscopia  din  Cipru),  prin  care  le  înştiinţa  că  a  fost 
recunoscută  autocefalia  Bisericii  româneşti.  Acelaşi  lucru  l-a  făcut  şi 
mitropolitul  Calinic,  informînd  că  „autocefalia  seculară  a  Bisericii  Orto¬ 
doxe  Române  a  fost  recunoscută  formal  de  patriarhul  Ioachim“.  Toate 
aceste  Biserici  au  trimis  de  îndată  scrisori  de  felicitări,  cu  urări  frăţeşti 
de  prosperitate  pentru  noua  Biserică  autocefală.  Aceasta  era  de  fapt 
a  treia  etapă  a  drumului  parcurs  spre  autocefalie  —  după  proclamarea 
din  1864  şi  recunoaşterea  din  1885  —  anume,  acceptarea  ei  în  rîndul 
Bisericilor  Ortodoxe  Autocefale,  cu  drepturi  depline,  cu  care  putea 
întreţine  de  acum  înainte  legături  frăţeşti,  în  duhul  tradiţiilor  ortodoxe, 
de  la  egal  la  egal. 

Deci,  după  mai  bine  de  două  decenii  de  la  legiferarea  sau  oficiali¬ 
zarea  autocefaliei  Bisericii  noastre  în  ţară,  a  urmat  şi  recunoaşterea  for¬ 
mală  a  ei  din  partea  Patriarhiei  ecumenice  din  Constantinopol.  De  aceea, 
considerăm  potrivită  ca  prăznuire  ziua  de  3  decembrie  1864,  cînd  s-a  pro¬ 
clamat  autocefalia  Bisericii  Ortodoxe  Române  şi  nu  cea  din  25  aprilie 
1885,  cînd  ea  a  obţinut  doar  o  recunoaştere  formală  din  partea  unei 
autorităţi  din  afară. 

Pentru  a  înţelege  mai  bine  această  problemă,  socotim  necesar  să 
prezentăm  şi  cîteva  aspecte  privitoare  la  Biserica  Ortodoxă  din  celelalte 
„ţări"  româneşti.  In  Transilvania,  Biserica  Ortodoxă  Română  avea  aceeaşi 
situaţie  de  independenţă  sau  autocefalie  pe  care  au  avut-o  Bisericile 
surori  din  Ţara  Românească  şi  Moldova,  îndeplinind  condiţiile  consem¬ 
nate  mai  sus,  cu  deosebirea  că,  în  lipsa  unui  număr  corespunzător  de 
ierarhi  (doi  sau  trei),  hirotonia  mitropolitului  Transilvaniei  era  săvîrşită 
de  mitropolitul  Ungrovlahiei  cu  sufraganii  săi  (deşi  nu  s-a  respectat 
întotdeauna  această  rînduială;  de  pildă,  în  1572,  noul  mitropolit  al 

Transilvaniei,  Eftimie,  a  fost  hirotonit  la  Ipek).  Probabil  Sf.  Mir  îl  pri¬ 
mea  tot  de  la  Tîrgovişte  sau  Bucureşti.  Mitropolitul  Ungrovlahiei  —  în 
calitatea  lui  de  „exarh"  al  Patriarhiei  ecumenice  pentru  Biserica  din 
Transilvania  —  nu  avea  nici  un  drept  de  amestec  în  treburile  Bisericii 
Ortodoxe  din  Transilvania.  Patriarhul  ecumenic  n-a  avut,  în  tot  decursul 
istoriei,  nici  un  amestec  —  şi  am  putea  spune  nici  o  legătură  cu  Bise¬ 
rica  românească  din  Transilvania  —  care  s-a  dezvoltat  cu  totul  indepen¬ 
dent,  avîndu-şi  propriile  ei  „soboare"  la  Alba  Iulia,  tipărindu-şi  cărţi 
de  slujbă,  înfiinţînd  şcoli  mănăstireşti  pentru  pregătirea  clerului,  în- 
treţinînd  relaţii  cu  alte  Biserici  (îndeosebi  cu  cele  din  Ţara  Românească 
şi  Moldova,  dar  şi  cu  cea  Rusă). 

Cercetînd  atributele  unei  Biserici  autonome  —  aşa  cum  le-a  formulat 
canonistul  Liviu  Stan,  —  constatăm  că  Bi^rica  Ortodoxă  Română  din 
Transilvania  nu  se  încadrează  în  nici  unul  dintre  ele  (excepţie  făcînd  ne- 
sfinţirea  mirului,  pe  care  îl  primea  de  la  Mitropolia  Ungrovlahiei).  Deci 
şi  ea  se  bucura  de  o  „autocefalie"  asemănătoare  celei  pe  care  le  aveau 
Bisericile  din  Ţara  Românească  şi  Moldova. 

Abia  In  a  doua  jumătate  a  secolului  al  XVIIl-lea,  în  împrejurările 
politice  in  care  s-a  dezvoltat  Transilvania  românească,  Biserica  Orto¬ 
doxă  Română  de  aici  a  fost  pusă  de  autorităţile  de  stat  habsburgice 
sub  jurisdicţia  canonică  a  Mitropoliei  autocefale  sirbe  de  la  Carloviţ. 
Lupta  dusă  de  clerul  şi  credincioşii  din  Banat,  apoi  din  Transilvania, 
timp  de  peste  o  jumătate  de  veac,  pentru  emanciparea  de  sub  această 
jurisdicţie,  s-a  sfîrşit  abia  in  1864,  cînd  Biserica  Ortodoxă  Sîrbă  de  la 
Carloviţ  a  recunoscut  separarea  de  ea  a  Bisericii  Ortodoxe  Române  din 
Transilvania.  Mitropolitul  Andrei  Şaguna,  prin  Statutul  Organic"  din 
1868,  a  procedat  la  reorganizarea  Bisericii  din  Transilvania,  cu  propriul 
ei  sinod,  format  din  mitropolit  şi  doi  episcopi  sufragani.  De  fapt,  se 
legifera  —  in  mod  tacit  şi  desigur  fără  respectarea  rinduielilor  cano¬ 
nice.  —  propria  ei  autocefalie  faţă  de  orice  autoritate  bisericească  din 
afară,  precum  şi  deplina  autonomie  fată  de  autorităţile  de  stat  habs¬ 
burgice  in  conducerea  afacerilor  ci  interne. 

în  1873  s-a  constituit,  tot  ca  Biserică  autocefală  sau  „exemptă44,  Mi¬ 
tropolia  Bucovinei  şi  Dalmaţiei.  —  cu  teritorii  aflate  pe  atunci  între  gra¬ 
niţele  imperiului  habsburgic,  —  dar  această  „autocefalie  sau  indepen¬ 
denţă"  a  fost  acordată,  necanonic,  de  autoritatea  de  stat  de  atunci. 
Era  totuşi  o  autocefalie  limitată,  căci  mitropolitul  Bucovinei,  ales  de 
regulă  dintre  arhimandriţii-vicari  ai  eparhiei,  —  era  hirotonit  de  alţi 
ierarhi  ortodocşi  din  cuprinsul  imperiului  habsburgic.  Biserica  româ¬ 
nească  din  Bucovina  nu  se  bucura  însă  de  autonomie  faţă  de  stat. 
deoarece  conducerea  ei  era  mai  mult  in  mina  aparatului  de  stat  habs¬ 
burgic,  care  numea  pe  mitropolit  şi  pe  ceilalţi  slujitori  ai  Bisericii 
fL.  Stan,  Despre  autocefalie ,  p.  380). 

Deci  aceste  două  Biserici  s-au  constituit  in  unităţi  bisericeşti  inde¬ 
pendente,  fără  ca  să  respecte  întru  totul  rînduielile  canonice  privitoare 
la  Bisericile  autocefale.  De  fapt,  nici  nu  erau  date  condiţii  ca  aceste 
rînduieîi  să  fie  observate  întocmai,  datorită  împrejurărilor  de  forţă 
majoră  în  care  se  găseau  atunci  Transilvania  şi  Bucovina,  fapt  pentru 
care  Bisericile  de  aici  au  evitat  orice  legături  cu  Patriarhia  ecumenică. 
De  altfel.  Curtea  habsburgică  din  Viena  —  aflată  în  permanenţă  în 
stare  de  război  cu  Turcia  in  secolele  XVII — XVIII,  —  nici  n-ar  fi  îngă¬ 
duit  subordonarea  unor  ierarhi  ortodocşi  din  cuprinsul  imperiului  de 
Patriarhia  ecumenică,  al  cărei  sediu  se  găsea  în  capitala  imperiului 
otoman. 

Cu  alte  cuvinte.  Biserica  autocefală  din  Transilvania  —  şi  cu  atît  mai 
puţin  cea  din  Bucovina  —  n-au  mers  mai  departe  întru  recunoaşterea 
acestei  situaţii,  adică  n-au  cerut  autocefalia  în  mod  formal,  în  numele 
lor,  al  clerului  şi  credincioşilor,  adresîndu-se  Patriarhiei  ecumenice  în 
acest  scop  şi  nici  n-au  vestit  celorlalte  Biserici  Ortodoxe  surori  că  au 
devenit  autocefale. 

După  realizarea  statului  naţional  român  unitar,  în  1918,  a  urmat.  în 
chip  firesc,  şi  unificarea  organizaţiei  bisericeşti.  în  1919,  Bisericile  orto¬ 
doxe  autocefale  din  Transilvania  şi  Bucovina  au  devenit  parte  inte- 

grantă  a  Bisericii  autocefale  ortodoxe  din  vechea  Românie,  devenită 
Patriarhie  în  î  925. 

!n  concluzie,  putem  spune  că  „independenţa"  sau  „autocefalia"  Bise¬ 
ricilor  ortodoxe  româneşti  din  Ţara  Românească,  Moldova  şi  Transil¬ 
vania  faţă  de  orice  autoritate  bisericească  din  afară,  a  existat  din  cele 
mai  vechi  timpuri,  aşa  cum  au  avut  şi  alte  Biserici  Ortodoxe  in  anumite 
epoci  istorice,  cu  deosebire  că  nu  era  recunoscută  oficial  de  Patriarhia 
ecumenică.  Ea  a  fost  proclamată  oficial,  în  vechea  Românie,  printr-un 
decret  al  autorităţii  de  Stat  abia  la  3  decembrie  1864,  apoi  de  autorita¬ 
tea  bisericească  în  1872,  cînd  s-a  constituit  Sf.  Sinod  al  Bisericii  Orto¬ 
doxe  Române.  Patriarhia  ecumenică  a  fost  pusă  în  faţa  unui  fapt  împli¬ 
nit,  îneît  actul  de  recunoaştere  a  autocefaliei  din  25  aprilie  1835  a  fost 
pur  formal,  o  recunoaştere  a  unei  stări  de  lucruri  existente  de  cîteva  se¬ 
cole.  In  Transilvania  autocefalia  a  fost  legiferată  tacit  prin  Statutul 
Organic  al  lui  Andrei  Şaguna,  din  1868.  Bisericile  noastre  s-au  bucurai 
încă  de  la  începutul  organizării  politice  a  statelor  româneşti,  de  o  inde¬ 
pendenţă  egală  cu  autocefalia,  neîngăduind  nici  un  amestec  jurisdicţio- 
nal  al  ierarhiei  altei  Biserici  în  cuprinsul  său.  Pe  baza  condiţiilor  natu  ¬ 
rale,  geografice  şi  istorico-politice  în  care  şi-au  desfăşurat  activitatea. 
Bisericile  noastre  erau  de  fapt  Biserici  autocefale,  constituite  pe  baze 
naţionale,  păstrînd  însă  legături  dogmatice,  canonice  şi  de  cult  cu  toate 
celelalte  Biserici  Ortodoxe  Surori. 


Pr.  prof.  Mircea  Păcurariu 
Institutul  Teolorric  Universitar  Sibiu 


FAZE  ŞI  ETAPE  ALE  STĂRILOR  DE  INDEPENDENŢA 
DE  TIP  AUTONOM  ŞI  AUTOCEFAL 
ÎN  BISERICA  ORTODOXA  ROMANA 


I.  Noţiuni  preliminarii .  Istoric. 

Prin  autocefalie  (avto  kefalos,  aftokefalon),  în  limbaj  canonic  autentic, 
înţelegem  starea  de  independenţă  administrativ-jurisdicţională  sau  de 
conducere  a  unei  Biserici  Ortodoxe,  faţă  de  alte  unităţi  bisericeşti,  egale 
în  drepturi,  cu  care  se  găseşte  în  stare  de  interdependenţă  sub  raport 
dogmatic,  cultic  şi  canonic,  formînd  împreună  Ortodoxia  Ecumenică,1 
iar  autocefalia  (independenţă,  neatîrnare  sau  suveranitate),  reprezintă  o 
realitate  a  vieţii  bisericeşti,  datînd  chiar  din  timpurile  Sfinţilor  Apostoli. 
Autocefalia  constituind  o  formă  tradiţională  de  organizare  administrativă 
in  cadrul  Bisericii  Ortodoxe,  în  sensul  de  cîrmuire  prin  cap  propriu 
(avtos,  kefali),  adică  prin  căpetenia  proprie  sau  organe  proprii  a  unei 
Biserici,  a  luat  forme  mereu  noi  de-a  lungul  veacurilor,  în  epoca  de 
desăvîrşire  a  organizării  Bisericii. 

Se  ştie,  că  Sfinţii  Apostoli  şi-au  desfăşurat  activitatea  în  mod  inde¬ 
pendent,  şi  că  toate  bisericile  întemeiate  de  ei  se  conduceau  în  chip 
autocefal.  Astfel  au  fost  Bisericile  din  Ierusalim,  Antiohia,  Efes,  Tesalo- 
nic,  Corint,  Filipi,  etc.  Mărturie  în  această  privinţă  ne  stau  ştirile  cuprinse 
în  Faptele  Apostolilor  şi  apoi  însăşi  existenţa  şi  cuprinsul  epistolelor 
adresate  de  Sfîntul  Apostol  Pavel  Romanilor,  Galatenilor,  Corintenilor, 
Tesalonicenilor,  etc.  Sfîntul  Apostol  Ioan  în  Apocalipsă  pomeneşte  în 
Asia  şapte  Biserici,  independente  sau  autocefale,  şi  anume:  Biserica  din 
Efes,  Smirna,  Pergam,  Tiatira,  Sardes,  Filadelfia  şi  Laodiceea  (Apoc. 
1,  4,  11,  etc.).  La  fel  toate  scrierile  din  epoca  apostolică  şi  postapostolică, 
ca  şi  cele  de  mai  tîrziu  (listele  episcopilor,  martirologiile,  etc.),  arată  că 
unităţile  bisericeşti  episcopale,  deci  comunităţile  bisericeşti  în  fruntea 
cărora  se  găsea  cîte  un  episcop,  se  cîrmuiau  în  mod  independent  unele  de 
altele  adică  erau  autocefale,  aşa  încît  episcopii  din  vremea  aceea  puteau 
fi  numiţi  pe  bună  dreptate  episcopi  autocefali.2 

Prin  reorganizarea  Bisericii  după  sistemul  mitropolitan,  autocefalia 
episcopiilor  se  restrînge,  ele  rămînînd  doar  autonome,  cum  sînt  pînă  astăzi, 
iar  autocefalia  devine  un  drept  comun  al  mitropoliilor,  adică  al  provin- 


1  L.  Stan,  Autocefalia  şi  autonomia  în  Ortodoxie,  Rev.  Mitropolia  Olteniei, 
1961,  nr.  5—6,  p.  283. 

2  L.  Stan.  Despre  autocefalie,  Rev.  Ortodoxia,  1956,  3,  p.  374  u. 

ciilor  bisericeşti  formate  din  mai  multe  episcopii,  avînd  în  frunte  un 
protos  (în  Asia)  sau  un  prim  episcop  (primatae)  în  Africa,  căruia  din 
sec.  IV  i  s-a  zis  mitropolit.  Unitatea  bisericească  astfel  constituită,  condusă 
de  către  sinodul  episcopilor  acelui  teritoriu  prezidat  de  un  episcop  „pro- 
tos“  pe  care  ceilalţi  trebuiau  să-l  socotească  drept  cap  (kefalos)  (can.  34 
Ap.),  devine  unitatea  autocefală  tip?  Această  nouă  formă  de  autocefalie 
se  consacră  prin  rînduielile  apostolice  înscrise  în  can.  34  Ap.,  şi-şi 
dobîndeşte  confirmarea  prin  hotărîrile  sinoadelor  ecumenice  prin  can. 
8  III  ec.;  12  IV  ec.,  etc. 

Mitropoliile  ca  unităţi  administrative  provinciale  s-au  format,  la 
început,  ţinînd  seama  de  apartenenţa  etnică  a  credincioşilor,  principiu 
care  a  determinat  la  acea  vreme  împărţirea  administrativă  a  imperiului 
roman.3 4 

Reorganizarea  administrativă  a  imperiului  în  vremea  lui  Diocleţian, 
după  principiul  teritorial,  ţinînd  seama  nu  numai  de  apartenenţa  etnică 
ci  şi  de  situaţia  geografică,  interesele  economice  şi  culturale,  a  determinat, 
în  vremea  lui  Constantin  cel  Mare,  ca  unităţile  administrative  biseri¬ 
ceşti  să  se  reorganizeze  şi  ele  în  cadrul  unităţilor  administrative  de  tip 
nou  ale  statului,  aşa  încît  în  fruntea  unei  eparhii  sau  provincii  politice, 
stătea  un  mitropolit,  avînd  o  poziţie  coordonată  cu  aceea  a  unui  proconsul 
sau  praeses,  guvernatorul  politic  al  provinciei.5 

Centralizarea  organizaţiei  bisericeşti  în  cadrul  statului  roman  a  de¬ 
terminat  apariţia  unor  unităţi  administrative  şi  mai  mari  numite  dioceze. 
Mitropoliţii  din  capitala  diocezelor  au  primit  numele  de  arhiepiscopi,  de 
exarhi,  şi  mai  tîrziu  de  patriarhi  (can.  6  I  ec.;  9  IV  ec.).  Şi  acestor 
unităţi  li  s-au  recunoscut  dreptul  de  unităţi  autocefale  (can.  6,  7  I  ec.; 
2,  3  II  ec.;  9,  17,  28  IV  ec.;  36,  38,  39,  IV  ec.),  patriarhiile  tinzînd  şi  izbu¬ 
tind  uneori  să-şi  supună  conducerii  lor  autocefale  unele  din  exarhii 
(can.  17,  28  IV  ec.). 

In  decursul  acestui  proces  de  dezvoltare  a  organizaţiei  bisericeşti, 
episcopiile  şi-au  pierdut  autocefalia,  dar  potrivit  rînduielilor  apostolice 
(can.  34,  37  Ap;  9,  12 — 25  Antioh.;  etc.),  şi  ale  dreptului  roman 6  şi-au 
păstrat  dreptul  de  „autonomie"  în  cadrul  mitropoliilor  autocefale  (can. 
9,  13,  22,  Antioh.;  3,  11,  12,  15,  Sard.  ş.  a.),  adică  o  independenţă  re- 
strînsă  aşa  cum  aveau  şi  cetăţile  ca  unităţi  administrative  în  cadrul 

3  L.  Stan,  Obîrşia  autocefaliei  şi  autonomiei,  Rev.  Mitropolia  Olteniei,  1961, 
nr.  1 — 4,  p.  86. 

4  Potrivit  Dreptului  roman,  oricît  au  variat  acestea  de-a  lungul  istoriei, 
datorită  expansiunii  continue  a  stăpînirii  romane,  toate  cetăţile  (urbs,  oppidum, 
municipium,  colonia),  beneficiau  de  autonomie  în  conducerea  treburilor  lor  interne. 
Această  autonomie  era  mai  largă  sau  mai  restrînsă  şi  se  extindea  în  unele  cazuri  şi 
asupra  relaţiilor  externe.  In  Răsărit  ca  şi  în  Apus,  după  normele  guvernării  auto¬ 
nome  a  cetăţilor  s-au  orientat  şi  unităţile  bisericeşti  corespunzătoare  conduse 
de  episcopi,  aceştia  neputînd  depăşi  ca  jurisdicţie  limitele  teritoriale  ale  cetăţilor  şi 
neavînd  interesul  să  le  depăşească  decît  prin  acţiuni  misionare.  Ţinînd  seama  de 
această  rînduială,  episcopiile  au  trebuit  să  se  conducă  în  mod  autonom  chiar  şi 
după  ce  şi-au  pierdut  autocefalia,  deoarece  autonomia  cetăţilor  s-a  menţinut  în 
toată  vremea  în  imperiul  roman  şi  apoi  în  cel  Bizantin.  L.  Stan,  Obîrşia  autono¬ 
miei  şi  autocefaliei,  Rev.  Mitropolia  Olteniei,  1961,  nr.  1 — 4,  p.  88,  N.  29. 

5  L.  Stan,  Despre  autocefalie,  Rev.  Ortodoxia,  1,  p.  376. 

6  L.  Stan,  Obîrşia  autocefaliei  şi  autonomiei,  Rev.  Mitropolia  Olteniei,  1961, 
1 — 4,  p.  88,  N.  29. 

imperiului.  Istoria  ne  arată  că  în  procesul  de  dezvoltare  a  organizaţiei 
bisericeşti  prin  constituirea  diecezelor  şi  apoi  a  patriarhiilor,  cu  excepţia 
Egiptului,  nu  se  anulează  autocefalia  mitropoliilor,  dovadă  ne  sint  şi  can. 
6,  I  ec.,  8,  III  ec.  şi  12,  IV  ec. 

Din  veacul  V  apar  şi  arhiepiscopii  autocefale  prin  reîmpărţirea  unor 
mitropolii  (can.  12  IV  ec.;  Nov.  lui  Just.  Nr.  131,  4). 

Începînd  din  sec.  X,  apar  Biserici  autocefale  naţionale,  in  cadrul 
statelor  respective,  cum  sînt:  Biserica  Bulgariei.  Serbiei,  Rusiei,  Româ¬ 
niei,  Armeniei  ş.  a. 

II.  Creştinismul  la  români  şi  organizarea  Bisericii  in  primele  secole 
după  Hristos  (sec.  I — III)  sub  formă  de  enorii  independente  ( autocefale I, 
pe  pămintul  Daciei ,  România  de  azi. 

Spre  deosebire  de  celelalte  popoare  vecine  (bulgari,  sîrbi,  ruşi,  unguri, 
ş.  a.)  care  au  fost  încreştinate  prin  voinţa  unor  conducători,  la  o  anumită 
dată  bine  cunoscută  a  istoriei,  românii  au  cunoscut  creştinismul  în  epoc:. 
de  formare  ca  popor  (primele  secole  ale  erei  noastre)  printr-o  misiune 
neorganizată,  dar  firească,  întreprinsă  de  creştini  dintre  negustorii  care 
au  pătruns  în  Nordul  Dunării,  în  Dacia,  cu  mult  înainte  de  cucerirea  ei 
de  către  romani,  de  creştinii  prizonieri  aduşi  în  Dacia  de  armatele  de 
gherilă  ale  geto-dacilor  în  luptă  cu  romanii,  de  creştini  dintre  soldaţii 
din  armata  romană  de  cucerire,  de  creştinii  aduşi  in  Dacia  ca  colonişti 
de  Traian  împăratul,  de  misionarii  creştini  trimişi  ai  Bisericilor  de  la 
Sud  de  Dunăre,  ş.  a. 

Printre  creştinii  veniţi  în  Dacia  pe  diferite  căi.  unii  erau  cu  siguranţă 
clerici:  diaconi,  prezbiteri  sau  episcopi. 

Printr-o  acţiune  de  roire  firească,  numărul  creştinilor  pe  pămintul 
Daciei  a  crescut  mereu.  Faptul  acesta  a  impus  şi  organizarea  lor  în  comu¬ 
nităţi  independente  una  de  alta,  sau  autocefale,  de  tipul  parohiei  (eno- 
riei),  aşa  cum  existau  în  vremea  de  început  a  creştinismului  şi  în  alte 
părţi  ale  lumii.  Ceea  ce  a  determinat  organizarea  de  comunităţi  parohiale 
(enorii)  a  fost  nevoia  credincioşilor  de  a  săvîrşi  Sfînta  Jertfă  (Frîngerea 
pîinii)  (F.  Ap.  2,  24),  şi  a  se  împărtăşi  împreună  cu  trupul  şi  sîngele 
Domnului,  adică  necesităţi  de  natură  cultică  şi  apoi  administrativă.7  Co¬ 
munităţile  astfel  formate  şi-au  ridicat  bazilici  şi  altare  şi  şi-au  creat 
organe  proprii,  independente  (autocefale)  de  conducere  colegiale,  numite 
, .sfaturi  ale  bătrînilor“  (prezbiterii),  sub  îndrumarea  episcopilor  şi 
preoţilor. 

Despre  existenţa  unor  astfel  de  comunităţi  creştine  autocefale  de  tip 
parohial  organizate  teritorial  pe  raza  de  întindere  a  unei  cetăţi,  sau  a 
unui  sat  (fossatum)  se  păstrează  urme  în  conştiinţa  poporului  român 
care  denumeşte  bisericile  pînă  astăzi  nu  după  hramul  ce-1  au,  ci  după 
numele  satului  cu  care  parohia,  comunitatea  credincioşilor  formau  un 
tot  unitar,  armonios  închegat  din  punct  de  vedere  social-politic  şi  bise¬ 
ricesc. 


7  L.  Stan.  Instituţie  şi  instituţionalizare,  Rev.  Mitropolia  Moldovei  şi  Suce¬ 
vei.  1970. 

Că  au  existat  astfel  de  comunităţi  bisericeşti  pe  teritoriul  României  de 
azi,  Dacia  de  altă  dată,  se  poate  face  dovada,  in  vremea  noastră,  cu  exis¬ 
tenţa  atîtor  cimitire  în  care  s-au  descoperit  obiecte  de  cult  şi  inscripţii 
creştine  datînd  din  primele  veacuri.8 

III.  Începuturile  cunoscute  de  organizare  centralizată  a  Bisericii  pe 
pămintul  României  sub  formă  de  eparhii  (episcopii)  independente . 

Despre  începuturile  răspindirii  şi  organizării  creştinismului  la  geto- 
daci  şi  romani  sau  străromânii,  la  Nord  de  Dunăre,  în  primele  secole 
ale  erei  noastre  fac  menţiuni  şi  scriitorii  antici:  Justin  Filozoful/'  Hypolit,’0 
Tertulian,11  Origen,12  Eusebiu  de  Cezareea.1'  Două  din  sinoadele  ecume¬ 
nice  (sin.  II  şi  IV)  (Sint.  At.  II  p.  280 — 281)  vorbesc  despre  autocefalia 
Bisericilor  din  „ţinuturile  barbare",  între  care  se  include  şi  o  parte  din 
teritoriul  jurisdicţional  al  Bisericii  Ortodoxe  Române  de  azi.  Sub  o  formă 
organizată  ierarhic,  Biserica  ne  apare  pentru  prima  dată  la  Tomis  in 
Scitia  Mică,  Dobrogea  de  azi,  unde  este  atestată  documentar  existenţa 
unui  centru  episcopal  autocefal  încă  înainte  de  313,  din  vremea  împă¬ 
ratului  Diocleţian  sau  chiar  mai  înainte.  Existenţa  acestei  Biserici  o 
atestă  istoricul  Sozomen  (His.  Eccl.  6,  21;  P.  G.  67,  1344)  şi  listele  episco- 
pilor  alcătuite  de  Epifanie  (650)  şi  Vasile  (829), 14  şi  este  confirmată  prin 
descoperirile  arheologice  de  azi.1-  în  aceeaşi  perioadă  au  mai  existat 
centre  eparhiale  şi  în  alte  cetăţi  din  Dobrogea  cum  sint  Tropaeum  Tra- 
iani  (Adamclisi),  Axiopolis  (Cerna-Vodă),  Traesmis  (Igliţia),  Noviodonum 
(Isaccea)  16  care  toate  aveau  o  conducere  de  sine  stătătoare  (autocefală). 

Din  aceste  centre  de  pe  malul  drept  al  Dunării,  au  trecut  cu  sigu¬ 
ranţă  şi  în  Dacia  Traiană,  misionari  care  au  răspîndit  creştinismul  şi  au 
organizat  comunităţi  bisericeşti,  la  fel  independente.17 

Libertatea  religioasă  şi  cuceririle  la  Dunăre  ale  împăratului  Con¬ 
stantin  cel  Mare  au  determinat  răspîndirea  în  masă  a  creştinismului 
în  Dacia  şi  organizarea  lui  corespunzătoare. 

Existenţa  unei  Biserici  organizate  este  atestată  în  Banat  în  sec.  VIII 
cînd  episcopul  Ursus  de  la  Cenad,  capitala  Avariei,  participă  la  lucrările 
sin.  VII  ec.  (787). 18  Mai  tîrziu  sec.  XI,  ducele  român  Ahtum  din  Banat, 
botezat  la  Vidin  în  legea  grecilor  (ortodocşi)  (1002)  organizează  în  capi¬ 
tala  sa,  Urbs  Morisena,  o  mănăstire  şi  probabil  avea  şi  un  episcop.1* 


8  Vezi  Istoria  Românilor,  voi.  I. 

9  Dialogul  cu  Iudeul  Trifon. 

10  Despre  cei  doisprezece  Apostoli.  P.  G.,  col.  951. 

11  împotriva  iudeilor.  P.  L.,  11,  col.  611. 

12  Comentarii  la  Geneză,  Cartea  III.  vezi  izvoare  privind  Istoria  României, 
voi.  I,  Bucureşti  1964,  p.  713 — 716. 

13  Istoria  Bisericească,  III,  1,  1;  cf.  Les  origines  chr^tienes  de  l’Empire 
fomain,  Paris  1918,  p.  28. 

14  Istoria  Bisericii  Române,  I,  p.  80 — 84. 

15  V.  Pârvan,  Contribuţii  epigrafice  la  istoria  creştinismului  daco-roman, 
Buc.  1919,  p.  70. 

16  Vezi  Istoria  României  şi  Istoria  Bisericii  Ortodoxe  Române. 

17  C.  Giurescu,  Istoria  Românilor,  1,  Buc.  1935,  p.  1198. 

18  Istoria  Bisericii  Române,  I,  p.  104 — 105. 

19  Legenda  Sancti  Gerardi,  Cap.  VIII,  Inscript.  Reg.  Hung.  II,  490 — 492% 
cap.  10.  Ed.  Englischer,  p.  214 — 215;  Chronica  pictum,  cap.  41. 

în  sec.  XII  este  menţionată  în  Dobrogea  Mitropolia  celţinilor 20  iar 
în  secolul  următor  arhiepiscopia  de  Vicina  (1264)  21  care  se  mută  apoi  la 
Argeş  (1359), 22  la  cererea  domnului  român  de  aci  şi  binecuvîntarea  pa¬ 
triarhului  din  Constantinopol.23 

In  sprijinul  dovedirii  existenţei  unor  vechi  organizaţii  bisericeşti  la 
românii  transilvăneni  se  pot  invoca  azi  cîteva  mărturii,  din  care  se  con¬ 
stată  că  în  veacul  X,  pe  teritoriul  Transilvaniei  exista  o  organizaţie  biseri¬ 
cească  ortodoxă  integrată  în  unităţile  social-politice  cunoscute  sub  numele 
de  ducate.  Ducele  Jula  (950)  cere  un  episcop  hirotonit  la  Bizanţ.24  O 
organizaţie  bisericească  exista  şi  la  Dăbîca,  centrul  politic  al  ducelui 
Gelu,  din  moment  ce  se  păstrează  pînă  azi  bazilici  şi  morminte.  La  fel  la 
Alba  Iulia,  capitala  ducatului  din  Sud  al  Transilvaniei.  O  organizaţie  de 
tip  episcopal  a  trebuit  să  existe  şi  Biharea,  din  moment  ce  Menumorut, 
ducele  român,  întreţinea  legături  cu  Bizanţul,  aşa  cum  ne  spune  croni¬ 
carul  Anonymus  al  regelui  Bela  II  al  Ungariei. 

Existenţa  unor  organizaţii  bisericeşti  ortodoxe  la  românii  din  Tran¬ 
silvania  25  este  atestată  şi  de  acţiunile  prozelitiste  romano-catolice  prin¬ 
tre  români,26  ca  şi  de  menţiunile  făcute  în  scrisorile  papilor  Inocenţiu  III 
(1204)  şi  Grigorie  IX  (1234)  către  episcopii  latini  de  la  Oradea  şi  Calocea 
în  care  se  spune  că  românii  erau  păstoriţi  de  episcopi  „schismatici44 
(ortodocşi). 

în  secolele  XII — XIII  apar  în  Transilvania  o  mulţime  de  biserici  şi 
mănăstiri  construite  din  piatră,  care  există  pînă  azi.27  Existenţa  unor 
astfel  de  construcţii  presupun  şi  o  organizaţie  bisericească  corespunză¬ 
toare.  Menţionarea  existenţei  protopopilor  în  ducatul  Haţegului  presu¬ 
pune  existenţa  unui  episcop.  Menţiuni  asemănătoare  se  fac  şi  pentru 
Chioar  şi  pentru  Bihor  în  aceeaşi  vreme. 

IV.  Reorganizarea  Bisericii  în  cadrul  statelor  feudale  româneşti, 
Ţara  Românească ,  Moldova  şi  Transilvania,  sub  formă  de  episcopii  şi 
mitropolii  independente  (autocefale  sau  autonome). 

Formarea  statelor  feudale  independente  mai  cuprinzătoare  de  o  parte 
şi  de  alta  a  Carpaţilor  în  sec.  XIV,  a  impus  cu  necesitate  şi  reorganizarea 
Bisericii  pe  teritoriul  lor.  Astfel,  domnitorul  Nicolae  Alexandru  Basa- 


20  Leon  VI  o  aşează  pe  locul  56  între  cele  81  mitropolii  ale  Patriarhiei  Ecu¬ 
menice;  Vezi:  Enăceanu,  Mitropolia  Ungrovlahiei,  Rev.  Biserica  Ortodoxă  Română, 
1881,  p.  135;  M.  Şesan,  Organizaţia  bisericească  veche  carpatică,  Rev.  Mitropolia 
Ardealului,  1959,  5 — 6,  p.  361. 

21  Documente  privind  Istoria  României,  veac.  XIII,  XIV,  XV  B.  Ţara  Româ¬ 
nească,  D.  2,  6,  7,  9;  C.  C.  Giurescu,  întemeierea  Mitropoliei  Ungrovlahiei,  p.  680 — 
685;  G.  Brăteanu,  Vicina  II,  Buc.  1940,  p.  48. 

22  Documente  veac.  XIII,  XIV,  XV,  B.  Ţara  Românească,  D.  9,  10;  Istoria 
României,  II,  p.  156 — 180. 

23  Idem. 

24  Idem. 

25  Documente,  veac  XI,  XII,  XIII,  C.  Transilvania,  I,  p.  275. 

26  Idem. 

27  M.  Păcurariu,  Istoria  Bisericii  Române,  p.  67. 

rab,  la  1359,  cu  binecuvîntarea  patriarhului  ecumenic  din  Constantinopol 
transferă  scaunul  mitropolitan  de  la  Vicina  la  Argeş,  capitala  Ţării 
Româneşti,  împreună  cu  titularul  lui  mitropolitul  Iachint,  ca  „să  fie  de 
acum  înainte  . . .  legitim  arhiereu  a  toată  Ungrovlahia".23 

Din  nevoi  practice  şi  pentru  a  stăvili  propaganda  romano-catolică, 
la  1370  ia  fiinţă  o  nouă  mitropolie,  pentru  părţile  dinspre  Severin  ale 
Ţării  Româneşti,  Transilvania  şi  Banat  aflate  sub  dominaţia  românească, 
în  urma  acestui  act,  la  1381  mitropolitul  de  Argeş  este  ridicat  la  rangul 
de  „exarh  al  plaiurilor  şi  a  toată  Ungrovlahia“,2y  ceea  ce  înseamnă  că  ar  fi 
putut  exista  şi  alţi  ierarhi  sufragani.30 

Actul  de  la  1359  de  recunoaştere  din  partea  patriarhiei  ecumenice 
din  Constantinopol,  a  mitropoliei  Ţării  Româneşti,  ca  şi  actul  de  înfiin¬ 
ţare  a  celei  de-a  doua  mitropolii  la  1370  şi  apoi  ridicarea  mitropolitului 
de  Argeş  la  rangul  de  exarh  la  1381  sînt  indicaţii  certe  că  Biserica  din 
Ţara  Românească  era  la  acea  vreme  independentă  (autocefală),  avînd  un 
sinod  propriu  mitropolitan. 

în  acelaşi  mod  independent,  adică  „nesupusă  nici  unei  patriarhii,  se 
reorganizează  şi  Biserica  din  Moldova  care  este  recunoscută  ca  atare  la 
1401  de  patriarhul  de  Constantinopol,  şi  de  împăratul  bizantin  Ioan  VIII 
Paleologul  (Gl.  391  îndr.  Legii).  Mitropolitul  din  Suceava  a  fost  ridicat 
la  rangul  de  exarh.31 


28  Istoria  Bisericii  Române,  I,  p.  142 — 143. 

29  Sintagma  At.;  p.  502. 

30  Lupşa  Şt.;  Biserica  Ortodoxă  Română  din  Ardeal  şi  Ungaria  din  veacul 
al  XV-lea,  Rev.  Mitropolia  Ardealului,  1957,  3 — 4,  p.  221.  N.  6 — 7. 

31  Despre  Bisericile  autocefale  se  spune  că  „nu  sînt  supuse  vreunui  patriarh**, 
Sint.  At.;  VI,  258  (Sintagma  lui  Matei  Vlăstare),  sau  cum  se  traduce  expresia 
aceasta  în  Pravila  cel  Mare  „nesupuse  sub  nice  un  patriarh**  —  îndreptarea  Legii, 
Glava  390.  în  aceeaşi  Pravilă  în  Glava  390,  Despre  Mitropolia  Moldovei  se  spune 
că  „au  fost  supusă  ohridianilor,  iar  acum  nice  ohrideanilor  se  pleacă,  nice  Ţarigră- 
deanului**  —  ed.  cit.;  p.  301,  —  exprimîndu-se  astfel  faptul  că  Mitropolia  Moldovei 
era  autocefală.  Mai  tîrziu,  în  scrierea  sa  Descriptio  Moldaviae  din  1716,  principele 
Dimitrie  Cantemir  (t  1723)  arată  că  mitropolitul  Moldovei  „nici  nu  este  supus 
vreunuia  dintre  patriarhi**  (nec.  ulii  patriarcharum  sub  jacet),  „ba  el  chiar  se 
foloseşte  în  Moldova  de  aceeaşi  libertate  pe  care  o  are  a  Ohridei  în  dieceza  sa“  — 
Descriptio  Moldaviae,  partea  III,  cap.  II.  Autocefalia  Mitropoliei  Moldovei  mai 
este  exprimată  într-o  scriere  din  1723  prin  formulele:  „Ca  Ohridul  şi  ca  Chiprul . . . 
nesupusă  şi  neplecată  nici  unei  eparhii**  (stăpîniri  bisericeşti),  „au  aşezat-o  să 
fie  ca  un  patriarh,  precum  este  Ohridul  şi  Chiprul**,  „nu  este  plecată  nici  unui 
patriarh4*,  „nu  se  pleacă  nici  Ohridului,  nici  Constantinopolului**;  iar  într-o  altă 
scriere  din  aceeaşi  vreme  se  folosesc  formulele:  „Cum  este  Ohridul  şi  Ipekul  şi 
Kiprul . . .,  nesupusă  şi  neplecată  nici  unei  eparhii**,  „cum  este  Ohridul**,  şi  în  fine, 
sinodul  Mitropoliei  Moldovei  din  anul  1752,  întrunit  la  Iaşi,  consemnează  într-o 
hotărîre  a  sa  că  această  Mitropolie  a  dobîndit  încă  din  vremea  lui  Alexandru  cel 
Bun  (1400 — 1431)  —  cum  spun  de  altfel  şi  celelalte  scrieri  arătate  mai  sus  — 
Dreptul  „ca  să  fie  ca  şi  Ohridul,  nesupusă  nicăierea**  —  L.  Stan,  Pravila  lui  Ale¬ 
xandru  cel  Bun  şi  vechea  autocefalie  a  Mitropoliei  Moldovei,  —  în  Rev.  Mitropolia 
Moldovei,  Iaşi  1960,  nr.  3 — 4,  p.  177 — 182;  L.  Stan,  Obîrşia  autocefaliei  şi  autono¬ 
mei,  Rev.  Mitropolia  Olteniei,  1961,  nr.  1 — 4,  p.  88.  N.  96. 

Cunoscînd  aceste  realităţi  în  privinţa  drepturilor  autocefale  de  care  s-au 
bucurat  Bisericile  Româneşti  din  timpuri  străvechi,  aşa  cum  s-a  arătat  şi  în 


294 


MITROPOLIA  ARDEALULUI 


Autocefalia  în  acea  vreme  se  afirma  prin  dreptul  de  a  hirotoni  arhie¬ 
rei  locali  fără  amestecul  din  afară.'2 

Autocefalia  Bisericii  Româneşti  din  Ţara  Românească  şi  Moldova, 
s-a  afirmat  ca  o  realitate  şi  în  secolele  următoare.  Astfel  pe  vremea 
lui  Radu  cel  Mare  (1495 — 1508)  cînd  se  reorganizează  „după  norme  cano¬ 
nice",  Biserica  din  Ţara  Românească,  se  înfiinţează  două  noi  episcopii, 
la  Rîmnic  şi  Buzău,  şi  se  ţine  un  mare  sobor  (1503);  pe  vremea  lui  Mihai 
Viteazul  se  realizează  unirea  celor  Trei  Provincii  Româneşti  sub  acelaşi 
sceptru  şi  se  reorganizează  Biserica  Românească  în  mod  autocefal;  pe 
vremea  lui  Leon  Vodă,  care  afirmă  dreptul  ţării  de  a-şi  alege  mitropolitul 
şi  episcopii,  „cum  au  fost  din  veac";3'  pe  vremea  iui  Matei  Basarab  şi 
a  lui  Vasile  Lupu  (sec.  XVII)  se  reorganizează  Bisericile  Româneşti,  se 
ţine  un  sobor  panortodox  la  Iaşi  (1642)  unde  se  aprobă  Mărturisirea 
de  credinţă  a  lui  Petru  Movilă  şi  se  elaborează  legile  bisericeşti  şi  de 
stat  numite  pravile:  Pravila  Mică  (1640),  Carte  rumânească  de  învăţătură 
de  la  pravilele  împărăteşti  (1646)  şi  Pravila  Mare  sau  îndreptarea  Legii 
(1652). 

In  Transilvania  in  secolele  XIV — XV,  Biserica  era  organizată  sub 
formă  de  mitropolie  cu  mai  multe  episcopii.  Dovadă  avem  în  pomelnicul 
de  la  1656  al  lui  Udrea.'4  Sediul  scaunelor  bisericeşti  se  muta  mereu 
datorită  acţiunilor  prozelitiste  (Feleac,  Bălgrad,  Vad,  etc.)  pînă  la  1597, 
cind  in  baza  hotărîrii  Dietei  Transilvaniei  se  recunoaşte  dreptul  româ¬ 
nilor  de  a-şi  alege  pe  „mitropolitul  întregului  ţinut  al  Ardealului  şi 
Orăzii  Mari",  cu  sediul  la  Bălgrad  (Alba  lulia). 


Memoriul  Sfîntului  Sinod  al  Bisericii  Ortodoxe  Române  din  1882,  întocmit  de 
episcopul  Melchisedec  al  Romanului,  Rev.  Biserica  Ortodoxă  Română.  1892,  nr.  12. 
p.  738—758. 

Din  cunoaşterea  drepturilor  Bisericilor  Româneşti  din  veacul  XIV,  pînă  la 
recunoaşterea  autocefaliei  noastre,  cine  ar  putea  spune  că  acestea  nu  au  avut  o 
autocefalie  cel  puţin  egală  cu  aceea  a  Arhiepiscopiei  Ohridei,  a  Patriarhiei  din 
Tirnovo,  a  Arhiepiscopiei  din  Peci,  ba  chiar  şi  cu  aceea  a  Bisericii  din  Cipru, 
şi  a  Bisericii  din  Iviria  şi  a  Patriarhiilor  din  Alexandria.  Antiohia  şi  Ierusalim 
in  unele  epoci  istorice? 

Iar  dacă  Bisericile  Române  au  fost  considerate  prin  epocile  de  care  este  vorba 
numai  ca  Biserici  autonome,  nu  exprimă  oare  această  autonomie  ideea  de  auto¬ 
cefalie,  cel  puţin  la  nivelul  Bisericilor  autocefale  amintite? 

Recunoscîndu-se  toate  acestea,  oare  ar  mai  putea  cineva  să  tragă  la  îndoială 
—  se  întreabă  profesorul  Liviu  Stan,  —  adevărul  spuselor  lui  Dimitrie  Cantemir 
şi  a  altor  vechi  mărturii,  asupra  autocefaliei  Bisericii  din  Moldova?  Şi  se  întreabă 
acelaşi  profesor  —  Nu  apare  deplin  oare  întemeiată,  iar  nu  ca  o  simplă  fantezie, 
încercarea  de  a  se  obţine  treapta  de  arhiepiscopie,  sau  chiar  de  patriarhie,  pentru 
Biserica  Moldovei,  la  finele  veacului  XVI,  (cf.  Liviu  Stan,  Obîrşia  autocefaliei  şi 
autonomiei.  Rev.  Mitropolia  Olteniei.  1961,  1 — 4,  p.  110)  în  legătură  cu  patriarhul 
Alexandriei,  Meletie  Pigas,  care  a  fost  în  aceeaşi  vreme  atît  de  activ  în  chestiunea 
-•idicării  şi  a  scaunului  Moldovei  la  treapta  de  Patriarhie?  (1589 — 1593).  Sint.  At.  V. 
149 — 152 — 153;  Vezi  şi  N.  Şerbănescu,  Legăturile  Patriarhului  Meletie  Pigas  cu 
Ţările  Române.  în  Rev.  Biserica  Ortodoxă  Română.  Buc.  1946,  nr.  7 — 9,  p.  370 — 371. 

32  L.  Stan.  Pravila  lui  Alexandru  cel  Bun  şi  vechea  autocefalie  a  Mitropoliei 
Moldovei  şi  Sucevei. 

33  N.  lorga,  Istoria  Bisericii  Româneşti,  I,  p.  281. 

34  Cotoşman  Gh.,  Contribuţii  la  trecutul  Mitropoliei  Morisenei  şi  Timişoarei. 
Rev  Mitrop  Banatului,  1958,  nr.  7 — 8,  p.  147. 

Mitropolia  Ardealului  făcea  parte  din  exarhatul  Ţării  Româneşti, 
dar  se  organiza  independent,  fapt  menţionat  şi  în  tratatul  lui  Mihai 
Viteazul  cu  Sigismund  Bâthory  la  20  mai  1595.35 

După  o  scurtă  perioadă,  epoca  domnitorilor  fanarioţi  cînd  autocefa¬ 
lia  Bisericilor  româneşti  a  fost  diminuată  datorită  influenţei  greceşti 
(sec.  XVIII),  revoluţionarii  de  la  1848  luptă  nu  numai  pentru  indepen¬ 
denţa  naţională  ci  şi  pentru  deplină  independenţă  bisericească  sau 
autocefalie. 

Faptul  acesta  demonstrează  că  vechea  autocefalie  bisericească  se 
păstra  ca  un  deziderat  în  conştiinţa  de  sine  a  poporului  nostru  şi  va  fi 
mereu  actualizată. 

IV.  Acţiunea  pentru  recunoaşterea  formală  a  autocefaliei  biseri¬ 
ceşti  din  partea  Patriarhiei  Ecumenice  a'  Bisericilor  din  cadrul  Princi¬ 
patelor  Române,  in  secolul  X/X. 

Acţiunea  aceasta  s-a  născut  în  perioada  revoluţiei  din  1848  şi  ime¬ 
diat  următoare,  datorită  amestecului  în  treburile  interne  ale  Bisericii 

Române  din  partea  Patriarhiei  Ecumenice  din  Constantinopol  şi  încălca¬ 
rea  autonomiei  Bisericii  noastre. 36  Acţiunea  a  culminat  cu  votarea  de 

către  Adunarea  Divanului  Ad-Hoc  din  1857  a  dezideratelor  în  care  se 

cerea  printre  altele  ,, recunoaşterea  neatîrnării  Bisericii  Ortodoxe  a  Ră¬ 
săritului  din  principatele  unite,  de  orice  chiriarhie,  păstrînd  însă  unitatea 
credinţei  cu  Biserica  Ecumenică  a  Răsăritului  în  privinţa  dogmelor".17 

Cererea  oficială  adresată  de  Adunarea  Divanului  Ad-Hoc,  către  Con¬ 
ferinţa  de  la  Paris,  a  rămas  o  simplă  dorinţă.  Domnitorul  Alexandru 
Ioan  Cuza  dorind,  pe  seama  naţiunii  române  libere,  o  biserică  indepen¬ 
dentă,  autocefală,  a  procedat  la  reorganizarea  bisericească,  elaborînd 
..Legea  privind  Biserica  Română"  în  care  se  precizează  că  ,, Biserica 

Română  e  independentă  de  orice  Biserică  (avtokefalos)  (art.  2). 

La  învinuirea  patriarhului  din  Constantinopol,  de  reforme  biseri¬ 
ceşti,  Mitropolitul  Nifon,  precizează  în  scrisoarea  sa  din  30  aprilie  1864, 
că  ..Biserica  Română,  a  fost  întotdeauna  independentă  în  ceea  ce  priveşte 
activitatea  ei  internă. 

Prin  Decretul  Organic  pentru  înfiinţarea  unei  autorităţi  sinodale 
centrale  pentru  afacerile  religiei  române,  din  3  dec.  1864,  se  prevede 
expres  că  ,, Biserica  Ortodoxă  Română  este  şi  rămîne  independentă  de 
orice  autoritate  bisericească  străină,  in  tot  ce  priveşte  organizarea  şi 
disciplina"  (art.  1),  păstrînd  , .unitatea  dogmatică  cu  Biserica  de  Răsărit, 
prin  coînţelegere  cu  Biserica  Ecumenică  din  Constantinopol"  (art.  3). 
Acum  este  pentru  prima  dată  cînd  statul  legiferează  neatîrnarea  Bise¬ 
ricii  noastre  strămoşeşti.  La  învinuirea  patriarhului  Sofronie  că  s-a  pro- 


35  I.  N.  Floca,  Originile  Dreptului  Scris,  p.  37. 

36  N.  Dobrescu,  Studii  de  Istoria  Bisericii  Române  contemporane,  1850 — 1895, 
Buc.  1905,  p.  16 — 17;  Neofit  Scriban,  Scurtă  istorie  şi  hronologie  despre  Mitropolia 
Moldovei,  Paris,  1857;  Acte  în  Arhiva  Patriarhiei  Române. 

37  A.  Sturdza  şi  C.  Colescu-Vartic,  Acte  şi  documente  relative  la  Istoria 
Renaşterii  României,  VI,  1,  Buc.  1896,  p.  154. 

cedat  necanonic  prin  proclamarea  de  sine  a  autocefaliei,  domnitorul 
Cuza  Vodă  răspunde  precizînd  că  ,, Biserica  Română  e  neatîrnată  de 
orice  Biserică  străină,  in  ce  priveşte  organizarea  şi  disciplina,  avînd 
acest  drept  „ab  antiquo44,  cum  o  dovedesc  o  seamă  de  străvechi  mărturii44. 
La  fel  afirmă  şi  mitropolitul  Nifon,  spunînd  că  „Biserica  Română  a 
fost  din  vechime  şi  cu  totul  independentă  în  ceea  ce  priveşte  admi¬ 
nistrarea  ei,  legile  noi  nu  fac  decît  să  consfinţească  din  nou  un  lucru 
ce  în  realitate  există,  să  canonizeze  mai  sigur  această  stare  de  lucru44. 
Mai  mult,  domnitorul  Cuza  declară  că  el  în  calitatea  ce  o  are  este  che¬ 
mat  să  apere  de  „orice  ispite  vechea  autocefalie  a  Bisericii  Dacice44  şi 
va  lupta  pentru  aceasta  cu  armele  legilor  şi  canoanelor.  Arată  apoi  că 
Patriarhia  Ecumenică  „niciodată  nu  a  făcut  legi  pentru  Biserica  Română, 
ci  numai  a  dat  binecuvîntarea  la  alegeri  de  ierarhi  făcute  în  ţară44, 
ceea  ce  nu  se  împacă  cu  „dreptul  de  autoritate  şi  de  amestec  pe  care  ea 
şi-l  pretinde  acum44.38 

în  1864  după  o  lungă  stăruinţă  a  mitropolitului  Andrei  Şaguna  şi  a 
sinodului  său  şi-a  dobîndit  autocefalia  de  fapt,  din  partea  Bisericii  auto¬ 
cefale  de  la  Carlovitz,  şi  Mitropolia  Ortodoxă  a  Transilvaniei,  iar  la  anul 
1874  s-a  constituit  ca  Biserică  autocefală,  Mitropolia  Bucovinei  şi  a  Dal¬ 
maţiei,  dar  ambele  mitropolii  în  anul  1918  au  intrat  în  cuprinsul  Bise¬ 
ricii  autocefale  Ortodoxe  Române  care  îşi  dobîndise  autocefalia  la  1885 
prin  recunoaşterea  din  partea  Patriarhiei  Ecumenice,  deşi  se  proclamase 
ea  singură  autocefală  încă  de  la  1865. 

V.  Recunoaşterea  oficială  a  autocefaliei  Bisericii  Ortodoxe  Române 
din  partea  Patriarhiei  Ecumenice  din  Constantinopol  şi  din  partea  celor¬ 
lalte  biserici  autocefale. 

Deşi  domnitorul  Alexandru  Ioan  Cuza  a  fost  detronat  (11  februarie 
1866)  lupta  pentru  obţinerea  recunoaşterii  oficiale  din  partea  Patriar¬ 
hiei  din  Constantinopol  a  autocefaliei  Bisericii  Române  continuă.  Astfel 
în  Constituţia  din  30  iunie  1866  se  declară  că  „Biserica  Ortodoxă  Ro¬ 
mână  este  şi  rămîne  neatîrnată  de  orice  chiriarhie  străină,  păstrîndu-şi 
însă  unitatea  cu  Biserica  Ecumenică  a  Răsăritului  în  privinţa  dogmelor.39 
Legea  organică  pentru  Biserica  Română  din  decembrie  1872  numeşte 
Biserica  Română  „autocefală44  (art.  8,  9,  12)  păstrînd  însă  unitatea  dog¬ 
matică  şi  canonică  cu  toate  Bisericile  Răsăritului. 

După  recunoaşterea  independenţei  de  stat  a  României  în  urma  răz¬ 
boiului  din  1877 — 1878,  s-a  reluat  acţiunea  de  obţinere  a  recunoaşterii 
formale  din  partea  Patriarhiei  din  Constantinopol  a  autocefaliei  Bisericii 
Române.  Răspunzînd  Patriarhiei  Ecumenice,  care  pretindea  că  autocefalia 
Bisericii  Române  nu  este  canonică  fiindcă  nu  a  fost  recunoscută  de  un 
sinod  ecumenic,  mitropolitul  Calinic  declarînd  autocefalia  Bisericii  Ro¬ 
mâne,  „un  fapt  incontestabil  şi  indiscutabil44  respinge  pretenţia  Patriar¬ 
hiei  Ecumenice,  întrucît  niciodată  autocefalia  unei  Biserici  n-a  fost  pro¬ 
clamată  de  un  sinod  Ecumenic,  şi  afirmă  că  urmîndu-se  principiul 


38  N.  Şerbânescu,  Optzeci  de  ani  de  la  dobîndirea  autocefaliei  Bisericii  Orto¬ 
doxe  Române,  Rev.  Biserica  Ortodoxă  Română,  Buc.  1965,  3 — 4,  p.  255. 

39  Chiru  C.  Costescu,  Colecţiune  de  legi,  Voi.  I,  Buc.,  p.  13. 

canonic  relativ  în  organizarea  Bisericii,  care  întotdeauna  urmează  orga¬ 
nizarea  Statului,  Biserica  Română  este  autocefală  şi  în  deplină  cano- 
nicitate. 

în  anul  1882  procedîndu-se  la  sfinţirea  în  ţară  a  Marelui  Mir,  Pa¬ 
triarhia  Ecumenică  din  Constantinopol,  considerînd  acest  act  drept  totală 
desprindere  de  sub  jurisdicţia  sa,  a  ripostat  vehement  printr-o  scrisoare 
sinodală.  La  aceasta  se  răspunde  printr-o  hotărîre  a  sinodului  Bisericii 
Ortodoxe  Române  din  23  nov.  1882,  care  este  o  magistrală  expunere 
a  temeiurilor  autocefaliei  Bisericii  Ortodoxe  Române.40  în  acest  răspuns 
se  afirmă  că  „Biserica  Ortodoxă  Română  a  fost  şi  este  autocefală  în 
cuprinsul  teritoriului  României  şi  nici  o  autoritate  bisericească  străină  nu 
are  dreptul  de  a  ne  impune  ceva.  Nu  avem  nevoie  a  fi  din  nou  recunos¬ 
cută  de  cineva  autocefalia  noastră  bisericească.  Este  un  fapt  istoric  şi 
se  declară  că  „Noi  apărînd  autocefalia  Bisericii  noastre,  de  ori  ce  pre¬ 
siune  din  afară,  nu  voim  a  ne  despărţi  de  întregimea  Bisericii  Ortodoxe, 
noi  păstrăm  aceleaşi  doctrine  bisericeşti,  aceeaşi  disciplină,  acelaşi  cult 
divin,  care  l-am  moştenit  de  la  părinţii  noştri  şi  care  sînt  comune 
Bisericii  Ortodoxe  din  toate  ţările". 

în  urma  unui  schimb  de  scrisori  Sf.  Sinod  al  Bisericii  Ortodoxe 
Române,  la  26  aprilie  1885,  a  cerut  Patriarhiei  Ecumenice  recunoaşterea 
formală  a  autocefaliei  Bisericii  noastre,  păstrînd  principiile  canonice 
ale  Bisericii  Răsăritului,  în  care  se  spune  că  „în  unire  cu  datinile  cele 
vechi,  Biserica  Ortodoxă  Română  a  fost  declarată  autocefală,  bucurîn- 
du-se  de  o  independenţă  egală  cu  aceea  a  celorlalte  Biserici  autocefale" 
şi  doreşte  ca  Patriarhia  Ecumenică  să  binevoiască  „a  da  binecuvîntarea 
acestui  fapt  şi  a  recunoaşte  Biserica  autocefală  a  României  ca  soră  în 
acelaşi  rit  şi  credinţă  întru  toate  şi  să  comunice  acest  fapt  celorlalte  trei 
scaune  patriarhiceşti  ale  Răsăritului  şi  tuturor  Bisericilor  autocefale". 41 

Prin  acest  act  Sf.  Sinod  al  Bisericii  Ortodoxe  Române  declară  ca  va 
ţine  intacte  dogmele  sacre  ale  Sfintei  noastre  credinţe  ortodoxe  şi  Tra¬ 
diţia  Bisericii  şi  va  da  Prea  Sfinţitului  tron  ecumenic  şi  patriarhicesc 
din  Constantinopol  întîietatea  onorifică  şi  va  pomeni  numele  patriarhului 
stînd  în  legătură  dogmatică  şi  canonică  cu  acesta  şi  cu  toate  Bisericile 
-Ortodoxe  autocefale.42 

Patriarhul  Ioachim  IV,  la  28  aprilie  1885,  comunică  că  „luînd  în 
considerare"  împreună  cu  Sf.  Sinod  Patriarhal  cererea  trimisă  şi  „chib¬ 
zuind  asupra  ei"  au  găsit-o  „întemeiată  în  drept  şi  corespunzătoare  cu 
aşezămintele  bisericeşti"  şi  binecuvintează  Sfînta  Biserică  a  României, 
„recunoscîndu-o  autocefală  şi  întru  toate  de  sine  administrată"  şi  pro¬ 
clamă  pe  Sfîntul  ei  Sinod  „frate  preaiubit  întru  Hristos".  Totodată  tri¬ 
mite  şi  tomosul  sinodal  de  recunoaştere  şi  înştiinţare  că  a  făcut  cunoscut 
acest  lucru  şi  celorlalte  Biserici  Ortodoxe  autocefale.43 

în  Tomosul  sinodal  se  spune  textual:  „Declarăm  că  Biserica  Orto¬ 
doxă  în  România  să  fie  şi  să  se  zică  şi  să  se  recunoască  de  către  toate 


40  Rev.  Biserica  Ortodoxă  Română,  1882,  nr.  12,  p.  738 — 757. 

41  Dosar  nr.  78,  F.  18v — 20v.  Actele,  p.  7 — 8,  în  Arhiva  Sfîntului  Sinod. 

42  Idem. 

43  Idem. 

neatirnată  şi  autocefală,  administrîndu-se  de  propriul  şi  Sfîntul  său 
sinod,  să  se  administreze  şi  să  se  conducă  de  sine".  In  Tomos  se  impune 
însă  obligaţia  Sf.  Sinod  al  Bisericii  Ortodoxe  Române  ,,să  pomenească  pe 
căpeteniile  celorlalte  Biserici  autocefale,  să  se  înţeleagă  cu  aceştia  in 
toate  chestiunile  importante  canonice  şi  dogmatice  care  au  trebuinţă  de 
chibzuinţă  mai  mare,  după  Sfîntul  obicei  al  Părinţilor  păstrat  de  la 
început".44 

Rînd  pe  rînd  prin  scrisori  trimise  la  Bucureşti  şi  la  celalalte  Bise¬ 
rici  Ortodoxe  autocefale  s-a  binecuvîntat  înfăptuirea  acestui  act  prin 
care  in  mod  oficial  toate  Bisericile  Ortodoxe  autocefale  au  recunoscut 
formal  ,, independenţa  de  orice  autoritate  bisericească  străină"  a  Bise¬ 
ricii  Ortodoxe  Române  şi  autocefalia  sa.4 

VI.  Concluzii. 

Biserica  Ortodoxă  Română,  ca  o  instituţie  socială  religioasă  în  cadrul 
fostelor  state  feudale  româneşti  şi-a  împletit  viaţa  la  fiecare  pas  cu  dru¬ 
mul  istoric  al  poporului  român,  insuşindu-şi  forme  de  organizare  după 
rînduielile  vremii,  orientindu-se  cu  succes  în  timp,  fără  să  renunţe  la 
substanţa  ortodoxă,  căreia  i-a  dat  o  haină  românească.  Pe  fiecare  filă 
a  istoriei  poporului  nostru  găsim  în  Epoca  feudală  şi  prezenţa  Bise¬ 
ricii  pusă  in  slujba  intereselor  Statului  şi  poporului  român.  Prin  aceasta 
Biserica  Ortodoxă  Română  a  devenit  Biserica  poporului  român  drept 
credincios,  conducindu-se  în  mod  independent  după  legi  proprii  elaborate 
in  baza  normelor  şi  principiilor  dreptului  canonic  ortodox,  respingînd 
orice  influenţă  străină. 

Adminislrindu-se  şi  conducindu-se  în  mod  autocefal.  Biserica  Orto¬ 
doxă  Română  a  păstrat  întotdeauna  unitatea  dogmatică,  canonică  şi 
cultică  cu  Biserica  Ortodoxă  a  Răsăritului  şi  a  recunoscut  Patriarhiei 
Ecumenice  a  Bizanţului,  dreptul  onorific  de  ,,Prim  reprezentant  ai  Bise¬ 
ricilor  Ortodoxe  autocefale". 

După  o  acţiune  îndelungată  de  lupte  şi  intervenţii  s-a  reuşit  ca  in 
veacul  trecut  să  i  se  recunoască  formal  starea  de  independenţă,  adică 
autocefalia  iar  în  veacul  nostru  şi  dreptul  de  a  se  organiza  ca  Pa¬ 
triarhie. 

Biserica  Ortodoxă  Română  cuprinde  azi  pe  toţi  credincioşii  români  de 
religie  creştină  ortodoxă  din  Republica  Socialistă  România;  este  o  Bise¬ 
rică  autocefală  şi  unitară  în  organizarea  sa,  păstrînd  unitatea  dogma¬ 
tică,  canonică  şi  a  cultului  cu  Biserica  Ecumenică  a  Răsăritului,  are  o 
conducere  sinodală,  ierarhică  potrivit  învăţăturilor  şi  canoanelor  Bise¬ 
ricii  Ecumenice  şi  Tradiţiei  sale  şi  se  administrează  in  mod  autonom 
prin  organe  proprii,  alese  de  cler  şi  popor,  sub  controlul  statului  pre¬ 
văzut  de  Constituţia  ţârii  (St.  art.  1 — 4). 

Arhid.  prof.  loan  N.  Flocu 


44  Rqv.  Biserica  Ortodoxă  Română,  1910 — 1911,  7,  p.  722 — 733. 

45  I.  N.  Floca,  Organizarea  Bisericii  Ortodoxe  Române,  Manual  de  Drept  (mss). 


FESTIVITĂŢILE  ANIVERSARII  CENTENARULUI  RECUNOAŞTERII 
AUTOCEFALIEI  BISERICII  ORTODOXE  ROMANE 

(5  mai  1985) 

De-a  lungul  istoriei  sale,  Biserica  Ortodoxă  Română  şi-a  desfăşurat 
activitatea  atît  în  direcţia  slujirii  necontenite  a  poporului  român,  fiind 
permanent  o  Biserică  a  poporului,  cit  şi  în  direcţia  adîncirii  relaţiilor  cu 
celelalte  Biserici  creştine,  în  primul  rînd  cu  Bisericile  Ortodoxe  surori, 
aducînd  în  multe  rînduri  contribuţii  hotărîtoare  în  slujba  întregii  Orto¬ 
doxii. 

Astfel,  Biserica  Ortodoxă  Română,  care  s-a  bucurat  de  la  începutul 
existenţei  sale  de  o  largă  autonomie,  a  fost  în  continuă  creştere,  marcată 
printr-o  serie  de  momente  de  importanţă  majoră  în  istoria  sa.  Intre 
aceste  momente,  care  au  dat  expresie  creşterii  continue  a  rolului  Bise¬ 
ricii  noastre  în  cadrul  celorlalte  Biserici  Ortodoxe,  se  numără  şi  recunoaş¬ 
terea  autocefaliei  Bisericii  Ortodoxe  Române  prin  tomosul  Patriarhiei 
Ecumenice,  semnat  de  Patriarhul  Joachim  al  IV-lea,  împreună  cu  alţi 
zece  înalţi  ierarhi  din  Patriarhia  Ecumenică,  la  25  aprilie  1885.  Acest 
tomos  recunoştea  o  situaţie  de  fapt  existentă  cu  mult  timp  înaintea 
emiterii  sale,  şi  aşeza  Biserica  noastră  pe  locul  care  i  se  cuvenea  în 
şirul  Bisericilor  Ortodoxe  Autocefale.  Pentru  a  comemora  acest  eveni¬ 
ment  din  istoria  Bisericii  noastre,  la  împlinirea  a  100  de  ani  de  la 
autocefalia  sa,  Sfîniul  Sinod  al  Bisericii  Ortodoxe  Române  a  fixat  ziua 
de  duminică,  5  mai  1985,  ca  zi  de  aniversare  a  centenarului  recunoaş¬ 
terii  autocefaliei  Bisericii  noastre.  întru  marcarea  acestei  aniversări,  Sfîn- 
tui  Sinod  a  trimis  tuturor  parohiilor  o  pastorală,  pe  care  o  vom  pre¬ 
zenta  mai  jos,  şi  s-a  dat  indicaţia  ca  în  fiecare  Biserică  să  se  oficieze 
un  Te-Deum  de  mulţumire  către  Dumnezeu  pentru  binefacerile  pe  care 
le-a  revărsat  şi  le  revarsă  asupra  Bisericilor  Sale. 

în  aceeaşi  zi  de  duminică,  5  mai,  la  Bucureşti,  s-au  desfăşurat,  într-un 
cadru  solemn,  festivităţile  oficiale  de  aniversare  a  centenarului  autoce¬ 
faliei  Bisericii  Ortodoxe  Române. 

Programul  festiv  al  aniversării  centenarului  recunoaşterii  autocefa¬ 
liei  Bisericii  Ortodoxe  Române  a  început  în  ziua  de  duminică,  5  mai 
1985,  orele  10,  cu  Sfînta  Liturghie,  oficiată  în  biserica  Sfîntul  Spiridon- 
Nou  din  Bucureşti,  de  un  sobor  de  ierarhi  şi  preoţi,  format  din:  î.  P.  S. 
Mitropolit  Teoctist  al  Moldovei  şi  Sucevei,  P.  S.  Episcop  Epifanie  al 
Buzăului,  P.  S.  Episcop  Vasile  al  Oradiei,  precum  şi  din  preoţii:  P.  C. 
Arhim.  Irineu  Cheorbejci,  P.  C.  Arhim.  Nifon  Mihâiţâ ,  consilieri  patriar¬ 
hali,  P.  C.  Arhim.  Grigorie  Babus,  P.  C.  Arhim.  Grichentie  Damian,  şi 
diaconii:  Arhid.  Evghenie  Dascălul,  Manole  Marcel,  Constantin  Popescu 


şi  Grigore  Andronescu. 

La  această  Sfîntă  Liturghie  au  participat  toţi  membrii  Sfîntului 
Sinod  al  Bisericii  Ortodoxe  Române,  în  frunte  cu  Prea  Fericitul  Patriarh 
Iustin ,  precum  şi  personalităţile  invitate  să  participe  la  această  sărbătorire. 
La  momentul  predicii,  P.  S.  Episcop  Vasile  Tîrgovişteanul,  Vicar  Pa¬ 
triarhal,  Secretarul  Sfîntului  Sinod,  a  dat  citire  pastoralei  dată  în  numele 
Sfîntului  Sinod  cu  acest  prilej  aniversar.  în  această  pastorală,  trimisă 
spre  a  fi  citită  în  toate  parohiile  şi  filialele  din  jurisdicţia  Patriarhiei  Ro¬ 
mâne,  se  face  mai  întîi  o  largă  expunere  asupra  dimensiunilor  istorice, 
precum  şi  asupra  implicaţiilor  canonice  ale  momentului  de  la  25  aprilie 
1885.  După  prezentarea  consecinţelor  recunoaşterii  autocefaliei  Bisericii 
noastre,  pastorala  Sfîntului  Sinod  subliniază  că  „privind  acum,  cu  bucuria 
sufletească  pe  care  o  trăim,  la  împlinirea  Bisericii  Ortodoxe  Române 
din  acest  ultim  veac,  se  cuvine  să  aducem  un  pios  omagiu  tuturor  înain¬ 
taşilor  noştri  —  ierarhi,  preoţi  şi  dreptcredincioşi  —  care  prin  strădaniile 
lor  au  contribuit  la  realizarea  acestor  acte  istorice,  bisericeşti  şi  naţionale. 

Prinos  de  mulţumire  şi  recunoştinţă  îndreptăm  către  înalta  Condu¬ 
cere  de  stat  a  ţării  noastre,  în  frunte  cu  stimatul  nostru  Preşedinte, 
Domnul  NICOLAE  CEAUŞESCU,  pentru  condiţiile  de  deplină  libertate 
religioasă  pe  care  le  asigură  desfăşurării  vieţii  religioase  a  Bisericii 
Ortodoxe  Române  şi  a  celorlalte  culte,  încredinţîndu-1  de  întregul  nostru 
devotament,  de  preţuirea  şi  de  dragostea  noastră,  cinstindu-i  strădaniile 
de  apărare  a  păcii  în  lume  şi  de  zidire  a  unei  ţări  noi,  frumoasă  şi  bogată, 
liberă,  puternică  şi  deplin  stăpînă  pe  destinele  ei“. 

în  încheiere,  pastorala  Sfîntului  Sinod  adresează  îndemnul  ca  „noi, 
uniţi  cu  toţii  în  Sfînta  noastră  credinţă  ortodoxă  şi  în  dragoste  de  neam, 
să  sporim  neîncetat  lucrul  nostru  pentru  a  da  un  chip  tot  mai  luminos 
Bisericii  noastre  Ortodoxe  şi  româneşti,  întru  slava  lui  Dumnezeu,  slu¬ 
jirea  poporului  şi  a  lumii  în  care  trăim“. 

După  oficierea  Sfintei  Liturghii  a  urmat,  în  sala  sinodală  a  Palatului 
Patriarhal,  şedinţa  solemnă  pentru  comemorarea  Centenarului  recunoaş¬ 
terii  autocefaliei  Bisericii  Ortodoxe  Române.  La  această  şedinţă  au  parti¬ 
cipat  membrii  Sfîntului  Sinod  al  Bisericii  Ortodoxe  Române  în  frunte 
cu  Prea  Fericitul  Părinte  Patriarh  Iustin ,  Domnul  Ion  Cumpănaşu ,  pre¬ 
şedintele  Departamentului  Cultelor;  conducătorii  cultelor  din  ţara  noas¬ 
tră;  profesori  titulari  şi  onorari  de  la  cele  două  Institute  teologice  uni¬ 
versitare  din  Patriarhia  Română,  Consilieri  patriarhali  şi  consilierii  Arhi¬ 
episcopiei  Bucureştilor,  membrii  Consiliului  Naţional  Bisericesc,  cîte  un 
consilier  de  la  fiecare  eparhie,  protopopii  capitalei,  precum  şi  personal 
cu  funcţii  de  conducere  în  cadrul  Administraţiei  Patriarhale  şi  al  Arhi¬ 
episcopiei  Bucureştilor. 

La  orele  13,  Prea  Fericitul  Patriarh  Iustin  a  deschis  şedinţa  solemnă, 
dînd  cuvîntul  î.  P.  S.  Mitropolit  Teoctist  al  Moldovei  şi  Sucevei,  spre  a 
rosti  cuvîntul  festiv  dedicat  acestei  aniversări. 

După  o  largă  expunere  asupra  premizelor  recunoaşterii  autocefaliei 
Bisericii  Ortodoxe  Române,  arătînd  că  Biserica  noastră  s-a  bucurat  din- 
totdeauna  de  un  statut  de  largă  autonomie,  î.  P.  S.  Mitropolit  Teoctist 
al  Moldovei  şi  Sucevei  a  menţionat  că  „în  primăvara  anului  1885  a  venit 
plinirea  vremii  să  ni  se  recunoască  oficial  ceva  ce  aveam  de  fapt,  dintru 

început".  Iar  după  analiza  momentului  marcat  de  tomosul  recunoaşterii 
autocefaliei  din  25  aprilie  1885,  I.  P.  S.  Sa  subliniază  următoarele: 
„Roadele  autocefaliei  au  prisosit  în  îmbunătăţirea  continuă  a  organizării 
bisericeşti  ca  Biserică  a  poporului  român,  de  pretutindeni,  sprijinind  cu 
dăruire  unirea  tuturor  fiilor  lui  în  formarea  statului  naţional-unitar 
român  în  1918.  Această  epocală  împlinire  a  deschis  Bisericii  Ortodoxe 
autocefale  Române  calea  către  înfăptuirea  vechii  dorinţe  a  înălţării  ei 
la  treapta  de  Patriarhie.  Era  mărturia  prestigiului  României  şi  în  acelaşi 
timp  şi  cel  al  Bisericii  noastre  care  şi-au  dobîndit  această  vrednicie  prin 
înţelepciunea  întîistătătorului  ei,  Dr.  Miron  Cristea ,  devenit  în  1925 
primul  patriarh  al  Bisericii  Ortodoxe  Române.  Deceniu  după  deceniu, 
în  cei  o  sută  de  ani,  Biserica  noastră  a  urcat  din  slavă  în  slavă  înscriind 
în  cronica  ei  sfîntă  înfăptuiri  de  mare  însemnătate.  La  loc  de  frunte 
stă  conducerea  sinodală  a  Bisericii,  potrivit  sfintelor  canoane.  Călăuzin- 
du-se  de  acestea  şi  de  Sfînta  Tradiţie  şi  luînd  aminte  la  dezvoltarea 
vieţii  tot  mai  înfloritoare  a  poporului  nostru,  Sfîntul  Sinod  al  Bisericii 
noastre,  bucurîndu-se  de  o  deplină  autonomie,  a  întocmit  legiuiri  şi  norme 
unitare  pentru  întreaga  Biserică  Ortodoxă  Română,  potrivit  cu  cerinţele 
pastorale  ale  clerului  şi  credincioşilor  ortodocşi  români.  De  aici  a  rezul¬ 
tat  şi  reorganizarea  învăţămîntului  teologic  şi  trecerea  lui  sub  conducerea 
Bisericii,  îndrumarea  clerului  pe  făgaşul  învăţăturii  Sfinţilor  Părinţi 
şi  a  slujirii  credincioşilor  în  duhul  dragostei  de  patrie  şi  a  slujirii  marilor 
năzuinţe  ale  omenirii  de  pace,  de  independenţă  şi  de  prosperitate". 

In  continuare,  P.  S.  Episcop  Roman  lalomiţeanul,  Vicar  al  Arhiepis¬ 
copiei  Bucureştilor,  a  dat  citire  telegramei  Sfîntului  Sinod  adresată  con¬ 
ducerii  de  stat,  personal  Domnului  Nicolae  Ceauşescu,  Preşedintele 
Republicii  Socialiste  România. 

TELEGRAMA 


Domniei  Sale 

Domnului  NICOLAE  CEAUŞESCU 
Preşedintele  Republicii  Socialiste  România 

Cu  sentimente  de  aleasă  preţuire  şi  deosebit  respect ,  membrii 
Sfîntului  Sinod ,  întruniţi  în  şedinţă  solemnă  pentru  comemorarea  Cen¬ 
tenarului  Autocefaliei  Bisericii  Ortodoxe  Române ,  împreună  cu  repre¬ 
zentanţi  ai  clerului  şi  credincioşilor  din  cele  13  Centre  eparhiale ,  de 
faţă  fiind  şi  conducători  ai  altor  culte  religioase  din  ţara  noastră ,  exprimă 
Domniei  Voastre ,  şi  cu  acest  memorabil  prilej ,  gratitudinea  şi  recunoş¬ 
tinţa  lor  faţă  de  neobosita  activitate  pe  care  o  consacraţi  înălţării  patriei 
pe  noi  trepte  de  civilizaţie  şi  progres  şi  pentru  triumful  păcii  în  lume. 

Este  îndeobşte  cunoscut  că  marile  izbînzi  obţinute  de  poporul  nos¬ 
tru  în  perioada  ultimilor  20  de  ani  —  pe  care  pe  drept  cuvînt  şi  cu 
mîndrie  patriotică  o  numim  „ Epoca  Ceauşescu "  —  în  înaintarea  pe 
drumul  edificării  noii  societăţi ,  al  propăşirii  necontenite  a  patriei  şi 
al  ridicării  bunăstării  materiale  şi  spirituale  a  poporului ,  precum  şi  înaltul 
prestigiu  de  care  se  bucură  astăzi  România  în  lume,  sînt  strîns  legate 
de  numele  Dumneavoastră ,  distins  bărbat  de  stat,  patriot  luminat  şi  om 

de  mare  omenie ,  care  v-aţi  dedicat  întreaga  viaţă  şi  activitate  slujirii, 
cu  abnegaţie  şi  devotament ,  a  idealurilor  fundamentale  ale  poporului 
cauzei  păcii  şi  colaborării  internaţionale. 

Ierarhii,  clerul  şi  credincioşii  Bisericii  Ortodoxe  Române  cunosc  că, 
ori  de  clte  ori  poporul  român  a  păşit  pe  o  nouă  treaptă  a  organizării  sal t 
de  stat,  Biserica ,  urmîndu-şi  învăţătura  ei,  a  îmbrăcat  forme  noi  de 
organizare  în  armonie  cu  realităţile  din  viaţa  ţării.  Astfel,  marile  înfăp¬ 
tuiri  din  viaţa  poporului  nostru:  organizarea  formaţiunilor  statale  roma¬ 
neşti,  Unirea  Principatelor,  independenţa  de  stat  a  României  şi  făurirea 
statului  naţional  unitar  român,  au  adus  şi  importante  împliniri  biseri 
ceşti,  între  care  organizarea  mitropoliilor  româneşti  in  secolul  al  XlV-lea, 
recunoaşterea  Autocefaliei  Bisericii  noastre  in  anul  1885  şi  ridicarea 
Bisericii  Ortodoxe  Române  la  rangul  de  Patriarhie  în  anul  1925. 

Călăuziţi  de  exemplul  Domniei  Voastre,  participanţii  La  acest  popas 
sărbătoresc  au  evocai,  cu  adîncă  emoţie,  împlinirile  Bisericii  Ortodoxe 
Române  care,  în  tot  trecutul  ei,  ca  şi  in  cei  o  sută  de  ani  de  la  recunoaş¬ 
terea  Autocefaliei,  a  adus  întreaga  sa  contribuţie  la  realizarea  aspira¬ 
ţiilor  poporului,  a  năzuinţelor  lui  de  unitate .  libertate  şi  independenţă, 
implinindu-şi ,  astfel ,  misiunea  sacră  de  slujire  a  ţării  şi  a  neamului 
românesc. 

Cu  bucuria  sufletească  pe  care  o  trăim  la  aniversarea  acestui  aci 
istoric  din  viaţa  Bisericii  noastre  cu  rezonanţe  naţionale,  vă  aducem, 
mult  stimate  Domnule  Preşedinte,  prinos  de  mulţumire  şi  recunoştinţă 
pentru  condiţiile  de  deplină  libertate  religioasă  în  care  se  desfăşoară 
activitatea  Bisericii  Ortodoxe  Române,  a  celorlalte  culte  şi  vă  încredin¬ 
ţăm  de  întregul  nostru  devotament,  de  preţuirea  şi  dragostea  noastră 
nemărginită,  cinstindu-vă  strădaniile  pe  care  le  depuneţi  în  apărarea 
păcii  în  lume  şi  pentru  zidirea  unei  ţări  noi,  frumoase  şi  bogate,  liberă 
puternică ,  deplin  stăpînă  pe  soarta  sa. 

Vă  dorim  ani  mulţi  şi  rodnici  plini  de  sănătate  şi  satisfacţii  la  cîrma 
neamului  românesc,  întru  gloria  şi  propăşirea  Patinei  noastre  scumpe, 
Republica  Socialistă  România. 

PREŞEDINTELE  SFlNTULUI  SINOD, 

t  IUSTIN 

PATRIARHUL  BISERICII  ORTODOXE  ROMÂNE 

Şedinţa  solemna  a  Sfîntului  Sinod  al  Bisericii  Ortodoxe  Române,  de¬ 
dicată  aniversării  centenarului  recunoaşterii  autocefaliei  Bisericii  Orto¬ 
doxe  Române,  s-a  încheiat  cu  citirea  Actului  Sinodal,  în  care  se  arată 
că  ,, preamărind  pe  Dumnezeu,  cel  în  Treime  lăudat,  pentru  tot  binele  şi 
tot  darul  desăvîrşit  revărsat  asupra  sa,  Biserica  Ortodoxă  Română  pă¬ 
şeşte  astăzi  mai  departe  cu  încredinţarea  că,  sub  participarea  Sfîntului 
şi  îndreptătorului  Sinod,  în  frunte  cu  P.  F.  Patriarh  Iustin,  va  conduce 
şi  de  acum  înainte  turma  cea  cuvîntătoare  a  credincioşilor  săi  fii  pe  calea 
dreptei  credinţe,  a  păcii,  a  dreptăţii  şi  binelui  obştesc,  pentru  cinstirea 
numelui  ei  în  rîndul  celorlalte  Biserici  Ortodoxe  Surori  şi  Biserici  creş¬ 
tine  din  lume  şi  spre  folosul  şi  propăşirea  obştei  creştineşti  din  scumpa 
noastră  patrie,  Republica  Socialistă  România44. 

Acest  act  sinodal,  înscris  în  Condica  Sfîntâ  a  Patriarhiei  Române, 
a  fost  semnat  de  către  toţi  membrii  Sfîntului  Sinod  al  Bisericii  Orto¬ 
doxe  Române. 

La  prînzul  oficial,  cu  care  s-a  încheiat  programul  festivităţilor  şi  la 
care  au  luat  parte  toţi  invitaţii,  şirul  cuvîntărilor  a  fost  deschis  de  către 
î.  P.  S.  Mitropolit  Antonie  al  Ardealului.  î.  P.  S.  Sa  a  făcut,  mai  întîi. 
unele  consideraţii  asupra  termenului  de  autocefalie,  după  care  a  pre¬ 
zentat  momentul  recunoaşterii  autocefaliei  Bisericii  Ortodoxe  Române, 
în  contextul  epocii,  legat  de  proclamarea  independenţei  de  stat  a  Româ¬ 
niei  de  la  9  mai  1877,  cînd  marele  cărturar  şi  om  de  stat  Mihail  Kogal- 
niceanu  declara  în  parlamentul  ţării  că:  ,,De  astăzi  înainte  nu  mai  plătim 
nici  un  tribut  nimănui!  Sîntem  independenţi!44 

î.  P.  S.  Mitropolit  Antonie  a  arătat  apoi  că  aniversarea  centena¬ 
rului  recunoaşterii  autocefaliei  Bisericii  noastre  se  însoţeşte  cu  sărbă¬ 
toarea  de  la  9  mai,  cînd  aniversăm  proclamarea  independenţei  de  stat 
a  României,  iar  în  acest  an  comemorarea  a  40  de  ani  de  la  terminarea 
celui  de  al  doilea  război  mondial.  Din  această  perspectivă  festivităţile 
centenarului  autocefaliei  constituie  şi  un  prilej  de  intensificare  a  hotâ- 
rîrii  Bisericii  Ortodoxe  Române  de  a  spori  acţiunile  dedicate  asigurării 
păcii  în  întreaga  lume.  Cei  doi  vorbitori  care  au  urmat.  Excelenţa  Sa 
Episcopul  Ioan  Robu,  conducătorul  Arhiepiscopiei  romano-catolice  din 
Bucureşti  şi  Excelenţa  Sa  Domnul  Episcop  Nagy  Gyula  din  partea  Bise¬ 
ricii  Reformate  din  România,  au  felicitat  Biserica  Ortodoxă  Română 
cu  prilejul  acestei  aniversări,  subliniind  prin  aceasta  sentimentele  de 
buna  ;i) frăţietate  care  animă  relaţiile  dintre  cultele  religioase  din  ţara 

nq^0ţpa/;:^i|  iJLUi ,  n  n  *  •:{*  Lirrjjkii  :  a4 

1.  P.  S.  Mitropolit  Nicolae  al  Banatului  a  subliniat,  în  continuare. 

faptul  că  prăznuirea  centenarului  recunoaşterii  autocefaliei  Bisericii 
Ortodoxe  Române  a  angajat  nu  numai  pe  credincioşii  ortodocşi  români 
din  ţară,  ci  şi  pe  cei  de  peste  hotare. 

în  numele  acestora  a  vorbit  în  încheiere  î.  P.  S.  Arhiepiscop  Adrian 
al  Arhiepiscopiei  Ortodoxe  Române  pentru  Europa  Centrală  şi  Occiden¬ 
tală,  care  a  exprimat  sentimente  de  recunoştinţă  faţă  de  P.  F.  Părinte 
Patriarh  Iustin  şi  faţă  de  conducerea  noastră  de  stat,  în  frunte  cu  iubi¬ 
tul  nostru  conducător,  Domnul  Preşedinte  NICOLAE  CEAUŞESCU. 

Festivităţile  dedicate  aniversării  centenarului  recunoaşterii  autocefa¬ 
liei  Bisericii  Ortodoxe  Române  au  constituit  un  minunat  prilej  de  afir¬ 
mare  a  unităţii  noastre  bisericeşti,  a  spiritului  de  bună  frăţietate,  care 
animă  relaţiile  Bisericii  Ortodoxe  Române  cu  celelalte  culte  din  ţara 
noastră,  ca  şi  ocazia  de  a  da  încă  odată  expresie  hotărîrii  de  a  sprijini 
toate  acţiunile  desfăşurate  de  poporul  nostru  la  iniţiativa  preşedintelui 
ţării  noastre,  Domnul  NICOLAE  CEAUŞESCU,  pentru  propăşire  şi  bună¬ 
stare,  pentru  asigurarea  păcii  în  lumea  întreagă. 


Pr.  Dr.  Viorel  Ioniţă 


Studii  şi  articole 


CIRCULAŢIA  CAZANIEI  LUI  VARLAAM  MITROPOLITUL  MOLDOVEI 

IN  ŢINUTURILE  BISTRIŢEI  ŞI  NASAUDULUI  * 

Cartea  —  factor  esenţial  de  receptare  şi  transmitere  a  moştenirii 
culturale  a  trecutului  —  a  avut  şi  are  în  acest  sens  un  rol  esenţial. 
Pentru  poporul  nostru,  un  rol  deosebit  în  transmiterea  culturii  şi  ali¬ 
mentarea  conştiinţei  originii  comune  a  tuturor  românilor  l-a  avut  şi 
cartea  veche  bisericească.  De  asemenea,  pentru  cultura  noastră  naţio¬ 
nală  cartea  veche  bisericească  este  un  punct  esenţial  de  referinţă,  pentru 
că  ea  reprezintă  o  sinteză  a  gîndurilor,  simţămintelor  şi  aspiraţiilor  nea¬ 
mului  nostru  creştin.  Păstrarea  credinţei  strămoşeşti,  întărirea  conşti¬ 
inţei  originii  comune  a  românilor  şi  culturalizarea  maselor  sînt  elemente 
des  subliniate  şi  în  „predosloviile4*  vechilor  cărţi  bisericeşti.* 1 2 

între  tipăriturile  vechi  bisericeşti,  care  au  avut  o  largă  circulaţie  în 
ţinuturile  Năsăudului  şi  Bistriţei,  un  loc  aparte  îl  ocupă  Cazania  mitropo¬ 
litului  Varlaam  al  Moldovei  (1632 — 1653),  tipărită  la  Iaşi  în  1643,  ade¬ 
vărat  monument  de  cultură  bisericească  şi  românească.  Timp  de  sute 
de  ani,  poporul,  chiar  neştiutor  de  carte,  a  ascultat-o  de  zeci,  sute  şi 
mii  de  ori,  citită  la  strană,  în  şcoli,  de  către  dascăli,  dieci  şi  preoţi  lumi¬ 
nători  drepţi  ai  vremurilor  trecute  de  restrişte  şi  pace,  învăţînd  să  scrie,  să 
citească  şi  să  gîndească,  să  simtă  româneşte  . .  } 

Obiectul  lucrării  de  faţă  este  tocmai  încercarea  de  a  reconstitui 
circulaţia  acesteia  în  părţile  Năsăudului  şi  Bistriţei,  din  însemnările 
făcute  de  copişti,  dieci  sau  preoţi  pe  filele  ei  îngălbenite  de  vreme. 
Un  neajuns  al  acestei  cercetări  este  tocmai  dificultatea  de  a  urmări 
itinerarul  complet  parcurs  de  exemplarele  Cazaniei  lui  Varlaam  sem¬ 
nalate  în  judeţul  Bistriţa-Năsăud,  la  care  vom  face  referinţă  în  cele  ce 
urmează,  datorită  ştersăturilor  uneori  intenţionate  a  însemnărilor  sau 
a  uzurii  excesive  a  filelor. 

Vom  prezenta  de  asemenea  şi  exemplarele  Cazaniei  lui  Varlaam 
din  localităţile  Năsăud  şi  Romuli,  semnalate  de  N.  Iorga  şi  Florea  Mure- 
şan,3  încercînd  totodată  cîteva  consideraţii  asupra  lor. 


*  Lucrare  de  seminar  întocmită  şi  susţinută  la  catedra  de  Istoria  Bisericii 
Ortodoxe  Române,  sub  îndrumarea  Prea  Cucernicului  Preot  Prof.  Niculae  Şerbă- 
nescu,  care  a  dat  avizul  pentru  publicare. 

1  Vezi  Pr.  N.  Şerbănescu,  Promovarea  ideii  despre  unitatea  neamului  româ¬ 
nesc  în  predosloviile  cărţilor  bisericeşti,  în  „Mitropolia  Olteniei41,  XX  (1968),  nr. 
11—12,  p.  911. 

2  Florian  Dudaş,  Cazania  lui  Varlaam  în  vestul  Transilvaniei,  Timişoara, 
1979,  p.  32. 

3  Nicolae  Iorga,  Scrisori  şi  inscripţii  ardelene  şi  maramureşene,  voi.  II,  Bucu¬ 
reşti  1906,  p.  136 — 137;  Florea  Mureşan,  Cazania  lui  Varlaam  1643 — 1943,  Cluj, 
1944,  p.  211. 


STUDII  ŞI  ARTICOLE 


305 


Exemplare  inedite  ale  Cazaniei  lui  Varlaam,  mitropolitul  Moldovei 

în  ţinuturile  Nâsăudului  şi  Bistriţei. 

1.  Exemplarul  de  la  Archiud:  Inedit,  inv.  nr.  50.  Cu  excepţia  celor 
două  file  de  la  început,  care  cuprind  cuvintele  voievodului  Vasile  Lupu 
şi  mitropolitului  Varlaam,  celelalte  file,  pînă  la  pagina  19,  s-au  pierdut, 
inclusiv  foaia  de  titlu.  Sînt  deteriorate  coperţile  şi  partea  de  la  sfîrşitul 
Cazaniei  cuprinse  între  paginile  73 — 116. 

însemnările  de  pe  filele  124 — 165  ne  duc  la  concluzia  că,  la  mai 
bine  de  un  sfert  de  veac  de  la  apariţie,  acest  exemplar  din  Cazanie 
ajunsese  în  Ardeal.  In  cuprinsul  însemnării  este  menţionat  atît  numele 
principelui  Ardealului  Mihai  Apafi  I  (1661 — 1690)  şi  a  mitropolitului 
Ardealului  Sava  Brancovici  (1656 — 1680),  cît  şi  anul  cumpărării:  1676: 
„Această  s(fîn)tă  (f.  124)  carte  ce  să  cheamă  (f.  126)  ucitelnă  o  au  cum¬ 
părat  Văscul . . .  (f.  130)  feciorul  lui  popa  (f.  132)  Blaga  den  Soreş  (f.  134) 
să  fie  a  lui  şa  feţorilor  săi.  Şi  au  cumpărat  (f.  139)  în  zilele  lui  Apafi 
(f.  148)  Mihai,  craiul  ţărăi  (f.  144)  Arde(a)lului  şi  mitropo  (f.  147)  lit  Sava. 
Deci  cene  l-a  (f.  149)  învăţa  Procleatul  să  o  (f.  151)  fure  de  la  noi,  acel 
om  să  fie  (f.  153)  trecleat  şi  procleat  (f.  155)  de  318  Sţi  ce-au  fostu 
(f.  157)  . . .  Nicheii  şi  de  Maica  (f.  159)  Preacistă  şi  de  12  apos  (f.  161)  toii 
şi  să  fie  anatima  (f.  163)  Amin  V(ă)leat  7184  (  =  1676)  (f.  165)“. 

Din  alte  însemnări  de  mică  importanţă  nu  se  poate  deduce  sau  stabili 
itinerarul  parcurs  de  acest  exemplar  de  Cazanie  timp  de  mai  bine  de 
150  de  ani-  Abia  în  1834,  cu  prilejul  unei  vizitaţii  canonice,  pe  care  eparhul 
Făgăraşului  o  face  la  Archiud  (jud.  Bistriţa-Năsăud),  acesta  imortalizează 
anul  şi  data  acestei  vizite  pe  filele  19 — 20.  „Scris-am  eu  Ştefan  Moldvai 
eparh  Făgăraşului  (f.  19)  Anno  1834,  Ian.  22  cu  prilejul  visitării“  (f.  20). 
Nu  cunoaştem  împrejurările  şi  data  la  care  exemplarul  a  ajuns  la 
Archiud.  Deducem  din  însemnarea  sus  menţionată  că  această  Cazanie  a 
lui  Varlaam  exista  în  localitate  înainte  de  anul  1834.4 

2.  Exemplarul  de  la  Liviu  Rebreanu .  Păstrat  în  depozitul  de  cărţi 
vechi  bisericeşti,  inventar  63,  inedit,  prezintă  atît  foaia  de  titlu  cît  şi 
predosloviile  voievodului  Vasile  Lupu  şi  mitropolitului  Varlaam.  în 
general  este  bine  conservat,  excepţie  făcînd  unele  file  cuprinse  între 
paginile:  254 — 273  şi  323 — 330,  care  prezintă  urme  de  deteriorare. 

Puţinele  menţiuni  documentare  de  pe  această  Cazanie  ne  limitează 
posibilitatea  cercetării  itinerarului  parcurs  de  ea.  Totuşi,  potrivit  însem¬ 
nării  de  pe  fila  384,  Cazania  a  fost  vîndută  de  Grigorie,  din  localitatea 
Hangu  (jud.  Neamţ),  preotului  Rusu,  probabil  din  părţile  Năsăudului,  cu 
suma  de  21  florinţi.  „Adecă  eu  Grigorie  scriu  şi  mărturisesc  precum 
am  vîndut  această  svîntă  carte  . . .  preutului  Rusu  dîndu-le  drept  21  de 
florinţi  denaintea  martori(lor)  părintelui*  Metodie  den  Caşeni  ş-a  lui 
fătu,  ş-a  preutului  Grigoraş  den  (. . .)  lui  Lazăr  birul  dîndu-le ...  şi 
pentru  credinţa  . . .  pisai  (am  scris)  Grigorie  ot  Hangu  . . .  vă(leat)  1692“. 


4  Vezi  Lazar  Ureche,  Date  noi  privind  circulaţia  Cazaniei  lui  Varlaam  în 
judeţul  Bistriţa-Năsăud  (Manuscris  dactilografiat  în  curs  de  tipărire),  p.  1 — 2. 

Potrivit  însemnării  de  pe  filele  22 — 23,  Cazania  ajunge  in  secolul  ai 
XVIII-lea  in  posesia  preotului  Toader  din  Blăjenii  de  Jos.  , .Această 
carte  anume  (f.  22)  Ocitelnă  a  lui  popa  Toader  (f.  23)  din  Blaşfalâul  de 
jos*4.  In  secolul  următor  o  aflăm  în  Săsarm,  actualmente  transferată  la 
depozitul  de  cărţi  bisericeşti  din  localitatea  Liviu  Rebreanu. 

3.  Exemplarul  de  la  Josenii  Birgăului.  —  Înv.  470,  inedit.  Graţie 
respectului,  atenţiei  şi  grijii  cu  care  a  fost  inconjurată,  această  Cazanie 
a  suportat  bine  povara  timpului,  ajungind  în  zilele  noastre  într-o  stare 
foarte  bună.  Coperţile  şi  filele  nu  sînt  decît  într-o  foarte  mică  măsură 
afectate  de  deteriorări.  Lipseşte  foaia  de  titlu  şi  prefaţa  voievodului 
Vasile  Lupa  şi  mitropolitului  Varlaam. 

Acest  exemplar  al  Cazaniei  a  avut  o  largă  răspindirc.  însemnările 
de  pe  filele  209,  218,  223,  255,  256,  257,  261,  384,  sînt  o  dovadă  în  acest 
sens.  De  la  apariţia  sa  în  1643  circulă  o  perioadă  în  Moldova,  iar  către 
sfîrşitul  secolului  al  XVII-lea  în  Transilvania.  De  la  o  dată  necunoscută 
pinâ  în  anul  1720,  cînd  avem  prima  menţiune  documentară  care  atestă 
existenţa  sa  în  Transilvania,  acest  exemplar  al  Cazaniei  a  fost  proprie¬ 
tatea  preotului  Naşcu  din  Budacul  de  Sus,  şi  a  familiei  sale.  La  această 
dată,  potrivit  însemnării  de  pe  fila  223  (fig.  1),  a  fost  cumpărată  dc 
preotul  Gheorghiţă  din  Budurleni  cu  ,,...9  florinţi  şi  20  de  bani’*.  „Să 
se  ştie  dat-am  eu  popa  Ghiorghiţă  ficiorilor  popii  Naşcului  din  Budac 
9  florinţi  şi  20  de  bani  şi  50  pe  această  sf(î)ntă  ucitelnă.  Să  ştiţ(i)  scris-am 
eu  popa  Ghiorghiţă  din  Budurlău  zapis  de  dearptate.  An  domnului  o; 
1720  miaslţe  iulii  zi  întîe.  Aşe  să  ştiţi  că  o  amî  cumpărat  de  tăt  de  la 
dînşii**. 

Din  motive  necunoscute  vinzarea  amintită  s-a  anulat,  pentru  că  la 
anul  1730,  potrivit  însemnării  de  pe  filele  255 — 256  (fig.  2),  acelaşi  exem¬ 
plar  de  Cazanie  constituie  obiectul  unei  noi  vînzări  cu  preţul  de  16  flo¬ 
rinţi  şi  in  prezenţa  a  patru  martori:  „De  aceasta  să  să  ştie  de  această 
sf(î)ntâ  ucitelnă  cum  că  o  am  cumpăraţi  de  la  preoteasa  lui  popa  Născu 
cu  de  la  feciorii  ei  de  la  toţi  dereptî  16  florinţi  dezlegată  toată  răsipită. 
Mărturie  Bota  Grigorie  şi  diac  Ioni  omî  de  30  de  a(n)i  şi  Alexa  Ţ(î)rcov- 
nicul  din  Uifalău  omî  de  60  de  a(n)i  şi  eu  Grigoraş  diaculi  din  Ragla. 
Şi  eu  popa  Grigore  din  Dumitra  Mică  o  am  cumpăraţi  de  moşie  nime  să 
nu  o  poată  scoate  de  la  mine  nece  feciorii  lui  popa  Naşco,  nece  nime 
den  rodul  lor.  M(ia)s(î)ţe  martie  in  16  zile  a(n)i(i)  Domnului  1730".  In 
a  doua  jumătate  a  secolului  al  XVIII-lea  aceeaşi  Cazanie  ajunge  în  pro¬ 
prietatea  preotului  Ioan  Morar  din  „Smotealnic**  (Simioneşti)  in  apropierea 
Dumitriţei,  potrivit  însemnării  de  pe  foaia  de  legătură  de  la  sfîrşitul  ei. 
„Această  ucitelnă  să  să  ştie  că  iaste  (a)  lui  Ioan  Morar  paroh  în  Simo- 
tealnic  neunit“.  La  o  dată  ulterioară  acest  exemplar  al  Cazaniei  lui  Var¬ 
laam  ajunge  în  Josenii  Bîrgăului. 

4.  Exemplarul  de  la  Măgurele  (filie),  aparţinător  parohiei  Mărişelu. 
inv.  203,  inedit.  Prezintă  uşoare  urme  de  deteriorare.  Lipsesc  primele 
5  file  de  la  început,  precum  şi  cele  cuprinse  între  paginile  109 — 120  de  la 
sfîrşitul  Cazaniei. 

Informaţiile  referitoare  la  existenţa  şi  circulaţia  aceste  Cazanii  sînt 
foarte  sărăcăcioase.  Potrivit  însemnării  de  pe  fila  327,  acest  exemplar  a 

fost  donat  în  secolul  al  XVIII-lea  de  către  Simion  Macovei  unei  biserici 
de  pe  Valea  Şieului.  „Pomiana  răposatului...  Ioan  şi  tot  rodul  nostru 
a  dat-o  Simion  Macovei.  Cene  o  vende  sau  cine  o  va  zălogi,  să  fie  pro- 
cliat  şi  tricliat  de  300  şi  18  otţi.  Ca  să  fie  tot  pomană“.  In  secolul  urmă¬ 
tor  este  cumpărată  cu  suma  de  12  florinţi  tot  pentru  un  sat  din  Valea 
Şieului.  „Cumpărat-am  această  ucitelnă  cu  12  f(l)orinţi“.  Deşi  o  menţiu¬ 
ne  concretă  a  existenţei  acestei  Cazanii  în  Măgurele  este  tîrzie:  „Nistor 
Roşea...  cantor...  Măgurele.  1  IX.  1929ut  opinăm  că  ea  a  existat  în 
această  localitate  încă  din  secolul  al  XVIII-lea. 

5.  Exemplarul  de  la  Mărişelu.  Inedit.  Este  degradat  în  mare  mă¬ 
sură,  datorită  utilizării  intense.  Lipsesc  şi  la  acesta  foaia  de  titlu  şi 
prefaţa. 

Potrivit  însemnărilor  de  pe  filele  1 — 19,  acest  exemplar  al  Cazaniei 
a  fost  cumpărat  la  anul  1687  de  către  fraţii  Grigore  şi  Ionuţ  .Sabadişui 
din  localitatea  Mărişelu,  pentru  a-1  dona  bisericii  satului  lor,  cu  34  mierţe 
de  grîu.  Caracteristic  pentru  acest  exemplar  al  Cazaniei  este  faptul  că 
de  la  data  cumpărării  pînă  în  zilele  noastre  nu  a  fost  înstrăinat,  acest 
lucru  fiind  atestat  de  numeroasele  semnături  ale  cdntorilor  bisericii.  Re¬ 
dăm  mai  jos  însemnarea  de  pe  filele  1 — 19. 

„Această  svintă  şi  isbâvită  carte  anume  Evanghelie  ucitelnoe  o  au 
cumpărat  servul  lui  Dumnezeu,  Grigorie  (f.  1)  Sabadîşul  din  sat  din 
Noghifalău  din  vidicul  Bistriţei  (f.  2)  şi  cu  frate  său  cu  Ionuţ  şi  au  dat 
pre  dînsa  30  şi  patru  de  mierţe  de  grîu  (f.  3)  şi  o  au  dat  pomană  în 
svînta  besearecă  în  sat  în  Noghifalău  unde  iaste  hramul  arhanghel  Mi- 
hail  i  Gavril  (f.  4)  şi  o  au  dat  să  le  hie  pomianâ  sufletiască  domnilor  sale 
şi  a  tot  rodul  lor  pîn  al  7-lea  rod.  Şi  care  va  fi  preut  în  Noghifalău  să 
aibă  a  pomeni  la  toate  dumnezeieştile  liturghi  . .  .  Iar  cine  ar  ispiti  să  o 
fure  au  să  o  vînză  au  să  o  zălogească,  . .  .,  acela  să  fie  trecliat  (f.  8)  şi 
procliat  . .  .  Datu-am  în  zilele  măriei  sale  birăul  de  cetatea  Bistriţei 
Imbrea  Marton ...  şi  pîrcălab  Hanăs  şi  protopop  Vasilie  ot  Mocod  în 
zilele  Măriei  sale  Mihai  Apafi  craiul  Ardealului  (f.  12)  .  .  .  şi  au  fost  anul 
domnului  1687,  luna  dechembria  4  zile  ot .  .  .  Ispisal  Ieremia  Nichi  - 
for  ot  (.  .  .)“. 

6.  Exemplarul  de  la  Nâsăud.  Se  păstrează  în  Fondul  de  carte  veche 
românească  al  Bibliotecii  Academiei  R.  S.  R.  Filiala  Cluj-Napoca,  Biblio¬ 
teca  documentară  Năsăud,  inventar  152.  Lipseşte  foaia  de  titlu.  Prezintă 
filele  4 — 350,  352 — 384.  Lipsesc  şi  filele  1 — 3,  plus  predosloviile.  Legă¬ 
tura  este  deteriorată.  Se  păstrează  doar  ultima  copertă  din  scoarţă  de 
lemn  învelită  în  piele.  Are  cîteva  însemnări  în  limba  slavonă,  datate  cu 
anul  1662  şi  făcute  de  către  diacul  Vasile  „din  tîrgul  Iaşilor“,  dovadă 
că  în  acel  an  Cazania  se  afla  la  Iaşi.  Acest  lucru  îl  sesizează  şi  Nicolae 
Iorga  într-un  studiu  al  său." 

Potrivit  însemnării,  de  o  mare  importanţă  documentară,  de  pe  fila 
327  (fig.  3),  făcută  de  diacul  Năstase,  rezultă  că  la  anul  1674,  anul  înce¬ 
perii  celei  de  a  doua  domnii  a  lui  Dumitraşcu  Cantacuzino  (1674 — 1675), 


5  Nicolae  Iorga,  Op.  cit.,  p.  136 — 137. 

Cazania  se  afla  tot  în  Moldova.  „Va  dni  Dumtiraşco  voevoda  în  zilele  lui 
au  alovit  Ieşi  cu  cazaci  ameastecaţi  în  tîrgul  în  Botoşea(ni)  şi  au  tăet 
prea  mulţi  omeani  şi  au  şi  robit  şi  au  prădat  de  dimineaţă  pînă  la 
chindie  unde  s-au  prădat  tot  au  tăetu  în  z(i)ua  dea  Sânt  Toader  în  postul 
celu  mare.  Ca  să  ştie  ani  (?  ş(i)  capul  lor  Xohăl  şi  cu  Chiaţca  au  fost 
cu  dînşi.  Şi  aci  am  scr(i)s  eu  Năstasie  diac...4*.  Din  alte  însemnări  de 
pe  filele  acestei  Cazanii,  rezultă  că  ea  îşi  face  apariţia  la  Năsăud  pe 
la  sfîrşitul  secolului  al  XlX-lea,  intrînd  mai  tîrziu  în  colecţia  Gimna¬ 
ziului  român  din  localitate. 

7.  Exemplarul  de  la  Romuli.  Inventar  nr.  313.  Notăm  că  acest 
exemplar  s-a  conservat  mai  bine  decît  toate  celelalte  menţionate  în  pre¬ 
zenta  lucrare.  Se  păstrează  atît  foaia  de  titlu  cît  şi  predosloviile  voie¬ 
vodului  Vasile  Lupu  şi  mitropolitului  Varlaam.  Lipsesc  doar  filele  cu¬ 
prinse  între  paginile  68 — 79. 

Lipsa  însemnărilor  documentare  din  cuprinsul  acestei  Cazanii  face 
dificilă  reconstituirea  itinerarului  acestui  exemplar.  Singura  însemnare 
din  secolul  al  XVIlI-lea  de  pe  fila  76,  cu  menţiuni  de  nume  întîlnite  şi 
astăzi  în  localitate,  ne  îndreptăţeşte  să  opinăm  că  exemplarul  se  găsea 
aici  încă  din  acest  secol. 

8.  Exemplarul  de  la  Simioneşti.  Inventar  nr.  199.  inedit.  Aflat 
într-o  avansată  stare  de  degradare,  arş  la  unul  din  colţuri,  acest  exem¬ 
plar  al  Cazaniei  prezintă  un  număr  de  21  file  lipsă,  respectiv  între  pagi¬ 
nile  1 — 23.  de  la  început  precum  şi  17  file  cuprinse  între  pag.  103 — 120, 
de  la  sfîrşit. 

Conţine  puţine  însemnări.  Pe  fila  223  se  găseşte  următoarea  men¬ 
ţiune:  „Scris-am  eu  Costandin  diac  ot  Jelna  . .  .  sănătate...  Popa  Ioan 
din  Jelna44.  Potrivit  acestor  însemnări,  exemplarul  a  fost  păstrat  o 
perioadă  în  Jelna,  iar  mai  tîrziu,  în  secolul  al  XlX-lea  ajunge  în  Simio¬ 
neşti. 

9.  Exemplarul  de  la  Sînmihaiul  de  Cîmpie.  înv.  nr.  335.  Se  află  şi 
el  în  stare  de  degradare.  S-au  pierdut  primele  5  file  de  la  început, 
foaia  de  titlu,  precum  şi  predosloviile  voievodului  şi  mitropolitului.  De 
asemenea,  lipsesc  filele  cuprinse  între  pag.  114 — 119,  de  la  sfîrşitul 
Cazaniei. 

Nu  se  cunosc  împrejurările  şi  anul  în  care  exemplarul  a  ajuns 
în  aceste  ţinuturi.  Mai  mult,  între  filele  245 — 251  partea  de  jos  a  aces¬ 
tora,  unde  figurau  însemnări  din  secolul  al  XVIII-lea,  a  fost  distrusă.  La 
sfîrşitul  acestui  secol,  conform  însemnărilor  de  pe  filele  262 — 271,  Caza¬ 
nia  trece  din  posesia  parohiei  Sălcuţa  în  posesia  Bungardului.  „Această 
dumnezeiască  carte  şi  propovedănie  batăr  că  tare*  fiind  legată  de  biserica 
Fiscutului  însă  fiindcă  la  biserica  Fiscutului  nu  e  de  lipsă  (fila  262)  aşa 
dară  ca  să  nu  rămîe  în  deşe(r)t  cuvîntul  lui  Dum(ne)ze(u)  nepropovăduit 
cu  a  no(as)tră  dare  de  sat  (f.  263)  ...  la  biserica  Bungardului  pentru 
9  adecă  nouă  zloţi  (f.  264)  care  o  au  şi  plinit  bunii  credincioş(i)  creştin(i) 
adecă  ci(n)stitul  stăpîn  şi  purtătorul  de  gînd  a  D(lui)  Teleki  Domocoş, 

Cadar  Peter  au  ajutorit  cu  un  zlot  (f.  266)  Gurdăn  Nechita  un  zlot,  Sîn- 
georzan  Onuţi  un  zlot,  Bulz  Grigore  un  zlot  (f.  267),  Tătar  Precup  un 
zlot,  Tătar  Indreică  un  zlot,  Diac  Dumitru  un  zlot  (f.  268)  ...  La  aceasta 
au  pli(nit) . . .  (credin)cioşi  săteni . . .  după  putinţa  sa  . . .  ca  . . .  legată  . . . 
de  biserica  Bungardului  să  rămîie  . . .  1801  mai  2  zile".  în  împrejurări 
pe  care  nu  le  cunoaştem,  exemplarul  ajunge  mai  tîrziu  în  posesia  paro¬ 
hiei  Sînmihaiul  de  Cîmpie. 

10.  Exemplarul  de  la  Telciu.  —  inedit.  Uzura  excesivă  şi-a  pus 
amprenta  pe  aspectul  său  general.  Lipsesc  doar  filele  de  la  sfîrşitul 
acestei  Cazanii,  cuprinse  între  pag.  116 — 121.  Nu  cuprinde  informaţii 
documentare  pe  baza  cărora  să  reconstituim  itinerarul  parcurs  de 
acesta.  Posibil  ca  el  să  fi  ajuns  aici  tot  în  secolul  al  XVIII-lea,  simul¬ 
tan  cu  cel  din  Romuli,  localitate  învecinată. 

11.  Exemplarul  de  la  Ţentea  (filie).  Aparţine  parohiei  Sînnicoară 
(comuna  Chiochiş),  inventariat  cu  nr.  77.  Inedit.  Este  greu  afectat  de 
trecerea  timpului  şi  de  intensa  lui  utilizare.  Multe  file  din  corpul  Ca¬ 
zaniei  s-au  pierdut.  Nu  se  mai  păstrează  decît  filele  cuprinse  între 
pag.  52 — 368.  Lipsesc  şi  coperţile.  Singura  mărturie  documentară  de  pe 
fila  150  dezvăluie  faptul  că  la  anul  1703,  această  Cazanie  a  fost  cum¬ 
părată  şi  dăruită  de  către  Ion  Pop  satului  Ţentea. 

12.  Exemplarul  de  la  Tigâu.  (Corn.  Lechinţa).  Inventar  nr.  274, 
inedit.  Lipseşte  foaia  de  titlu,  iar  filele  cuprinse  între  pag.  103 — 121,  de  la 
sfîrşitul  Cazaniei,  în  parte  sînt  deteriorate,  în  parte  risipite.  Nu  putem 
reconstitui  circulaţia  acestei  Cazanii  în  secolul  al  XVII-lea.  însemnarea 
de  pe  fila  327  ne  îndreptăţeşte  la  concluzia  că  acest  exemplar  al  Caza¬ 
niei  a  fost  cumpărat  de  un  sat  întreg  —  probabil  Tigău  —  la  mijlocul 
secolului  al  XVIII-lea.  „Prea  această  carte  au  dat  Onului  Ioan  bani  şi  i-au 
dat  satul  o  jireadă  de  iarbă.  Pentru  acei  12  florinţi  şi  eu  Popa  Vasile 
am  dat  3  măriaşi  să-mi  fie  pomană  şi  de  toţi  au  fost  13  florinţi".  în 
interiorul  copertei  din  spate  sînt  înşiraţi  următorii  donatori:  „ ...  la 
Giorgiu  6  sustaci  a  besiareci  de  pe  colaci  şi  9  potari,  la  Onul  lui  Babă 
Petrea  8  sustaci  şi  cu  la  Onulu  lui  Marcoşi  Andronic  3  horgoşi  şi  un 
sustac  a  besearicii  di  pe  colaci  la  Stan  Alecsă  4  sustaci  şi  potari  a 
besearici  di  pe  colaci.  Aceşti  bani  a  besearici  au  îmbiat  cu  ficiori  satului 
pe  la  oamenii  acei  ce-s  datori  cu  banii  besearicii  şi  nu  s-au  tărăduit.  Şi 
(a)şa  am  scris  c-am  îmbiat  şi  Iliaş  cu  feciorii  pe  la  oameni  şi  i-a  scris 
cu  Iliaş  în  luna  cu  trasul  pentru  (ca)  să  nu  să  uite41. 

* 


Culturalizarea  maselor,  păstrarea  credinţei  strămoşeşti  şi  ridicarea 
conştiinţei  naţionale  a  românilor  —  iată  trei  coordonate  majore  pe  care 
le-a  îmbrăcat  în  cursul  veacurilor  cartea  veche  bisericească.  Rolul  căr¬ 
ţilor  vechi  bisericeşti  în  îndeplinirea  acestor  misiuni  a  pătruns  în  simţi¬ 
rea  românească  şi  creştinească  a  poporului  român,  care  a  primit  cu 
încredere  mesajul  şi  spiritualitatea  acestora. 

Aşa  cum  s-a  văzut  din  prezentarea  exemplarelor  Cazaniei  lui  Var¬ 
laam,  tipărită  la  Iaşi  în  1643  —  prezentare  care  a  constituit  obiectul  stu¬ 
diului  de  faţă  —  românii  din  părţile  Năsăudului  şi  Bistriţei  au  depăşit 
dificultăţile  inerente  procurării  unei  astfel  de  cărţi.  ,, Raritatea  şi  costul 
ridicat . .  .  dorinţa  arzătoare  a  comunităţilor  de  a  o  poseda,  i-au  creat 
şi  imprimat  pînă  in  zilele  noastre  Cazaniei  lui  Varlaam  starea  de  carte 
rară  . .  .  bisericile  satelor  străduindu-se  să  aibă  cartea  lor,  care  să  fie  nu¬ 
mai  a  lor,  legată  de  viaţa  şi  traiul  locuitorilor,  legămîntul  neînstrăinării 
păstrîndu-se  şi  el  necontenit  integrat  virtualei  conştiinţe  de  sine,  stator¬ 
nicirea  exemplarelor  fiind  făcută  cu  precizarea  de  —  a  fi  păstrate  atîta 
timp  cit  satele  există  şi  sînt  locuite  de  români14/’ 


Preot  drd.  Ioan  Băndean 


Nutd:  Exemplarele  Cazaniei  Iui  Varlaam  la  care  am  făcut  referinţă,  cu  excep¬ 
ţia  celor  de  la  Liviu  Rebreanu  şi  Năsăud,  au  fost  concentrate  la  depozitul  de 
cărţi  vechi  bisericeşti  de  la  Protopopiatul  Bistriţa. 


6  Florian  Dudaş,  Op.  cit.,  p.  32. 


CONCEPŢIA  BUDISTA  DESPRE  SUFERINŢA 
IN  LUMINA  ÎNVĂŢĂTURII  CREŞTINE 


Suferinţa  este  o  realitate  a  cărei  evidenţă  este  neîndoielnică.  Fie  că 
este  de  natură  fizică,  morală  sau  socială,  suferinţa  apare  ca  o  notă  dis¬ 
cordantă  în  simfonia  vieţii  sau  ca  o  umbră  care  întunecă  prin  apariţia  ei 
aspectele  plăcute  ale  vieţii.  Prezenţa  suferinţei  fiind  un  fapt  universal 
recunoscut,  determinarea  cauzelor  ei  a  chinuit  minţile  multor  gînditori 
de-a  lungul  veacurilor,  care  au  dat  explicaţii  mai  mult  sau  mai  puţin  satis¬ 
făcătoare,  încercînd  chiar  să  găsească  mijloacele  cele  mai  potrivite  pentru 
înlăturarea  suferinţei  sau  măcar  pentru  atenuarea  ei. 

Dar  dacă  au  existat  în  decursul  istoriei  numeroşi  gînditori  care  au 
încercat  să  rezolve  problema  suferinţei,  cum  au  fost  Platon,  Aristotel  şi 
Plotin,  în  vechime,  iar  în  timpurile  moderne  Pascal,  Schopenhauer  şi 
Dostoievschi,  nu  mai  puţin  marile  religii  ale  lumii  au  făcut  din  sufe¬ 
rinţă  şi  din  suprimarea  ei  însuşi  centrul  cugetării  lor  religioase.  Dintre 
marile  religii  budismul  şi  creştinismul  au  excelat  în  această  privinţă.1 
De  aceea  ne-am  propus  ca,  în  cele  ce  urmează,  să  punem  faţă  în  faţă 
aceste  două  religii,  arătînd  care  este  atitudinea  lor  în  marea  problemă 
a  suferinţei,  ce  explicaţii  dau  ele  originei  suferinţei  şi  ce  remedii  propun. 


I.  Existenţa  şi  originea  suferinţei 

a)  In  budism.  Buda,  întemeietorul  budismului,  a  făcut  din  suferinţă 
punctul  în  jurul  căruia  au  gravitat  toate  preocupările  sale.  Suferind 
o  adevărată  metamorfoză  spirituală,  Siddharta,  care  mai  tîrziu  avea  să 
devină  Buda  (iluminatul),  se  retrage  din  tumultul  vieţii,  dedicîndu-se 
meditaţiei,  al  cărei  rezultat  a  fost  elaborarea  doctrinei  sale  despre  exis¬ 
tenţa  suferinţei,  cauza  şi  metoda  prin  care  se  ajunge  la  suprimarea  ei. 
Aşa  cum  se  ştie,  el  şi-a  început  misiunea  sa  printr-o  predică  ţinută  la 
Benares,  predică  al  cărei  conţinut  îl  formează  cele  patru  adevăruri 
sfinte  ale  crezului  budist:  1.  Adevărul  sfînt  despre  existenţa  suferinţei, 
2.  Adevărul  sfînt  despre  originea  suferinţei,  3.  Adevărul  sfînt  despre 
înlăturarea  suferinţei  şi  4.  Adevărul  sfînt  despre  calea  care  duce  la 
înlăturarea  suferinţei. 

Existenţa  suferinţei  este  deci  cuprinsă  în  primul  din  cele  patru  ade¬ 
văruri  sfinte  ale  budismului:  ,, Acesta  este,  călugărilor,  adevărul  sfînt 
despre  suferinţă:  naşterea  este  suferinţă,  bătrîneţea  este  suferinţă,  moar¬ 
tea  este  suferinţă,  a  fi  una  cu  ceea  ce  nu  iubeşti  este  suferinţă,  des- 


1  Gustav  Mensching:  Die  Bedeutung  des  Leidens  in  Budhismus  und  Chri- 
stentum,  Giesen,  1930,  p.  4. 

părţirea  de  ceea  ce  iubeşti  este  suferinţă,  a  nu-ţi  realiza  dorinţa  este 
suferinţă,  pe  scurt,  alipirea  incitată  de  lucrurile  pămînteşti  este  sufe¬ 
rinţă14.2 

Cuvîntul  „suferinţă14  apare  deci  ca  un  leit-motiv  în  cuvîntarea  lui 
Buda,  fiind  pentru  budism  raţiunea  lui  de  a  fi.  Viaţa  este  însoţită  de  la 
un  capăt  la  celălalt,  adică  de  la  naştere  pînă  la  moarte,  de  umbra  necru¬ 
ţătoare  a  suferinţei. 

„Ce  gîndiţi,  voi,  discipolilor  —  întreabă  Buda  —  ce  este  mai  multă: 
apa  care  este  în  cele  patru  mari  oceane  sau  lacrimile  care  au  curs  şi  pe 
care  le-aţi  vărsat?14  „Lacrimile  sînt  mai  multe  decit  apa  în  cele  patru 
mari  oceane44,  au  răspuns  ucenicii  lui. 

Care  este  cauza  primordială  a  acestei  suferinţe?  Răspunsul  la 
această  întrebare  îl  formează  al  doilea  adevăr  sfînt  al  budiştilor,  adevă¬ 
rul  despre  originea  suferinţei.  „Acesta  este,  călugărilor,  adevărul  sfînt 
asupra  originei  suferinţei:  este  setea  (de  existenţă),  care  duce  din 
renaştere  în  renaştere,  însoţită  de  plăcere  şi  de  pofta  care  găseşte  în 
aceasta  plăcerea  sa:  setea  de  plăcere,  setea  de  existenţă,  setea  de  ceea  ce 
este  trecător14.3  Astfel,  zice  un  comentator  al  doctrinei  budiste,4  izvorul 
durerii  se  găseşte  în  voinţă.  Dorinţa  de  a  trăi,  de  a  conserva  existenţa 
sa  individuală,  dorinţa  de  a  satisface  pornirile  lumii  sensibile,  setea  de 
a  cuceri  un  nume,  a  bogăţiei  şi  a  puterii,  acestea  duc  omul  la  acest  cerc 
infinit  al  renaşterilor,  cu  cortegiul  inevitabil  de  decădere,  de  nestatorni¬ 
cie,  de  boală  etc. 

Prin  urmare,  dorinţa  de  a  exista  este  cauza  primă  a  suferinţelor. 
Dacă  această  dorinţă  n-ar  exista,  atunci  nici  omul  cu  armura  lui  de 
senzaţii,  necesităţi  etc.,  cu  care  intră  în  contact  lumea  materială,  n-ar 
mai  apărea  şi  astfel  suferinţa  ar  fi  suprimată  cu  însăşi  cauza  ei:  setea 
de  viaţă.  Concluzia  la  care  duce  inevitabil  această  premiză  este  preconi¬ 
zarea  unui  ideal  potrivnic  vieţii:  nimicirea  voinţei  de  a  trăi.  Dar  setea 
de  viaţă  nu-i  ultimul  şi  singurul  motiv  al  suferinţei.  Căci  în  lanţul  greu 
al  cauzelor  şi  efectelor,  ignoranţa  este  indicată  ca  o  cauză  primă  a 
suferinţelor.5 

Această  ignoranţă  fiind  rădăcina  cea  mai  ascunsă  a  suferinţelor  aces¬ 
tei  lumi,  atunci  care  este  obiectul  pe  care  ignorîndu-1,  determină  declan¬ 
şarea  acestor  suferinţe?  Nu  este  decît  un  singur  răspuns:  ignorarea 
celor  patru  adevăruri  sfinte.6 

2  H.  Oldenberg,  Le  Buddha,  Sa  vie,  sa  doctrine,  sa  communaute,  trad.  par 
A.  Foucher,  Paris,  1931,  p.  207. 

3  H.  Oldenberg,  op.  cit.t  p.  207 — 208. 

4  Ch.  F.  Aiken,  Buddisme  et  Christianisme,  trad.  par  L.  Collin,  Paris,  1903,  p.  99. 

5  Ch.  F.  Aiken,  op.  cit.,  p.  99. 

6  H.  Oldenberg,  op.  cit.,  p.  207.  Iată  ce  spune  un  adept  al  budismului  referi¬ 
tor  la  această  problemă:  „Toate  fenomenele  pămînteşti,  toate  cunoştinţele  umane,  tot 
ceea  ce  există  şi,  în  sfîrşit,  toate  durerile  vieţii  noastre  au  cauza  în  ignoranţa 
oarbă  a  oamenilor.  Pentru  a  înfrînge  aceste  suferinţe,  trebuie  mai  întîi  să  se  dis¬ 
trugă  ignoranţa,  care  este  punctul  de  plecare  al  acestora**.  (E.  Tomomatsou,  Le 
Bouddisme,  trad.  par  Kuni  Matsuo,  Paris  1935,  p.  104).  Sau:  „Iluzia  ascunde  omu¬ 
lui  esenţa  şi  valoarea  adevărată  a  universului,  rădăcina  ultimă  a  oricărei  exis¬ 
tenţe.  A  fi  însemnează  a  suferi;  dar  ignoranţa  este  aceea  care  ne  înşală  cu  pri¬ 
vire  la  această  durere.  Ea  face  să  ne  apară  în  locul  său  imaginea  mincinoasă  a 
fericirii  şi  a  plăcerii**  (Aiken,  op.  cit.,  p.  100). 

După  această  concepţie,  tot  ce  există  intră  în  circuitul  cauză-efect  şi 
este  într-o  continuă  devenire.  Orice  fiinţă  vie  este  un  individ,  care 
există  de  totdeauna  şi  care  trece  din  existenţă  în  existenţă,  din  naştere 
în  naştere  sau  din  destin  în  destin,  pentru  a  mînca  fructul  faptelor  sale 
din  celelalte  vieţi.7 

Dar  tot  ce  există  este  numai  aparenţă  şi  iluzie.  Aceste  aparenţe,  de¬ 
parte  de  a  exprima  realul,  dau  înfăţişarea  vrednică  de  plîns  a  existenţei 
noastre,  care  de  fapt  nici  nu  este.8  Ceea  ce  numim  noi  fiinţă,  în  concep¬ 
ţia  budistă  este  numai  o  masă  de  forme,  fără  o  existenţă  reală.9  Fiinţa 
omului  este  un  agregat  din  cinci  părţi  constitutive  care  sînt:  corporali¬ 
tatea,  simţirea,  gîndirea,  năzuinţele  şi  conştiinţa.  Un  suflet,  adică  un 
subiect  permanent  în  om,  care  ar  fi  purtătorul  tuturor  schimbărilor,  nu 
există,  precum  în  genere  nu  este  nimic  durabil  în  această  lume.  Omul 
este  numai  o  compoziţie  de  formaţiuni  (sankharas),  are  numai  o  exis¬ 
tenţă  fenomenală.  Această  existenţă  fenomenală  este  răul  care  rezultă 
pentru  om  din  prima  pînă  în  ultima  oră  din  contactul  neîncetat  cu 
lumea.10 

Neavînd  nimic  durabilitate,  totul  este  o  cauză  a  suferinţelor,  chiar 
şi  plăcerea  care  se  preocupă  cu  osteneala.  Senzaţia  însăşi  este  o  formă 
de  suferinţă  la  om.  Senzaţia  şi  suferinţa  sînt  asociate  în  mod  indisolubil 
una  cu  alta.11  Senzaţia  este  sursa  de  unde  ia  naştere  existenţa  indi¬ 
viduală.12 

Din  tendinţele  în  plină  activitate,  din  tensiunea  lor  şi  din  realizarea 
unui  plan  (nimitta)  rezultă  toată  masa  de  durere,  frică,  teamă,  agitaţie 
şi  grijă.  Nimic  nu  trebuie  să  mişte  pe  om  din  toropeala  în  care  se  com¬ 
place.  Chiar  jocul,  veselia  şi  fericirea  sînt  componente  ale  durerii 
(dukha),  pentru  că  ele  comportă  tumulturi  interioare  (sarana),  tensiune, 
aspiraţie,  tot  ceea  ce  nu  este  calm  şi  potolire,  al  cărei  ţel  suprem  nu 
este  altul  decît  Nirvana.13 

Pentru  ochiul  budistului,  format  a  vedea  numai  aspectul  sumbru  al 
vieţii,  urmărind  atingerea  idealului  său  ultim,  intrarea  în  Nirvana,  însuşi 
corpul  omenesc,  supus,  ca  şi  toate  celelalte  lucruri,  unei  veşnice  schim¬ 
bări,  este  motiv  de  suferinţă. 

—  Ce  credeţi  voi,  călugărilor,  este  corporalitatea  permanentă  sau 
trecătoare?  întreabă  Buda. 

—  Nestatornică,  Venerabile. 

—  Dar  ceea  ce  este  nestatornic  este  durere  sau  bucurie? 

—  Durere,  Venerabile.  .*  4 

7  Louis  de  la  Valide  Poussin,  Le  Dogme  et  la  Philosophie  du  Bouddisme, 
Paris,  1930,  p.  19. 

8  Ioan  Coman,  Budism  şi  creştinism ,  în  rev.  „Raze  de  Lumină*,  anul  1930, 
p.  113. 

9  Vasile  Găină:  Buddismul  şi  creştinismul,  Cernăuţi,  1906,  p.  73. 

10  P.  Oltramare,  Histoire  des  idâes  theosophiques  dans  Vinde,  voi.  II,  Paris, 
1923,  p.  93. 

îl  P.  Oltramare,  op.  cit.,  p.  91. 

12  P.  Oltramare,  op.  cit.,  p.  91. 

13  Lilian  Silburn,  Instant  et  cause,  Paris,  1955,  p.  218. 

Deci,  ceea  ce  este  nestatornic,  plin  de  durere,  subiect  de  schimbare 
se  poate  cind  se  consideră  ca  atare  să  se  zică:  acesta  este  al  meu,  eu 
sînt  acela,  acela  este  Şinele  meu? 

—  Nu  se  poate,  Venerabile,  răspund  ei. 14 

Corporalitatea,  alcătuită  din  cele  cinci  grupe  de  elemente,  adică 
existenţa  însăşi,  este  considerată  o  povară,  pentru  că  prin  aceasta  ne 
alipim  de  ceea  ce  este  trecător  şi  aceasta  este  izvor  al  suferinţelor. 
,,Cele  cinci  grupe  ale  alipirii,  o  călugărilor,  îşi  au  rădăcinile  in  voinţă. 
Acestea  sînt  grupele  alipirii  corpului,  alipirii  de  bunurile  lumii,  gru¬ 
pele  alipirii  de  senzaţii,  de  percepţii  şi  de  conştiinţă.  Acestea  se  nu¬ 
mesc,  o,  călugărilor,  povară.15 

Şi  numim  aceasta  povară  cu  atit  mai  mult  cu  cit  insuşi  organismul 
nostru  fizic  şi  funcţiile  noastre  spirituale  nu  constituie  esenţa  noastră, 
ci  ele  sînt  un  simplu  atribut.  Noi  venim  in  acest  organism  ca  în  ceva 
străin,  pe  care  îl  vom  părăsi  tot  ca  străini,  ca  să  intrăm  în  altul  în 
altă  calitate.16 

Legea  renaşterii  este  universală  şi  numită  in  budism  karma .  Prin 
aceasta  înţelegem  răsplata  pentru  faptele  proprii  săvîrşite  în  viaţa  ante¬ 
rioară.  Fiecare  primeşte  răsplata,  adică  renaşte  urmînd  legea  implacabilă 
a  karmei.  în  acest  proces  al  renaşterii,  un  rol  de  seamă  îl  ocupă  şi  înain¬ 
taşii  noştri,  care  contribuie  la  venirea  noastră  în  lumea  suferinţei.  Dar 
corpul  nu-1  putem  socoti  ca  moştenit  de  la  ei,  ci  venit  de  undeva  din 
altă  parte.  ,,Iată,  o  discipoli,  acesta  nu  este  corpul  vostru,  nici  corpul 
altora;  el  trebuie  socotit  mai  degrabă  ca  operă  a  trecutului,  care  a  luat  o 
formă  realizată  prin  voinţă1*.17 

Odată  realizat,  corpul  este  supus  din  nou  aceluiaşi  cortegiu  de  sufe¬ 
rinţe,  cu  bătrîneţe,  moarte  etc.,  după  legi  necunoscute,  pînă  cînd  va 
ajunge  să  se  stingă  în  imperiul  Nirvanei.  Pentru  credinciosul  budist  sau 
brahmanist,  însuşi  Dumnezeu  este  oceanul  în  care  omul,  obosit  de  înnot, 
trebuie  să  se  înnece.1* 

b)  In  creştinism.  Existenţa  suferinţei  este  afirmată  şi  de  creştinism. 
Fără  a  face  din  suferinţă  preocuparea  de  căpetenie,  creştinismul  atestă 
fără  echivoc  realitatea  ei.  Spre  deosebire  de  budism  însă,  care  recunoaşte 
numai  suferinţa  fizică,  în  creştinism,  pe  lîngă  existenţa  acesteia,  mai 
există  şi  o  suferinţă  de  natură  religioasă.  Realitatea  celei  din  urmă, 
creştinismul  o  experimentează  cînd,  după  cuvîntul  Sfîntului  Apostol 
Pavel,  nu  face  binele  pe  care  îl  voieşte,  ci  răul  pe  care  nu-1  voieşte. 
( Romani  VII,  19).  Cînd  vede,  pe  de  o  parte  discrepanţa  dintre  idealul  pe 
care  şi  l-a  fixat,  îndumnezeirea  prin  har  şi  precarele  sale  realizări,  iar 
pe  de  altă  parte,  cînd  se  vede  supus  ,, legii  păcatului41,  acestea  sporesc 
motivele  de  suferinţă. 


14  H.  Oldenberg.  op.  cit.,  p.  210. 

15  D.  Ferger,  Magie  und  Mystic,  Ziirich,  1936,  p.  77.  Apud  Diac.  Prof.  N.  Balca, 
Sensul  suferinţei  in  creştinism,  în  „Stud.  Teol.“  nr.  3 — 4,  1957,  p.  156. 

16  Ioan  Coman.  art.  cit.,  p.  115. 

17  Samyatta-Nikâya,  voi.  II,  p.  64  sq.  la  Ioan  Coman,  art.  cit.,  p.  115. 

18  Albert  Schweitzer.  Das  Christentum  und  die  Weltreligionen,  Bem.  1922,  p.  31. 

Suferinţa  devine  cu  atît  mai  gravă,  cu  cît  fiinţa  care  o  experi¬ 
mentează  este  mai  aleasă,  suferinţa  sporind  în  intensitate,  în  raport  direct 
proporţional  cu  superioritatea  acestei  fiinţe.  în  cazul  unei  căderi,  aceasta 
este  cu  atît  mai  adîncă,  mai  năpraznică  şi  mai  vătămătoare,  cu  cît  înăl¬ 
ţimea  de  la  care  cade  este  mai  mare.19  în  aceasta  constă  „la  grandeur 
et  la  mis£re  de  rhomrae“,  după  expresia  lui  B.  Pascal.20 

Apariţia  suferinţei  în  cadrul  acestei  lumi,  creştinismul  o  explică 
într-un  mod  cu  totul  deosebit  de  budism.  Dumnezeu,  fiind  creatorul  lumii 
fizice  şi  spirituale,  a  dat  acestora  legi  pe  care  trebuie  să  le  urmeze.  Lumii 
fizice  i-a  înscris  legi  în  virtutea  cărora  ea  îşi  continuă  desfăşurarea  sa. 
Lumii  spirituale  i-a  dat  legi  prin  care  el  îşi  manifestă  voia  Sa,  care  se 
cuprinde  în  legea  morală.  Omul,  fiinţă  cu  suflet  raţional  şi  liber,  are  ca 
poruncă  respectarea  legii  morale.  Violarea  acestei  legi  are  repercusiuni 
şi  consecinţe  atît  asupra  persoanei  proprii  cît  şi  asupra  mediului  încon¬ 
jurător,  faptă  pe  care  noi  o  numim  păcat.  Odată  cu  săvîrşirea  acesteia, 
armonia  care  exista  în  sufletul  omului  dispare.  în  locul  liniştii  pe  care 
ţi-o  garantează  respectarea  legilor  morale,  apare  acum  mustrarea  de 
conştiinţă,  regretul,  etc.  şi  nu  arareori  suferinţe  trupeşti,  cauzate  tot  de 
acest  păcat. 

Izvorul  suferinţei  constă  deci,  în  creştinism,  în  reaua  folosire  a  liber¬ 
tăţii  voinţei,  în  virtutea  căreia  omul  are  posibilitatea  să  urce  pe  scara 
desăvîrşirii  sau  să  coboare  pînă  la  stadiul  animalităţii  instinctive.  In 
urma  păcatului  originar,  săvîrşit  de  protopărinţii  noştri,  nu  numai  omul 
ca  descendent  din  ei  poartă  amprenta  lui,  ci  „întreaga  existenţă  suspină 
laolaltă  şi  este  pînă  acum  ca  şi  în  durerile  naşterii"  (Romani  VIII,  22). 
Este  o  solidaritate  pancosmică,  lumea  participînd  şi  ea  la  durerile  la  care 
s-a  supus  omul. 

întunecarea  minţii  şi  căderea  în  planul  vieţii  sensibile  se  oglindesc 
în  faptul  că  „omul  caută  plăcerea  şi  această  căutare  naşte  suferinţă; 
el  fuge  de  suferinţă  şi  urmarea  este  alt  şir  de  suferinţe.  între  plăcerea 
trupească  şi  suferinţă  este  un  cerc  vicios.  Căutînd  plăcerea,  omul  o  va 
avea,  dar  după  gustarea  acesteia,  va  avea  suferinţă.  Iar  dacă  fuge  de  sufe¬ 
rinţă  şi  caută  salvarea  în  braţele  plăcerii,  dă,  dincolo  de  aceasta,  de  o 
suferinţă  şi  mai  mare14; 21 

Afară  de  această  suferinţă  religioasă,  cauzată  de  conştiinţa  păcatu¬ 
lui,  creştinismul  mărturiseşte  şi  realitatea  suferinţei  naturale.  Conştiinţa 
acestei  suferinţe  nu  implică  în  sine  un  simţ  deosebit,  ea  fiind  experi¬ 
mentată  de  întreaga  masă  de  oameni. 

Mîntuitorul  Hristos,  om  adevărat  şi  Dumnezeu  adevărat  şi  fără 
păcat  fiind,  a  fost  secundat  de  la  naştere  şi  pînă  la  moarte  de  umbra 
apăsătoare  a  suferinţelor  naturale.  Naşterea  în  peşteră,  fuga  în  Egipt, 
batjocura  oamenilor,  lipsurile  care  l-au. determinat  să  spună  că  „vulpile 
au  viziuni  şi  păsările  cerului  cuiburi,  iar  Fiul  omului  n-are  unde  să-şi 
plece  capul"  (Matei  VIII,  20),  patimile  şi  moartea  pe  cruce  —  apogeul 


19  Constantin  C.  Pavel,  Problema  răului  la  Fer.  Augustin,  Bucureşti,  1937,  p.  4. 

20  B.  Pascal, Pensâes,  Paris,  f.  a.,  p.  193. 

21  Diac.  Prof.  N.  Balca,  art.  cit.t  p.  168. 

acestor  suferinţe  —  sînt  mărturii  suficiente  despre  experimentarea 
acestei  suferinţe  de  către  Mîntuitorul. 

Valurile  de  suferinţe  omeneşti  care-L  înconjurau  nu  este  o  dovadă 
suficientă  de  participare  a  Mîntuitorului  la  aceste  suferinţe?  Aceasta 
fiind  concepţia  despre  suferinţă  în  creştinism,  să  urmărim  mai  departe 
modul  înlăturării  ei  in  cele  două  religii  de  care  ne  ocupăm. 

II.  Modul  înlăturării  suferinţei 

a)  In  budism.  Prezentînd  discipolilor  săi  aspectele  mai  puţin  plă¬ 
cute  ale  vieţii,  Buda  a  căutat  să  dea  o  soluţionare  a  problemei  suferinţei, 
indicîndu-le  acestora  şi  drumul  pe  care  trebuie  să-l  urmeze  pentru  a  se 
mîntui  de  suferinţă. 

Intr-adevăr,  dacă  problema  suferinţei  este  prima  idee  de  bază  a 
budismului,  atunci  suprimarea  suferinţei  este  cea  de  a  doua  idee  funda¬ 
mentală,  exprimată  în  cuvintele:  ,, Precum  oceanul  cel  mare  are  numai  un 
gust,  gustul  sării,  aşa  are  şi  această  învăţătură  şi  această  ordine,  numai 
un  gust,  gustul  mîntuirii".22 

Cauza  tuturor  suferinţelor  fiind  setea  de  viaţă,  Buda  va  da  ca 
remediu  al  suferinţelor  îndepărtarea  setei  de  viaţă.  Această  învăţătură 
este  cuprinsă  în  al  treilea  adevăr  sfînt:  „,Iată,  călugărilor,  adevărul  sfînt 
asupra  înlăturării  suferinţei:  stingerea  acestei  sete  prin  nimicirea  totală 
a  dorinţei,  îndepărtarea  ei,  desfacerea  de  ea,  a  nu-i  îngădui  nici  un  loc  să 
se  aşeze".23 

Prin  această  descoperire  a  căii  care  duce  la  înlăturarea  suferin¬ 
ţei,  Buda  găsise  „calea  care  îndulceşte  bătrîneţea  şi  moartea  —  care  îl 
înspăimîntase  aşa  de  mult  odinioară  —  calea  liniştită  şi  fără  tulburare, 
lipsită  de  temeri,  de  demoni,  calea  care  duce  la  cetatea  Nirvanei".24 

Astfel,  budismul  se  prezintă  ca  o  doctrină  a  mîntuirii,  avînd  ca 
scop  de  a  scăpa  definitiv  pe  adepţii  săi  de  durerea  universală,  inerentă 
nestatornicirii  fiinţelor  şi  lucrurilor. 

Dar,  ceea  ce  este  nestatornic  e  ceea  ce  este  născut,  venit  la  exis¬ 
tenţă,  făcut,  compus.  Prin  urmare,  capătul  de  atins,  locul  de  repaos,  refu¬ 
giul  unde  va  fi  în  siguranţă  din  partea  durerii,  nu  poate  să  fie  decît  ceea 
ce  nu  este  nici  născut,  nici  venit  la  existenţă,  nici  făcut,  nici  compus, 
adică  asamskrta  sau  Nirvana.  Astfel,  Nirvana  este  menită  să  joace  în 
cugetarea  budistă  un  rol  fundamental.25 

Pentru  atingerea  acestui  ideal,  prin  care  se  poate  face  să  înceteze 
mizeria  care  apasă  pe  om  şi  care  ideal  constă  în  absenţa  dorinţei  şi 
ostenelii,2^  „toate  bucuriile  plăcerilor  lumii  şi  bucuriile  cereşti,  toate,  nu 
însemnează  nimic  pe  lingă  bucuria  înăbuşirii  setei  de  viaţă".  întrebat 
în  ce  constă  bucuria  mîntuirii  unui  om,  în  care  nu  mai  locuiesc  dorin- 
ţele,  în  care  setea  nu  mai  există  şi  care  a  trecut  peste  îndoieli,  Buda  a 

,  •  '  « 1 

22  V.  Găină,  op.  cit.,  p.  71. 

23  Ch.  F.  Aiken,  op.  cit.,  p.  102. 

24  I.  Barthelemy,  Le  Bouddha  et  sa  religion,  Paris,  1862,  la  Al.  N.  Constan- 
tinescu,  Budismul  şi  creştinismul,  Bucureşti,  1927,  p.  15. 

25  A.  N.  Bareau,  L'Absolu  en  philosophie  bouddhique ,  Paris,  1951,  p.  249. 

26  Ch.  F.  Aiken,  op.  cit.,  p.  103. 

răspuns:  „Pentru  omul  în  care  nu  mai  locuiesc  dorinţele,  în  care  setea 
de  viaţă  nu  mai  există  şi  care  a  trecut  peste  îndoială,  nu  mai  este  altă 
mîntuire**.27 

Mîntuirea  este  identificată  cu  Nirvana,  aceasta  fiind  cea  mai  mare 
fericire  care  poate  fi  obţinută.  „Stingerea  dorinţei,  a  urii,  a  ignoranţei, 
iată  ceea  ce  se  numeşte  Nirvana‘\  Pînă  şi  iubirea  trebuie  stinsă,  căci  şi 
ea  este  cauza  alipirii  noastre  de  ceea  ce  este  trecător.  „Cel  vindecat 
de  iubire  nu  mai  sufere  nimic.  De  aceea,  cei  care  nu  au  nimic  drag  pe 
lume  sînt  plini  de  bucurie,  fără  nici  o  durere**.  Şi,  mai  departe:  „Cel  ce 
aspiră  la  starea  în  care  nu  este  nici  durere,  nici  impuritate,  să  nu  aibă 
nimic  scump  în  această  lume4*.2* 

Dacă  se  poate  vorbi  de  o  sfinţenie  în  doctrina  budistă,  atunci  această 
noţiune  este  identificată  cu  termenul  Nirvana.  „Sfinţenie,  sfinţenie,  vor¬ 
biţi  mereu  de  sfinţenie  —  spune  un  brahman  o  dată  Venerabilului  — 
ce  este  sfinţenia?  „Stingerea  dorinţei,  a  urii,  a  ignoranţei,  iată  dragul 
meu,  ceea  ce  se  numeşte  sfinţenie**.29  ;  i'  j . .  . 

Nirvana  este,  aşadar,  pentru  budişti,  summum  bonum.  Dar  dobîndi- 
rea  mîntuirii  sau  intrarea  în  Nirvana  presupune  „că  sufletul  sau  mai  bine 
zis  acest  compus  de  suflet  şi  corp,  care  se  cheamă  om,  nu  poate  fi  în- 
tr-adevăr  mîntuit  decît  dacă  este  nimicit**.30  Pentru  realizarea  acestui 
ideal,  budismul  nu  recurge  la  un  ajutor  din  exterior.  Mîntuirea  este  un 
act  care  se  rezolvă  fără  ajutorul  nimănui.  El  aşteaptă  pasiv  epuizarea 
reîncarnărilor  dictate  de  karma.  Cînd  se  va  sfîrşi  acest  lanţ  al  reîncar¬ 
nărilor,  el  nu  poate  şti;  ştie  doar  că  renăscînd,  va  putea  odată  ajunge  zeu 
sau  călugăr,  pentru  care  mîntuirea  este  mai  aproape  decît  pentru  omul 
de  rînd.  Ori  prin  cîte  suferinţe  ar  fi  trecut  budistul,  „nu  sentimentul  de 
a  fi  respirat  atmosfera  mai  multor  vieţi  este  acela  care  provoacă  bucuria 
sa,  ci  faptul  că  epuizînd  karma  —  cauza  acestor  vieţi  —  el  se  apropie 
de  moartea  definitivă,  după  care  suferinţele  vor  înceta**.31  Pentru  a  nu 
mai  peregrina  prin  această  lume,  supus  legilor  reîncarnărilor,  Buda  oferă 
adepţilor  săi  metoda  celor  opt  căi:  credinţă  dreaptă,  deciziune  dreaptă, 
cuvînt  drept,  faptă  dreaptă,  viaţă  dreaptă,  dorinţă  dreaptă,  cugetare 
dreaptă  şi  meditaţie  dreaptă. 

De  remarcat  faptul  că  nu  toţi  pot  urma  aceste  căi  şi  nu  toţi  pot 
ajunge  la  acelaşi  grad  de  perfecţiune  morală.  Cei  care  se  află  în  vîrful 
scării  desăvîrşirii  —  ca  să  zic  aşa  —  sînt  călugării.  Ei  pot  ajunge,  pentru 
împlinirea  acestui  ideal,  să  stea  într-o  pasivitate,  dusă  pînă  la  extrem, 
aceea  de  a  nu  se  mai  îngriji  nici  de  strictul  necesar,  doar  vor  ajunge 
odată  în  sînul  Nirvanei.  Cea  de  a  opta  cale  a  încetării  suferinţei  este 
meditaţia  dreaptă.  Aceasta  este  apanajul  exclusiv  al  călugărilor.  Pentru 
realizarea  acesteia,  viaţa  solitară  este  cea  mai  indicată,  meditaţia  fiind 
cea  mai  apropiată  de  ideal.  Numai  călugării  pot  năzui  la  o  mîntuire  apro¬ 
piată.  Mirenilor  le  rămîne  să  creadă  că  în  decursul  reîncarnărilor  vor 


27  Sutta-Nip,  v.  1088,  la  P.  Oltramare,  op.  cit.,  p.  450. 

28  Udâna,  VIII,  8.  apud  I.  Coman,  art.  cit.,  p.  362 — 363. 

29  Samy,  N.  XXXVIII,  1.  apud.  P.  Oltramare,  op.  cit.,  p.  451. 

30  I.  Barthelemy,  op.  cit.,  p.  VII,  la  Al.  N.  Constantinescu,  op.  cit.,  p.  25. 

31  I.  Coman,  art.  cit.,  an.  1931,  p.  27. 

ajunge  şi  ei  călugări  şi  deci  mîntuirea  le  va  fi  mai  apropiată  decît  în 
starea  de  laici.” 

Asceza,  atit  de  preţuită  la  călugării  budişti,  este  o  armă  folosită  tot 
in  scopul  pe  care  aceştia  şi  l-au  fixat:  nimicirea  voinţei  de  a  trăi.  Apatia 
budistă  şi  ataraxia  sînt  consecinţele  atitudinii  lor  faţă  de  trup.  acestea 
constînd  in  lipsa  de  sensibilitate  şi  reducerea  afectelor  la  tăcere. 

Aceste  procedee  nu  sînt  acceptate  nici  de  raţiune  şi  nici  de  viaţă. 
Dacă  instinctul  de  conservare  —  cel  mai  puternic  din  complexul  de 
instincte  —  ne  spune,  ori  de  cîte  ori  viaţa  este  în  primejdie,  că  această 
viaţă  îşi  revendică  prin  el  dreptul  de  fiinţare,  ce  raţiune  poate  să  anu¬ 
leze  şi  să  ignoreze  această  dorinţă  de  viaţă? 

Prin  urmare,  viaţa  ni  s-a  dat  ca  s-o  trăim  (Coşbuc),  de  a  crea  un 
mediu  ambiant  pentru  dezvoltarea  ei  plenară,  pentru  sporirea  bucuriilor 
nevinovate  şi  a  tot  ceea  ce  o  poate  face  mai  frumoasă,  mai  demnă,  mai 
de  dorit. 

b)  In  creştinism.  Spre  deosebire  de  budism,  care  preconizează  ca 
remediu  pentru  înlăturarea  suferinţei  stingerea  setei  de  viaţă,  creştinismul 
porneşte  de  la  cauza  primă  a  suferinţei,  care  este  păcatul.  Călcarea  legii 
morale,  în  care  este  cuprinsă  voia  lui  Dumnezeu,  atrage  după  sine  sufe¬ 
rinţa,  iar  suferinţele  sint  efectul  văzut  al  faptelor  făcute  la  întuneric, 
al  cauzelor  lor,  care  este  păcatul. 

Suferinţele  pot  avea  şi  alte  cauze.  în  Vechiul  Testament.  în  cartea 
Iov  găsim  o  explicaţie  a  suferinţei,  alta  decît  suferinţa  consecinţă  a  păca¬ 
tului.  Dumnezeu  îngăduie  ca  drepţii  să  sufere,  pentru  ca,  astfel,  să  le 
probeze  credinţa.  în  acest  fel,  nu  se  poate  vorbi  de  o  suprimare  a  sufe¬ 
rinţei  prin  voinţa  proprie:  oprirea  izvorului  ei  care-i  păcatul,  ci,  interpre- 
tindu-o  ca  pe  o  pedagogie  divină,  o  primim  ştiind  că  suferinţa  astfel  înţe¬ 
leasă  produce  răbdare  şi  răbdarea  încercare,  iar  încercarea  nădejde 
( Romani  V,  3 — 4). 

însuşi  Mîntuitorul  ne  spune  că  acceptarea  Crucii-suferinţă  şi 
urmarea  Lui.  este  drumul  pe  care  trebuie  să-l  urmeze  cel  care  vrea  să 
fie  desăvârşit  ( Matei  XVI,  24).  Predica  de  pe  munte,  în  care  Mîntuitorul 
face  din  smerenie,  pocăinţă,  blîndeţe,  milostenie,  suferinţă  pentru  drep¬ 
tate,  etc..  mijloace  şi  căi  care  duc  la  fericire,  constituie  esenţa  concepţiei 
creştine  despre  suferinţă.”  în  procesul  mintuirii  sufletului,  după  con¬ 
cepţia  creştină,  suferinţa  îşi  are  rolul  său  bine  determinat  şi  anume  acela 
de  a  promova  şi  de  a  stimula  în  viaţa  noastră  însuşirea  felului  de  viaţă 
a  lui  Hristos,  a  cărui  viaţă  a  fost  secundată  de  suferinţă.  Participarea 
la  viaţa  de  comuniune  cu  El  presupune  o  viaţă  în  care  trebuie  să  murim 
zilnic  (I  Corinteni  XV,  31)  faţă  de  păcat,  trebuie  să  ne  facem  părtaşi  la 
suferinţele  lui  Hristos  (Filipeni  III,  13). 

Realizarea  personalităţii  religios-morale,  este  o  luptă  permanentă  de 
înlăturare  a  omului  vechi  şi  naştere  a  omului  nou.  în  acest  fel  a  fost 


32  D.  I.  Belu.  Problema  durerii  în  budism  şi  creştinism ,  rev.  „Candela*, 
aprilie-iunie.  1930,  p.  236. 

33  Constantin  C.  Pavel,  op.  cit.,  p.  137. 

înţeleasă  maxima  care  spune  că:  „a  fi  creştin  e  a  şti  că  eşti  chemat  la 
suferinţă44  sau  că  „ e  ruşine  să  fii  creştin  şi  să  nu  fii  răstignit4*.34 

Aceasta  este  ..lupta  cea  bună44,  de  a  corija  natura  noastră.  îndrep- 
tindu-o  în  sensul  desăvîrşirii  noastre,  concentrînd  forţele  ei  nu  în  sens 
negativ,  ci  în  sens  pozitiv,  natura  pretîndu-se  la  canalizarea  energiilor 
ei  după  voinţa  omului.3'  Creştinul,  ca  membru  al  Trupului  Tainic  al 
Domnului,  care  este  Biserica,  nu  se  desprinde  din  organismul  ei,  ci  se 
face  părtaş  la  viaţa  ei  şi  la  viaţa  tuturor  celor  ce  fac  parte  din  acest 
Trup  Tainic.  Dacă  Biserica  este  în  viaţa  aceasta  „luptătoare44,  acelaşi 
lucru  trebuie  să-l  facă  membrele  sale.  De  altfel,  trăirea  noastră  în  pla¬ 
nul  vieţii  lui  Hristos,  ca  membre  ale  Trupului  Său  Tainic,  este  o  trăire 
în  care  Hristos,  ,,Capul“,  ia  parte  la  suferinţele  „membrelor44.  în  acest 
fel  trebuie  înţeles  Pascal  cînd  spunea  că  „Iisus  va  fi  în  agonie  pînă  la 
sfirşitul  lumii44.36 

Din  suferinţe,  creştinul  face  o  unealtă  care  ii  ajută  la  modelarea 
fiinţei  sale.  Dacă  cei  vechi  spuneau:  „per  aspera  ad  astra“,  noi  spunem 
că  prin  asperităţile  suferinţei  urcăm  spre  „Soarele  dreptăţii44,  Hristos. 
De  altfel,  numai  după  ce  a  fost  spînzurat  pe  lemnul  crucii,  Hristos  s-a 
făcut  biruitor  prin  învierea  din  morţi.  Sau,  cum  spune  cineva,'7  „prin 
suferinţă,  creştinul  izbuteşte  să  facă  din  necaz  o  virtute,  din  suferinţă, 
cel  mai  eficace  mijloc  de  prosperare  duhovnicească,  din  rău  un  bine.  iar 
dintr-un  obstacol,  o  pîrghie  puternică44,  prin  care  ne  ridicăm  la  viaţa  de 
comuniune  cu  Dumnezeu  şi  cu  semenii. 

Suferinţa,  fiind  o  realitate  de  existenţa  căreia  nu  ne  îndoim,  creşti¬ 
nismul  o  transformă,  valorificînd-o  ca  element  al  mîntuirii.  Urmînd  pe 
Hristos  cel  răstignit  şi  fixîndu-ne  ca  ideal  îndumnezeirea,  vom  înţelege 
cuvîntul  Apostolului:  „Ci  spre  aceasta  aţi  fost  chemaţi,  că  şi  Hristos 
a  pătimit  pentru  voi,  lăsîndu-vă  pildă  ca  să  păşiţi  pe  urmele  Lui“  (I  Pe¬ 
tru  II,  21). 


34  Fr.  W.  Foerster,  Hristos  şi  viaţa  omenească,  trad.  rom.  Sibiu,  1946,  p.  329. 

35  Ioan  Coman,  ari.  cit.,  an.  1931,  p.  20. 

36  Cu  mult  înaintea  lui  Pascal,  Sf.  Felicitas  a  făcut  dovada  acestei  împreună 
pătimiri  cu  Hristos.  Aşteptînd  ziua  cînd  va  primi  cununa  muceniciei,  Sfînta 
trebuie  să  nască  şi  după  aceasta  urma  momentul  morţii  care  o  unea  cu  Hristos. 
In  durerile  naşterii,  cineva  o  persifla:  „Dacă  plîngi  azi,  cum  vei  putea  să  înduri 
mîine  chinurile  morţii?**  —  „Azi,  răspunse  nobila  creştină,  eu  sînt  cea  care  suferă 
şi  plăteşte  tribut  firii;  dar  mîine  altul  va  suferi  în  locul  meu.  în  lupta  pe  care 
eu  o  voi  da  pentru  E1‘*  (N.  Chiţescu,  Biserica,  Trupul  Tainic  al  Domnului,  Bucu¬ 
reşti,  1942,  p.  39. 

37  D.  I.  Belu,  art.  cit.,  p.  236.  Iată  acum  o  apreciere  asupra  concepţiei  budiste 
despre  suferinţă,  făcută  de  un  adept  al  budismului:  „O  astfel  de  filozofie  a  durerii 
este  foarte  uşor  de  înţeles,  în  vechea  societate  indiană,  dar  pentru  noi  un  astfel 
de  pesimism  şi  o  astfel  de  mizantropie  sînt  greu  de  înţeles.  Viaţa  omenească  este 
ea  o  mare  a  durerii,  cum  îşi  imaginează  hinduşii?  Dacă  noi  o  considerăm  astfel, 
toate  lucrurile  ne  vor  părea  triste  şi  dureroase,  iar  dacă  noi  o  privim  cu  alţi  ochi 
ea  trebuie  să  ne  pară  fericită  şi  veselă. 

A  defini  viaţa  ca  o  durere,  nu  este  o  manieră  de  cugetare  ştiinţifică  sau 
pozitivă,  cu  atît  mai  puţin  pentru  noi  care  trăim  în  societatea  modernă.  Această 
filozofie  nu  este  uşor  de  înţeles;  ea  n-a  putut  să  răspundă  decît  societăţii  indiene 
de  atunci,  şi  nu  este  decît  o  filozofie  aplicabilă  poate  oamenilor  de  atunci  trăitori 
sub  un  regim  de  economie,  unde  sclavii  erau  exploataţi  în  profitul  oamenilor 
leneşi.  (E.  Tomomatsou,  op.  cit.,  p.  117 — 118). 

Creştinul,  care  vrea  să  devină  un  alter  Christus,  să  ajungă  la  „Sta¬ 
rea  de  bărbat  desăvîrşit,  la  măsura  vîrstei  deplinătăţii  lui  Hristos“  ( Efe - 
seni  IV,  13),  luptă  ca  un  bun  ostaş  al  lui  Hristos  (II  Timotei  II,  3).  Mu¬ 
rind  împreună  cu  Hristos,  vom  învia  împreună  cu  El  (II  Timotei  II,  11). 
Hristos,  Paştile  noastre,  ne  îmbie  la  comuniunea  şi  bucuria  învierii  Sale, 
după  ce  L-am  urmat  pe  Golgota. 

Astfel,  creştinismul  reuşeşte  să  convertească  suferinţa  dintr-o  reali¬ 
tate  a  cărei  existenţă  nimeni  nu  o  poate  contesta  în  unealta  de  realizare 
a  personalităţii  religios-morale,  de  realizare  a  sfinţeniei. 

* 

Din  confruntarea  celor  două  concepţii  despre  suferinţă,  cea  budistă 
şi  cea  creştină,  se  poate  vedea  deosebirea  ce  există  între  ele. 

Creştinismul  converteşte  suferinţa  în  sens  pozitiv,  putîndu-se  ajunge 
prin  ea  la  realizarea  personalităţii  religios  morale. 

Accentuînd  asupra  suferinţei,  acest  fapt  dă  o  oarecare  notă  de  pesi¬ 
mism  religiei  budiste.  In  creştinism  „din  suferinţă  ne  ridicăm  la  bucurie, 
din  pesimism  la  optimism44. 

Corpul  omenesc,  în  concepţia  budistă,  este  o  realitate  care  devine 
izvor  de  suferinţe.  în  creştinism  el  este  considerat  Tempiu  al  Duhului 
Sfînt,  fiind  preţuit  ca  atare. 

In  budism  omul  îşi  cîştigă  mîntuirea  fără  ajutorul  divinităţii.  în 
creştinism  mîntuirea  se  realizează  prin  colaborarea  omului  cu  Dum¬ 
nezeu.  Mîntuitorul  Hristos  a  venit  în  lume  ca  aceasta  să  aibă  viaţă  şi 
încă  din  belşug  (Ioan  X,  10).  Perfecţiunea  morală  nu  constă  din  repri¬ 
marea  tuturor  dorinţelor,  ci  în  a  le  dirija,  a  le  stăpîni  şi  a  le  face  astfel 
să  servească  la  desfăşurarea  facultăţilor  morale,  intelectuale  şi  psihice. 

Dacă  viaţa  aceasta  este  considerată  din  punct  de  vedere  creştin  ca 
un  stadion,  în  care  fiecare  creştin  este  dator  să  lupte  pentru  dobîndirea 
cununii  celei  nestricăcioase,  iar  trupul  omenesc  va  fi  preamărit  la  învierea 
cea  de  obşte,  atunci  cunoaştem  că  nu  este  pozitivă  o  învăţătură  care  pre¬ 
conizează  dispreţuirea  trupului.  Dacă  în  viaţă  se  găsesc  obstacole  care 
provoacă  suferinţe,  ele  trebuie  trecute  printr-un  proces  de  „sublimare44, 
adică  de  a  scoate  din  ele  tot  ceea  ce  contribuie  la  realizarea  noastră  din 
punct  de  vedere  moral.  Numai  aşa  vom  reuşi  să  ne  ridicăm  „din  moarte 
la  viaţă  şi  de  pe  pămînt  la  cer44,  nu  făcînd  din  viaţă  un  „zid  al  plîngeri- 
lor  sau  transformînd-o  în  „ieremiadă44. 

Aceste  adevăruri  trebuie  arătate  tuturor  celor  care  au  nevoie  de  o 
înţelegere  majoră  a  vieţii,  străduindu-se  în  acelaşi  timp  să  realizeze  tot 
ceea  ce  este  bun,  frumos  şi  vrednic  de  dorit. 


Arhim.  prof.  Vasile  Prgscure 

PREDICĂ  LA  DUMINICA  A  5-A  DUPĂ  PAŞTI 

„Şi  mulţi  samarineni,  din  cetatea  aceea 
au  crezut  în  El,  pentru  cuvîntul  femeii 
care  mărturisea:  Mi-a  spus  toate  dte  am 
făcutu  (In.  4,  39). 

Năvalnic,  ca  apele  dezlănţuite  ale  nurilor  coborînd  din  munţi,  în 
vremea  zăpezilor  topite,  bat  la  poarta  inimii  mele  gînduri  şi  întrebări, 
cărora  trebuie  să  li  se  dea  bun  răspuns  pentru  sufletele  celor  ce  zăbovesc 
în  cea  dintîi  biserică  românească,  dintre  zidurile  cetăţii  Mediaşului. 

în  grădinile  de  pe  Tîmave,  a  înflorit  liliacul  şi-n  florile  lui  privi¬ 
ghetorile  cîntă  bucuria  întîlnirii  cu  primăvara,  ce  cu  paşi  înceţi  îşi  arată 
zîmbetul,  unindu-1  cu  cîntecul  cucului,  slăvind  viaţa  şi  pe  creatorul  ei,  pe 
Dumnezeu. 

Firul  griului,  ieşit  de  sub  cuşma  caldă  a  zăpezii,  se  leagănă  ca  valu¬ 
rile  mării,  tălăngile  sună  lin,  pe  colnice  turmele  par  că  nu  se  mai  mişcă, 
păstorii  sprijiniţi  în  toiege  se  aseamănă  cu  stîlpii  de  piatră  şi  răsăritul 
Soarelui,  mai  întîi  lor  le  dă  bună  dimineaţa,  ca  şi  tuturor  celor  ce  din 
cele  365  zile  ale  anului,  nu  găsesc  nici  una  petrecută  privind  pe  fereastră. 

Şi-n  frumosul  primăverii  acestui  an,  al  muncii  ce  a  caracterizat  prin 
veacuri  mersul  unui  popor,  au  trecut  doar  trei  zile,  de  cînd  luate  din 
suflet  s-au  cinstit  două  evenimente,  rămase  pietre  de  hotar  în  oceanul 
veşniciei,  împlinirea  a  108  ani  de  la  proclamarea  Independenţei  Româ¬ 
niei  şi  40  ani  de  la  sfîrşitul  celui  de  al  doilea  război  mondial.  Fiecare 
prăznuire  poartă-n  ea  adevărul,  că  acest  neam,  crescut  deodată  cu  stîncile 
şi  pădurile  acestui  pămînt,  nu  a  primit  nimic  fără  sînge  şi  jertfă  şi  orice 
biruinţă  poartă-n  ea  o  lacrimă  —  uneori  uitată  —  a  celor  ce  au  dat  totul 
ca  pe  ogoare,  în  fabrici  şi  în  uzine,  în  instituţii  de  cultură  şi  aşezăminte 
de  sănătate,  la  ferestrele  caselor  să  fie  mereu  seninul  cerului,  cîntecul 
ciocîrliilor  în  lanuri  şi  al  privighetorii  în  lumina  lunii,  pe  crengile  cu  flori 
ale  cireşilor  şi  merilor. 

Ieri,  astăzi  şi  totdeauna,  inima  noastră  se  înclină  în  faţa  celor  ce  şi-au 
pus  primăverile  tinereţelor,  în  muncă  şi  în  jertfa  vieţii  chiar,  ştiind  că 
,, tăria  noastră  stă  în  unitatea  dintre  trecut,  prezent  şi  viitor". 

Amare  şi  negre  ca  oful  unei  inimi  chinuite,  au  fost  urmele  şi  „daru¬ 
rile"  încleştării  războaielor.  în  firul  unei  poezii  scrisă  cu  inima  pentru 
inimi  (Ioan  Alexandru)  comentată  —  în  felul  lui  —  de  un  om  al  plugului, 
în  vremea  cînd  înserarea  cobora  liniştea  peste  întinsul  unui  sat,  arată  că 
într-o  casă,  unde  muşcata  nu  mai  zîmbeşte  la  fereastră,  războiul  aduce 

daruri,  spunind  tristetei  stăpînului:  Ioane,  ţie  ţi-am  adus  ca  dar  un  picior 
de  lemn,  bocănitul  lui  să  te  însoţească  pe  drumul  vieţii,  ţi-am  smuls  din 
umeri  mina  dreaptă,  care  nu  ştia  să  scrie  ci  doar  să  poarte  plăvanii  pe 
brazdă  şi  coasa  in  livadă,  răminînd  in  pămint  străin  ca  să  înveţe  acolo 
a  desluşi  slovele;  şi  ţie,  Mărie,  care  mi-ai  adăpat  caii  cu  lacrimile  tale 
pentru  cei  doi  feciori,  ce  nu  s-au  mai  întors  în  satul  cu  doine  şi  colinde, 
ţi-am  adus  mănunchi  de  păr  alb,  ca  să-ţi  împodobească  fruntea  tristă  şi 
pe  veci  nemingîiatâ,  să-ţi  numeri  anii  cu  durerile  ca  stejarii  cu  inelele 
(îs.  S.  30,  24  ,,Câ  pe  mulţi  i-a  omorît  întristarea  şi  nu  este  folos  întru  ea“) 

în  miez  de  primăvară  şi  istorice  comemorări.  Evanghelia  duminicii 
de  astăzi,  cheamă  —  ca  un  clopot  de  mănăstire  —  inimile  fără  osebire  de 
limba  vorbită,  de  culoarea  feţei,  de  locurile  unde  trăim  oameni  ai  lumii 
acesteia,  la  tihna  păcii  (Is.  26,  12  ,, Doamne  revarsă  pacea  peste  noi. 
căci  toate  lucrurile,  pentru  noi  le-ai  făcut“),  la  împlinirea  rugăminţii 
făcute  cerului  de  oamenii  trudei,  ca-n  lume  să  fie  belşug  de  pîine  şi 
pace  între  popoare.  (Mt.  5,  9  ,, Fericiţi  făcătorii  de  pace,  că  aceia  fiii  lui 
Dumnezeu  se  vor  chema*4). 

Pacea,  necesară  vieţii  ca  aerul  şi  apa,  lipsea  şi  în  vremea  propovâ- 
duirii  pămîntene  a  lui  Iisus  şi  ani  mulţi  au  trecut  —  măsuraţi  cu  secole  — 
de  cind  Iudeii  şi  Samarinenii  nu  puteau  să  se  îngăduie,  pe  temeiul 
că  cei  din  urmă  nu  aveau  credinţa  (monoteistă)  intr-un  singur  Dum¬ 
nezeu  şi  s-au  împreunat  cu  paginii  şi  de  aceea  şi  hainele  ce  le  purtau 
aveau  culori  deosebite,  ca  nu  cumva  să  se  întîlnească  pe  drumurile 
vieţii,  ci  să  se  ferească  unii  de  alţii,  socotindu-se  în  aceeaşi  stare  ca  şi  ciu¬ 
maţii.  Pentru  a  aduce  seninul  în  furtuna  deosebirilor,  Iisus  pleacă  la 
drum  lung  sub  razele  dogoritoare  ale  Soarelui,  însoţit  de  ucenicii  Săi 
şi-n  urma  lor  colb  greu  le  însoţea  paşii  (In.  4,  5  ,,Deci  a  venit  la  o  cetate 
a  Samariei  numită  Sihar“).  Ajungind  la  margine  de  aşezare,  la  loc  de 
popas  pentru  călătorii  obosiţi,  la  fîntîna  patriarhului  Iacob,  ostenit  se 
aşează  lingă  ghizdurile  bătute  de  vînturi  şi  dogorite  de  soare,  trimi- 
ţînd  însoţitorii  în  cetate,  să  cumpere  merinde. 

în  acest  timp,  în  zări  se  desprinde  un  chip  de  om,  cu  un  vas  purtat 
pe  cap.  îndreptindu-se  spre  fîntînâ.  Este  o  femeie  samarineancă  a  cărei 
mirare  se  transformă  în  supărare,  atunci  cind  —  El  —  îi  cere  să-i  dea 
şi  lui  din  apa  ce  o  va  scoate  din  fîntînâ,  răspunuzîndu-i:  „Cum  de  îndrăz¬ 
neşti,  Iudeu  fiind,  să  ceri  de  la  mine,  femeie  samarineancă,  să-ţi  dau 
apă?44  (In.  4,  9). 

Blînd,  Iisus  ii  răspunde:  „Dacă  ai  fi  ştiut  darul  lui  Dumnezeu  şi 
CINE  este  CEL  care-ţi  cere,  tu  l-ai  fi  rugat  să-ţi  dea  apă  vie,  care 
potoleşte  pe  veci  setea44.  La  acest  răspuns,  privirea  femeii  se  opreşte 
în  jurul  fîntînii,  descoperă  că  nu  are  nici  un  vas  cu  care  să  poată  scoate 
apa  şi  aceasta  o  face  să  spună  ceea  ce  orişice  Samarinean  ar  fi  mărturisit: 
fîntîna  este  adîncă,  din  ea  şi-au  potolit  setea  generaţiile  de  urmaşi  ai  lui 
Iacob,  de  unde  ai  apa  cea  vie?  Femeie,  apa  aceasta,  poate  ca  setea  s-o 
potolească  pentru  moment,  dar  apa  pe  care  EU  o  dau  se  face  „Izvor  de  apă 
curgătoare  spre  viaţa  veşnică44  (In.  4,  14).  Pragmatică,  adică  dorind  să 
profite  de  acest  dar,  Samarineanca  îl  roagă  să-i  dea  şi  ei  acest  izvor,  rămî- 
rind  nedumerită,  cum  de  ştie  mersul  şi  focul  patimei  ei,  cu  rîndul 

bărbaţilor  cărora  soţie  nu  a  fost,  dîndu-şi  seama  că-n  faţa  ei,  a  păcă¬ 
toasei,  e  Lumina,  e  Proorocul  care  aduce  vestea  că  vine  vremea,  cînd  toate 
neamurile,  din  toate  locurile  luminate  de  Soare  se  vor  închina  în  Duh 
şi  Adevăr. 

Lăsîndu-şi  vasul  cu  apă  la  fîntînă,  ca  grija  purtării  lui  să  nu  o 
oprească  din  mersul  grăbit  de  întors  în  cetate,  ea  se  transformă  în  cea  din¬ 
ţii  misionară  a  Adevărului  în  cetatea  Siharului,  chemînd  oamenii,  să  vadă 
„Om,  care  i-a  spus  ei  toate  cîte  i  s-au  întîmplat.  Nu  o  fi  acesta  Hris- 
tosul?“  (In.  4,  29).  . 

Nu  i-a  fost  uşor,  intrind  în  cetate  şi  strigînd  poate  în  gura  mare, 
să  convingă  oamenii  să-şi  lase  grijile  şi  ocupaţiile  lor,  să  vină  pe  drumul 
fîntînii,  la  chemarea  ei,  a  cărei  purtare  nu  puţini  o  cunoşteau.  Nu  se 
dă  însă  bătută  pînă  cînd  nu  scoate  oamenii  din  cetate  şi  şir  lung  de 
oameni  se  îndreaptă  spre  fîntîna  lui  Iacob,  unde  întîlnesc  pe  Iisus.  Uce¬ 
nicii  Săi  sînt  miraţi  de  faptul  că  le*  refuză  mîncarea  adusă,  spunîndu-le, 
ceea  ce  mai  tîrziu  vor  înţelege,  că  ,, mîncarea  Lui  este  să  facă  voia 
Celui  ce  L-a  trimis,  să  săvîrşească  lucrul  Lui44. 

„Mulţi  Samarineni  au  crezut  pentru  cuvîntul  femeii14  (In.  4,  39) 
dar  şi  mai  mulţi  au  crezut  pentru  cuvîntul  Lui,  ascultat  în  răstimpul 
celor  două  zile,  cît  a  rămas  Viaţa  în  Siharul  Samariei.  Tradiţia  spune  că, 
în  timpul  prigoanei  lui  Nero,  ar  fi  căzut  ca  mucenică  (maica  Fotini) 
aceea  care,  lăsîndu-şi  găleata  la  picioarele  Mîntuitorului,  a  început  o  viaţă 
nouă,  închinîndu-şi  zilele  ei  şi  ale  celor  şapte  copii,  crescuţi  în  dragostea 
lui  Dumnezeu. 

Iubiţi  credincioşi.  Evanghelia  de  astăzi,  este  un  model  de  chemare 
a  sufletelor  la  Hristos,  acolo  unde  nu  este  cunoscut.  Dar  dacă  încerci  să 
chemi  credincioşi  ce  au  legătura  cu  pămîntul  şi  credinţa  strămoşească,  la 
altă  lege,  decît  cea  românească,  este  un  păcat,  o  fisură  neîngăduită  în 
stînca  unităţii  unui  neam.  Oricine  ai  fi,  iubite  credincios,  Evanghelia  de 
astăzi  te  cheamă  şi  te  îndeamnă  ca  să  fii  un  misionar,  prin  chemarea 
ta,  prin  faptele  tale  şi  prin  legătura  cu  credinţa  pe  care  ai  moştenit-o. 
Cheamă  sufletele  la  Hristos,  cu  răbdarea  cu  care  clopotul  de  la  biserică, 
toaca  de  la  mănăstire,  îşi  trimit  dangătul  şi  zvonul,  peste  plaiurile  — 
acum  cu  primăvară  —  cu  stăruinţa  samarinencii  din  Evanghelia  de 
astăzi. 

Datoria  fiecărui  om  este  de  a-şi  desăvîrşi  puterea  de  iubire  a  seme¬ 
nului,  a  Patriei  şi  a  lui  Dumnezeu.  Oamenii  —  spunea  N.  Tolstoi  —  „sînt 
asemeni  rîurilor:  apa  în  toate  rîurile  este  la  fel,  una  şi  aceeaşi.  Dar  fie¬ 
care  rîu  este  aici  mai  îngust,  colo  repede,  acum  liniştit,  apoi  curat,  cînd 
rece  cînd  cald.  La  fel  şi  oamenii.  Fiecare  om  poartă-n  el  toate  însuşirile 
omeneşti  chiar  şi  cei  mai  refractari  dragostei,  ca  stîncile  vegetaţiei.  Cu 
lucrurile  te  poţi  purta  fără  iubire,  poţi  să  tai  copaci,  să  faci  cărămizi,  să 
prelucrezi  fierul,  faţă  de  oameni  însă  nu  se  poate  aşa  cum  nu  te  poţi 
purta  fără  grijă  cu  albinele44. 

Dragostea  lui  Iisus,  în  a  cărei  arie  este  pacea  şi  iubirea,  păstrarea 
în  inimi  a  trecutului  istoriei  noastre,  în  paginile  căreia  sînt  prinse 
vremi  cu  trecut  îmbrăcat  în  haină  de  „Mioriţă44  şi  astăzi  de  „Vrincioaie44 

pune  alături  de  suflet,  măsura  ţelurilor  noastre:  Patria  şi  Legea  Ro¬ 
mânească.  Şi-n  pagini  de  istorie  găsim  rostul  atîtor  biserici  şi  mă¬ 
năstiri  ridicate  pe  întinse  şi  roditoare  cimpii  sau  sub  coamă  de  deal  şi 
început  de  munte,  toate  „fîntîni"  ale  sufletului,  unde  s-au  spus  bucurii 
şi  oful  necazurilor  ce  au  brumat  viaţa  prinsă  în  rostul  anilor. 

Credincioşi,  din  frumoasele  văi  ale  Tîrnavelor,  a  venit  primăvara! 
în  grădini  au  înflorit  merii.  Prin  slova  evangheliei  şi  prin  frumosul 
florilor,  Iisus  ne  cheamă.  Amin.  prot  Boeriu 


DUMINICA  TUTUROR  SFINŢILOR 

Dreapta  credinţă  ortodoxă  învaţă  că  Biserica  se  compune  din  mem¬ 
brii  care  trăiesc  pe  pămînt,  formînd  Biserica  luptătoare,  şi  din  cei  ce, 
trăind  în  virtute,  au  plecat  la  Domnul  în  credinţă  şi  iubire,  se  bucură  de 
mărirea  lui  Dumnezeu.  Aceştia  se  numesc  sfinţi  şi  alcătuiesc  Biserica 
triumfătoare. 

N-au  fost  predestinaţi,  din  pîntecele  mamei  lor,  să  fie  sfinţi.  Au 
fost  oameni  ca  şi  noi,  unii  din  ei  cu  păcate  şi  slăbiciuni  omeneşti,  pe 
care  însă  le-au  biruit,  căindu-se  şi  trăind,  în  continuare,  o  viaţă  exemplară. 

Amintim  din  aceştia  doar  pe  tîlharul  de  pe  cruce,  pe  apostolul 
Petru  care  s-a  lepădat  de  Domnul  Hristos,  Maria  Egipteanca,  o  mare 
destrăbălată,  dar  care,  printr-o  severă  asceză  şi  o  adîncă  pocăinţă, 
ajunsese  să  plutească  cînd  se  ruga. 

Cheia  şi  calea  care  i-au  dus  pe  sfinţi  la  această  stare  nu  sînt  un 
har  aparte,  ci  îndeplinirea  cuvintelor  Mîntuitorului:  „Cine  Mă  va  măr¬ 
turisi  înaintea  oamenilor,  îl  voi  mărturisi  şi  Eu  înaintea  Tatălui  Meu. 
Şi  cine  lasă  case,  sau  fraţi,  sau  surori,  sau  tată,  sau  mamă,  sau  nevastă, 
sau  feciori,  sau  holde  pentru  numele  Meu,  va  primi  însutit  şi  va  moşteni 
viaţa  veşnică".  Sfinţii  încă  din  viaţa  lor  de  pe  pămînt  au  fost  proslăviţi 
de  Dumnezeu,  după  cum  ne  încredinţează  însuşi  Mîntuitorul,  în  rugă¬ 
ciunea  Sa  către  Tatăl:  „Şi  slava  pe  care  Tu  Mi-ai  dat-o  le-am  dat-o  lor, 
ca  să  fie  una,  precum  şi  Noi  una  sîntem"  (In.  17,  22).  Şi  ca  unii  care  au 
înfăptuit  ceea  ce  El  a  poruncit,  sfinţii  sînt  prietenii  Mîntuitorului,  după 
cum  citim  în  Evanghelia  după  Ioan  (15,  14):  „Voi  sînteţi  prietenii  Mei, 
dacă  faceţi  ceea  ce  vă  poruncesc".  Aşadar,  sfinţii  sînt  toţi  cei  care  au 
îndeplinit,  cu  prisosinţă,  învăţătura  Domnului  nostru  Iisus  Hristos  şi  datori 
sîntem  „a  le  vesti  lauda  lor  şi  a  le  da  închinare  şi  a-i  ferici  şi  a-i  ruga 
să  mijlocească  pentru  cererile  noastre  drepte",  convinşi  fiind,  după 
afirmaţia  sfîntului  apostol  Iacob  (5,  16)  „că  mult  poate  rugăciunea 
dreptului". 

Referindu-se  la  starea  lor,  sfîntul  Ioan  Gură  de  Aur  zicea:  „Tot 
pămîntul  s-a  umplut  de  îngeri,  nu  de  îngeri  cereşti,  ci  de  îngeri  care  în 
trup  pămîntesc,  au  arătat  fapta  cea  bună  a  puterilor  celor  fără  de  trupuri. 
Că  nu  cei  de  sus  s-au  pogorît  jos,  ci,  ce  este  de  mirare,  cei  de  jos  s-au 
suit  la  fapta  cea  bună  a  celor  de  sus;  nu  cu  sufletele  dezbrăcate  de  corpuri, 
ci  rămînînd  în  firea  lor  cu  voinţa  cea  slobodă,  s-au  făcut  îngeri". 

Cine  priveşte  calendarul  creştin  ortodox  vede  trecut  în  fiecare  zi, 
din  lipsă  de  spaţiu,  unul  sau  cel  mult  patru  sfinţi,  deşi  în  aceste  zile 
sînt  amintiţi,  în  cărţile  de  slujbă,  numite  Minee,  mult  mai  mulţi.  în- 
tîlnim  şi  un  număr  de  mucenici,  martirizaţi  în  grup:  33  din  Melitina 
(7  noiembrie),  40  mucenici  din  Sevasta  (9  martie),  42  din  Amorea  (6  mar¬ 
tie),  20.000  mucenici  din  Nicomidia  (28  dec.),  şi  14.000  prunci  ucişi  de 
Irod  (29  dec.). 

Creştinii  care  frecventează  biserica  ştiu  că  prima  duminică  după 
Rusalii  se  intitulează  a  Tuturor  Sfinţilor. 

Dacă  an  de  an  prăznuim  într-o  anumită  zi  pe  unul  sau  mai  mulţi, 
Sfinţii  Părinţi  au  statornicit  ca  toţi  sfinţii,  ca  unii  care  fac  parte  din 
Biserică  şi  ca  unii  care  au  luptat  şi  s-au  jertfit  pentru  un  singur  Hristos, 
să  fie  pomeniţi,  toţi,  odată  pe  an,  în  prima  duminică  după  Rusalii,  zi  în 
care  s-a  întemeiat  Biserica.  Acest  praznic  are  o  vechime  destul  de  mare, 
dar  el  s-a  generalizat  în  vremea  împăratului  Leon  Filozoful  (886 — 912). 
Acesta  a  zidit  o  măreaţă  şi  frumoasă  biserică  în  Constantinopol,  închi¬ 
nată  răposatei  sale  împărătese,  Teofana.  Conducerea  superioară  a  Bise¬ 
ricii  însă  s-a  opus,  spunînd  că  acesteia,  deşi  a  bineplăcut  lui  Dumne¬ 
zeu,  nu  i-a  sosit  încă  vremea  să  i  se  dea  cinstire  şi  închinare  ca 
unui  sfînt. 

împăratul,  înţelept  fiind,  a  împărtăşit  părerea  Bisericii  şi  a  hărăzit 
biserica,  ctitorită  de  el,  Tuturor  Sfinţilor,  zicînd:  dacă  şi  Teofana  este 
sfîntă,  să  fie  şi  ea  socotită  cu  toţi  sfinţii.  Şi  de  atunci  s-a  generalizat 
Duminica  Tuturor  Sfinţilor,  cînd  prăznuim  pe  toţi  care  au  trăit  de  la 
Răsărit  la  Apus,  pe  cei  din  Asia,  Africa  şi  Europa  şi  pe  cei  care  din 
pricina  unor  împrejurări  lumeşti  au  rămas  neştiuţi  de  nimeni,  cu  toate 
că  au  multă  slavă  înaintea  lui  Dumnezeu. 

Mai  tîrziu,  Biserica,  pe  Teofana,  ca  una  care  era  creştină  şi  de  la 
vîrsta  de  şase  ani  învăţa  Sfînta  Scriptură,  a  trecut-o  în  rîndul  sfinţilor, 
prăznuită  fiind  la  16  decembrie. 

Deşi  de  neam  împărătesc,  vieţuia  în  cumpătare,  se  ruga  lui  Dumnezeu 
ziua  şi  noaptea,  făcînd  milostenii  şi  tot  felul  de  înfrînare,  purtînd  pe 
sub  hainele  împărăteşti  de  protocol  haine  aspre  de  păr,  mînca  pîine 
şi  legume,  îşi  vindea  hainele  scumpe  şi  banii  îi  împărţea  la  săraci,  ajuta 
văduvele  şi  orfanii,  bisericile  şi  locaşurile  pustnicilor.  Udîndu-şi  aşter¬ 
nutul  cu  lacrimi  deseori  se  scula  noaptea  şi  citea  psalmi. 

După  modul  cum  au  vieţuit  sau  şi-au  sfîrşit  viaţa,  mulţimea  sfin¬ 
ţilor  se  împarte  în  mai  multe  cete:  cei  ce  au  trăit  virtuos  înaintea 
venirii  Mîntuitorului,  începînd  cu  Adam  şi  Eva  (12  decembrie),  alcătuiesc 
ceata  patriarhilor  şi  a  drepţilor  Vechiului  Testament. 

Ceata  proorocilor,  patru  mari  şi  doisprezece  mici,  la  care  se  adaugă 
Samuel,  Ilie,  Sfîntul  Ioan  Botezătorul  şi  alţii;  Ceata  Apostolilor  (cei  12 
şi  cei  70);  ceata  martirilor  sau  a  mucenicilor,  care  prin  chinurile  înfrico¬ 
şătoare  s-au  făcut  părtaşi  Patimilor  lui  Hristos  şi  au  primit  cununi  de 
răsplătire,  chiar  văzute  la  unii,  cum  sînt  cei  40  mucenici  din  Sevasta 
(9  martie).  „Sfinţii  mucenici,  spunea  Sfîntul  Ioan  Gură  de  Aur,  stînd  pe 
cărbuni,  ca  pe  trandafiri,  priveau  cu  plăcere  la  cele  întîmplate4*.  Această 
atitudine  o  întîlnim  pînă  şi  la  copii.  Sfînta  muceniţă  Vasilisa,  în  vîrstă 
numai  de  9  ani,  refuzînd  să  aducă  jertfă  idolilor,  a  fost  aruncată  într-un 

cazan  in  care  fierbea  untdelemn,  plumb  şi  pucioasă,  dar  ea,  în  loc  să  se 
vaiete,  cinta  psalmi,  atitudine  care  a  dus  la  creştinarea  conducătorului 
acelei  cetăţi.  Şi  aşa  se  adevereşte  spusele  scriitorului  creştin,  Tertulian: 
,,sîngele  creştinilor,  sâminţa  creştinismului41;  ceata  cuvioşilor  şi  cuvioase¬ 
lor,  care  şi-au  topit  trupurile  cu  nevoinţa  postului,  a  rugăciunii  şi  a  înfri- 
nării,  ajungind  la  o  viaţă  îmbunătăţită;  ceata  ierarhilor,  a  preoţilor  şi  a 
diaconilor,  modele  văzute  de  slujire  lui  Hristos  şi  creştinilor;  ceata  sfin¬ 
telor  femei  şi  ceata  sfinţilor  necunoscuţi. 

Sfinţii  sînt  pentru  noi,  creştinii,  strălucite  modele  de  vieţuire  indife¬ 
rent  ce  ocupaţie,  vîrstâ  sau  stare  materială  am  avea  aici  pe  pămint. 
Avem  bâtrini  de  o  sută  de  ani:  Antonie  cel  Mare  (17  ianuarie)  de  105 
ani  şi  Eftimie  cel  Mare,  95  ani  (20  ianuarie)  şi  copiii  mucenici:  Epolonie 
de  7  ani,  Priliaian  de  9  ani,  Potit,  de  13  ani  (1  iulie),  Voban  de  12  ani  şi 
Sfinta  muceniţă  Filofteia,  12  ani,  ale  cărei  sfinte  moaşte  se  află  la  Curtea 
de  Argeş  (7  decembrie). 

Avem  exemple  strălucite  de  împăraţi  şi  ostaşi:  împăraţii  Constantin 
cel  Mare  şi  mama  sa,  Elena  (21  mai);  Iusten  (15  noiembrie),  Justinian 
(2  august)  şi  împărătese:  Teodora  (30  decembrie),  Teofana,  amintită  mai 
sus  şi  Pulheria. 

în  rîndul  ostaşilor  avem  multe  exemple,  de  la  generali:  Sfîntul 
Gheorghe  (23  aprilie)  şi  Sfîntul  Dumitru  (26  octombrie),  Artemie 
(20  oct.),  pînă  la  recrut,  cum  a  fost  Teodor  Tiron  (17  februarie). 

Din  rîndul  ostaşilor  amintim  pe  sfîntul  Mina,  care  are  şi  acatist 
special,  (11  noiembrie),  Mercurie  (24  noiembrie),  Longin  sutaşul  (16  oc¬ 
tombrie),  Corneliu  sutaşul  (13  septembrie)  şi  Porfirie  Stratilat,  împreună 
cu  200  soldaţi  (24  noiembrie). 

Întîlnim  şi  mari  dregători:  Simeon  Metafrastul,  fost  magistru  şi 
logofăt  in  cancelarie  împărătească  (26  ianuarie)  şi  Isihie,  prefectul  pala¬ 
tului  lui  Justinian  (7  ianuarie).  Asterie,  episcop  al  Amasiei,  a  fost  avocat; 
Sfinţii  Trei  Ierarhi,  Vasile,  Grigorie  şi  Ioan  au  fost  studenţi  la  facultăţile 
din  Atena  şi  Constantinopol;  muceniţă  Tecla  (24  septembrie)  era  o  bună 
cunoscătoare  a  filozofiei  şi  a  artelor  plastice;  inzestrată  cu  o  înaltă  cul¬ 
tură  şi  filozofie  a  fost  şi  sfînta  muceniţă  Ecaterina  (25  noiembrie),  iar 
martira  Anastasia  era  dintr-o  familie  ilustră,  deci  cu  o  înaltă  cultură. 

Alături  de  aceşti  prea  învăţaţi  sfinţi,  şi  numărul  lor  este  mai  mare, 
noi  prăznuim  la  7  martie  pe  Pavel  prostul,  neştiutor  de  carte,  pentru  ca 
oricine,  lipsit  de  învăţătură,  să  nu  se  plîngă  că  nu  are  model  de  vieţuire, 
în  lumea  sfinţilor  ortodocşi  întîlnim  şi  mulţi  medici,  numiţi  ,,fărâ  de 
arginţi41,  care,  pe  lingă  viaţa  lor  virtuoasă,  dădeau  asistenţă  medicală  gra¬ 
tuită.  Din  rîndul  acestora  amintim  pe  sfinţii:  Pantelimon  (27  iulie),  care 
are  şi  acatist,  Chesarie,  fratele  Sfîntului  Grigorie  de  Nazianz  (9  martie); 
Chir  şi  Ioan  (31  ian.  şi  28  iunie),  ale  căror  rugăciuni  sînt  invocate  de 
preoţi,  cind  săvîrşesc  Aghiasma  mică  sau  sfeştania,  ca  şi  pe  Cosma  şi 
Damian  (1  iulie  şi  1  noiembrie)  şi  pe  Diomid  (16  noiembrie)  şi  alţii. 

Din  ceata  ierarhilor,  pentru  că  sînt  prea  mulţi,  amintim  doar  pe 
Sfîntul  Ioan  Gură  de  Aur,  Sfîntul  Grigorie  Dialogul  şi  Sfîntul  Vasile  cel 
Mare,  autori  a  cîte  unei  Sfinte  Liturghii;  sfîntul  ierarh  Calinic  de  la 
Cernica,  fost  episcop  la  Rimnicu  Vîlcea.  ale  cărei  moşate  se  află  la  mănăs¬ 
tirea  Cernica  (11  aprilie). 

Nu  trebuie  uitat  că  Sfîntul  Vasile  cel  Mare  (1  ianuarie)  a  provenit 
dintr-o  familie  cu  zece  copii,  din  care  trei  vor  fi  episcopi  sau  călugări, 
iar,  din  toţi,  şase  sînt  cinstiţi  în  rîndul  sfinţilor. 

Sfinţii  Trei  Ierarhi  au  avut  mame  devenite  celebre:  Emilia,  mama 
sfîntului  Vasile,  Nona  (5  august),  mama  Sfîntului  Grigorie  Teologul,  bu¬ 
nica  Macrina,  care  l-a  crescut  pe  sfîntul  Vasile,  la  care  adăugăm  pe 
Monica,  mama  Fericitului  Augustin. 

Alte  mame  îndemnau  vitejeşte  pe  copiii  lor  să  sufere  martiriul,  cum 
a  fost  Sofia,  (17  septembrie),  care  îndemna,  în  toiul  chinurilor,  pe  cele 
trei  copile  ale  sale,  Agapi,  Elpis  şi  Pistis,  să  mărturisească  vitejeşte 
numele  lui  Iisus  Hristos. 

Atitudinea  aceasta  a  stîrnit  admiraţia  păgînilor,  determinîndu-i  să 
exclame:  „ce  mame  au  creştinii1*. 

Şi  numărul  preoţilor  şi  al  diaconilor  este  destul  de  însemnat  şi  de 
aceea  nu-i  putem  pomeni  pe  toţi.  Amintim  doar  pe:  arhidiaconul  şi 
întîiul  mucenic  Ştefan  (27  dec.)  şi  Amun  (1  sept.). 

Pomenim  în  rîndul  sfinţilor  şi  pe  preoţii  Andrei  (15  sept.).  Lucian 
de  Samosata  (15  oct.),  Haralambie  (10  februarie)  şi  pe  Mochie  (11  mai)  şi 
Ermolae  (26  iunie),  pomeniţi  in  rugăciunea  de  la  Sfeştanie,  dar  ceata 
lor  e  destul  de  numeroasă. 

Şi  meseriaşii  au  exemple  luminoase  în  rîndul  sfinţilor:  martirul 
Antonie  a  fost  pietrar  (7  noiembrie),  Lazăr,  zugrav  (17  octombrie),  Foca, 
grădinar  (21  decembrie);  Marcu  (28  sept.),  Sozont  (7  sept.),  Temistocle 
(21  dec.),  sfîntul  Spiridon,  episcopul  Trimitundei  (12  dec.)  şi  Dimitrie  cel 
Nou  (27  oct.),  ale  cărei  Sfinte  moaşte  se  află  în  catedrala  Sfintei  Patriarhii, 
au  fost  păstori. 

Haritina  (5  oct.),  şi  Agatochia  (17  sept),  au  fost  servitoare,  iar  Aga- 
tador  (3  oct.),  servitor.  Meninghie  (22  noiembrie)  era  înălbitor  de  pînze. 

Sfîntul  Teodot  (18  mai)  şi  Ioan  cel  Nou  (2  iunie)  au  fost  comer¬ 
cianţi,  mucenicul  Duca,  croitor,  Eufrosin  (6  martie)  şi  Pavel  cel  Nou 
(14  decembrie),  bucătari;  Filaret,  Hierau  şi  Varlaam,  plugari;  Ioan  Pust¬ 
nicul,  tîmplar,  Sfîntul  Emilian  din  Durostorum  (Silistra)  (18  iulie),  rob, 
Teoctist  (6  sept.),  corăbier,  Marcu  (29  dec.),  gropar,  iar  sfînta  Melania 
(31  dec.),  una  din  cele  mai  bogate  cetăţene  ale  Romei,  împărţind  averea 
la  săraci,  şi  eliberînd  8000  de  sclavi,  trăia  în  aspră  sărăcie  şi  post. 

Aşadar,  de  orice  neam,  de  orice  stare  materială,  bună  sau  rea,  de 
orice  ocupaţie,  învăţaţi  şi  neînvăţaţi,  Sfinţii  ca  unii  ce  sînt  fii  ai  Tatălui 
Ceresc,  sînt,  înaintea  Lui,  egali,  iar  pentru  noi,  pămîntenii,  modele  eloc¬ 
vente  şi  convingătoare  pentru  modul  de  a  ne  trăi  viaţa.  Ei,  cei  cereşti, 
şi  noi.  cei  pămînteşti,  alcătuim  o  mare  familie,  Biserica,  despre  care 
Sfîntul  Ioan  Gură  de  Aur  spune:  „Biserica  este  locul  acela,  singurul 
din  lume,  unde  nimeni  nu  întreabă  pe  cerşetor  pentru  ce  ai  intrat  aici, 
de  ce  te-ai  aşezat  înaintea  mea“. 

Cultul  sfinţilor  din  Biserica  Ortodoxă  este  puternic  ancorat  în  Sfînta 
Scriptură  şi  de  aceea,  orice  slujbă  bisericească  se  termină  cu  invocarea 
ajutorului  lor:  „Pentru  rugăciunile  Sfinţilor  Părinţilor  noştri,  Doamne 
îisuse  Hristoase,  mîntuieşte-ne  pe  noi. 

CUPIDITATE 

I 

în  contrast  cu  moartea  care  e  încremenire,  viaţa  ni  se  înfăţişează  ca 
o  neostoită  mişcare. 

Avîndu-şi  izvorul  în  trebuinţe  trupeşti  şi  sufleteşti,  mişcarea  se 
concretizează  în  acţiuni  tinzînd  la  satisfacerea  acelora  într-o  formă 
sau  alta.  Foamea,  frigul,  setea,  dorinţa  de  orientare  şi  cunoaştere,  tre¬ 
buinţa  de  gustare  şi  creare  a  frumosului,  de  intrare  în  comuniune  cu 
alţii,  determină  un  dinamism  intens  şi  o  susţinută  încordare  a  puterilor. 

Uneori  trebuinţele  se  manifestă  în  ritm  normal  şi  în  limite  rezonabile, 
alteori  ele  tind  spre  manifestări  impetuoase,  tulburătoare,  capabile  să 
ne  confişte  total.  în  acest  din  urmă  caz  vorbim  despre  pasiuni. 

Pasiunile  sînt  trebuinţe  constituţionale,  cu  exagerată  cerinţă  de 
manifestare  în  direcţia  unor  bunuri  şi  care  au  un  puternic  răsunet  asupra 
întregii  noastre  fiinţe  trupeşti  şi  sufleteşti. 

Există  pasiuni  bune,  ca  de  exemplu,  pasiunea  pentru  libertate,  adevăr, 
bine,  dreptate,  artă.  Acestea  întăresc,  înalţă  şi  înnobilează  pe  om.  Dar 
există  şi  pasiuni  rele  cum  sînt,  beţia,  desfrîul,  cartoforia,  tabagismul, 
cupiditatea.  Acestea  degradează,  înjosesc  pe  om  pînă  la  a-1  împinge 
în  zona  animalităţii. 

Parabola  citită  azi  (Lc.  12,  16 — 21)  ne  pune  în  faţă  pilda  unui  om 
copleşit  de  patima  cupidităţii. 

II 

Precum  atitea  alte  trebuinţe,  putem  spune  că  şi  cele  privind  întreţi¬ 
nerea  vieţii  fizice  sînt  constitutive  existenţei  noastre  omeneşti.  Legate 
de  instinctul  de  conservare,  ele  nu  pot  fi  neglijate  fără  riscul  alunecării 
în  moarte.  La  temelia  vieţii  omului  —  ne  spune  Scriptura  —  stă  „apa. 
piinea,  haina  şi  casa  care-1  acoperă44  (Is.  Sir.  29,  24). 

Acolo  unde  încetează  grija  pentru  satisfacerea  trebuinţelor  primare 
începe  imperiul  nefiinţei  pentru  viaţa  biologică.  Grija  pentru  agonisirea 
celor  necesare  existenţei  ia  caracterul  unei  importante  datorii  faţă  de 
noi  înşine. 

în  general  agonisirea  şi  folosirea  bunurilor  se  face  cu  respectarea 
unor  reguli  avînd  drept  scop  păstrarea  limitelor  înăuntrul  cărora  viaţa 
să  se  poată  dezvolta  echilibrat,  în  conformitate  cu  demnitatea  umană, 
cu  poziţia  credinciosului  ca  chip  al  lui  Dumnezeu. 

Se  întîmplă  însă,  nu  arareori  că,  trecînd  peste  indicaţiile  morale, 
trebuinţele  materiale  se  hipertrofiază  în  aşa  măsură  că  ajung  să  le 
strîmtoreze  pe  celelalte,  învăluind  şi  acoperind  aproape  întregul  cîmp 
al  vieţii  interioare.  Uneori  unii  sau  alţii  dintre  credincioşi  ajung  să  fie 
stăpîniţi  de  patima  filarghiriei,  a  cupidităţii,  a  acaparării  de  bunuri 
materiale  cu  mult  peste  trebuinţe. 

Cum  ia  fiinţă  în  noi  cupiditatea? 

Ţine  de  natura  spiritului  uman  să  năzuie  spre  infinit.  în  calitate 
de  creatură  a  lui  Dumnezeu,  el  nu  e  infinit  prin  natură  dar  e  capabil 

de  infinit.  Căutarea  firească  a  infinitului  însă  nu  se  întreprinde  în 
direcţia  în  care  ar  putea  fi  găsit,  adică  spre  Dumnezeu,  ci  e  îndreptată 
spre  lucruri,  spre  bunuri  care,  limitate  prin  însăşi  natura  lor,  nu  pot 
suporta  atributul  infinităţii  şi  nu  pot  satisface  setea  de  infinit  a  spiritului. 

Insatisfacţia  ţine  subiectul  respectiv  în  continuă  frămîntare,  nelinişte, 
agitaţie,  impunînd  o  continuă  alergare  de  la  un  lucru  la  altul,  de  la 
unele  lucruri  la  altele. 

în  fond  neliniştea  şi  agitaţia  credinciosului  care  se  închide  faţă  de 
infinitul  cel  adevărat,  adică  faţă  de  Dumnezeu,  este  spaima  adîncă, 
izvorînd  pe  de  o  parte  din  netrăinicia  vieţii  proprii,  pe  de  alta  din 
caducitatea  lumii  întregi.  Neliniştea  şi  agitaţia  credinciosului  care  igno¬ 
rează  pe  Dumnezeu  e  neliniştea  celui  ce  îşi  dă  seama  de  marea  primejdie 
a  năruirii  în  nefiinţă.  Convins  că  centrul  existenţei  sale  nu  e  propriul  eu, 
credinciosul  îl  caută  în  altă  parte,  dar  necăutîndu-1  acolo  unde  există 
în  realitate,  el  nu-1  găseşte  şi  de  aceea  se  înfioarâ  în  faţa  neantului  care 
se  cască  în  jur,  ameninţîndu-1  cu  absorbirea,  cu  desfiinţarea. 

Neputîndu-se  împăca  cu  perspectiva  aceasta,  credinciosul  caută  să-şi 
atenueze  spaima,  să  i  se  sustragă,  s-o  contracareze  încercînd  să  ridice 
un  zid  cît  mai  gros  între  sine  şi  nefiinţă.  Zidul  acesta  îl  construieşte  el 
acaparînd  şi  îngrămădind  bunuri  peste  bunuri,  averi  peste  averi,  cu 
cît  adună  mai  mult,  cu  atît  îşi  închipuie  că  e  mai  puternic  şi  mai  la 
adăpost  de  prăbuşire  în  nefiinţă.  In  fond  însă  împătimitul  de  averi  se 
înşeală  pe  sine  însuşi.  Pentru  că  bunurile  acaparate  oricît  de  multe,  tot 
limitate  rămîn.  Iar  ceea  ce  e  limitat  nu  poate  potoli  nelimitata  teamă  de 
nefiinţă  a  credinciosului  care  ignorează  pe  Dumnezeu. 

Urmarea?  O  chinuitoare  alergare  după  acaparare  şi  îngrămădire 
de  bunuri,  după  zidirea  unor  jitniţe  noi,  mai  multe,  mai  mari,  mai  încă¬ 
pătoare. 

Dar  cel  stăpînit  de  filarghirie  e  împins  în  braţele  patimei  nu  numai 
de  frica  năruirii  în  moarte,  ci  şi  de  nevoia  de  a  gusta  cît  mai  multe, 
mai  variate  şi  mai  intense  plăceri. 

Plăcerea  ca  rezultat  al  unei  bune  c£nestezii,  al  normalei  funcţio¬ 
nări  a  diferitelor  noastre  organe  şi  sisteme  este  legitimă.  Ea  marchează 
o  sănătoasă  dezvoltare  a  fiinţei  noastre,  întreţine  buna  dispoziţie,  ne 
întăreşte  puterile  de  muncă  şi  contribuie  la  menţinerea  unui  optimism 
caracteristic  unei  vieţi  normale.  Căutată  însă  dincolo  de  ceea  ce  e 
necesar  şi  obţinută  prin  hipertrofierea  trebuinţelor  fireşti,  prin  concen¬ 
trarea  imaginaţiei  asupra  obiectului  ei,  plăcerea  devine  un  element 
negativ  putînd  deteriora  orice  echilibru  vital  şi  să  ducă  la  epuizare  şi 
grave  îmbolnăviri. 

Fără  îndoială,  în  apariţia  împătimirii  de  averi  spune  un  cuvînt  şi 
ereditatea,  precum  şi  mediul.  O  ereditate  încărcată  va  pune  mai  puţine 
piedici  în  calea  impulsurilor  spre  patimă.  Şi  tot  aşa  un  mediu  nesănă¬ 
tos,  un  mediu  în  care  cei  din  jur  pun  accentul  pe  acapararea  de 
bunuri,  va  favoriza  la  cei  în  devenire,  degenerarea  în  patimă  a  fireştii 
trebuinţe  de  bunuri  materiale  necesare  unei  existenţe  normale. 

Urmările  cupidităţii  sînt  dintre  cele  mai  grave. 

Filarghiria  marchează  o  ignorare,  o  slăbire  aproape  pînă  la  desfi¬ 
inţare  a  credinţei  în  Dumnezeu,  în  bunătatea  şi  dragostea  Lui  faţă  de 

noi.  Domnul  ne-a-nvăţat  să  nu  ne  lăsăm  cuprinşi  de  griji  pînă  la  a 
ne  pierde  cumpătul,  pînă  la  a  intra  în  panică.  El  ne-a  arătat  că  asupra 
noastră,  a  zilelor  şi  destinului  nostru,  a  lipsurilor  şi  nevoilor  noastre, 
veghează  in  permanenţă  şi  cu  părintească  dragoste,  Tatăl  cel  Ceresc. 
Convingerea  că  nu  sîntem  singuri,  că  mai  e  cineva,  şi  anume  Dumnezeu 
care  ne  are  în  permanenţă  sub  purtarea  Lui  de  grijă,  trebuie  să  ne 
redea  calmul  şi  să  ne  determine  a  ne  vedea  de  muncă  şi  datoriile  noastre 
in  linişte  şi  cu  tragere  de  inimă. 

Cel  împătimit  de  averi  însă,  se  simte  singur,  nu-şi  mai  are  punctul 
de  reazim  în  Dumnezeu,  ci  îl  transpune  în  bunuri,  în  avuţii  tot  mai 
multe  şi  tot  mai  variate.  Cel  stăpînit  de  cupiditate,  ne  spune  Psalmistul  — , 
nu-şi  pune  nădejdea  în  Dumnezeu,  ,,ci  ...  în  mulţimea  avuţiilor  sale“ 
(Ps.  51,  7).  Care  oricît  de  multe,  nu  vor  putea  satisface  niciodată  setea 
noastră  de  acaparare,  menţinîndu-ne  din  pricina  aceasta  într-o  stare  de 
istovitoare  chinuri  tentalice.  De  aceea,  urmînd  Domnului  şi  din  dragoste 
faţă  de  noi,  Sfîntul  Apostol  Pavel  ne  dă  şi  el  această  învăţătură:  , pur¬ 
tarea  să  vă  fie  fără  iubire  de  argint,  îndestulîndu-vă  cu  cele  ce  aveţi; 
căci  el  însuşi  a  zis:  ,,Nu  te  voi  lăsa,  nici  nu  te  voi  părăsi“  (Evr.  13,  5). 

In  relaţiile  faţă  de  sine,  filarghiria  duce  la  un  fel  de  monoideism, 
toate  gîndurile  şi  puterile  sufleteşti  fiind  concentrate  asupra  unui  singur 
obiectiv:  acapararea,  înmulţirea  şi  păstrarea  bunurilor  materiale.  Cre¬ 
dinciosul  stăpînit  de  cupiditate  nu  mai  poate  face  o  distincţie  clară 
între  ce  e  esenţial  şi  ce  nu  e  esenţial,  răstoarnă  tabla  valorilor,  promo¬ 
vând  la  rang  de  supremă  valoare  şi  deci  de  suprem  scop  al  vieţii,  bunuri 
care  prin  natura  lor  nu  pot  fi  decît  mijloace.  Ce  priveşte  valorile  duhov¬ 
niceşti,  morale,  culturale  sînt  împinse  în  umbra  unei  totale  ignorări. 

în  relaţiile  faţă  de  semeni,  împătimitul  de  arginţi  calcă  în  picioare 
atit  dreptatea  cît  şi  dragostea.  Cel  stăpînit  de  patima  filarghiriei  e  atît 
de  obsedat  de  bunurile  de  dincolo  de  jitniţele  lui,  e  atît  de  preocupat 
de  dobîndirea  lor  îneît,  pentru  a  şi  le  agonisi  trece  peste  orice  regule, 
dispreţuieşte  orice  frînă  a  conştiinţei  şi  orice  limite  impuse  de  dreptu¬ 
rile  celorlalţi. 

Dacă  avarul  trece  fără  greutate  peste  drepturile  materiale  ale  celor¬ 
lalţi,  cu  atît  mai  uşor  va  ignora  dreptul  pe  care  ceilalţi  îl  au  la  dra¬ 
gostea  lui. 

Credinciosul  e  obligat  să  se  poarte  nu  numai  cu  dreptate  dar  şi  dra¬ 
goste  faţă  de  ceilalţi.  E  dator,  adică,  nu  numai  să  nu  se  atingă  de  ce  e 
al  altuia,  dar  dimpotrivă  să  ia  din  al  său  şi  să  dea.  Să  dea  dezinteresat, 
în  spiritul  abnegaţiei  şi  al  devotamentului,  împins  la  nevoie,  pînă  la 
sacrificiul  total. 

Concentrat  asupra  asigurării  fiinţei  sale,  avarul  nu  dă,  ci  ia,  strînge, 
acaparează,  îngrămădeşte  cu  înfrigurare,  îgnorînd  şi  călcînd  în  picioare 
iubirea  faţă  de  semeni.  Şă  piară  toţi  cei  din  jurul  lui,  numai  averea  sa 
să-i  rămînă  neatinsă.  Să-i  rămînă  mereu  pline  jitniţele  şi,  fireşte,  să 
rămînă  mereu  zdravăn  el,  numai  el.  Pentru  că,  în  definitiv,  spune  avarul, 
trebuie  să  existe  cineva  pe  lumea  asta  care  să  se  bucure  de  averile 
strînse.  Şi,  după  părerea  lui,  cel  mai  potrivit  e  ca  acest  cineva  să  fie  el 
însuşi,  împătimitul  strîngător  de  averi. 

în  lupta  contra  cupidităţii,  primul  lucru  pe  care  credinciosul  se 
cuvine  să-l  aibă  în  vedere  e  înviorarea  credinţei  în  Dumnezeu.  Credinţa 
ne  ajulă  să  punem  o  distanţă  interioară  între  inima  noastră  şi  bunurile 
materialo,  ne  ajută  să  ne  shimbăm  orientarea,  ardoarea  împătimirii 
scade  şi  scade  şi  spaima  năruirii  în  nefiinţă.  Restabilirea  comuniunii 
cu  Dumnezeu  prin  credinţă  se  traduce  pe  plan  psihologic  sub  forma  cer¬ 
titudinii  că  bazele  vieţii  nu  mai  pot  fi  prin  nimic  desfiinţate  şi  în  con¬ 
secinţă  credinciosul  îşi  poate  recăpăta  liniştea  necesară  unei  activităţi  nor¬ 
male,  rodnice,  creatoare. 

Pe  de  altă  parte  e  necesar  să  ne  formăm  judecata  în  sensul  că 
bunurile  materiale  nu  pot  constitui  scopul  suprem  al  vieţii,  lor  nerevenin- 
du-le  decît  rolul  de  mijloace  menite  să  satisfacă  trebuinţele  fără  de 
care  viaţa  nu  ar  fi  cu  putinţă. 

în  mod  obişnuit  Dumnezeu  ne  ajută  prin  intermediul  semenilor. 

Deci  pentru  atenuarea  grijilor  cu  privire  la  existenţă  e  de  mare 
importanţă  să  stabilim  contacte  şi  cu  semenii  noştri.  Munca  împreună  cu 
ceilalţi,  producerea  de  bunuri  în  comun  cu  posibilităţi  de  mai  bună 
repartiţie  poate  constitui  o  importantă  frînă  a  tendinţei  de  acaparare. 
Cînd  vom  fi  convinşi  că  existenţa  fizică  a  fiecăruia  din  noi  nu  e  lăsată 
exclusiv  în  seama  puterilor  şi  mijloacelor  proprii,  ci  e  asumată  în  mare 
măsură  de  către  întreaga  comunitate,  frica  de  dispariţie  va  slăbi  şi  cupi¬ 
ditatea.  Ba  chiar  se  va  stinge. 

E  important  de  asemenea  să  ne  formăm  deprinderea  opusă  acaparării, 
şi  anume  deprinderea  de  a  da,  de  a  ajuta  pe  alţii.  De  a-i  ajuta  nu  numai 
din  surplus,  ci  din  cît  avem,  chiar  şi  din  puţinul  cît  ne  aparţine,  caritatea 
contribuind  în  mare  măsură  la  formarea  noastră  lăuntrică.  Dăruind  din 
al  nostru  altora,  tăiem  legăturile  între  noi  şi  bunurile  dăruite,  ajutînd 
astfel  puterilor  noastre  spirituale  să-şi  recîştige  libertatea  şi  poziţia  lor 
de  forţe  conducătoare  în  viaţa  noastră. 

Descopciind  spiritul  din  tentaculele  avuţiei  secăm  cel  mai  puternic 
izvor  al  cupidităţii  care  în  fond  trebuie  căutat  tot  în  spirit  şi  anume  în 
coborîrea  lui  la  nivelul  de  rob  al  instinctului  de  conservare. 

în  viaţa  noastră  a  credincioşilor  generozitatea  constituie  cale  prin¬ 
cipală  prin  care  agonisirea  de  bunuri  e  ferită  de  a  degenerea  în  patimă. 

III 

în  parabola  bogatului  căruia  i-a  rodit  ţarina,  Domnul  ne  pune  în 
faţă  o  pildă  puternică  de  cum  nu  trebuie  să  fie  atitudinea  credinciosului 
faţă  de  bunurile  materiale. 

Bogatul  din  parabolă  a  lucrat  ca  şi  cum  n-ar  mai  fi  existat  nimeni 
pe  lumea  asta.  Desprinzîndu-se  de  Dumnezeu  şi  de  semeni,  el  s-a  închis 
în  propriul  eu  dilatîndu-1  pînă  la  acoperirea  oricărei  alte  fiinţe.  Odată 
cu  hipertrofierea  eului  trebuinţa  de  bunuri  materiale  se  hipertrofiază 
şi  ea  luînd  forma  împătimirii  de  averi,  a  cupidităţii. 

De  fapt,  bogatul  din  parabolă  nu  se  mai  vede  decît  pe  sine  şi  bunu¬ 
rile  care  să-i  asigure  pe  cît  mai  mulţi  ani,  lui,  şi  numai  lui,  un  trai 
îmbelşugat.  Odihna,  mîncarea,  băutura,  petrecerile  şi  le-a  calculat  cu 

grijă  numai  pentru  sine.  Nici  cel  mai  slab  simţămînt  de  responsabilitate, 
de  dragoste  fată  de  altcineva.  Toate  preocupările,  grijile,  interesele 
sînt  îndreptate  exclusiv  spre  sine. 

Dar  cit  de  nerealistă,  lipsită  de  justificare  şi  absurdă  e  o  asemenea 
atitudine,  ne-o  arată  Mîntuitorul,  atrăgînd  atenţia  că  undeva,  prin  apro¬ 
piere  fîlfîie  neîndurătoare  aripa  neagră  a  morţii.  Patima  acaparării  şi  în¬ 
grămădirii  de  bunuri  alături  de  certitudinea  morţii  constituie  una  din 
cele  mai  mari  nebunii  şi  mizerii  a  credinciosului,  a  omului. 

Noi  însă  ne  vom  feri  ca  de  foc  de  alunecarea  într-o  asemenea  nebunie. 

E  datoria  noastră  să  ne  agonisim  cele  necesare  traiului.  Dar  datoria 
aceasta  o  vom  ţine  mereu  în  echilibru  prin  practicarea  altor  obligaţii 
şi  în  primul  rînd  prin  practicarea  credinţei  şi  iubirii  faţă  de  Dumnezeu. 

Comuniunea  cu  Dumnezeu  ne  eliberează  potenţial  de  egoism  vatra 
din  care  se  aprind  toate  patimile  inclusiv  a  cupidităţii.  Comuniunea  cu 
semenii  nu  e  efectivă  decît  cînd  grija  faţă  de  noi  se  limitează  la  cele 
necesare,  iar  preocuparea  practică  de  ceilalţi  intră  în  modul  nostru 
obişnuit  de  viaţă. 

Grija  dezinteresată  faţă  de  alţii  constituie  una  din  căile  cele  mai 
importante  menite  să  ne  ajute  la  devitalizarea  cupidităţii.  Cînd  jertfim 
dintr-al  nostru  pentru  alţii  creăm  în  suflet  un  climat  în  care  filarghiria 
se  înăbuşă  şi  piere. 

Dar  ar  fi  greşit  să  credem  că  pentru  a  ne  feri  de  cupiditate  ar  trebui 
să  muncim  mai  puţin  ca  să  producem  bunuri  mai  puţine  şi  deci,  ca  să 
oferim  cupidităţii  mai  puţine  puncte  de  tentaţie  şi  afirmare.  Dimpotrivă, 
datoria  noastră  este  să  muncim  cu  conştiinciozitate,  cu  tragere  de  inimă 
pentru  a  produce  cît  mai  multe  bunuri  din  al  căror  surplus  să  se  poată 
întemeia  instituţii,  şcoli,  spitale,  fabrici,  ateliere,  mijloace  de  transport 
de  care  să  putem  beneficia  şi  noi  şi  întreaga  comunitate. 

Mai  mult.  Producînd  mai  mult  şi  mai  bun  putem  contribui  şi  la  ajuto¬ 
rarea  unor  oameni,  unor  comunităţi  din  spaţii  geografice  mai  îndepăr¬ 
tate,  oameni  şi  comunităţi  care,  din  pricina  unor  condiţii  grele  de 
viaţă  îndreaptă  spre  noi  strigăt  de  ajutor. 

Cuprinzînd  şi  pe  alţii  în  grija  pentru  cele  necesare  existenţei  înfrîn- 
gem  cupiditatea  şi  în  acelaşi  timp  ne  îmbogăţim  în  Dumnezeu  căruia 
I  se  cuvine  slavă,  cinste  şi  închinăciune  în  veci.  _ 

|  Pr.  D.  Belu  | 


SFÎNTA  LITURGHIE  —  ŞCOALĂ  A  IUBIRII  CREŞTINE 

Religia  creştină  este  numită  şi  religia  iubirii  prin  faptul  că,  spre 
deosebire  de  celelalte  religii,  ea  propovăduieşte  o  întreită  iubire:  faţă  de 
Dumnezeu,  faţă  de  aproapele  şi  faţă  de  sine  însuşi. 

Religia  creştină  pretinde,  mai  presus  de  toate,  ca  omul  să  iubească 
pe  Dumnezeu.  Măsura  cu  care  omul  trebuie  să-l  iubească  pe  Dumnezeu 
e  următoarea:  „din  tot  sufletul,  din  tot  cugetul  şi  din  toată  puterea“ 
(Mt.  22,  37).  Aceasta  înseamnă  că  iubirea  faţă  de  Dumnezeu  trebuie  să 
fie  fără  margini,  fără  sfîrşit,  mai  presus  de  toate,  căci  aşa  ne  cere 

porunca:  „Să  iubeşti  pe  Domnul  Dumnezeul  tău  din  tot  sufletul,  din  tot 
cugetul  şi  din  toată  puterea  ta“  (Mt.  22,  37).  A  doua  poruncă,  asemenea 
acesteia,  este:  „Să  iubeşti  pe  aproapele  tău  ca  pe  tine  însuţi“  (Mt.  22,  38). 
Este  o  poruncă  în  cea  mai  strînsă  legătură  cu  cea  dintîi,  deoarece  „în 
aceste  două  porunci  se  cuprinde  toată  legea  şi  proorocii**  (Mt.  22,  39). 

La  fel  şi  la  iubirea  aproapelui,  Mîntuitorul  ne-a  dat  o  măsură  precisă 
în  privinţa  mărimii  şi  felului  ei:  „Pe  aproapele  tău  să-l  iubeşti  ca  pe 
tine  însuţi**.  Mai  mult,  Mîntuitorul  numeşte  porunca  iubirii  aproapelui 
„poruncă  nouă“,  zicînd:  „Poruncă  nouă  vă  dau  vouă:  Să  vă  iubiţi  unul  pe 
altul.  Precum  v-am  iubit  eu  pe  voi,  aşa  să  vă  iubiţi  şi  voi  unul  pe  altul. 
Intru  aceasta  vor  cunoaşte  toţi  că  sînteţi  ucenicii  mei,  dacă  veţi  avea 
dragoste  unii  faţă  de  alţii**  (Ioan  13,  34 — 35). 

Dar  dacă  măsura  şi  felul  iubirii  aproapelui  este  iubirea  faţă  de  noi 
înşine,  aceasta  înseamnă  că  noi  nu  putem  iubi  pe  aproapele,  dacă  n-avem 
iubire  faţă  de  noi  înşine.  Aşadar,  trebuie  să  avem  iubire  şi  faţă  de  noi 
înşine,  dar  o  iubire  care  să  ne  înalţe  în  faţa  semenilor  şi  în  faţa  lui 
Dumnezeu  printr-o  vieţuire  demnă  de  numele  de  creştin.  Iubirea  faţă 
de  sine  nu  se  manifestă  printr-o  viaţă  de  plăceri  sau  lene,  ci  prin  muncă 
şi  vrednicie. 

Piatra  de  încercare  a  iubirii  faţă  de  Dumnezeu  este  iubirea  aproa¬ 
pelui,  care  înseamnă  iubire  şi  iertare.  Asupra  fiecărui  credincios  atîrnă 
această  înaltă  datorie  a  poruncii  evanghelice,  iar  şcoala  la  care  putem 
învăţa  această  virtute  este  Sfînta  Liturghie. 

Aş  dori  ca  astăzi  să  medităm  împreună  la  cîteva  momente  mai  însem¬ 
nate  din  Sfînta  Liturghie,  în  care  ni  se  cere:  pace,  iubire  şi  iertarea 
aproapelui. 

Creştinii  au  apărut  în  lume  ca  şi  propovăduitori,  trăitori  ai  păcii.  Cînd 
ei  se  adunau  la  locurile  de  rugăciune,  spre  a  lua  parte  la  Sfînta  Litur¬ 
ghie,  căutau  să  aibă  între  ei  deplină  pace,  iubire  şi  iertare.  Căci  însăşi 
Sfînta  Liturghie  este  taina  lucrării  mîntuirii  prin  jertfa  iubirii  lui 
Dumnezeu  faţă  de  om.  Condiţia  ca  noi  să  putem  oferi  darurile  necesare 
oficierii  Sfintei  Liturghii  şi  participarea  noastră  în  mod  folositor,  ne 
cere  credinţă,  dragoste  şi  iertarea  aproapelui. 

Prescura  şi  vinul  din  care  se  oficiază  Sf.  Liturghie  ne  mărturisesc 
unitatea.  Prescura  este  formată  din  mii  de  boabe  de  grîu,  care  toate 
s-au  făcut  o  pîine,  din  care  o  parte  se  va  transforma  la  Sf.  Liturghie  în 
Trupul  Domnului.  La  fel  şi  vinul,  stors  din  mulţimea  nenumărată  a  boa¬ 
belor  de  struguri.  Oare  noi  credincioşii  nu  trebuie  să  ne  unim  sufleteşte 
unii  cu  alţii,  formînd  trupul  tainic  al  lui  Hristos  şi  fiecare  dintre  noi 
mădulare  în  parte?  Dovada  unităţii  o  putem  vedea  fiecare  şi  la  trupul 
nostru.  Cînd  ne  intră  un  spin  în  picior,  întregul  trup  simte  durere,  se 
încovoaie,  ochii  clipesc,  mîinile  caută,  gura  exprimă  durerea  prin  ţipăt, 
iar  inima  simte.  Iată  deci  la  ce  trebuie  să  ne  gîndim  cînd  vedem  prescura 
şi  vinul  aduse  ca  daruri  la  sfînta  biserică:  precum  trupul  nostru  con¬ 
stituie  o  unitate,  aşa  şi  noi  creştinii  formăm  o  unitate,  după  cum  spune 
Sf.  Apostol  Pavel:  „Căci  o  pîine,  un  trup  sîntem  noi  cei  mulţi,  căci  toţi 
ne  împărtăşim  dintr-o  pîine**  (I  Cor.  10,  17). 


334 


MITROPOLIA  ARDEALULUI 


Mai  departe  vedem  pe  preot  cind  incepe  Sf.  Liturghie  că  iese  in  faţa 
Sfîntului  Altar  şi  se  roagă,  se  închină  in  faţa  sfintelor  icoane,  apoi  se 
întoarce  către  popor,  cerîndu-şi  prin  plecarea  capului  iertare,  lucru  pe 
care-1  vedem  şi  în  timpul  cîntării  Heruvicului.  Aceste  rînduieli  nu  sînt 
simple  formalităţi,  lipsite  de  miez,  ci  au  un  sens  adine.  Chiar  mai  înainte 
de  a  se  îmbrăca  cu  sfintele  veşminte,  preotul,  prin  rugăciunile  rostite 
in  faţa  Sfîntului  Altar,  îşi  cere  întîi  iertare  de  la  Dumnezeu,  apoi  el 
trebuie  să-i  ierte  pe  toţi  cei  ce  i-au  greşit  şi  la  fel  el  cere  iertare  de  la 
credincioşi,  căci  numai  cerîndu-şi  iertare  şi  iertînd,  împăcat  cu  toţi,  el 

poate  oficia  Sf.  Liturghie,  în  timpul  căreia  se  aduce  Jertfa  împăcării. 

Căci  dacă  el  nu  e  împăcat  în  sufletul  său  cu  Dumnezeu  şi  cu  credin¬ 
cioşii,  atunci  săvîrşirea  Sfintei  Liturghii  nu-i  va  fi  spre  dragoste  şi  spre 
iertare,  ci  spre  osîndă. 

Auzim  apoi  pe  preot  că  la  începutul  Sfintei  Liturghii  rosteşte  ectenia: 
,,Cu  pace  Domnului  să  ne  rugăm;  pentru  pacea  de  sus  .  .  .  pentru  pacea  a 
toată  lumea  .  .  .  Domnului  să  ne  rugăm“.  Deci  cel  dinţii  îndemn  pe  care 
ni-1  face  preotul  la  începutul  Sfintei  Liturghii  este  acela  de  a  ne  ruga 
cu  pace  şi  pentru  pace.  Pacea  sufletului,  iertarea  şi  împăcarea  cu  toţi  cei 
ce  ne-au  greşit  sau  cu  cei  cărora  noi  le-am  greşit,  sînt  condiţiile  esen¬ 
ţiale  pentru  ca  rugăciunile  noastre  să  fie  primite  înaintea  lui  Dum¬ 

nezeu,  potrivit  poruncii  Sale:  ,,Cînd  staţi  şi  vă  rugaţi,  iertaţi  orice 
aveţi  împotriva  cuiva,  ca  şi  Tatăl  vostru  cel  din  ceruri  să  vă  ierte 

vouă  greşelile  voastre"  (Mc.  11,  25). 

La  fel,  darul  pe  care-1  aduci  la  sfînta  biserică  nu-ţi  este  primit,  daco 
nu  eşti  împăcat  cu  semenul  tău.  Deci,  dacă  porţi  ură  sau  duşmănie 
asupra  fratelui  tău,  rugăciunea,  prescura,  vinul,  untdelemnul,  luminarea 
şi  alte  daruri  nu-ţi  sînt  primite.  Căci  însuşi  Mîntuitorul  ne  zice:  ,,Dacă 
iţi  vei  aduce  darul  tău  la  altar  şi  acolo  îţi  vei  aduce  aminte  că  fratele 
tău  are  ceva  împotriva  ta,  lasă  darul  tău  acolo,  înaintea  altarului,  şi 
mergi  întîi  şi  te  împacă  cu  fratele  tău  şi  apoi  venind,  adu  darul  tău“  (Mt. 
5,  23—24). 

Cuvintele  care  se  repetă  de  mai  multe  ori  în  decursul  Sfintei  Litur¬ 
ghii  sînt:  ,,Pace  tuturor!"  Acestea  sînt  cuvinte  ale  lui  Iisus  Hristos, 
daruri  ale  lui  Dumnezeu,  o  dorinţă,  o  poruncă,  un  sfat,  o  condiţie  pentru 
orice  faptă  creştinească,  o  dovadă  a  trăirii  noastre  cu  adevărat  creştine. 

După  rostirea  ecteniei  celor  şase  cereri  şi  după  ,,pace  tuturor!", 
auzim  pe  preot  exclamînd:  ,,Să  ne  iubim  unii  pe  alţii,  ca  într-un  gînd  să 
mărturisim".  în  acest  moment,  în  primele  veacuri  creştine,  credincioşii  îşi 
dădeau  sărutarea  păcii,  adică  toţi  credincioşii  prezenţi  în  biserică  se 
sărutau:  bărbaţi  cu  bărbaţi  şi  femei  cu  femei.  Sărutarea  se  făcea  pe  amîn- 
doi  umerii,  în  timpul  ei  credincioşii  îşi  dădeau  mîinile,  unul  zicînd: 
,, Hristos  în  mijlocul  nostru",  iar  celălalt  răspunzînd:  „Este  şi  va  fi". 
Astăzi,  această  sărutare  a  păcii  sau  a  iubirii  este  practicată  numai  de 
către  preoţii  care  oficiază  Sf.  Liturghie  în  sobor. 

Dacă  cercetăm  cuprinsul  ecteniei  celor  şase  cereri,  constatăm  că  în 
fiecare  cerere  se  pomeneşte  cuvîntul  pace.  Această  ectenie,  repetată  îna¬ 
inte  de  împărtăşire  ne  atrage  atenţia  că  nimenea  nu  trebuie  să  îndrăz¬ 
nească  a  păşi  la  Sf.  împărtăşanie  avînd  ură  sau  duşmănie  cu  cineva,  ci  cu 
toţi  trebuie  să  fie  împăcat. 

In  partea  de  Încheiere  a  Sf.  Liturghii,  preotul  rosteşte:  „Cu  pace 
să  ieşim44.  Aceasta  înseamnă  că  toţi  cei  ce  au  participat  la  Sf.  Liturghie 
trebuie  să  iasă  din  biserică  împăcaţi  cu  Dumnezeu,  cu  sine  însuşi  şi  cu 
aproapele,  mulţumiţi  că  s-au  rugat  impreună  şi  încredinţaţi  că  rugăciu¬ 
nile  lor  vor  fi  primite. 

Cu  părere  de  rău  trebuie  să  recunoaştem  însă  că  pacea  şi  iubirea 
—  pe  care  le  învăţăm  în  şcoala  Sfintei  Liturghii  —  nu  există  şi  nu  se 
menţin  între  toţi  credincioşii.  De  aceea  Sf.  Apostol  Pavel  scrie  roma¬ 
nilor,  îndemnîndu-i  să  trăiască  în  pace:  „Dacă  se  poate,  dacă  stă  in 
puterea  voastră,  trăiţi  în  pace  cu  toţi  oamenii44  (Rom.  12,  18). 

Dar  a  trăi  în  pace  cu  semenii  noştri  nu  depinde  numai  de  noi.  Ce 
putem  face  în  astfel  de  împrejurări  cînd  noi  dorim  pacea,  dar  unii  nu  vor 
să  se  împace  cu  noi?  Iată  ce  ne  învaţă  în  această  privinţă  Sf.  Grigore 
Teologul:  „Dacă  noi  purtăm  în  suflet  dragostea  pentru  cei  ce  ne  urăsc, 
chiar  dacă  cu  aceia  noi  nu  putem  fi  în  pace  din  cauza  lor,  sîntem  noi 
în  pace  cu  ei44.  în  această  privinţă,  trebuie  să  avem  înaintea  ochilor  noş¬ 
tri  chipul  primilor  creştini  şi  felul  în  care  trăiau  ei  în  pace  şi  iubire,  după 
porunca  Mîntuitorului. 

Sfînta  Biserică  este  unicul  aşezămînt  care  ne  cere  nouă  creştinilor, 
cu  multă  stăruinţă  şi  insistenţă,  să  cultivăm  virtutea  iubirii,  a  păcii  şi  a 
iertării;  ea  combate  duşmănia,  certurile  şi  răzbunările  dintre  oameni.  Dar 
ea  ne  îndeamnă  să  trăim  în  pace  în  special  punîndu-ne  la  îndemînă 
şcoala  Sfintei  Liturghii,  care  ne  învaţă  şi  ne  cere  să  iubim  pe  Dumnezeu 
şi  pe  aproapele  şi  să  trăim  în  deplină  pace  unii  cu  alţii,  de  asemenea,  să 
ne  iertăm  unii  pe  alţii.  Căci  de  nu  vom  ierta  oamenilor  greşalele  lor, 
nici  Tatăl  nostru  cel  din  ceruri  nu  ne  va  ierta  nouă  greşalele  noastre. 
Amin. 

Arhim.  Serafim  Man 


PREDICA  LA  ÎNMORMINTARE 

.. Trupul  să  se  întoarcă  in  pămîntul  din 
care  a  fost  luat,  iar  sufletul  să  se  întoarcă 
la  Dumnezeu  care  l-a  dat4 ‘  (Ecl.  12,  7). 

Toate  formele  de  viaţă  din  lumea  aceasta,  au  un  început  şi  un  sfîrşit. 
Viaţa  omului  este  şi  ea  supusă  acestei  rînduieli.  Oricît  de  mulţi  anii, 
ei  nu  reprezintă  decît  o  palmă  în  nemărginita  întindere  a  veşniciei  (cf. 
Ps.  38,  7). 

1.  Ostenind  şi  vieţuind  sub  semnul  poverii  timpului,  iată  un  fiu  al 
Bisericii  noastre,  . . . ,  pleacă  din  această  lume.  Ziua  naşterii  sale,  în  urmă 
cu  peste  85  de  ani,  îşi  dă  astăzi  mîna,  cu  ziua  morţii. 

Născut  intr-o  familie  de  ţărani  harnici,  printr-o  viaţă  cumpătată, 
adormitul  s-a  opus  procesului  îmbătrînirii.  Şi  totuşi,  pînă  la  urmă,  timpul 
a  învins.  Căci  toate  se  mişcă  sub  semnul  coborîşului  de  neocolit. 
Acest  adevăr,  îl  exprimă  şi  Sf.  Scriptură  în  duioase  şi  nostalgice  cu- 

vinte:  „Ca  umbra  sînt  zilele  noastre  pe  pămînt  şi  nimic  nu-i  statornic4* 
(I  Par.  29,  15). 

2.  Multe  va  fi  văzut  şi  învins,  în  vremea  vieţii  sale,  cel  ce  se  des¬ 
parte  de  noi.  A  asistat,  cu  lacrimi  în  ochi,  la  dispariţia  părinţilor  săi,  de 
mult  stinşi.  A  pierdut  rudenii,  colegi,  prieteni  dragi.  Numărînd  verile 
în  care  soarele  i-a  ars  obrazul,  se  mira  cît  de  mulţi  au  fost  cei  ce 
s-au  dus  . . .  înaintea  lui.  Şi  iată,  supus  firii,  părăseşte  şi  el,  acum,  această 
viaţă.  Căci  vîrsta  n-are  leac.  N-o  poţi  opri  pe  loc.  Este  adevărat  că  nu 
îmbătrînim  şi  nu  murim  deodată.  Murim  în  fiecare  zi  cîte  puţin.  Dar  în 
această  stingere  lentă,  nu  se  sting  şi  dorurile  nemuririi  din  adîncurile 
nepătrunse  ale  fiinţei  noastre.  Setea  dăinuirii  veşnice  nu  depinde  nici 
de  vîrstă,  nici  de  îndeletnicire.  Ea  nu  stă  „sub  timp**,  ci  se  află  sub 
porunca  înţeleaptă  a  Ziditorului. 

3.  întocmai  ca  o  negrăită  minune,  făptura  noastră  aparţine  la  două 
lumi.  Prin  trup,  ţine  de  lumea  naturală.  Dar  trupul  nostru  se  deosebeşte 
de  tot  ceea  ce  se  mişcă  sub  soare  prin  prezenţa  sufletului  nemuritor  în 
el.  Prin  suflet,  adică  suflarea  lui  Dumnezeu  în  trupul  nostru,  aparţinem 
tărîmului  de  dincolo  de  timp.  De  aceea,  atunci  cînd  se  apropie  ceasul  în 
care  se  închid,  pentru  veci,  ochii  trupului,  dorurile  tainice  ale  sufletului 
nu  adorm,  nu  se  liniştesc.  Acestea  ne  cheamă  şi  arată  spre  un  alt  mod 
de  existenţă,  spre  „veacul  viitor**. 

în  năzuinţa  spre  viaţa  fără  de  hotar,  trupul  şi  sufletul  sînt  doar  doi 
musafiri,  doi  călători  în  această  lume.  Călătoria  lor  se  încheie,  în  clipa 
cînd,  se  împlinesc,  în  fiinţa  noastră,  cuvintele  Scripturii:  „Trupul  să  se 
întoarcă  în  pămîntul  din  care  a  fost  luat,  iar  sufletul  să  se  întoarcă  la 
Dumnezeu  care  l-a  dat“  (Ecl.  12,  7).  Moartea,  moartea  omului,  constă 
tocmai  în  această  despărţire  a  sufletului  de  trup. 

4.  Ei  bine,  timpul  vieţii  pămînteşti  ne  este  dat,  pentru  pregătirea, 
aşa  cum  se  cuvine,  a  „retragerii**  sufletului  la  Dumnezeu.  Pe  această  linie, 
a  sufletului,  are  loc  împlinirea  noastră  ca  oameni  în  viaţa  pămintească. 
De  aceea,  deşi  pentru  veşnicie  timpul  nu  există,  pentru  viaţa  de  după 
moarte  însă,  nimic  nu  este  mai  preţios  decît  timpul.  Iar  măsura  lui 
constă  în  fapta  dragostei  de  Dumnezeu,  de  om  şi  de  întreaga  făptură. 

în  comuniune  cu  Mîntuitorul,  ne  facem  părtaşi  împărăţiei  al  cărei 
împărat  este  tot  El,  Hristos  Domnul.  Prin  El,  ni  se  deschid  porţile  celui¬ 
lalt  tărim.  Mîntuitorul  răspunde  setei  de  viaţă  din  străfundurile  fiinţei 
noastre.  Ne-o  garantează  cînd  zice:  „Eu  sînt  învierea  şi  viaţa.  Cel  ce 
crede  în  Mine,  viu  va  fi  chiar  de  va  muri**  (Ioan  11,  25).  Şi,  o  nădejde 
negrăit  de  dulce,  la  obşteasca  înviere,  sufletul  nostru  se  va  uni  din  nou 
cu  trupul  înduhovnicit.  „Căci  precum  în  Adam  toţi  mor,  aşa  şi  în  Hristos 
toţi  vor  învia**  (I  Cor.  15,  22).  Iar  învierea  de  obşte  reprezintă  şi  momen¬ 
tul  în  care  vom  primi  răsplata  deplină  a  faptelor  noastre. 

5.  Adormitul  şi-a  împlinit  rostul  în  această  lume  ca  un  fiu  al  în¬ 
vierii.  Prin  pilduitorul  său  comportament,  prin  cuvîntul  său  înţelept  şi 
nobila  sa  simţire  lăuntrică,  s-a  pregătit,  necontenit,  spre  ţinta  supremă 
a  călătoriei  pămînteşti  exprimată  de  Sf.  Ap.  Pavel,  în  mărturisirea:  „Mie 
a  vieţui  este  Hristos,  iar  a  muri  dobîndă**  (Filipeni  1,  27).  întrucît  cartea 
vieţii  sale  este  scrisă  cu  simţirea  lui  Hristos,  cu  fapta  slujitoare  în  numele 
Lui,  moartea  sa  însemnează  întoarcere  la  Ziditorul  tuturor. 

6.  în  atmosfera  de  jelanie  rugătoare,  asistat  de  Biserică,  adormitul 
îşi  ia  ultimul  rămas  bun  de  la  soţia  sa.  îi  mulţumeşte  pentru  modul 
în  care,  în  devotament  pilduitor,  a  împărtăşit,  alături  de  el,  bucuriile 
şi  amărăciunile  vieţii  timp  de  . . .  ani. 

în  duhul  Mîntuitorului,  fiilor  le  lasă  un  testament  scump,  un  stărui¬ 
tor  apel.  Precum  Mîntuitorul  a  arătat  o  duioasă  iubire  pentru  soarta 
Maicii  Sale,  încredinţînd-o  spre  ocrotire  apostolului  Ioan  (Ioan  19, 
26 — 27),  tot  aşa  şi  adormitul:  încredinţează  soarta  mamei  văduve,  fiilor 
ei.  îi  sfătuieşte  să-i  îndulcească  starea  sufletească.  S-o  ferească  de 
gîndurile  descurajatoare.  Să  se  aplece  peste  durerea  ei,  pentru  a  uşura 
simţămîntul  apăsător  al  singurătăţii  în  această  lume.  Să  nu  se  uite  că, 
a  fi  înaintat  în  vîrstă  şi  singur,  este,  oricum,  o  mare  durere. 

7.  Părintele  ceresc  să  dăruiască,  celui  ce  a  fost  un  bun  fiu  al  Bisericii 
noastre,  fericită  odihnă! 

Să  arătăm  respect  desăvîrşit  faţă  de  noi  înşine,  pentru  minunata 
zidire  a  făpturii  noastre  şi  destinul  ei!  Să  lăudăm  pe  Dumnezeu  că  ne-a 
plăsmuit  nu  numai  din  trup  trecător,  ci  şi  din  suflet  veşnic,  nemuritor. 
Să  vieţuim  cu  fruntea  sus,  săvîrşind  binele  în  nădejdea  fericitei  nemuriri 
în  Hristos-Domnul,  în  veci  de  veci.  Amin. 


Pr.  Gheorghe  Râţulea 


Viaţa  bisericească 


DIN  VIAŢA  DtSEK (CEAŞCA  IN  VRHIEPISCOI’IA  -I:  :ILI. 


Conferinţa  preoţească  din  lunu  aprilie  1985. 
in  Arhiepiscopia  Sibiului 

Prima  conferinţa  preoţeasca  administrativă  din  acest  an  în  Arhiepiscopia 
Sibiului  s-a  ţinut  după  cum  urmează:  in  25  aprilie  in  Aula  Institutului  Teologic 
Universitar  din  Sibiu  cu  preoţii  din  protopopiatele:  Sibiu,  Agnita  si  Mediaş:  in  2f: 
aprilie  la  sediul  protopopiatului  Fâgăraş  cu  preoţii  din  protopopiatele  Făgăraş  si 
Rupea,  iar  în  30  aprilie  1985  în  biserica  Sf.  Nicolae  din  Braşov  cu  preoţii  din 
protopopiatele  Braşov  şi  Sf.  Gheorghe. 

Din  încredinţarea  î.  P.  S.  Mitropolit  Antonie  al  Ardealului,  conferinţa  a  f.)s: 
condusă  de  următorii  delegaţi  chiriarhali:  P  Cuv.  arh  im.  V  Cornilă  la  Sibi  F  C 
arhid.  prof.  î.  Floca  la  Făgăraş  şi  P  C.  arhid.  cons.  Gh.  Papuc  la  Braşov 

La  conferinţa  de  la  Sibiu  a  participat  şi  P.  S.  Episcop-vicar  Lucian  I  ugară- 
ţanul,  unde  a  luat  cuvîntul. 

Ca  şi  altă  dată,  la  toate  cele  trei  centre  conferinţa  a  fost  precedată  de  Sf 
Liturghie,  in  cadrul  căreia  la  Braşov  P.  C.  cons.  Gh.  Papuc  a  rostit  o  scurtă 
meditaţie,  in  care  a  adus  in  atenţie  unele  aspecte  ale  temei  ce  urma  să  se  trateze 

Fixată  de  Sf  Sinod,  tema  conferinţei  a  fost  intitulată:  „Căi,  metode  şi  mij¬ 
loace  pastorale  pentru  întărirea  şi  păstrarea  dreptei  credinţe  in  rîndul  credincioşi¬ 
lor”,  care  a  fost  tratată  de  toti  preoţii  în  caietele  de  conferinţe,  referatele  principale 
şi  coreferatele  fiind  susţinute  de  următorii  C.  preoţi:  C.  Emeanu  (Dumbrăveni  — 
prot.  Mediaş)  şi  Gh.  Şpan  (Gura  Rîului  —  prot.  Sibiu)  —  la  Sibiu:  I.  Dincă  (Părău 
—  prot.  Făgăraş),  Gh.  Mitrea  (Cri t  —  prot.  Rupea)  şi  E.  Mureşan  (Homorod  — 
prot.  Rupea)  —  la  Fâgăraş;  N.  Puchianu  (Rîşnov  —  prot.  Braşov)  şi  I.  Volirnirovici 
(Breţcu  —  prot.  Sf.  Gheorghe)  —  la  Braşov. 

Avînd  ca  motto  cuvintele  Sf.  Apostol  Pavel:  „Se  cuvine  episcopului  (preotului i 
să  fie  fără  de  prihană,  ca  un  ispravnic  ai  lui  Dumnezeu,  neingîmfat.  ţinindu-se  de 
cuvîntul  cel  adevărat  al  învăţăturii,  ca  să  fie  in  stare  a  cîrmui  (pe  credincioşii  săi) 
cu  învăţătura  cea  sănătoasă  şi  a  se  oşti  cu  cei  potrivnici*'  ( Tit  1,  7 — 9),  referatele  şi 
coreferatele  au  arătat  în  introducere  cum  Ortodoxia  a  fost  credinţa  de  totdeauna 
a  poporului  român,  venindu-se  cu  o  seamă  de  temeiuri  istorice  care  demonstrează 
obîrşia  apostolică  a  credinţei  noastre  şi  arâtindu-se  totodată  cum  fârimiţarea  acestei 
credinţe  reprezintă  o  pagubă  sufletească  atît  pentru  Biserică  cît  şi  pentru  uni¬ 
tatea  spirituală  a  poporului  nostru. 

In  capitolul  întîi  din  tratare,  referatele  şi  coreferatele  au  arătat  că  lucrarea 
de  fârîmiţare  a  credinţei  noastre  prin  atragerea  unor  credincioşi  la  credinţe  străine 
de  Legea  noastră  străbună,  românească,  se  face  simţită  atît  în  unele  parohii  cit  si 
intr-o  seamă  de  locuri  publice:  pe  tren.  autobuze  etc.,  folosindu-sc  diverse  mij¬ 
loace  pentru  înşelarea  bunei  credinţe  a  unor  credincioşi  dc-ai  noştri. 

In  capitolul  doi  s-a  vorbit  despre  păstrarea  dreptei  credinţe  in  rîndul  credin¬ 
cioşilor  prin  cunoaşterea  acestei  credinţe  de  către  credincioşi,  ceea  ce  reclamă  din 
partea  preotului  respectarea  cu  fermitate  a  programului  privitor  la  predicile  cate 
hetice  şi  predicile  duminicale,  cît  şi  pregătirea  unor  cuvîntări  cit  mai  ziditoare  la 
inmormîntâri,  cununii,  boteze,  parastase  etc.;  prin  promovarea  cu  stăruinţă  a  cintării 
în  comun  la  biserică,  inclusiv  rostirea  Crezului  de  către  toţi  credincioşii:  prin  acti¬ 
vitatea  organelor  parohiale  si  în  primul  rînd  a  cintăreţului  bisericesc  in  lucrarea 

misionară;  prin  punerea  la  îndemina  credincioşilor  a  presei  noastre  bisericeşti; 
prin  antrenarea  credincioşilor  în  cercetarea  bolnavilor,  oriunde  s-ar  afla,  cit  şi  a 
altor  membri  ai  parohiei  avizaţi  la  dragostea  caritabila  a  altora:  bâtrîni,  infirmi, 
familii  grele  etc.,  precum  şi  a  unor  familii  care  au  avut  prejudicii  grave,  ca  incendii, 
accidente  etc.;  prin  valorificarea  tradiţiilor  religios-morale  din  parohie;  prin  culti¬ 
varea  unui  climat  moral  cît  mai  sănătos  în  obştea  parohială. 

Capitolul  trei  din  referate  şi  coreferate  s-a  ocupat  de  păstorul  sufletesc  ca 
factor  determinant  în  întărirea  şi  păstrarea  dreptei  credinţe  în  rîndul  credincioşi¬ 
lor,  în  care  s-a  adus  în  atenţie  aspecte  ca  acestea:  cunoaşterea  temeinică  de  către 
slujitorul  bisericesc  a  dreptei  credinţe  şi  propovâduirea  ei.  oficierea  cu  evlavie 
şi  cheltuire  de  sine  a  Sf.  Liturghii  şi  a  sf.  slujbe,  cunoaşterea  parohiei  şi  o  susţinuta 
pastoraţie  individuală,  cu  cercetarea  cu  precădere  a  credincioşilor  expuşi  prozeli¬ 
tismului,  o  conduită  morală  exemplară  şi  o  cît  mai  vădită  iubire  faţă  de  cre¬ 
dincioşi,  evitarea  cu  desăvîrşire  a  pricinilor  de  sminteală,  administrarea  corectă  şi 
cinstită  a  bunurilor  parohiale  etc. 

Capitolul  patru  al  referatelor  şi  coreferatelor  a  avut  în  vedere  alte  căi,  metode 
şi  mijloace  pentru  întărirea  şi  păstrarea  dreptei  credinţe  în  rîndul  credincioşilor 
intre  care  s-au  specificat:  lichidarea  navetismului.  folosirea  cît  mai  eficienta  a  con¬ 
sfătuirilor  de  la  începutul  fiecărei  luni.  un  mai  sever  control  la  parohii,  aplicarea 
de  sancţiuni  acolo  unde  se  impun  etc. 

In  încheierea  referatelor  s-a  arătat  că  unitatea  de  credinţă  este  o  carac¬ 
teristică  de  seamă  a  vieţii  spirituale  româneşti,  este  o  dorinţă  a  Mîntuitorului 
Iisus  Hristos  şi  o  cerinţă  a  vremurilor  de  astăzi,  întărirea  şi  păstrarea  dreptei 
credinţe  în  rîndul  credincioşilor  constituind  deci  o  îndatorire  majoră  şi  de  fiecare 
clipă  a  tuturor  slujitorilor  bisericeşti. 

C.  preoţi  care  au  luat  cuvîntul  pe  marginea  referatelor  şi  coreferatelor  au 
adus  în  atenţie  şi  alte  mijloace  pastorale  izvorîte  şi  din  experienţa  pastorală  a  fie¬ 
căruia,  accentuîndu-se  cu  deosebire  rîvna  pentru  lucrul  Domnului;  veghea  asupra 
credincioşilor.  întrajutorarea,  preotul  premergînd  cu  exemplul  şi  în  această  pri¬ 
vinţă.  etc. 

Vorbitorii  au  subliniat  de  asemenea  importanţa  punctualităţii  din  partea 
slujitorilor  bisericeşti  şi  a  comportării  lor  corespunzătoare  în  toate  împrejurările, 
viaţa  nepotrivită  a  unor  slujitori  favorizînd  prozelitismul;  necesitatea  evitării  predi¬ 
cilor  dulcege.  fără  nici  o  învăţătură  clar  exprimată,  în  sfîrşit  desfăşurarea  unei 
activităţi  cît  mai  responsabile. 

S-au  rostit,  în  cadrul  conferinţei,  şi  o  seamă  de  versuri  originale,  consacrate 
misiunii  preoţeşti  şi  cinstirii  unei  vieţi  virtuoase. 

Delegaţii  chiriarhali  au  reliefat  faptul  că  tema  conferinţei  cuprinde  două 
aspecte  legate  de  dreapta  credinţă  şi  anume  nu  numai  păstrarea  ei  în  rîndul  cre¬ 
dincioşilor,  ci  şi  întărirea  ei,  în  care  scop  au  enumerat  căile  şi  mijloacele  mai  de 
seamă  pe  care  să  le  aibă  în  vedere  fiecare  slujitor  bisericesc  în  lucrarea  pastorala 
din  parohii,  subliniindu-se  faptul  că  un  credincios  bine  orientat  şi  închegat  sufle¬ 
teşte  constituie  un  pilon  de  seamă  în  păstrarea  dreptei-credinţe. 

Ei  au  adus  în  discuţie  totodată  cîteva  din  motivele  mai  de  seamă  care  fac 
pe  unii  dintre  credincioşii  noştri  să  se  lase  prinşi  de  ademenirile  prozelitiste 
sectare,  unele  din  acestea  fiind  legate  de  persoana  păstorului  sufletesc,  ca  de  pildă: 
ideea  falsă  a  unora  că  sînt  stâpîni  în  parohii,  ceea  ce  este  total  greşit,  bineştiin- 
du-se  că  preotul  este  în  slujba  obştei  nu  invers;  arghirofilia  ceea  ce  provoacă  multe 
neajunsuri  într-o  seamă  de  parohii,  fapt  care  subminează  credibilitatea  preotului; 
alcoolismul  şi  alte  patimi  nepermise  şi  total  nepotrivite  demnităţii  preoţeşti  şi 
indiferenţa  faţă  de  îndatoririle  multiple  pe  care  păstorul  sufletesc  le  are  clipă 
de  clipă. 

Delegaţii  chiriarhali  au  venit  cu  o  seamă  de  exemple  de  preoţi  de  astăzi  şi 
de  altă  dată,  care  s-au  cheltuit  şi  se  cheltuiesc  pe  ei  înşişi,  fâcîndu-se  tuturor  de 
toate,  după  spusa  Sf.  Apostol  Pavel,  spre  a-şi  menţine  credincioşii  în  sînul  Bisericii 
străbune  şi  a-i  zidi  cît  mai  deplin  sufleteşte. 

Tema  tratată  a  dat  deci  temeiuri  preoţilor  buni  să  fie  şi  mai  buni.  iar  pe 
ceilalţi  i-a  chemat  la  mai  multă  disciplină,  la  mai  multă  rîvnă  în  lucrarea  pastorală, 
pentru  a-şi  face  „slujba  deplin44  —  cum  ne  cheamă  pe  toţi  marele  Apostol  Pavel. 

Conferinţa  preoţească  din  luna  mai  1985 , 
in  Arhiepiscopia  Sibiului 

Conferinţa  preoţească  din  luna  mai  1985,  în  Arhiepiscopia  Sibiului  s-a  desfă¬ 
şurat  după  cum  urmează:  in  14  V  la  protopopiatele  Sibiu  şi  Rupea,  in  16  V  la 
protopopiatele  Mediaş  şi  Făgăraş,  în  28  V  la  protopopiatele  Agnita  şi  Braşov,  iar 
în  30  V  la  protopopiatul  Sf.  Gheorghe. 

Din  încredinţarea  I.P.  S.  Mitropolit  Antonie  al  Ardealului,  conferinţa  a  fost 
prezidată  de  următorii  delegaţi  chiriarhali:  P.  C.  rector  C.  Voicu  la  prot.  Sibiu, 
P.  C.  prof.  S.  Şebu  la  prot.  Rupea,  P.  C,  cons.  Gh.  Papuc  la  prot.  Mediaş,  P.  C.  pro¬ 
rector  D.  Abrudan  la  prot.  Făgăraş,  P.  C.  prof.  I.  Mihâlţan  la  protopopiatele  Agnita 
şi  Sf.  Gheorghe,  iar  P.  C.  prof.  I.  Moldovan  la  prot.  Braşov. 

La  conferinţa  de  la  protopopiatele  Sibiu,  Mediaş  şi  Braşov  a  participat  şi 
P.  S.  Episcop-vicar  Lucian  Fâgârâşanul,  unde  a  luat  cuvintul. 

Intitulată:  .. Apărarea  păcii  şi  vieţii  pe  pdmînt,  o  datorie  a  tuturor  oamenilor “ 
(cu  prilejul  împlinirii  a  40  de  ani  de  la  sfîrşitul  celui  de  ai  doilea  război  mondial), 
tema  conferinţei  a  fost  lucrată  de  toţi  preoţii  in  caietele  de  conferinţe,  în  plenul  con¬ 
ferinţei  ea  fiind  susţinută,  în  calitate  de  referenţi  principali  şi  coreferenţi,  de  urmă¬ 
torii  C.  preoţi:  I.  Fulea  (Ludoş).  L.  Coltor  (Slimnic)  şi  M.  Isailâ  (Gusu)  —  la  prot. 
Sibiu;  O.  Cornşa  (Veneţia  de  Jos)  şi  VI.  Cazan  (Jibert)  —  la  prot.  Rupea;  E.  Bucu- 
renciu  (Copşa  Mică),  N.  Mărginean  (Mălîncrav)  şi  I.  Bejenaru  (Floreşti)  —  la  prot. 
Mediaş;  Gh.  Moga  (Voivodenii  Mici),  N.  Albăceanu  (Corbi)  şi  I.  Ciucean  (Galaţi)  — 
la  prot.  Făgăraş;  M.  Leb  (Ghijasa  de  Sus),  I.  Savu  (Beneşti)  şi  V.  Munteanu  (Bruiu) 
—  la  prot.  Agnita:  1.  Puşcariu  (Bran-Predeal),  I.  Puşcariu  (Bran-Sohodol)  şi  I.  Com- 
şulea  (Braşov-Blumăna)  —  la  prot.  Braşov;  V.  Mirică  (Chichiş)  şi  FI.  Gheorghiu 
(Iarăş)  —  la  prot.  Sf.  Gheorghe. 

Plecînd  de  la  împlinirea  celor  patru  decenii  de  cînd  uriaşul  măcel  —  generator 
de  atîtea  negrăite  jertfe  omeneşti,  suferinţe  şi  distrugeri  materiale  —  s-a  terminat, 
atît  referenţii  principali,  cît  şi  coreferenţii  au  adus  în  atenţie  marele  adevăr,  că 
viaţa  este  cel  mai  de  preţ  dar  primit  de  la  Dumnezeu  şi  că  pacea  este  condiţia 
sine  qua  non  a  vieţii  şi  existenţei  omeneşti,  afirmaţii  care  au  fost  susţinute  cu 
un  bogat  material  informativ,  teologic  si  neteologic. 

Referenţii  şi  coreferenţii  au  subliniat  de  asemenea  eforturile  uriaşe,  jertfele 
materiale  şi  tributul  de  sînge  —  ca  a  patra  putere  a  coaliţiei  antihitleriste  — 
aduse  de  poporul  român  la  înfringerea  şi  obţinerea  Victoriei  împotriva  fascismului, 
capitol  care  de  asemenea  a  fost  ilustrat  cu  grăitoare  date. 

Au  fost  reliefate  totodată  elementele  de  bază  pentru  o  pace  trainică  în  Europa 
şi  in  întreaga  lume,  precum  şi  vocaţia  de  pace  a  poporului  nostru,  vocaţie  din  care 
au  izvorît  atîtea  ziditoare  iniţiative  in  rezolvarea  paşnică  a  litigiilor  dintre  unele 
state,  precum  şi  pentru  oprirea  cursei  înarmărilor,  care  a  adus  omenirea  în  pragul 
unei  catastrofe  nucleare. 

In  partea  finală  a  referatelor  şi  coreferatelor  s-a  arătat  aportul  Bisericilor 
creştine,  al  altor  religii  ale  lumii  la  apărarea  păcii  şi,  în  felul  acesta,  la  propăşirea 
vieţii  pe  pămînt,  menţionindu-se  îndatoririle  ce  revin  clerului  şi  credincioşilor  intru 
apărarea  păcii  şi  a  vieţii  pe  pămint. 

Un  mare  număr  de  preoţi  a  luat  cuvintul  la  fiecare  protopopiat,  care,  între 
altele,  au  cerut  să  se  facă  toate  eforturile  posibile  pentru  ca  „să  nu  fim  noi  ultima 
generaţie  a  acestei  planete'*  (pr.  I.  Oţetea  —  Comana  de  Jos,  prot.  Rupea).  Alţii 
au  subliniat  necesitatea  de  a  se  scoate  mai  intii  „războiul  din  inimile  oamenilor4' 
prin  „promovarea  virtuţilor44  şi  „eliminarea  patimilor44  (pr.  I.  Chidu  —  Micăsasa, 
prot.  Mediaş);  T.  Părăian  —  M-rea  Brincoveanu;  A.  Avram  —  Dăişoara,  prot. 
Rupea;  S.  Săsăujan  —  Agnita,  I.  Scutea  —  Retiş,  prot.  Agnita;  N.  Floroiu  — 
Cristian,  prot.  Braşov). 

Vorbitorii  au  adus  de  asemenea  în  atenţie  încă  alte  date  legate  de  contri¬ 
buţia  României  la  războiul  antifascist,  cinstirea  ce  li  se  cuvine  eroilor  căzuţi  pen¬ 
tru  libertatea  Patriei  (prot.  I.  Gâban  —  Mediaş;  pr.  C.  Ursu  —  Toderiţa,  prot. 
Făgăraş),  prezentîndu-se  chiar  chipuri  de  luptători  din  timpul  războiului  anti¬ 
hitlerist,  cum  a  fost  actualul  cîntăreţ  bisericesc  de  la  biserica  noastră  din  Sibiu  — 
Trei-Stejari,  I.  Neagu,  decorat  în  mai  multe  rînduri,  mărturisiri  făcînd  şi  unii 

preoţi  care  au  participat  direct  la  acest  război  (ex.  V.  Urian  —  Bucium,  prot. 
Făgăraş;  P.  Pleşa  —  Lunca  Clinicului,  prot.  Braşov  ş.  a.). 

S-a  arătat  totodată  că,  potrivit  Sf.  Părinţi,  a  trăi  în  pace  cu  semenii  tăi 
este  un  lucru  mai  mare  decît  chiar  dacă  ai  învia  pe  cineva  din  morţi  (pr.  I.  Lehene 
—  Ighişul  Vechi,  prot.  Agnita),  că  „armele  atomice  distrug  şi  în  prezent  prin  anal¬ 
fabetism  şi  boli,  prin  zonele  sărace  care  nu  pot  prospera4*  (pr.  Popescu  —  Alţîna), 
că  „pacea  înalţă  pe  om,  echilibrează  viaţa,  înfrăţeşte  popoarele,  pulsează  cultura4 
etc.  (pr.  Gh.  Răţulea  —  Băcel,  prot.  Sf.  Gheorghe),  vorbitorii  angajîndu-se  să  fie 
fiecare  la  locul  său  şi  cu  mijloacele  sale  specifice  un  factor  de  pace  în  parohiile 
în  care  activează. 

In  cursul  dezbaterilor  delegaţii  chiriarhali  au  adus  o  seamă  de  completări  şi 
precizări  pe  marginea  temei  ce  s-a  tratat,  au  dat  răspuns  la  întrebările  care  s-au 
ridicat,  iar  la  sfîrşit  au  făcut  scurte  sinteze,  cu  sublinierea  unor  aspecte  mai  sem¬ 
nificative  ale  temei. 

Aşa  de  pildă  s-a  arătat  că  pacea  este  condiţia  firească  de  creştere  a  vieţii, 
pe  cînd  războiul  este  cel  mai  mare  „duşman**  al  ei,  că  omenirea  se  află,  datorită 
nesăbuitei  curse  a  înarmărilor,  la  o  fatală  răscruce  din  istoria  sa,  cheltuindu-se  la 
ora  actuală  fabuloasa  sumă  de  peste  1000  miliarde  dolari  pe  an  pentru  înarmări. 

Din  acest  motiv,  apărarea  păcii  a  devenit  astăzi  sinonimă  cu  apărarea  vieţii, 
ea  constituind  o  problemă  a  tuturor  oamenilor  de  bine. 

Reliefînd  munca  paşnică  a  poporului  nostru,  delegaţii  chiriarhali  au  subli¬ 
niat  totodată  iniţiativele  româneşti  întru  apărarea  păcii;  menţionînd  atitudinea 
Bisericii  în  această  problemă,  care,  şi  ea,  desfăşoară  o  intensă  activitate,  atît  pe 
plan  intern  cît  şi  extern,  pentru  promovarea  ideilor  păcii. 

Pe  lîngă  cele  arătate  în  cursul  dezbaterilor,  delegaţii  chiriarhali  au  indicat 
şi  alte  căi  prin  care  noi.  ca  fii  ai  Bisericii,  ne  putem  aduce  contribuţia  noastră 
la  instalarea  unei  păci  durabile  în  lume,  între  care  strădania  de  a  trezi  conştiinţa 
oamenilor,  în  partea  finală  exprimîndu-se  dorinţa  ca  împlinirea  celor  40  de  ani 
de  la  Victoria  asupra  fascismului  să  însemneze  o  cotitură  în  bine  în  istoria  ome¬ 
nirii  de  astăzi  şi  anume  aceea  a  prefacerii  săbiilor  în  seceri  şi  lăncilor  în  fiare  de 
plug,  cum  a  anticipat  atît  de  minunat  profetul  Isaia. 


Sfinţirea  bisericii  din  Arpaşul  de  Jos ,  prot.  Sibiu 


Aşezată  în  preajma  Cârţişoarelor  care  au  dat  pe  vestitul  cioban  Gheorghe 
Cârţan,  intrat  în  istorie  sub  numele  de  Badea  Cârţan,  parohia  Arpaşul  de  Jos  are 
două  biserici:  una  cu  hramul  „Adormirea  Maicii  Domnului4*  din  sec.  18,  pictată 
de  cunoscuţii  zugravi  populari  fraţii  Grecu  din  Săsăuş,  iar  a  doua  cu  hramul  „Sf. 
Arhangheli  Mihail  şi  Gavril44  ridicată  în  anul  1864,  în  timpul  păstoririi  pr.  Bogdan 
David,  pe  locul  unde  fiinţase  din  vremuri  imemoriale  o  biserică  veche  din  lemn. 

Acesteia  din  urmă  i  s-au  făcut  reparaţii  capitale  şi,  prin  grija  C.  pr.  Pavel 
Simion  şi  actualului  paroh  Dobrea  Marcel  şi  a  vrednicilor  credincioşi  din  această 
parohie,  a  fost  împodobită  cu  o  reuşită  pictură  în  frescă,  executată  de  V.  Niţu- 
lescu  din  Braşov.  Biserica  a  fost  totodată  înzestrată  cu  străni  şi  mobilier  nou. 

Astfel  renovată,  pictată  şi  îmbogăţită,  Duminică,  19  mai  1985,  biserica  a 
fost  sfinţită  de  î.  P.  S.  Mitropolit  Antonie  al  Ardealului,  înconjurat  de  un  sobor  de 
preoţi  şi  diaconi,  de  la  Sibiu  fiind  însoţit  de  P.  C.  rector  C.  Voicu,  P.  C.  prof.  I.  Ică, 
P.  C.  cons.  Gh.  Papuc  şi  P.  C.  secretar  eparhial  I.  Galea. 

Răspunsurile  au  fost  date  simţit,  înălţător  de  corul  mixt  al  parohiei,  condus 
de  studentul  teolog  din  an.  IV  Dan  Dragomir,  membrii  corului  fiind  toţi  îmbră¬ 
caţi  în  frumoasele  noastre  costume  româneşti. 

Ectenie  specială  s-a  făcut  pentru  ctitorii,  preoţii  slujitori  şi  binefăcătorii 
bisericii,  adormiţi  întru  Domnul. 

La  sfîrşitul  Sf.  Liturghii,  după  cuvîntul  de  salut  al  P.  C.  prot.  D.  Luca  (Sibiu), 
C.  pr.  M.  Dobrea,  parohul  local,  a  vorbit  despre  credinţa  lucrătoare  a  credincioşi¬ 
lor  săi,  cît  şi  despre  ataşamentul  arpăşenilor  faţă  de  credinţa  noastră  străbună. 

In  continuare,  C.  Sa  a  făcut  o  prezentare  a  parohiei  şi  a  lucrărilor  care  s-au 
efectuat  la  biserică,  mulţumind  tuturor  celor  ce  i-au  stat  in  ajutor. 

Un  amplu  şi  bogat  cuvînt  de  învăţătură  a  rostit  apoi  I.  P.  S.  Mitropolit 
Antonie  al  Ardealului,  care  după  ce  îşi  exprimă  bucuria  de  a  fi  prezent  la  acest 


342 


M I T  RO  P O  L  l  A  ARDEALULUI 


luminai  praznic  al  arpâşenilor  şi  după  ce  felicită  pe  preot  şi  credincioşi  pentru 
rîvna  lor  spre  cele  sfinte  şi  spre  tot  binele,  aruncă  o  scurtă  privire  asupra  primei 
perioade  a  increştinării  noastre,  al  cărei  început  l-a  făcut  Sf.  Apostol  Andrei,  prin 
care  ne  putem  numi  Biserică  apostolică.  Această  credinţă  propovăduită  de  Sf. 
Apostol  Andrei  o  păstrăm  curată,  avînd  datoria  de  a  păstra  nealteratâ  aceasta 
moştenire  scumpă  şi  de  a  o  transmite  urmaşilor 

Comentind  citeva  pasaje  din  rugăciunea  de  câpâtîi  care  se  rosteşte  la  sfin¬ 
ţirea  bisericii.  I.  P.  S.  Sa  a  arătat  in  continuare  că  dacă  „ochii"  lui  Dumnezeu  sînt 
spre  noi,  spre  biserica  ce  se  sfinţeşte,  şi  ochii  noştri  trebuie  să  fie  îndreptaţi  spre  El, 
nulţumindu-i  pentru  atitea  ştiute  şi  neştiute  daruri  pe  care  le  revarsă  asupra  noastră, 
iar  urechile  noastre  să  fie  deschise  spre  cuvîntul  lui  Dumnezeu,  implinindu-i  voia. 

în  această  ordine  de  idei,  î.  P.  S.  Mitropolit  Antonie  a  îndemnat  credincioşii 
la  cultivarea  bunătăţii,  încredinţaţi  fiind  că  cu  binele  pe  care  îl  facem  ne  întîl- 
nim  încă  în  această  lume,  Dumnezeu  fiind  Domnul  dreptăţii  şi  ai  echiţătii. 

Pentru  strădaniile  depuse  C.  pr.  M.  Dobrea  a  fost  distins  şi  hirotesit  ..sache- 
lar".  acte  de  preţuire  primind  totodată  consiliul  şi  comitetul  parohial. 

în  casa  parohială  a  avut  loc  apoi  o  agapă  frăţească,  în  cadrul  căreia  au 
rostit  toasturi:  P.  C.  prot.  D.  Luca  şi  P.  C.  cons.  Gh.  Papuc,  şirul  lor  fiind  încheiat 
de  I.  P  S.  Mitropolit  Antonie. 


Vizitaţie  canonica  la  Prejmer,  prot.  Braşov 

Aşezată  la  întretăierea  drumurilor  ce  duc  spre  Tg.  Secuiesc  —  pasul  Oituz  şi 
depresiunea  Buzaelor,  Prejmerul  este  una  din  parohiile  noastre  de  seama  din 
Ţara  Bîrsei,  parohie  in  care,  prin  grija  C.  pr.  I.  Popescu  şi  contribuţia  credincioşilor, 
s-a  ridicat  o  frumoasă  capelă  mortuară,  care  se  armonizează  întru  totul  cu  noul 
şi  bine  ingrijitul  cimitir  parohial. 

Monument  istoric,  biserica  parohială  din  Prejmer  are  hramul  Sf.  Apostoli 
Petru  şi  Pavel,  praznic  care,  în  29  iunie  1985,  a  fost  cinstit  de  prezenţa  în  această 
parohie  a  L  P.  S.  nostru  Mitropolit  Antonie  al  Ardealului,  însoţit  fiind  de  la  Sibiu 
de  P.  C.  cons.  Gh.  Papuc  şi  P.  C.  secretar  eparhial  1.  Galea.  Cu  acest  prilej  I.  P.  S. 
Sa  a  binecuvîntat  şi  capela  mortuară  menţionată,  amintind  credincioşilor,  la 
sfirşitul  slujbei,  rostul  acestei  capele,  ca  un  ultim  loc  înainte  de  a  ne  lua  zborul  spre 
lumea  de  dincolo,  in  care  scop  I.  P.  S.  Sa  a  îndrumat  pe  ascultători  să  fie  cît  mai 
bine  pregătiţi  printr-o  viaţă  trăită  în  frică  de  Dumnezeu,  sub  razele  luminoase 
ale  unei  înalte  responsabilităţi. 

In  biserica  parohială,  înconjurat  fiind  de  un  sobor  de  preoţi  şi  diaconi. 
I.  P.  S.  Mitropolit  Antonie  a  săvirşit  apoi  Sf.  Liturghie  arhierească.  Atît  la  binc- 
cuvîntarea  capelei  cit  şi  la  Sf.  Liturghie  a  participat  şi  d-1  pastor  evanghelic  lut. 
din  Prejmer,  Johann  Orendi,  însoţit  de  un  grup  de  credincioşi. 

Răspunsurile  au  fost  date  de  corul  parohial,  condus  de  d-1  Ilie  Vasilie,  unele 
cintâri  fiind  interpretate  de  întreaga  obşte  a  credincioşilor. 

La  momentul  cuvenit,  tinârul  licenţiat  in  Teologie,  Nicolae  Scîrneci,  a  fost 
hirotonit  întru  diacon. 

Ectenie  specială  s-a  rostit  pentru  ctitorii  şi  preoţii  slujitori  ai  bisericii  din 
Prejmer,  în  amintirea  cărora  la  sfirşitul  Sf.  Liturghii  s-a  sâvîrşit  şi  un  parastas. 

După  sf.  slujbă,  cuvînt  de  bun-venit  a  rostit  P.  C.  prot.  V.  Prodea  (Braşov), 
care  a  făcut  totodată  o  scurtă  informare  in  legătură  cu  activitatea  patorală  şi 
gospodărească  ce  se  desfăşoară  în  prot.  Braşov. 

în  continuare.  C.  pr.  I.  Popescu,  paroh  de  peste  32  de  ani  în  această  locali¬ 
tate,  a  exprimat  bucuria  credincioşilor  de  a  avea  în  mijlocul  lor  pe  Arhipăstorul 
de  la  Sibiu,  venit  de  hram  şi  să  le  sfinţească  capela.  In  continuare,  P.  C.  Sa  a 
făcut  un  istoric  al  parohiei,  în  lunca  căreia  a  poposit  Mihai  Viteazul  în  drumul 
său  către  Şelimbâr,  precum  şi  al  bisericii  zidită  în  1769  de  credincioşii  locali 
ajutaţi  de  Ioan  şi  Nicolae  Vlad,  negustori  din  Braşov,  menţionînd  totodată  lucră¬ 
rile  înnoitoare  care  s-au  executat  la  parohie,  cît  şi  activitatea  pastorală,  de  zidire 
a  bisericii  din  sufletele  credincioşilor  ce  se  desfăşoară  în  parohia  Prejmer. 

A  vorbit  apoi  d-1  pastor  evanghelic,  Orendi  Johann,  care,  după  ce  a  expri- 

mat  salutul  frăţesc  al  comunităţii  evanghelice  luterane  din  localitate,  precum  şi 
cuvinte  de  apreciere  la  adresa  picturii  din  bisericile  noastre,  caracterizată  drept 
,, fereastră  spirituală  între  cer  şi  pâmînt*4,  a  zăbovit  asupra  expresiei  teologice: 
,,Iisus  Hristos,  viaţa  lumii“,  adevăr  pe  care,  dacă  îl  trăim  în  chip  sincer,  vie¬ 
ţuirea  noastră  creştină,  pe  lingă  alte  semnificaţii,  reprezintă  şi  o  contribuţie  la 
transformarea,  reînnoirea  şi  împăcarea  lumii,  atît  de  dezbinată  şi  ameninţată 
astăzi. 

Un  bogat  cuvînt  de  învăţătură  a  rostit  I.  P.  S.  Mitropolit  Antonie,  care.  după 
ce  a  impărtăşit  cîteva  impresii  legate  de  credincioşii  români  din  S.  U.  A.,  de  unde 
tocmai  se  întorsese,  a  prezentat  pe  larg  viaţa  şi  lucrarea  Sf.  Apostoli  Petru  şi 
Pavel,  ,,doi  mari  Apostoli  ai  Creştinismului,  două  personalităţi  care  se  iau  la 
întrecere  cu  toţi  marii  oameni  ai  omenirii  din  totdeauna**. 

Din  viaţa  Sf.  Apostol  Petru  I.  P.  S.  Sa  a  adus  în  atenţie,  între  altele,  che¬ 
marea  la  apostolie,  momentele  de  îndoială  de  pe  Marea  Galileii,  cînd  era  să  se 
înnece  şi  din  grădina  Ghetsimani,  cînd  s-a  lepădat  de  învăţătorul  său,  reintegra¬ 
rea  sa  în  apostolie,  cît,  mai  ales,  rîvna  cu  care  l-a  propovăduit  pe  Mîntuitorul, 
fără  teamă  de  nimeni  şi  de  nimic,  după  Pogorîrea  Sf.  Duh. 

Din  viaţa  Sf.  Apostol  Pavel  I.  P.  S.  Sa  a  subliniat  frămîntările  sale  din  tine¬ 
reţe,  cind  a  căutat  să  găsească  trupul  lui  Iisus,  furat  de  Apostoli,  după  socotinţa 
unora,  convertirea  minunată  de  pe  drumul  Damascului,  călătoriile  sale  misionare, 
legătura  pe  care  indirect  a  avut-o  cu  strămoşii  noştri  cît,  mai  ales,  lucrarea  sa 
neobosită  pentru  propovăduirea  şi  păstrarea  dreptei  credinţe.  în  care  scop  au 
fost  menţionate  o  seamă  de  texte  din  epistolele  nemuritorului  Apostol  al  nea¬ 
murilor. 

I.  P.  S.  Mitropolit  Antonie  a  tilcuit  apoi  pe  scurt  imnul  iubirii  din  I  Cor.  13, 
cu  învăţăturile  actuale  care  se  desprind  din  el,  cu  deosebire  necesitatea  adîncirii 
dragostei  între  oameni,  ceea  ce  va  duce  la  înfrăţire  şi  armonie,  la  întărirea  păcii 
in  lume,  problemă  atît  de  vitală  în  viaţa  omenirii  de  astăzi. 

Pentru  activitatea  sa  îndelungată,  40  de  ani  de  preoţie,  şi  pentru  activitatea 
depusă  în  parohiile  în  care  a  păstorit,  C.  pr.  Ioan  Popescu  a  fost  distins  şi  hiro- 
tesit  „iconom  stavrofor'*,  acte  de  apreciere  primind  totodată  cei  doi  cîntăreţi  bise¬ 
riceşti,  consiliul  şi  comitetul  parohial  din  Prejmer. 


Sfinţirea  bisericii  din  Moeciul  de  Jos ,  prot.  Braşov 

Crescută  la  adăpostul  uriaşilor  pereţi  de  nord  ai  Munţilor  Bucegi  şi  ai  Pie¬ 
trei  Craiului,  zona  Branului  este  o  mică  Elveţie  a  ţării  noastre,  atît  prin  peisajul 
său,  cît  şi  prin  construcţiile  sale  de-un  pitoresc  deosebit,  ceea  ce-1  făcea  pe 
marele  nostru  geograf  I.  Simionescu,  să  spună  că  „de  cîte  ori  trec  prin  acest 
colţ  al  ţării  mă  închin**. 

Martoră  a  multor  evenimente  istorice,  ca  una  ce  a  străjuit  una  din  princi¬ 
palele  porţi  spre  Ţara  Românească,  prin  care  a  trecut  se  pare  şi  legendarul  Negru 
Vodă,  zona  Branului  este  presărată  cu  un  mănunchi  de  localităţi  cu  oameni  harnici, 
din  sînul  cărora  au  răsărit  mulţi  fii  vrednici  ai  poporului  nostru.  Moeciul  de  Jos 
ocupă  un  loc  central  între  localităţile  brănene. 

Biserica  parohială  din  Moeciul  de  Jos  este  zidită  în  anii  1758 — 1761  pe 
temelia  unei  vechi  mănăstiri,  acestei  biserici  făcîndu-i-se  în  decursul  vremii  o 
seamă  de  modificări.  In  ultimele  decenii,  sub  păstorirea  C.  pr.  I.  Zăbavă  şi  cu 
deosebire  prin  grija  actualului  paroh  I.  Giurgiu,  biserica  a  fost  reparată  şi  pictată. 

Deşi  veche,  biserica  n-a  fost  sfinţită  de  arhiereu,  ceea  ce  a  săvîrşit  I.  P.  S. 
Mitropolit  Antonie  al  Ardealului,  Duminică,  30  iunie  1985,  înconjurat  de  un  sobor 
de  preoţi  şl  diaconi,  de  la  Sibiu  fiind  însoţit  de  P.  C.  cons.  Gh.  Papuc  şi  P.  C.  secre¬ 
tar  eparhial  I.  Galea. 

Răspunsurile  au  fost  date  de  corul  parohial  şi  obştea  credincioşilor,  înveş¬ 
mântaţi  în  marea  lor  majoritate  în  minunatele  costume  populare  specifice  zonei. 

In  cadrul  Sf.  Liturghii,  ce  a  urmat  slujbei  de  sfinţire  a  bisericii,  C.  diacon 
N.  Scîrneci  a  fost  hirotonit  preot  pe  seama  parohiei  Fîntîna,  prot.  Rupea,  iar 
I.  Naghiu  întru  diacon. 

La  sfîrşitul  Sf.  Liturghii,  P.  C.  prot.  V.  Prodea  (Braşov)  a  rostit  un  cuvînt 
de  bun-venit  î.  P.  S.  Mitropolit  Antonie  pe  plaiurile  brănene,  prezentind  totodată 
credinţa  vie  a  credincioşilor  de  pe  aceste  meleaguri,  hrănită  într-un  fel  şi  de 
măreţia  munţilor  care  îi  înconjoară. 

In  continuare,  C.  pr.  I.  Giurgiu,  parohul  local,  a  făcut  un  istoric  al  parohiei 
şi  bisericii  îndeosebi,  care  a  împlinit  225  de  ani,  biserică  ridicată  pe  locul  unde  a 
fiinţat  mult  timp  o  mănăstire,  a  cărei  obşte,  după  1757,  s-a  strămutat  in  Munţii 
Bucegi,  ridicind  o  biserică  la  peştera  lalomicioara,  unde  şi-a  continuat,  în  pacea 
munţilor,  lucrarea  monahală. 

C.  Sa  a  scos  în  lumină  de  asemenea  cîteva  din  luptele  brănenilor,  care  s-au 
opus  uniaţiei,  menţionînd  cîteva  mişcări  sociale,  premergătoare  revoluţiei  lui 
Horia,  Cloşca  şi  Crişan,  iar  altele  legate  de  revoluţia  din  1848,  arâtînd  totodată 
lucrarea  culturală  pe  care  Biserica  a  desfăşurat-o  şi  în  zona  Branului. 

Credincioşii  de  astăzi,  a  subliniat  C.  pr.  I.  Giurgiu,  sînt  fii  buni  ai  Bisericii 
şi  ai  ţării,  localitatea  Moeciul  de  Jos  fiind  chiar  distinsă  de  Conducerea  Patriei 
pentru  realizările  sale  economice. 

A  vorbit  apoi  Î.P.  S.  Mitropolit  Antonie,  care  —  plecînd  de  la  constatarea 
că  în  toate  Eparhiile  se  resimte  o  vădită  dorinţă  din  partea  multor  preoţi  şi  a 
credincioşilor  de  a-şi  înfrumuseţa  locaşurile  de  cult  prin  restaurări  de  picturi  sau 
cu  picturi  noi  —  a  exprimat  simţămîntul  de  mulţumire  pe  care  îl  încearcă  ori 
de  cite  ori  vede  că  preoţii  noştri  se  străduiesc  să-şi  împlinească  misiunea  lor, 
atit  pe  plan  pastoral,  cit  şi  pe  plan  gospodăresc,  astfel  încit  şi  pe  plan  bisericesc 
această  perioadă  va  fi  caracterizată,  între  altele,  ca  o  adevărată  epocă  de  renaştere 
artistică. 

în  această  ordine  de  idei,  I.  P.  S.  Sa  a  felicitat  pe  preot  şi  credincioşi  pen¬ 
tru  ceea  ce  au  realizat  şi  pentru  rîvna  lor  spre  cele  bune,  îndemnîndu-i  să  stăruie 
pe  calea  împlinirilor  sănătoase,  in  a-şi  da  aportul  în  tot  ce  este  spre  binele  obştei, 
în  a-şi  face  datoria  la  locurile  de  muncă,  în  a-şi  educa  în  chip  responsabil  copiii 
etc.,  de  roadele  acestor  fapte  urmînd  a  se  bucura  şi  în  această  lume,  dar  mai 
ales  la  finala  şi  dreapta  judecată  a  lui  Dumnezeu,  cînd  se  va  face  „o  revizuire 
a  procesului  nostru**  de  la  Judecata  particulară. 

In  continuare,  I.  P.  S.  Mitropolit  Antonie  a  tălmăcit  pericopa  evanghelică, 
cu  vindecarea  slugii  sutaşului,  pe  marginea  căreia  a  subliniat  cu  deosebire  trei 
idei  şi  anume:  Mîntuitorul  Iisus  Hristos  n-a  făcut  nici  o  discriminare  intre  oamenir 
aplecîndu-se  asupra  durerilor  tuturor  celor  ce  i-au  ieşit  în  cale;  valabilitatea  rugă¬ 
ciunii  ce  se  face  pentru  alţii  şi  care  are  mai  multă  forţă  spirituală,  pornind  din 
altruism  sau  generozitate;  şi  credinţa  tare  a  sutaşului,  care  n-a  rămas  fără  efect, 
de  unde  rezultă  că  Dumnezeu  ascultă  rugăciunile  făcute  de  unii  pentru  alţii. 

In  încheiere,  credincioşii  au  fost  îndemnaţi  să  cerceteze  biserica  şi  să  mul¬ 
ţumească  lui  Dumnezeu  pentru  toate  darurile  pe  care  ni  le  dă.  pentru  ţara  aceasta 
frumoasă  în  care  ni  s-a  dat  să  trăim  şi  totodată  să  ceară  cu  toată  căldura  şi  cură¬ 
ţia  inimii  ca  Dumnezeu  să  reverse  în  sufletele  oamenilor  balsamul  binefăcător  al 
dragostei  unora  către  alţii,  ai  păcii  şi  bunei  înţelegeri  între  oameni. 

Pentru  îndelungata  şi  rodnica  sa  activitate  pastorală,  C.  pr.  I.  Giurgiu  a  fost 
distins  şi  hirotesit  „iconom  stavrofor*',  acte  de  apreciere  înmînîndu-li-se  totodată 
consiliului  şi  comitetului  parohial. 

Arhid.  Gh.  Papuc 


DIN  VIAŢA  BISERICEASCA 

IN  arhiepiscopia  vadului,  feleacului  şi  clujului 

Duminica  Floriilor,  7  aprilie  1985,  I.  P.  S.  Teofil  Herineanu.  înconjurat  de  un 
sobor  de  preoţi  şi  diaconi  ai  Catedralei,  au  săvîrşit  Liturghia  arhierească  în 
Catedrala  eparhială  a  Clujului.  în  cadrul  Sfintei  Liturghii,  la  locul  rînduit,  noul 
vicar  administrativ,  Pr.  Liviu  Ştefan,  a  rostit  un  cuvînt  de  învăţătură  cu  tema: 
„Intrarea  lui  Iisus  Hristos  în  suflete  prin  Sfînta  împărtăşanie**.  Tot  la  această 
sărbătoare,  sute  şi  sute  de  credincioşi  s-au  spovedit  şi  împărtăşit  cu  Sf.  Taine. 

După  slujba  vecerniei,  corul  catedralei,  sub  conducerea  distinsului  dirijor 
arhid.  prof.  Ioan  Brie,  a  susţinut  cu  măiestrie  un  concert  religios.  Printre  priesele 

corale  interpretate  au  fost:  „Cămara  Ta...“,  de  Nicolae  Lungu;  „Catavasiile  Intim- 
pinării  Domnului" ,  de  Gh.  Cucu;  „La  rîul  Vavilonului",  armonizare  de  I.  Brie; 
„Acestea  zice  Domnul" t  de  N.  Lungu  ş.  a. 

Concertul  s-a  bucurat  de  un  real  succes,  fiind  audiat  de  un  mare  număr 
de  credincioşi. 

Duminică t  7  aprilie  1985,  cu  ocazia  praznicului  Intrării  în  Ierusalim  a  Mîn- 
tuitorului  nostru  Iisus  Hristos,  Prea  Sfinţitul  Episcop-vicar  Iustinian  Maramure- 
şanul  a  săvîrşit  Liturghia  arhierească  în  parohia  Chinteni,  protopopiatul  Cluj, 
jud.  Cluj,  păstorită  cu  vrednicie  de  tînărul  preot  Abraham  Simion, 

Alături  de  Prea  Sfinţitul  Iustinian  au  mai  slujit  şi  P.  C,  Sa  pr.  Varga  Petru 
—  inspector  eparhial,  preotul  local  şi  diaconul  de  la  Arhiepiscopie  —  Radu  Onac. 

La  Sfînta  Liturghie  arhierească  au  luat  parte  un  mare  număr  de  credincioşi, 
dintre  care  o  parte  însemnată  s-au  spovedit  şi  împărtăşit  cu  Sf.  Taine. 

La  sfîrşitul  Sf.  Liturghii,  Prea  Sfinţitul  Iustinian,  pornind  de  la  evanghelia 
praznicului,  a  rostit  un  ziditor  cuvînt  de  învăţătură.  Mulţumirea  sufletească  a 
fost  generală,  mai  ales  că  de  multă  vreme,  credincioşii  parohiei  n-au  asistat  la 
o  Sfîntă  Liturghie  cu  arhiereu. 

Duminică ,  21  aprilie  1985 ,  denumită  „Duminica  Tomii",  înalt  Prea  Sfinţitul 
Arhiepiscop  Teofil  a  săvîrşit  Sf.  Liturghie  arhierească  în  Catedrala  eparhială  a 
Clujului,  în  cadrul  căreia  la  locul  prescris  a  hirotonit  întru  diacon  pe  tînărul 
absolvent  de  seminar  Crişan  Daniel,  iar  luni  22  aprilie  a.c.,  Prea  Sfinţitul  Episcop 
Iustinian,  în  cadrul  Sf.  Liturghii  a  hirotonit  întru  preot  pe  proaspătul  diacon 
Crişan  Daniel,  pentru  parohia  Hodiş,  prot.  Huedin. 


Sfinţirea  bisericii  „Sf.  Arhangheli “  din  parohia  Suceagu ,  prot .  Cluj 

Ziua  de  19  mai  1985  va  rămîne  înscrisă  în  cronica  parohiei  şi-n  inimile  cre¬ 
dincioşilor  din  Suceagu,  ca  o  sfîntă  şi  aleasă  zi  de  mare  sărbătoare. 

Dorinţa  fierbinte  de  a-şi  vedea  locaşul  de  închinare  sfinţit  de  un  arhiereu  s-a 
împlinit  acum.  întreaga  parohie,  de  la  mic  la  mare  au  avut  bucuria  să-l  pri¬ 
mească  în  mijlocul  lor  pe  Prea  Sfinţitul  Episcop-vicar  Iustinian  pentru  a  le  tîrnosi 
biserica  minunat  întreţinută,  atît  în  exterior  cît  şi  în  interior. 

La  intrarea  în  biserică,  P.  S.  Sa  a  fost  întîmpinat  cu  un  cuvînt  de  „Bun  venit" 
de  noul  protopop  al  Clujului,  Păr.  Ioan  Jeler. 

La  ora  10,30  a  început  slujba  sfinţirii  bisericii. 

Din  sobor  au  făcut  parte  următorii  preoţi:  P.  C.  Sa  Păr,  Varga  Petru,  in¬ 
spector  eparhial,  P.  C.  Sa  Păr,  Onisie  Moraru,  fost  vicar  administrativ  al  Arhi¬ 
episcopiei,  P.  C.  Sa  Păr.  Jeler  Ioan,  protopopul  Clujului,  Pâr.  Aurel  Dulău,  paro¬ 
hia  Baciu,  Pr.  Saitiş  Constantin,  parohia  Popeşti,  Pr.  Vastle  Fezeşan,  parohia  Fio- 
reşti,  Pr.  Zai  Gligor,  parohia  Nădăşelu,  Pr,  Herdea  Traian,  parohia  Coruş,  pr. 
Suciu  Ioan,  parohia  Cordoş  —  Cluj-Napoca  şi  arhidiaconii  Vasile  Raus  şi  Valen¬ 
tin  Bochiş  de  la  Arhiepiscopia  Clujului. 

Din  hrisovul  parohiei  reţinem  următoarele  date  mai  importante.  Această  Sf. 
biserică  s-a  zidit  între  anii  1913 — 1916  sub  păstorirea  preotului  paroh  Beniamin 
Rusu  prin  jertfelnicia  credincioşilor  parohiei. 

în  ziua  de  24  aprilie  1916  s-a  binecuvîntat  de  către  protopopul  Dr.  Elie 
Dăianu. 

în  anul  1980  s-a  executat  lucrarea  de  reparaţie  capitală  a  bisericii,  iar  între 
anii  19B3 — 1984  s-a  împodobit  cu  o  frumoasă  pictură  „în  tempera"  după  erminia 
B.  O.  R.  de  către  pictorul  Sandu  Petrea  din  Bucureşti.  Cele  din  urmă  lucrări 
amintite  mai  sus,  s-au  efectuat  prin  grija  şi  hărnicia  distinsului  păstor  de  suflete 
din  această  parohie,  Păr.  Liviu  Brînzaş. 

în  prezenţa  unui  mare  număr  de  credincioşi  din  parohie  şi  din  împrejurimi, 
s-a  săvîrşit  Sf.  Liturghie  arhierească  cu  participarea  soborului  mai  sus  amintit. 
Prea  Sfinţitul  Iustinian,  pornind  de  la  textul  Evangheliei  din  Duminica  orbului, 
pune  în  evidenţă  însemnătatea  luminii  pentru  om,  prin  care  i  se  descoperă  frumu¬ 
seţea  cosmosului,  pe  de  o  parte,  iar  pe  de  altă  parte  efectul  simţitor  al  luminii 
lui  Hristos,  care  transfigurează  şi  înnobilează  fiinţa  umană. 

P.  S.  Sa  aduce  aprecierile  cuvenite  credincioşilor  şi  preotului  paroh  pentru 
deosebitele  realizări  în  parohia  Suceagu. 

Potrivit  tradiţiei,  P.  C.  Sa  Pâr.  I.iviu  Brinzaş  face  o  dare  de  seama  asupra 
lucrărilor  efectuate  la  biserică  şi  aduce  mulţumiri  tuturor  celor  care  şi-au  adus 
aportul  la  încoronarea  acestora. 

Pentru  activitatea  bogată  in  parohie,  Prea  Sfinţitul  lustiman  M  a  ram  u  re  şanul 
îl  distinge  pe  P.  C.  părinte  paroh,  Liviu  Brinzaş,  cu  distincţia  bisericească  de 
,iconom"  cu  dreptul  de  a  purta  „briu  roşu**. 

Ca  o  dovadă  a  ecumcnismului  local  ce  domneşte  între  credincioşii  celor  doua 
parohii  —  ortodocşi  şi  reformaţi  —  la  ceremonia  sfinţirii  bisericii  a  asistat  şi 
pastorul  reformat  local  Arpad  Felhazi. 

Resfinţirea  bisericii  parohiale  din  Răscruci ,  prot.  Cluj 

Orice  lucrare  odată  încheiată  se  cere  să  fie  binecuvintatâ.  Această  dorinţa 
au  manifestat-o  şi  credincioşii  cu  păstorul  lor,  pâr.  Cimpeanu  Ioan. 

La  această  dorinţă  îndreptăţită  a  răspuns  înalt  Prea  Sfinţitul  Arhiepiscop 
Teofil,  prin  prezenţa  înalt  Prea  Sfinţiei  Sale  in  parohia  Răscruci,  in  data  de 
Duminică,  26  mai  1985,  pentru  a  resfinţi  biserica  cu  hramul  „Adormirea  Maicii 
Domnului**. 

Din  cele  constatate  la  faţa  locului  s-a  putut  înţelege  că  credincioşii  acestei 
parohii  au  jertfit  mult  şi  cu  dragoste  pentru  întreţinerea  şi  înfrumuseţarea  loca¬ 
şului  lor  de  cult.  Despre  acest  fapt  vorbesc  de  la  sine  tencuielile  exterioare  şi 
lucrările  adiacente,  precum  şi  frumoasa  pictură  cu  care  s-a  îmbrăcat  interiorul 
bisericii  executata  de  pictorul  Cenan  Cornel. 

La  ora  9.00  înalt  Prea  Sfinţitul  Arhiepiscop  Teofil  a  sosit  in  parohie. 

In  cuvintul  cald  de  „bun  venit"  rostit  I.  P.  S.  Sale  de  P.  C.  Păr.  Jeler  Ioan, 
protopopul  Clujului,  s-a  exprimat  marea  bucurie  a  tuturor  credincioşilor  din 
parohie  pentru  consimţirea  I.  P.  S.  Sale  de  a  fi  prezent  la  resfinţirea  bisericii  lor 

Din  soborul  care  a  participat  la  slujba  resfinţirii  bisericii  şi  la  Liturghia 
arhierească,  au  făcut  parte  următorii  preoţi:  P.  C.  Păr.  Petru  Varga,  inspector 
eparhial.  P.  C.  pr.  Jeler  Ioan.  protopopul  Clujului,  P.  C.  Mărginean  Ioan  de  la 
parohia  Bonţida,  P.  C.  pr.  Oros  Gherasim  de  la  parohia  Dâbîca.  P.  C.  pr.  Moldovan 
Ştefan  de  la  parohia  Borşa,  pr.  Aniţaş  Gheorghe  de  Ia  parohia  Jucu  de  Sus,  P.  C. 
pr.  Tămaş  Octavian  de  ia  parohia  Jucu  Herghelie.  P.  C.  Cîmpiean  Iustin  de  la 
parohia  Mociu.  P.  C.  Roman  Ioan  de  la  parohia  Fundătura  şi  P.  C.  Arhid.  Vasile 
Raus  şi  Valentin  Bochiş.  de  la  Centrul  eparhial. 

După  priceasnă.  in  cadrul  Sf.  Liturghii.  P.  C.  Pâr.  Ioan  Jeler.  protopopul  Clu¬ 
jului  a  vorbit  despre  rolul  şi  însemnătatea  bisericii  pentru  mîntuirea  credincioşilor. 

In  cuvintul  său  de  învăţătură,  I.  P.  S.  Arhiepiscop  Teofil  a  tîlcuit  cu  com- 
petenţa-i  recunoscută  textul  din  Ps.  23.  7;  „Ridicaţi  căpetenii,  porţile  voastre  şi  vă 
ridicaţi  porţile  cele  veşnice  şi  va  intra  împăratul  Slavei",  demonstrînd  în  faţa 
credincioşilor,  semnificaţia  şi  rolul  Bisericii  pe  pâmînt,  pentru  desăvîrşirea  şi  sfin¬ 
ţirea  noastră. 

A  luat  apoi  cuvintul  pastorul  reformat  Gudor  Lajos.  fapt  ce  demonstrează 
bunele  relaţii  intre  credincioşii  celor  două  parohii. 

Pentru  activitatea  intensă  desfăşurată  în  pastoraţie,  P.  C.  Părinte  paroh  a 
fost  distins  „iconom"  de  I.  P  S.  Arhiepiscop  Teofil  cu  dreptul  de  a  purta  „brîu  roşu  '. 

După  Sfinta  Liturghie,  la  casa  parohială,  s-a  oferit  o  masă  creştinească  înal¬ 
ţilor  oaspeţi  şi  invitaţi. 

Sfinţirea  bisericii  din  parohia  Măhal,  prot.  Dej 

Duminică,  12  mai  1985.  in  prezenţa  a  mii  de  credincioşi  a  avut  loc  sfinţirea 
bisericii  parohiale  din  Măhal,  prot.  Dej,  jud.  Cluj. 

Pentru  credincioşii  parohiei  Măhal  şi  a  celorlalţi  veniţi  la  marea  sărbătoare 
creştinească  şi  pentru  harnicul  lor  păstor  sufletesc,  Roşea  Ioan,  a  fost  o  zi  de 
aleasă  bucurie  şi  satisfacţie,  prin  venirea  în  mijlocul  lor  a  Prea  Sfinţitului  Iusti- 
nian  Maramureşanul,  Episcopul-vicar  al  Arhiepiscopiei  Vadului,  Feleacului  şi  Clu¬ 
jului  pentru  a  le  sfinţi  locaşul  de  închinare,  rod  al  ostenelilor  şi  jertfelniciei  celor 
40  de  familii  de  credincioşi  din  această  parohie. 

Potrivit  celor  înscrise  în  hrisov  —  acest  sfînt  locaş  de  închinare  cu  hramul 
TTSf inţii  Arhangheli  Mihail  şi  Gavril“  a  fost  zidit  în  sec.  XVIII.  In  decursul  ani¬ 
lor,  datorită  intemperiilor  vremii  şi  necesităţilor  spirituale  ale  credincioşilor, 
biserica  a  suferit  mai  multe  modificări. 

în  anul  1910,  în  timpul  păstoririi  preotului  Oltean  Dănilă,  se  schimbă  cupola 
bisericii  şi  pardoseala  care  era  din  cărămidă,  înlocuindu-se  cu  scindură. 

în  anul  1950,  în  timpul  păstoririi  preotului  Suciu  Ambrozie,  se  construieşte 
corul,  se  măresc  ferestrele  şi  se  confecţionează  iconostasul  de  tei,  înlocuindu-se 
vechiul  iconostas  care  era  din  cărămidă,  iar  acoperişul  se  acoperă  în  întregime 
cu  tablă. 

în  vremea  păstoririi  preotului  Rusu  Vasile,  în  anul  1965,  se  construieşte  prid¬ 
vorul  închis  şi  se  zugrăveşte  în  interior. 

Prin  îndrumarea  preotului  paroh  Roşea  Ioan  şi  a  Consiliului  parohial  format 
din:  Balint  Onisie,  Bal  Onisie,  Bal  Vasile,  Fodor  Indrei  şi  Bal  Ionică,  în  anul  1984, 
se  modifică  pridvorul  existent,  se  repară  în  interior  şi  exterior  şi  se  înfrumuseţează 
cu  pictură  bisericească,  executată  de  pictorul  Bubu  Constantin. 

La  ora  10,45  dimineaţa,  Prea  Sfinţitul  Iustinian  Maramurcşanul,  însoţit  dc 
la  Centrul  Eparhial  de  P.  C.  Sa  Păr.  Liviu  Ştefan,  vicar  administrativ  şi  P.  C. 
diaconi  Raus  Vasile  şi  Bochiş  Valentin,  la  intrarea  în  biserică  a  fost  întîmpinat  cu  un 
cuvînt  de  „bun  venit"  de  către  P.  C.  Sa  Păr.  Teofil  Herineanu,  protopopul  Dejului,  la 
care  a  mulţumit  P.  S.  Sa. 

La  ora  11,00  a  început  slujba  sfinţirii  bisericii. 

Din  sobor  au  mai  făcut  parte:  P.  C.  preoţi  Mureşan  Gheorghe  de  la  parohia 
Sîmboieni,  Andreica  Grigore  de  la  parohia  Rozavlea,  Pop  Vasile  de  la  parohia 
Sîntioana,  Abrudan  Gheorghe  de  la  Ţaga  şi  Baciu  Pavel  de  la  parohia  Diviciorii 
Mari. 

Slujba  Sfintei  Liturghii  s-a  săvîrşit  în  pridvorul  bisericii.  După  priceasnă, 
P.  C.  Sa  Păr.  Teofil  Herineanu,  protopopul  Dejului,  a  rostit  un  cuvînt  însufleţit 
legat  de  importanţa  „locaşului  de  închinare"  rînduit  de  Dumnezeu  în  Vechiul 
şi  Noul  Testament.  Admiră  vrednicia  preotului  paroh  şi  a  credincioşilor  care 
n-au  precupeţit  nimic  atunci  cînd  a  fost  vorba  de  locaşul  lor  de  închinare,  de  buna 
lui  chivernisim,  de  înfrumuseţarea  lui. 

In  cuvîntul  său  de  învăţătură,  Prea  Sfinţitul  Iustinian,  pornind  de  la  pericopa 
evanghelică  a  zilei,  a  dezvoltat  tema:  „Iisus  Hristos  —  izvorul  vieţii". 

Fîntîna  vieţii  spirituale  a  fiecărui  credincios  este  Biserica,  iar  „apa  cea 
vie"  este  Iisus  Hristos,  Mîntuitorul  lumii. 

La  sfîrşitul  Sf.  Liturghii  s-au  miruit  de  către  4  preoţi  toţi  credincioşii  pre¬ 
zenţi  la  sfinţirea  bisericii. 

A  urmat  apoi,  la  casa  parohială,  ce  se  află  în  vecinătatea  bisericii,  o  agapă 
creştinească  oferita  în  cinstea  invitaţilor. 

La  masă  au  toastat  Prea  Sfinţitul  Iustinian,  P.  C.  Pâr.  vicar  Liviu  Ştefan. 
P.  C.  Par.  Mureşan  Cheorghe  şi  P.  C.  Pâr.  Andreica  Gheorghe. 

Prima  conferinţă  preoţească  de  orientare  pe  luna  martie  1985 , 
din  Arhiepiscopia  Vadului,  Feleacului  şi  Clujului 

Prima  conferinţă  a  preoţimii  din  Arhiepiscopia  Clujului  pe  anul  1985,  avînd 
ca  temă  fixată  de  Sf.  Sinod  al  B.O.  R.:  „Orientări  şi  perspective  în  dezvoltarea 
economică  a  Patriei  noastre  în  lumina  Directivelor  actuale  ale  forurilor  superioare 
de  conducere  a  ţării",  s-a  desfăşurat  sub  următorul  program  în  luna  martie  a.c.: 

—  I  martie  la  protopopiatul  Baia  Mare,  fiind  prezidată  de  Prea  Sfinţitul 
Epiacop-vicar  Iustinian  Maramureşanul; 

—  18  martie,  la  protopopiatul  Turda,  fiind  prezidată  de  P.  C.  Ştefan  Cosmuţa 
—  secretar  eparhial; 

—  19  martie,  la  protopopiatul  Bistriţa,  fiind  prezidată  de  I.  P.  S.  Arhiepiscop 
Teofil  Herineanu; 

—  19  martie,  la  protopopiatul  Lăpuş,  fiind  prezidată  de  Prea  Sfinţitul 
Episcop-vicar  Iustinian  Maramureşanul; 

—  20  martie,  la  protopopiatul  Năsăud,  fiind  prezidată  de  P.  C.  Sa  Suliciu 
Spiridon  din  încredinţarea  I.  P.  S.  Arhiepiscop  Teofil,  care  din  motive  binecuvîn- 
tate  n-a  putut  să  ia  parte; 

—  21  martie,  la  protopopiatul  Cluj,  fiind  prezidată  de  I.  P.  S.  Arhiepiscop 
Teofil: 

—  26  martie,  la  protopopiatul  Huedin,  fiind  prezidată  de  P.  C.  Picu  Octa- 
vian,  consilier  bisericesc; 

—  28  martie,  la  protopopiatul  Sighetu  Marmaţiei,  fiind  prezidată  de  P.  C.  Sa 
Varga  Petru  —  inspector  eparhial. 

Potrivit  tradiţiei  rînduielii  stabilite,  toate  conferinţele  au  fost  precedate 
de  slujba  Te-Deumului,  după  care,  acolo  unde  au  fost  prezenţi,  înalţii  Ierarhi  au 
rostit  un  cuvînt  de  învăţătură  preoţilor. 

Urmare  temei  date,  P.  C.  preoţi  rînduiţi  cu  pregătirea  referatului  s-au  achitat 
cu  multă  răspundere  de  misiunea  'încredinţată. 

Conferinţele  prezentate  au  fost  susţinute  de  către  următorii  preoţi:  P.  C.  pr. 
Buşecan  Ioan,  parohia  Chelinţa,  prot.  Baia  Mare;  P.  C.  pr.  Popescu  Nicolae,  paro¬ 
hia  Luna,  prot.  Turda;  P.  C.  pr.  Vidican  Alexandru,  parohia  Livezile,  prot.  Bistriţa; 
P.  C.  pr.  Pop  Leon,  parohia  Rodna  I,  prot.  Nâsăud;  P.  C.  pr.  Giurgiu  Nicolae,  paro¬ 
hia  Lăpuş  I,  prot.  Lăpuş;  P.  C.  pr.  Coţia  Vasile,  parohia  „Sf.  Nicolae4*,  Cluj-Napoca; 
P.  C.  pr.  Tonca  Ioan,  parohia  Huedin,  prot.  Huedin;  P.  C.  pr.  Moldovan  Grigore. 
parohia  Sucutard,  prot.  Dej  şi  P.  C.  pr.  Ilieş  Ioan,  parohia  Valea  Stejarului,  prot. 
Sighetu  Marmaţiei. 

Din  referatele  celor  9  preoţi  din  cele  9  protopopiate  ce  aparţin  Arhiepiscopiei 
Clujului,  prin  completările  aduse  de  înalţii  Ierarhi  şi  delegaţii  chiriarhali,  precum 
şi  din  luârile  de  cuvint  ale  P.  C.  protopopi  şi  ale  celor  81  de  preoţi  se  desprind 
următoarele: 

„Cu  îndreptăţită  mîndrie  putem  spune  că  vatra  noastră  străbună  —  România, 
străbate  o  epoca  a  înnoirilor,  a  unor  mari  împliniri  pe  care  istoria  le  va  pomeni 
de-a  pururi. 

Urcuşul  ţării  in  cei  40  de  ani  de  la  eliberare  şi  în  special  în  ultimii  20  de 
ani  de  cînd  destinele  ţării  noastre  sînt  încredinţate  ilustrului  arhitect  al  României 
noi  —  Domnul  Nicolae  Ceauşescu,  este  o  chezăşie  a  înfăptuirilor  noastre  viitoare, 
a  cutezanţelor  noastre,  a  idealurilor  noastre  pe  care  ne  propunem  să  le  împlinim**. 
Iar  din  alt  referat  reţinem:  ,,Dintr-o  ţară  agrară,  cu  o  industrie  şi  agricultura  slab 
dezvoltată.  România  s-a  transformat  intr-o  ţară  industrial-agrară  cu  o  industrie 
puternică,  modernă  şi  o  agricultură  în  plină  dezvoltare.  Comparativ  cu  anul  1945, 
producţia  industrială  a  ţârii  este  în  1984  de  peste  100  de  ori  mai  mare,  cea  agricolă 
de  7  ori,  produsul  social  de  28  ori,  iar  venitul  naţional  de  32  ori  mai  mare.  Fon¬ 
dul  de  consum  a  crescut  de  22  ori,  s-au  creat  6  milioane  noi  locuri  de  muncă,  iar 
cca.  80  la  sută  din  populaţia  ţării  s-a  mutat  în  locuinţe  noi.  Totodată  s-au  produs 
mari  transformări  revoluţionare  în  nivelul  de  cultură  şi  conştiinţă  al  întregu¬ 
lui  popor. 

în  perspectivă,  nivelul  de  trai  şi  calitatea  vieţii  va  creşte  potrivit  realizărilor 
economice  şi  sociale  preconizate.  Astfel  volumul  produselor  de  consum  vindute 
populaţiei  va  creşte  cu  10%,  se  va  asigura  stabilitatea  preţurilor  cu  amănuntul.  Se 
va  pune  accent  deosebit  pe  prevenirea  şi  apărarea  sănătăţii  poporului,  pe  creşterea 
natalităţii,  ca  cerinţă  obiectivă  a  dezvoltării  şi  menţinerii  tinereţii  naţiunii  noastre. 
Se  estimează  că  populaţia  ţârii  va  ajunge  în  1990  la  24  milioane  locuitori.  Condiţiile 
de  locuit  se  vor  îmbunătăţi  prin  realizarea  a  725  mii  locuinţe  noi.  Se  va  generaliza 
săptămîna  de  lucru  de  44  de  oro.. 

Pînă  în  anul  2000,  planurile  sînt  măreţe  care  angajează  întreaga  suflare  româ¬ 
nească,  pe  toţi  cetăţenii  patriei. 

Astfel  orientările  de  perspectivă  stabilite,  prevăd  asigurarea  bazei  energetice 
şi  de  materii  prime,  încheierea  în  linii  mari  a  construcţiilor  de  termocentrale  pe 
cărbuni  şi  şisturi  bituminoase,  precum  şi  repartizarea  hidrocentralelor  pe  întreg 
teritoriul  ţării,  amplificarea  cercetărilor  pentru  valorificarea  noilor  surse  energetice. 

în  industrie,  producţia  marfă  va  spori  de  21 — 24  ori,  ajungînd  la  2.800 — 3.200 
miliarde  lei,  iar  agricultura  va  continua  să  se  dezvolte  intensiv  sporind  de  la  1,9 — 2 
ori.  în  urma  tehnologiilor  avansate  şi  a  cointeresării  în  agricultură,  se  va  asigura 
obţinerea  unor  recolte  înalte  de  cereale  de  cel  puţin  35  mii  tone  anual.  Conform 
prevederilor,  în  zootehnie  efectivele  animale  vor  ajunge  la  11  milioane  bovine, 
15  milioane  porcine,  28  milioane  ovine,  şi  caprine  şi  peste  80  milioane  păsări 
ouâtoare. 

In  invâţămînt  se  va  asigura  generalizarea  treptei  a  Il-a  a  Liceului. 

Va  creşte  venitul  naţional  de  2,3 — 2,6  ori  în  următori  15  ani,  aşa  încît  la 
sfirşitul  secolului  să  se  realizeze  un  venit  naţional  pe  locuitor  de  72 — 82  mii  lei  anual. 

în  cuvîntul  său,  pr.  Pop  Gheorghe  din  Seini,  jud.  Maramureş,  a  spus:  „Păs- 
trînd  stindardul  iubirii  de  neam,  lege  şi  glia  străbună,  noi  preoţii  Bisericii  Orto¬ 
doxe  Române  cultivăm  în  conştiinţa  şi  sufletul  credincioşilor  noştri  cele  mai 
înalte  sentimente  de  patriotism,  cultul  muncii,  al  jertfei  eroice  pentru  apărarea 
cuceririlor  revoluţionare  ale  Patriei  noastre*'. 

Un  alt  vorbitor  a  spus:  „Cuceririle,  izbînzile  şi  bucuriile  neamului  nostru 
sînt  cuceririle  şi  izbînzile  şi  bucuriile  noastre.  Dacă  în  drumul  perspectivelor  spre 
mai  bine  pe  diverse  planuri  trasate  de  conducerea  ţării  noastre  de  la  un  Congres 
la  altul,  au  apărut  şi  apar  greutăţi  şi  obstacole  care  traversează  întreaga  planetă, 
cum  ar  fi  criza  energetică,  diminuarea  resurselor  naturale,  calamităţi  naturale, 
ş.  a.,  toate  acestea  ne  implică  şi  pe  noi  şi  se  răsfrîng  şi  asupra  noastră,  în  faţa 
cărora  nu  vom  dezarma,  ci  conştienţi  fiind  că  viaţa  merge  şi  trebuie  să  meargă 
înainte,  vom  răspunde  şi  noi  preoţii  de  pe  poziţii  caracteristice,  proprii  învăţăturii 
creştine,  la  realizările  celor  mai  înalte  aspiraţii. 

Drept  mărturie  concludentă  în  acest  sens  ne  stă  în  faţă  alegerea  şi  desemna¬ 
rea  de  deputaţi  în  M.  A.  N.  şi  în  Consiliile  populare  de  la  17  martie  a.  c.,  a  unui 
însemnat  număr  de  ierarhi  ai  Bisericii  Ortodoxe  Române,  care  prin  această  ini¬ 
ţiativă  sînt  angajaţi  direct  în  procesul  de  rezolvare  a  atîtor  probleme  vitale  ce 
stau  în  centrul  preocupărilor  noastre  comune  spre  progres,  spre  mai  bine,  în  anii 
care  ne  stau  în  faţă“  (Pr.  Liviu  Ştefan). 

P.  S.  Sa  Episcopul-vicar  Iustinian  Chira  Maramureşanul,  în  calitate  de  pre¬ 
şedinte  a  conferinţei  preoţeşti  de  la  Baia  Mare,  afirmă:  „Biserica  a  avut  şi  va  avea 
un  mare  rol  în  activitatea  şi  viaţa  poporului  român.  Să  lucrăm  la  formarea  unei 
conştiinţe  cetăţeneşti.  Să  ne  facem  datoria  ca  preoţi  ai  lui  Hristos.  Conducătorii 
noştri  aşteaptă  să  ne  facem  datoria.  Să  nu  filozofăm  numai,  ci  să  fim  împlinitori 
ai  cuvîntului.  Să  vorbim  cu  exemplul  în  faţa  oamenilor". 

Iar  î.  P.  S.  Arhiepiscop  Teofil,  în  încheierea  conferinţei  preoţeşti  de  la  Cluj- 
Napoca,  concluziona:  „Preotului  îi  revine  sarcina  de  a  îndruma  şi  îndemna  credin¬ 
cioşii  la  o  muncă  cinstită,  onestă,  de  a  lupta  pentru  debarasarea  de  vicii,  de  păcate, 
care  afectează  atît  viaţa  fiecărui  om  în  parte  cît  şi  a  societăţii.  Preotul  este 
dator  să  combată  toate  scăderile  şi  atitudinile  negative. 

Efectele  crizei  economice,  ce  se  fac  încă  simţite  sînt  trecătoare,  iar  preotul 
are  obligaţia  de  a  face  educaţie  morală  şi  patriotică  credincioşilor  săi,  combătînd 
văicăreala  şi  murmurul". 

Prin  seriozitatea  cu  care  s-a  abordat  tematica  conferinţei,  cu  titlul  enunţat  la 
început,  prin  luările  de  cuvînt,  ierarhii  şi  preoţii  noştri  au  fost  şi  sînt  angajaţi 
plenar  în  procesul  multilateral  de  dezvoltare  al  patriei  şi  do  formare  continuă  a 
omului  nou  pentru  bunăstarea  şi  fericirea  tuturor. 


Conferinţa  administrativă  pe  luna  aprilie  1985 , 
în  Arhiepiscopia  Vadului ,  Feleacului  şi  Clujului 

Conferinţa  administrativă  din  acest  an,  care  a  avut  loc  în  luna  aprilie,  cu 
tema  stabilită  de  Sf.  Sinod  al  B.O.R.  „Căi,  metode  şi  mijloace  pastorale  pentru  întă¬ 
rirea  şi  păstrarea  dreptei  credinţe  în  rîndul  credincioşilor",  s-a  desfăşurat  după 
următorul  program:  în  17  aprilie  la  protopopiatul  Turda,  în  18  aprilie  la  prot. 
Cluj,  în  18  aprilie  la  prot.  Lâpuş,  în  24  aprilie  la  prot.  Năsăud,  în  25  aprilie  la 
prot.  Bistriţa,  în  29  aprilie  la  prot.  Baia  Mare,  în  30  aprilie  la  prot.  Sighet,  în 
30  aprilie  la  prot.  Huedin  şi  la  7  mai  la  prot.  Dej. 

Conferinţa  a  fost  prezidată  de  la  Centrul  Eparhial  de  către  P.  C.  Sa  Păr. 
Varga  Petru,  inspector  eparhial,  la  prot.  Turda,  P.  C.  Sa  Păr.  Liviu  Ştefan,  vicar 
administrativ,  la  protopopiatul  Cluj;  P.  S.  Sa  Iustinian  Maramureşanul,  Episcop- 
vicar  la  prot.  Lăpuş;  P.  C.  Sa  Păr.  Picu  Octavian  —  consilier  administrativ,  la  prot. 
Năsăud  şi  Bistriţa;  P.  C.  Sa  Pâr.  Liviu  Ştefan  la  prot.  Baia  Mare  şi  Sighetu  Mar- 
maţiei;  P.  S.  Sa  Iustinian  Maramureşanul  —  Episcop-vicar,  la  prot.  Huedin,  P.  C.  Sa 
Părintele  Ştefan  Cosmuţa,  consilier  eparhial,  la  prot.  Dej. 

La  fiecare  protopopiat  şedinţa  a  fost  precedată  de  slujba  Te-Deumului.  Potri¬ 
vit  tradiţiei  P.  C.  Părinţi  protopopi  şi  delegaţi  eparhiali  au  subliniat  în  cuvintarile 
de  deschidere  a  lucrărilor  importanţa  temei  şi  permanenta  ei  actualitate. 

Referatele  principale  au  fost  prezentate  la  înălţimea  temei  fixate  de  Sf.  Sinod. 

Referenţii  au  fost  P.  C.  Preoţi  după  cum  urmează:  P.  C.  Pr.  Goia  Ioan  de  la 
parohia  Viişoara,  prot.  Turda,  P.  C.  pr.  Crigore  Soporan  de  la  parohia  Iris-Cluj 
prot.  Cluj.  P.  C  pr.  Dorel  I\lan  de  la  parohia  Baba,  prot.  Lăpuş,  P.  C.  pr.  Mihali 
Dumitru  de  la  parohia  Mănăstirenii  Huedinului,  prot.  Huedin,  P.  C.  pr.  Luţai 
Crigore  de  la  parohia  Glod.  prot.  Sighetu  Marmaţiei.  P.  C.  pr.  Filip  Ioan  de  la 
parohia  Baia  Mare  IV,  prot.  Baia  Mare,  P.  C.  pr.  Burzo  Gavril  de  la  parohia  Recea 
Cristur;  P.  C.  pr.  Trifu  Traian  de  la  parohia  Prundu  Bîrgăului  II,  prot.  Bistriţa; 
P  C.  pr.  Singeorzan  Iacob  de  la  parohia  Romul),  prot.  Nasâud. 

Atit  referenţii  cit  şi  coreferenţii  temei  puse  în  dezbatere  au  readus  in  aten¬ 
ţia  celor  prezenţi  rolul  Bisericii  Ortodoxe,  în  general,  şi  cel  al  Bisericii  Ortodoxe 
Române,  in  special,  in  păstrarea  tezaurului  de  credinţă  nealtcrat  prin  doctrina, 
cult  şi  viaţa  creştină. 

Printre  căile,  metodele  şi  mijloacele  pastorale  pentru  Întărirea  şi  păstrarea 
dreptei  credinţe  in  rindul  credincioşilor  au  fost  aduse  in  discuţie  următoarele  puncte 
eficiente  şi  de  referinţă: 

1.  Cunoaşterea  temeinică  şi  interpretarea  corectă  a  Sf.  Scripturi  şi  a  Sf 
Tradiţii. 

2  Cunoaşterea  istoriei  neamului  şi  a  increştinării  lui.  factor  determinant  şi 
cale  de  păstrare  a  unităţii  de  credinţă. 

3.  Apărarea  dreptei  credinţe  ..cu  timp  şi  fără  timp“  avind  ca  bază  Sf.  Scrip¬ 
tură  şi  Sf.  Tradiţie. 

4.  Păstrarea  cu  sfinţenie  a  unităţii  cultului  divin. 

5.  Realizarea  unui  climat  de  moralitate  in  parohie,  pornind  de  la  exemplul 
personal  al  preotului  şi  al  familiei  sale  cit  şi  a  celor  mai  apropiaţi  din  conducerea 
parohiei  (consiliul  parohial,  comitetul  parohial,  cintâreţ,  îngrijitor,  ş.  a.). 

Din  numărul  mare  de  participanţi  la  discuţii  pe  marginea  temei  s-a  eviden¬ 
ţiat  interesul  şi  preocuparea  tuturor  păstorilor  de  suflete  în  a  păstra  unitatea 
credinţei  Bisericii  şi  neamului.  în  a  apăra  cu  toate  mijloacele  creştine  învăţătura 
revelată  de  Mintuitorul  nostru  lisus  Hristos.  nealterată  de  interpretări  greşite, 
sectare. 

S-a  accentuat  apoi  faptul  de  a  se  pune  in  aplicare  caile,  metodele  şi  mijloacele 
de  păstrare  şi  râspindire  a  credinţei  în  rindul  credincioşilor,  analizind  cu  tact.  de 
la  caz  la  caz.  situaţiile  care  se  ivesc  in  parohie. 

Nu  oriunde  şi  oricînd  se  pot  folosi  căi.  mijloace  şi  metode  şablon  in  scopul 
urmărit. 

La  sfirşitul  dezbaterilor,  luînd  cuvîntul  delegaţii  eparhiali  au  făcut  o  sinteză 
asupra  discuţiilor  pe  marginea  conferinţei,  aducînd  elemente  noi.  complementare 
cu  rezullate  bune  in  păstrarea  unităţii  de  credinţă  şi  de  neam. 

Prot.  Liviu  Ştefan 
vicar  administraţi” 


Vizita  la  Cluj-Napoca  a  Eminenţei  Sale  Dr.  Huns  Joachim  Held 

In  zilele  de  11—  13  mai  1985.  înalt  Prea  Sfinţitul  Arhiepiscop  Teofil  Herincanu 
a  primit  vizita  Eminenţei  Sale  Dr.  T-Ians  Joachim  Held,  episcop  evanghelic,  şeful 
Departamentului  de  Relaţii  Externe  al  Bisericii  Evanghelice  din  R.  F.  Germania 
(E  K.  D.)  şi  preşedinte  al  Comitetului  Central  al  Consiliului  Ecumenic  al  Bisericilor 
care  a  făcut  un  popas  la  Centrul  arhiepiscopal  din  Cluj-Napoca,  in  fruntea  unei 
delegaţii  din  care  au  făcut  parte:  Dr.  Georg  Kretschmar  —  profesor  la  Universitatea 
din  Munchen:  Dr.  Hans  Helmut  Esser  —  profesor  la  Universitatea  din  Munster: 
Dr.  Peter  Hauptmann  —  directorul  Institutului  pentru  Relaţii  cu  Bisericile  răsă¬ 
ritene:  Dr.  Joachim  Jeremias  —  profesor  la  Universitatea  din  Munchen:  pastor 
Hedingsfeld  şi  pastor  Nikolaus  Schwartz  —  consilieri  în  Departamentul  de  Relaţii 
Externe  al  E,  K.  D. 

Delegaţia  a  participat  la  cea  de  a  IV-a  întrunire  a  dialogului  cu  Biserica 
Ortodoxa  Română,  care  a  avut  loc  la  Techirghiol.  în  zilele  de  6 — 11  mai  a.  c.  In 
această  vizită  delegaţia  a  fost  insoţită  de  P.  C.  Pr.  dr.  Viorel  Ioniţă  —  asistent  la 
Institutul  Teologic  din  Bucureşti. 

La  sosire  pe  aeroportul  din  Cluj-Napoca,  sîmbătă  11  mai  a.  c.,  distinşii  oas¬ 
peţi  au  fost  întîmpinaţi  de  P.  S.  Episcop-vicar  Iustinian  Maramureşanui  care  le-a 
urat  un  frăţesc  bun  venit.  In  seara  aceleiaşi  zile,  delegaţia  a  fost  primită  la 
reşedinţa  arhiepiscopală  de  către  I.P.  S.  Arhiepiscop  Teofil,  care  a  apreciat  activi¬ 
tatea  delegaţiei  în  cadrul  dialogului  cu  Biserica  Ortodoxă,  insistînd  ca  eforturile 
să  fie  intensificate  în  vederea  unei  mai  bune  cunoaşteri  şi  aprecieri.  Eminenţa  Sa 
Dr.  H.  J.  Held  a  spus  că  roadele  dialogului  au  început  să  apară  şi  drept  dovada 
este  tipărirea  în  limba  germană  a  primului  volum  din  Teologia  Dogmatică  Orto¬ 
doxă  a  păr.  prof.  Dumitru  Stâniloae. 

Duminică  12  mai,  oaspeţii  au  participat  la  o  slujbă  religioasă  în  aula  Insti¬ 
tutului  Teologic  Protestant  Unic.  unde  au  fost  salutaţi  de  domnul  prof.  dr.  Pentek 
Arpad,  rectorul  aşezămîntului.  în  cuvîntul  pe  care  l-a  adresat  profesorilor  şi 
studenţilor  prezenţi,  Eminenţa  Sa  Dr.  H.  J.  Held  a  arătat  cîteva  din  momentele 
mai  importante  ale  dialogului  cu  Biserica  Ortodoxă  Română,  accentuînd  că  de  un 
real  folos  pentru  buna  desfăşurare  a  acestui  dialog  s-au  arătat  a  fi  ecumenismuî 
local  din  România  şi  în  mod  cu  totul  deosebit  cel  din  Transilvania.  Ca  o  realizare 
de  seamă  in  evoluţia  relaţiilor  Bisericii  Evanghelice  cu  cea  Ortodoxă,  Eminenţa 
Sa  a  prezentat  traducerea  in  limba  germană  a  primului  volum  al  Teologiei  Dog¬ 
matice  Ortodoxe  a  pâr.  prof.  D.  Stâniloae.  care  s-a  tipărit  de  curind  în  R.  F.  Ger¬ 
mania. 

In  dupâ-masa  aceleiaşi  zile,  delegaţia  a  făcut  o  vizită  In  parohia  reformată 
Izvorul  Crişului,  jud.  Cluj.  La  întoarcere  în  Cluj-Napoca,  înalţii  oaspeţi  au  avut  o 
întilnire  cu  profesorii  şi  elevii  Seminarului  Teologic  Ortodox  din  localitate,  unde* 
au  fost  salutaţi  de  P.  S.  Episcop-vicar  Iustinian.  O  scurtă  prezentare  a  Seminarului 
a  făcut  P.  C.  Prof.  D.  Colotelo.  Eminenţa  Sa  Dr.  Held  şi-a  exprimat  bucuria  de 
a  vedea  pe  viitorii  preoţi  ai  Bisericii  Ortodoxe  de  mîine,  generaţia  care  va  continua 
eforturile  pe  târîmul  ecumenismului,  atît  practic  cit  şi  teologic. 

Duminică  seara,  I.  P.  S.  Arhiepiscop  Teofil  a  oferit  în  onoarea  distinşilor 
oaspeţi  o  agapă  festivă  la  care  au  luat  parte  şi  Eminenţa  Sa  Nagy  Iuliu  — 
episcop  reformat;  Prof.  Dr.  Pentek  Arpad  —  rectorul  Institutului  Teologic  Pro¬ 
testant  şi  Prof.  Dr.  Lengyel  Lorand  ca  reprezentant  al  Superintendenţei  evan¬ 
ghelice.  Problema  ecumenismului.  a  dialogului  şi  apropierii  dintre  Biserici  in  spi¬ 
ritul  dragostei  lui  Hristos,  au  fost  temele  abordate  în  timpul  mesei.  Din  partea 
Arhiepiscopiei  le-au  fost  oferite  mici  daruri,  după  care  înalţii  oaspeţi  au  semnat 
in  Cartea  de  aur  şi  au  mulţumit  I.  P.  S.  Arhiepiscop  Teofil  pentru  ospitalitatea 
şi  dragostea  frăţească  cu  care  au  fost  primiţi  şi  pentru  discuţiile  cordiale  şi  sincere 
ce  s-au  purtat. 

In  dimineaţa  zilei  de  13  mai.  oaspeţii,  conduşi  la  aeroport  de  P.  S.  Episcop- 
vicar  Iustinian,  s-au  întors  pe  calea  aerului  la  Bucureşti. 

Vizita  delegaţiei  Bisericii  Evanghelice  din  R.  F.  Germania  se  înscrie  ca 
un  eveniment  deosebit  din  viaţa  eparhiei  Clujului,  constituind  totodată  un  nou 
pas  înainte  în  înfăptuirea  ecumenismului  practic,  promovat  cu  consecvenţă  de 
clerul  şi  credincioşii  Bisericii  Ortodoxe  din  Patria  noastră. 

Arhid.  Iustin  Tira 


DIN  ACTIVITATEA  EPARHIEI  DE  ALBA  IULIA 

a)  Conferinţe  preoţeşti 

L  Prima  confennţă  administrativi.  Grija  Sf.  Sinod  al  Bisericii  Ortodoxe 
Române  pentru  întărirea  şi  păstrarea  dreptei  credinţe  in  rindul  păstoriţilor  s-a 
văzut  şi  cu  ocazia  programării  primei  conferinţe  preoţeşti  administrative  din  acest 
an  care  a  tratat  subiectul:  „Căi,  metode  şi  mijloace  pastorale  pentru  întărirea  şi 
păstrarea  dreptei  credinţe  în  rindul  credincioşilor**. 

In  cadrul  Eparhiei  de  Alba  Iulia  această  conferinţă  s-a  desfăşurat  la  cele 
8  protopopiate  astfel:  în  26  aprilie  la  Alba  Iulia  —  referent  C.  Pr.  Alb  Teodor 

(Oarda  de  Jos)  şi  Aiud  —  referent  C.  pr.  Baciu  Nicolae  (Teiuş  2);  în  29  aprilie  la 
Cimpeni  —  referent  C.  pr.  Puiuleţ  Nicolae  (Avram  Iancu),  Tg.  Mureş  —  referent 
C.  Pr.  Soţan  Ioachim  (Rîciu)  şi  M.  Ciuc  —  referent  C.  pr.  Filip  Gavril  (Topliţa  II) 
iar  in  30  aprilie  la  Luduş  —  referent  C.  pr.  Santa  Ioan  (Grebeniş),  Reghin  —  refe¬ 
rent  C.  pr.  Beldean  Teodor  (Chiheru)  şi  Sighişoara  —  referent  C.  pr.  Bucur  Mihai 
f  Suplac). 

Din  încredinţarea  P.  S.  Episcop  Emilian  lucrările  Conferinţei  au  fost  conduse 
de  următorii  delegaţi  chiriarhali:  P.  C.  Vicar  Toma  Pâunescu  la  prot.  Alba  Iulia; 
P.  C.  Consilier  Petru  Pleşa  la  prot.  Sighişoara;  P.  C.  Inspector  Alex.  Coman  la 
prot.  Aiud,  Reghin  şi  M.  Ciuc,  P.  C.  prot.  Aurel  Sâmărghiţan  (Tg.  Mureş)  la  prot. 
Luduş,  P.  C.  prot.  Iuliu  Bacali  (Luduş)  la  prot.  Tg.  Mureş  şi  P.  C.  prot.  Gh. 
Benchea  la  prot.  Cîmpeni. 

După  oficierea  Te-Deumului  s-a  rostit  o  scurta  meditaţie  „Preotul  ortodox 
român  slujitor  al  lui  Dumnezeu  şi  al  semenilor"  de  următorii  P.  C.  preoţi; 
Petric  Radu  de  la  Parohia  Partoş  la  prot.  Alba  Iulia;  Stan  Dumitru  de  la  parohia 
Mihalţ  I  —  la  prot.  Aiud;  Curea  Zaharia  de  la  parohia  Bistra  I  la  prot.  Cîmpeni; 
Miron  Constantin  de  la  parohia  Băla  Ia  prot.  Tg.  Mureş;  Mititean  Trifan  de  la 
parohia  Sărmăşel  Sat  la  prot.  Luduş;  Sălăgean  Ioan  de  la  parohia  Voievodeni  la 
prot.  Tg.  Mureş;  Dângulea  Vichonte  de  la  parohia  Daneş  la  prot.  Sighişoara  şi 
Bucur  Vasile  de  la  parohia  Izvorul  Mureş  la  prot.  M.  Ciuc. 

Tema  conferinţei  a  fost  prelucrată  cu  responsabilitate  şi  seriozitate  de  cei 
8  referenţi  iar  din  completările  celor  51  de  preoţi  care  au  luat  cuvîntul  pe  mar¬ 
ginea  referatelor  a  reieşit  importanţa  ce  se  acordă  de  slujitorii  sf.  altare  din 
cadrul  Eparhiei  de  Alba  Iulia  pentru  întărirea  şi  păstrarea  în  sufletul  păstoriţilor 
lor  a  dreptei  şi  strămoşeştii  credinţe  ortodoxe.  S-a  arătat  că  încă  de  la  apariţia 
lor  in  istorie,  românii  au  avut  conştiinţa  unităţii  de  limbă,  origine  şi  credinţa, 
putere  care  i-a  Înfrăţit,  i-a  apropiat  în  înţelegere  şi  armonie.  La  aceasta  au  con¬ 
tribuit  şi  primele  tipărituri  în  slovă  românească  apărute  în  tinda  bisericilor,  cărţi 
religioase  in  care  pe  lingă  preamărirea  lui  Dumnezeu  se  punea  —  nu  arareori  — 
şi  problema  unităţii  neamului  şi  limbii  româneşti. 

Trecutul  este  conştiinţa  unei  permanenţe,  mărturia  continuităţii,  neîntre¬ 
rupte  a  poporului  şi  Bisericii.  El  ne  învaţă  că  Biserica  Ortodoxă  este  una  şi 

aceeaşi,  propovăduind  de  aproape  2000  de  ani  aceeaşi  învăţătură  mîntuitoare, 
venită  la  noi  cei  de  astăzi  de  la  Iisus  Hristos  prin  Sf.  Apostoli,  Sf.  Părinţi  şi 
scriitori  bisericeşti  mucenici,  martiri,  dascăli  ai  Ortodoxiei  şi  întreaga  generaţie 

de  slujitori  ai  sf.  altare.  Aceasta  este  de  fapt  legătura  credinţei  adevărate  în 

Domnul  care  a  legat  şi  leagă  generaţiile  trecute  cu  cele  viitoare  prin  cele  pre¬ 
zente. 

S-au  arătat  de  cei  prezenţi  cauzele  care  au  generat  sectele  în  lume  şi  influ¬ 
enta  lor  în  ţara  noastră,  în  special,  în  perioada  interbelică  şi  s-au  menţionat 
căile,  metodele  şi  mijloacele  pastorale  pentru  păstrarea  şi  întărirea  dreptei  cre¬ 
dinţe  în  rindul  credincioşilor  în  faţa  pericolului  prozelitismului  sectar:  realizarea 
unei  desăvîrşite  armonii  a  ierarhiei  bisericeşti  care  se  reflectă  şi  în  viaţa  cre¬ 
dincioşilor;  cunoaşterea  faptului  că  sîntem  o  Biserică  Apostolică  în  cel  mai  auten¬ 
tic  înţeles  ai  cuvîntului,  prin  propovăduirea  Evangheliei  în  părţile  de  Răsărit  ale 
ţării  noastre  de  către  Sf.  Apostol  Andrei;  cunoaşterea  Sf.  Scripturi  şi  a  Sf.  Tra¬ 
diţii.  a  dreptei  credinţe,  de  către  credincioşi  prin  explicaţii,  predici,  cuvinte  de 
învăţătură  şi  cateheze;  promovarea  cîntării  în  comun;  susţinerea  activităţii  misio¬ 
nare  în  parohie  de  către  organele  parohiale;  folosirea  de  către  credincioşi  a  presei 
religioase  şi  a  bibliotecilor  parohiale;  activitatea  caritativă  în  parohie;  valorifi¬ 
carea  tradiţiilor  religios-morale  din  parohii  (colinde,  obiceiuri  religioase);  cul¬ 
tivarea  unui  climat  moral  sănătos  în  rîndul  membrilor  parohiei. 

S-a  menţionat  de  vorbitori  faptul  că  rolul  determinant  în  întărirea  şi  păstra¬ 
rea  dreptei  credinţe  in  rindul  credincioşilor  îi  revine  preotului  în  calitatea  lui  de 
păstor  de  suflete.  De  aceea  preoţii  trebuie  să  cunoască  temeinic  învăţătura 
creştina,  să  fie  slujitorii  dreptei  credinţe  ortodoxe  revârsînd  asupra  păstoriţilor 
lor  lumina  focului  dumnezeiesc  şi  duhul  cel  bun  al  unei  vieţi  curate:  să  oficieze 
cu  evlavie  şi  adîncă  trăire  sf.  slujbe;  să  fie  exemple  în  trăirea  virtuţilor  creştine; 
să  aibă  o  ţinută  morală  iar  mărturia  credinţei  lor  trebuie  să  fie  nu  numai  cuvîn- 
tătoare  ci  mai  ales  făptuitoare;  să  dea  dovadă  de  buna  chivernisiră  a  bunurilor 

parohiei,  într-un  cuvînt  să  împlinească  cuvintele  Sf.  Apostol  Pavel  de  la  I  Timotei 
3,  2—5. 

S-a  evidenţiat  de  asemenea  faptul  că  P.  S.  Episcop  Emilian  a  dezbătut  adese¬ 
ori,  cu  seriozitatea  cuvenită  acestor  teme  cu  caracter  misionar,  problema  întăririi 
şi  păstrării  dreptei  credinţe  în  vederea  menţinerii  unităţii  de  credinţă,  caracte¬ 
ristica  de  seamă  a  vieţii  spirituale  româneşti,  dorinţa  Mintuitorului  Iisus  Hristos 
şi  cerinţa  vremurilor  de  astăzi. 

2.  Conferinţa  preoţească  de  orientare.  Aniversarea  la  9  mai  1985  a  4  decenii 
de  la  sfîrşitul  celui  de  al  2-lea  război  mondial  a  fost  comemorat  şi  de  preoţimea 
Eparhiei  de  Alba  Iulia  în  cadrul  conferinţei  de  orientare  ce  a  tratat  următoarea 
temă:  „Apărarea  păcii  şi  a  vieţii  pe  pămînt,  o  datorie  a  tuturor  oamenilor". 

P.  S.  Episcop  Emilian  a  prezidat  conferinţa  la  următoarele  protopopiate:  Aiud 
în  10  mai.  Sighişoara  14  mai,  Tg.  Mureş  15  mai.  Reghin  în  16  mai  şi  Luduş  în 
17  mai  1985. 

Din  încredinţarea  P.  S.  Sale,  P.  C.  Vicar  Toma  Pâunescu  a  condus  lucrările 
la  prot.  Alba  Iulia  în  7  mai,  P.  C.  Consilier  C.  Gane  la  prot.  M.  Ciuc  în  7  mai  iar 
P.  C.  Inspector  eparhial  Alex.  Coman  la  prot.  Cîmpeni  în  8  mai  1985. 

Premergătoare  conferinţei  a  avut  loc  oficierea  Te-Deumului  rostindu-se  şi  o 
meditaţie  adecvată:  „Preotul  ortodox  român  propovăduitor,  împlinitor  şi  rugător 
pentru  pace",  de  către  pr.  Ioan  Galaţă  —  Cut  la  prot.  Alba  Iulia;  pr.  Stan 
Dumitru  —  Mihalţ  I,  la  prot.  Aiud;  pr.  Goia  Eugen  —  Sohodol,  la  prot.  Cîmpeni; 
pr.  Doctor  Teofil  —  Tg.  Mureş-T.  Vladimirescu,  la  prot.  Tg.  Mureş;  pr.  Oargă 
George  —  Iernut  la  prot.  Luduş;  pr.  Popeiu  Vasile  —  Sîntu,  la  prot.  Reghin; 
pr.  Petraş  Ioan  —  Corneşti,  la  prot.  Sighişoara  şi  pr.  Mihoc  Viorel  —  Borsec,  la 
prot.  M.  Ciuc. 

Referenţii:  P.  C.  preoţi:  Moga  Nicolae  (Răhău  —  Alba  Iulia),  Băilă  Vasile 
(Unirea  II  —  Aiud),  Peteleu  Dragomir  (Vidra  Medie  —  Cîmpeni),  Luduşan 
Nicolae  (Sînmărtinul  de  Cîmpie  —  Tg.  Mureş),  Şanta  Gheorghe  (Lechinţa  — 
Luduş),  Puşcaş  Ionel  (Petelea  —  Reghin),  Pop  Partenie  (Tîrnăveni  I  —  Sighi¬ 
şoara),  Oană  Gheorghe  (Subcetate  —  M.  Ciuc)  şi  cei  57  de  preoţi  care  au  luat 
cuvîntul  pe  marginea  temei  au  arătat  —  bazîndu-se  pe  Sf.  Scriptură,  Sf.  Tradiţie, 
pe  Sf.  Părinţi  şi  scriitorii  bisericeşti  —  că  viaţa,  cel  mai  preţios  dar  dat  de 
Dumnezeu  omului,  poate  exista  şi  se  poate  păstra  numai  în  pace,  pacea  fiind 
condiţia  esenţială  a  vieţii  şi  existenţei  umane.  De  aceea  apărarea  vieţii  trebuie 
să  fie  şi  să  rămînă  îndatorirea  de  seamă  a  tuturor  oamenilor,  a  Bisericilor 
creştine,  a  organizaţiilor  internaţionale  şi  religioase.  S-au  arătat  de  către  vorbitori 
bogatele  tradiţii  de  luptă  ale  poporului  român  pentru  pace,  libertate,  unitate  şi  inde¬ 
pendenţă  naţională.  Noi  ca  popor  n-am  fost  niciodată  agresori,  ci  ne-am  apărat 
pe  noi  şi  pe  alţii.  Vocaţia  de  pace  şi  libertate  a  poporului  nostru,  trăsătura  sa 
specifică  alături  de  omenie,  străbate  prin  istorie  cu  pregnanţă,  materializîn- 
du-se  în  zilele  noastre  în  marile  manifestări  de  pace,  antirăzboinice,  anticolonia¬ 
liste  şi  neocolonialiste,  prin  luarea  de  poziţie  împotriva  hegemonismului  politic 
şi  economic,  a  agresiunii  şi  actelor  de  încălcare  a  libertăţii,  independenţei  şi  suve¬ 
ranităţii  popoarelor,  împotriva  rasismului,  apartheidului,  discriminării  şi  violen¬ 
ţei,  împotriva  nerespectării  şi  încălcării  convenţiilor  şi  tratatelor  internaţionale. 

Respectarea  principiilor  şi  a  normelor  de  drept  internaţional  privind  rela¬ 
ţiile  dintre  state:  independenţa  şi  suveranitatea  naţională,  neamestecul  în  trebu¬ 
rile  interne  ale  altor  state,  renunţarea  la  forţă  şi  la  ameninţarea  cu  forţa,  rezol¬ 
varea  tuturor  problemelor  litigioase  pe  cale  politică,  prin  tratative  şi  dialog,  ca 
şi  propunerile  Domnului  Preşedinte  NICOLAE  CEAUŞESCU  pentru  o  nouă  ordine 
economică  internaţională,  pentru  crearea  de  zone  denuclearizate  în  Europa,  pentru 
oprirea  cursei  înarmărilor  şi  în  primul  rînd  a  celor  nucleare,  pentru  îngheţarea 
şi  apoi  reducerea  bugetelor  militare,  constituie  tot  atîtea  condiţii  pentru  stator¬ 
nicirea  păcii  durabile  pe  planeta  noastră. 

S-a  menţionat  rolul  ce  trebuie  să-l  aibă  O.  N.  U.,  Conferinţa  generală  euro¬ 
peană  pentru  dezarmare  şi  pace  în  Europa,  Conferinţa  pentru  efectivele  militare 
în  Europa,  Consiliul  Mondial  al  Păcii,  Conferinţa  pentru  măsuri  de  încredere  şi 
securitate  şi  pentru  dezarmare  în  Europa  —  Stockholm,  Conferinţele  post-Helsinki 
în  luarea  de  măsuri  privind  pacea  şi  securitatea  în  Europa  şi  în  întreaga  lume, 
cu  referiri  privind  activitatea  permanentă  şi  energică  a  Domnului  NICOLAE 
CEAUŞESCU  în  slujba  păcii  şi  a  vieţii. 

„Cuvintul  pace  e  alâturi  de  cuvintele  mama  şi  piine.  Dacâ  ne  iubim  mama 
şi  avem  nevoie  de  ea  şi  ne  trebuie  pîine  pentru  a  putea  trăi.  cu  atît  mai  mult 
trebuie  sa  iubim  pacea,  să  o  împlinim  fiindcă  numai  în  pace  ne  putem  bucura 
de  dragostea  mamelor  noastre  şi  de  roadele  pămîntului**.  (Pr.  Rusu  Dumitru- 
Peleş). 

„Cine  nu  doreşte  şi  nu  luptă  pentru  pace  poate  fi  considerat  criminal.  Pacea 
nu  este  o  opţiune  ci  o  obligaţie  a  fiecărui  om  ce  trăieşte  pe  pâmînt*4  (Pr.  Donu 
Gheorghe  —  Cugir). 

„Omul  2ilelor  noastre  ştie  mai  multe  ca  omul  vremurilor  trecute.  Va  fi  oare 
inai  puternic  omul  secolului  nostru  sub  spectrul  morţii  ce  iradiază  din  cursa 
iraţională  a  înarmărilor  şi  în  special  a  celor  nucleare?  Omul,  numai  prin  raţiune 
poate  fi  mai  tare.  prin  raţiune  poate  înlătura  neînţelegerea,  haosul,  dezordinea 
mai  ales  în  acest  ceas  de  răspintie.  Responsabilitatea  morală  trebuie  să  fie  un 
triumf  pentru  realizarea  armoniei  şi  a  păcii  in  lume. 

Spre  ce  se  Îndreaptă  omenirea?  Nu  spre  explozii  atomice  să  se  îndrepte,  ci 
spre  trezirea  la  realitate  cu  încărcătura  dorului  spre  pace,  linişte  şi  viaţă"  (Pr. 
Alex.  C'oman  —  Alba  Iulia). 

S-a  evidenţiat  de  vorbitori  că  pentru  noi  creştinii  pacea  este  şi  o  problemă 
religios  morală.  Slujind  lui  Dumnezeu  —  Creatorul  vieţii,  sintem  datori  să  slujim 
păcii  şi  vieţii.  Iar  model  îl  avem  pe  Mintuitorul  Iisus  Hristos,  Mielul  lui  Dum¬ 
nezeu.  cel  lipsit  de  păcat,  de  agresivitate.  Cel  ce  a  slujit  pînă  la  dăruire  viaţa  şi 
pacea,  Cel  ce  s-a  rugat  şi  s-a  jertfit  din  iubire  pentru  mîntuirea  noastră.  De 
aceea  Bisericile  creştine  şi  celelalte  culte  şi  religii  sînt  angajate  în  promovarea 
păcii  şi  vieţii,  in  cadrul  organizaţiilor  interereştine  şi  intereligioase  mondiale: 
Consiliul  Ecumenic  al  Bisericilor,  Conferinţa  Bisericilor  Europene,  Conferinţa 
creştină  pentru  Pace,  Consiliul  Ecumenic  pentru  tineret  din  Europa,  Syndes- 
mos  —  Federaţia  Mondială  a  studenţilor  creştini.  Conferinţa  religiilor  lumii.  In 
organizaţiile  religioase  la  care  participă  şi  Biserica  Ortodoxă  Română,  prin  repre¬ 
zentanţii  ei,  şi-a  adus  contribuţia  la  acţiunile  pentru  apărarea  vieţii  şi  salvarea 
păcii. 

Bisericile  sint  conştiente  că  problema  păcii  nu  este  o  problemă  oarecare  pe 
care  o  poţi  amina.  Dacă  o  laşi  pe  mîine  s-ar  putea  să  nu  mai  existe  „acel  miine*. 

Biserica  Ortodoxă  Română  slujind  lui  Dumnezeu  slujeşte  poporului.  Preoţi- 
mea  zilelor  noastre  slujeşte  idealurile  scumpe  ale  poporului  român:  pacea  şi 
independenţa,  cu  mijloacele  sale  specifice:  credinţa  în  Dumnezeu,  rugăciunea, 
propovăduirea  unităţii  limbii  şi  neamului,  educarea  credincioşilor  în  apărarea  lor 
faţă  de  învăţăturile  greşite  sectare. 

Această  misiune  complexă  a  preotului  e  reazâm  credincioşilor,  întărind  uni¬ 
tatea  lor  intru  legătura  păcii. 

S-au  evidenţiat  apoi  contribuţiile  Bisericii  Ortodoxe  Române  pe  plan  intern 
şi  extern  la  acţiunile  pentru  apărarea  păcii  cum  au  fost:  Adunarea  Cultelor  din 
România  pentru  dezarmare  şi  pace  (25 — 2G  nov.  1981).  Adunarea  Cultelor  din 
România  pentru  dezarmare  şi  pace  (21 — 23  iunie  1984),  participarea  şi  luarea  de¬ 
poziţie  in  cadrul  întâlnirilor  mlercreştinc  şi  interreligioase  în  problema  păcii  şi 
apărarea  vieţii. 

P.  S.  Episcop  Emilian  arătînd  că  in  acest  an  pe  lingă  ziua  victoriei  asupra 
fascismului,  la  9  mai  sărbătorim  şi  108  ani  de  la  proclamarea  independenţei  de 
stat  a  României,  a  spus:  „Nu  vom  uita  jertfele  date  de  naţiunea  română  în  in- 
fringerca  cotropitorilor  care  ne-au  călcat  hotarul  Patriei  in  tot  decursul  istoriei 
noastre. 

Noi  clerul,  slujitori  ai  poporului  prin  Biserica  Iui,  Biserică  ce  a  fost  mereu 
alături  de  popor  şi  în  mijlocul  lui  în  decursul  istoriei,  trebuie  să  ne  aducem 
aportul  la  lupta  pentru  pacificarea  omului,  pentru  îndumnezeirea  lui  şi  pentru 
permanentizarea  sfinţeniei  pe  pâmînt...  să  luăm  exemplu  de  la  conducerea  sta¬ 
tului  nostru  care  luptă  pentru  independentă,  pentru  unitatea  neamului  şi  bună¬ 
starea  lui,  pentru  ca  pacea  să  domnească  in  lume,  de  la  P.  F.  Patriarh  Iustin  şi 
membrii  Sf.  Sinod  mereu  neobosiţi  in  creşterea  prestigiului  Bisericii  noastre, 
pentru  unitatea  de  credinţă  a  neamului,  în  propovăduirea  bunei  înţelegeri  şi  păcii 
in  lume'*. 

In  ziua  de  9  mai  preoţii  din  judeţele  Alba,  Mureş  şi  Harghita  au  depus 
coroane  şi  jerbe  de  flori  la  mormintele  şi  monumentele  eroilor  români  căzuţi 

pentru  eliberarea  şi  independenţa  patriei,  monumente  ce  sint  ridicate  pe  cuprinsul 
Eparhiei  de  Alba  Iulia,  ca  omagiu  închinat  celor  ce  s-au  jertfit  pentru  ca  noi  cei 
de  astăzi  să  trăim  în  pace,  libertate  şi  independenţă. 

b)  Sfinţire  de  biserică 

—  Duminică  19  mai  1985,  P.  S.  Episcop  Emilian  al  Alba  Iuliei  a  descins  în 
parohia  Odorheiul  Secuiesc,  prot.  M.  Ciuc  pentru  a  sfinţi  una  din  cele  două  bise¬ 
rici  parohiale  din  localitate,  biserica  cu  hramul  „împăraţii  Constantin  şi  Elena*4. 
Construită  între  anii  1936 — 1938  prin  vrednicia  fostului  paroh  pr.  Sebastian 

Rusan  —  ajuns  Episcop  al  Maramureşului  cu  reşedinţa  în  Sighet  (1947 — 1948), 
apoi  arhiepiscop  al  Sucevei  şi  Maramureşului  cu  reşedinţa  la  Suceava  (1948 — 
1950)  şi  mai  tîrziu,  între  1950 — 1956,  mitropolit  al  Moldovei  şi  Sucevei  —  şi  prin 
jertfelnicia  credincioşilor,  biserica  a  aşteptat  aproape  50  de  ani  pînâ  ce  s-a  putut 
sfinţi. 

Deşi  construcţie  relativ  nouă,  biserica  a  trebuit  să  fie  reparată  din  cauza 
stricăciunilor  aduse  de  bandele  hortyste  între  anii  1940 — 1944,  urme  ce  au 
trebuit  să  fie  înlăturate.  Biserica  din  Odorheiul  Secuiesc  după  Dictatul  de  la 

Viena  (august  1940)  a  fost  dezafectată  şi  transformată  în  magazie  de  materiale. 

De  la  refacerea  Eparhiei  de  Alba  Iulia,  P.  S.  Episcop  Emilian  a  acordat  o 

atenţie  deosebită  bisericii  din  Odorheiul  Secuiesc,  acordînd  parohiei  ajutoare  ma¬ 
teriale,  vizitînd  adesea  stadiul  lucrărilor  de  reparaţie  pentru  a  putea  fi  redată 
cultului  şi  totodată  pentru  a  rămîne  un  obiectiv  arhitectonic  deosebit,  de  care 
să  se  mîndreascâ  toţi  locuitorii  oraşului  Odorheiul  Secuiesc.  Şi  astfel  reparaţia 
bisericii  fiind  terminată  P.  S.  Episcop  Emilian,  la  invitaţia  pr.  paroh  Nicolae 

Călugăr  şi  a  bunilor  şi  jertfelnicilor  credincioşi  ai  parohiei,  a  sfinţit  locaşul  de 
cult  în  19  mai  a.  c.  înconjurat  de  un  sobor  de  preoţi  şi  diaconi  şi  de  mulţime  de 
credincioşi  din  oraş  şi  împrejurimi  veniţi  îmbrăcaţi  în  frumoasele  costume 
populare  româneşti  de  pe  valea  Tîrnavelor. 

După  slujba  tîrnosirii  bisericii  şi  oficierea  Sf.  Liturghii,  P.  S.  Episcop  Emilian 
a  rostit  un  cuvînt  de  învăţătură  arătînd  rolul  Bisericii  strămoşeşti  în  păstrarea 
unităţii  de  neam  şi  spiritualitate  a  poporului  nostru  în  decursul  istoriei  sale  şi  în 
actualitate,  îndemnîndu-i  pe  cei  prezenţi  să  păstreze  nealterată  credinţa  moşilor 
şi  strămoşilor  noştri,  să  trăiască  în  pace  şi  bună  înţelegere  cu  celelalte  naţionali¬ 
tăţi  cu  care  Dumnezeu  i-a  învrednicit  să  convieţuiască  şi  să  muncească  în  acel 
oraş  şi  pe  acele  vechi  plaiuri  româneşti. 

Vieţuind  după  sfaturile  Bisericii  şi  poruncile  Evangheliei  Mîntuitorului  Hristos, 
a  spus  P.  S.  Sa,  vom  promova  pacea,  vom  fi  lumina  lumii,  vom  putea  ajunge  la 
mîntuire,  la  împăcarea  cu  Dumnezeu,  la  fericirea  veşnică. 

S-a  dat  citire  apoi,  telegramelor  adresate  P.  F.  Părinte  Patriarh  Iustin  şi 
I.P.  S.  Teoctist  mitropolitul  Moldovei  şi  Sucevei  pentru  sprijinul  şi  ajutorul  ma¬ 
terial  dat  parohiei  Odorheiului  Secuiesc  în  vederea  finalizării  lucrărilor  de  repa¬ 
raţii  şi  înfrumuseţare  a  bisericii. 

Pentru  munca  desfăşurată  in  parohie,  P.  S.  Episcop  Emilian  a  hirotesit  pe 
C.  pr.  Călugăr  Nicolae  întru  sachelar  şi  a  acordat  gramată  chiriarhală  consiliului, 
comitetului  parohial  şi  coralei  mănăstirii  Sinaia,  care  a  dat  răspunsurile  la  Sf. 
Liturghie  alături  de  corala  bisericii  din  parohia  Albeşti,  prot.  Sighişoara,  judeţul 
Mureş. 


c)  Sărbătoriri  de  hramuri 
1.  Hramul  Schitului  Afteia 

în  munţii  Cugirului,  pe  culmea  Plăişor,  într-o  poiană  îneîntâtoare  s-a  ridicat 
de  străbunii  noştri  o  bisericuţă  de  lemn  drept  mulţumită  Tatălui  Ceresc  pentru 
învingerea  turcilor  pe  Cîmpul  Pîinii.  lîngă  Orăştie,  în  oct.  1479.  In  secolul  al 
XVIII-lea  pe  vatra  bisericuţei  cuviosul  călugăr  Sofronie  de  la  Cioara,  luptător 
pentru  ortodoxie  şi  dreptate  socială,  ctitori  „o  ţîr  de  schit44,  unde  împărtăşea 
„învăţătură  de  pomeană44,  gratuită,  copiilor  din  jurul  aşezămîntului. 

Fiind  iniţiatorul  mişcării  din  1759 — 1761  în  sudul  Transilvaniei  prin  care 
se  cerea  libertate  religioasă  şi  eliberarea  din  iobăgie,  călugărul  Sofronie  şi-a  atras 
minia  stâpînitorilor  care  i-au  dărîmat  schitul.  Refăcut,  este  din  nou  dărîmat  în 
1786 — 88.  Prin  osîrdia  localnicilor  şi  vrednicia  pr.  Constantin  Oancea  din  Cioara, 
s-a  ridicat  la  începutul  secolului  nostru,  schitul  de  astăzi  cu  hramul  „Sf.  împă¬ 
raţi  Constantin  şi  Elena*4  care  pomeneşte  peste  ani  de  luptele  acestor  locuitori 
pentru  libertate  religioasă  şi  socială,  alături  de  credinţa  şi  jertfelnicia  lor. 

P.  S.  Episcop  Emilian  a  acordat  o  atenţie  deosebită  acestui  aşezămînt,  parti- 

cipind  an  de  an,  de  la  refacerea  Episcopiei  de  Alba  lulia  la  sărbătoarea  hramului 
—  21  mai. 

In  cadrul  Sf.  Liturghii,  P.  S.  Sa  a  hirotonit  pe  vieţuitorul  schitului  Simion 

Boboia  întru  diacon  onorific  pe  seama  bisericuţei  aşezâmîntului  de  la  Afteia. 

In  cuvîntul  de  învăţătură  rostit,  Chiriarhul  Alba  Iuliei  a  evocat  pe  Sf.  Con¬ 
stantin  şi  Elena  care  au  dat  libertate  creştinismului  în  Imperiul  roman  în  acel 
învolburat  secol  al  IV-lea  şi  i-a  îndemnat  pe  cei  prezenţi  să  cinstească  şi  să 
urmeze  acestor  Sfinţi  împăraţi,  dar  să  nu  uite  de  vredniciile  Sf.  Sofronie  de  la 
Cioara  pe  care  fiecare  să-l  socotească  ca  patron  şi  mijlocitor  al  lui  către  Tatăl 
Ceresc.  Referindu-se  la  mănăstirile  şi  schiturile  Bisericii  noastre,  P.  S.  Sa  a  spus 
că  ele  au  fost  în  trecut  şi  au  rămas  şi  în  prezent  vetre  de  cultură,  sfinţenie, 

trăire  şi  spiritualitate  ortodoxă  şi  românească  îndemnînd  pe  credincioşi  pe  calea 
binelui,  a  păcii,  a  înfrăţirii,  a  unităţii  de  credinţă  şi  neam. 

La  sfîrşitul  Sf.  Liturghii,  P.  S.  Episcop  Emilian  a  hirotesit  pe  Cuv.  stareţ 
Ierom.  Serafim  Ghizdaveţ  întru  protosinghel. 

2.  Hramul  Mănăstirii  Rîmeţ 

Aşezată  intr-o  poieniţă  la  intratea  în  Cheile  Rimeţului,  străjuită  de  piscuri 
înalte,  golaşe,  într-o  linişte  deplină,  tulburată  doar  de  susurul  pîriiaşului  Geoagiu 
ce  trece  de  veacuri  pe  lingă  chiliile  ei,  Mănăstirea  Rîmeţ  (jud.  Alba)  vatră  stră¬ 
veche  de  spiritualitate  ortodoxă,  îşi  sărbătoreşte  hramul  în  ziua  de  29  iunie,  de 
praznicul  Sf.  Apostoli  Petru  şi  Pavel. 

începuturile  aşezâmîntului  nu  se  cunosc,  dar  tradiţia  şi  o  însemnare  de  pe 
un  registru  vechi  al  mănăstirii  spune  că  la  anul  1215  doi  călugări,  Romulus  şi 
Ghenadie  de  la  Rîmeţ  au  trecut  în  Maramureş  unde  au  pus  temelie  mănăstirii 
„Sf.  Mihail“  din  Peri.  în  anul  1966  s-a  descoperit  în  biserica  veche,  pe  al  II-lea 
strat  de  pictură,  o  inscripţie  în  limba  slavonă  cu  anul  1377,  numele  arhiepis¬ 
copului  Ghelasie  şi  al  pictorului  Mihul  de  la  Crişul  Alb. 

Alături  de  bisericuţa  veche  îngropată  în  pămînt  doi  metri  care  „vorbeşte 
despre  un  lung  trecut  de  sărăcie  şi  primejdie44  după  cum  scria  la  1906  Nicolae 
Iorga,  dar  azi  restaurată,  s-a  ridicat  o  biserică  nouă,  care  aşteaptă  să  fie  pictată 
pentru  a  putea  fi  sfinţită  şi  dată  cultului. 

Cu  acest  prilej  P.  S.  Episcop  Emilian,  a  participat  la  hramul  aşezâmîntului 
oficiind  Sf.  Liturghie  şi  parastasul  pentru  foştii  duhovnici  ai  mănăstirii  Dometie 
arhimandrit.  Varsanufie  ieromonahul  şi  pentru  toţi  vieţuitorii  adormiţi  în  Dom¬ 
nul.  Răspunsul  la  Sf.  Liturghie  a  fost  dat  de  soborul  de  maici  şi  de  un  grup  de 
studenţi  de  la  Institutul  teologic  univ.  din  Bucureşti  aflaţi  într-o  excursie  de 
studii  în  ţară,  excursie  condusă  de  P.  C.  prof.  Diac.  David  Petru  şi  P.  C.  prof.  pr. 
Nicula  Nicolae. 

în  cuvîntul  de  învăţătură  rostit,  P.  S.  Episcop  Emilian  a  arătat  rolul  mănă¬ 
stirilor  în  spiritualitatea  ortodoxă  românească  în  trecut  şi  astăzi,  în  păstrarea 
dreptei  credinţe,  în  promovarea  culturii,  a  tradiţiilor  româneşti  şi  propovăduirea 
respectului  faţă  de  muncă.  Indemnîndu-i  pe  cei  prezenţi  să  urmeze  sfaturile  şi 
viaţa  Sf.  Ap.  Petru  şi  Pavel,  P.  S.  Sa,  a  arătat  că  avem,  toţi  fiii  Bisericii,  dato¬ 
ria  de  a  ne  înălţa  noi  înşine  prin  faptele  noastre  la  împlinirea  virtuţilor  creştine, 
la  mărturisirea  dreptei  credinţe,  la  unitatea  în  jurul  Bisericii  străbune,  la  împli¬ 
nirea  binelui,  la  propovăduirea  păcii  şi  bunei  înţelegeri  între  semeni. 


Diac.  Horea  Septimiu  Bordean 


VIAŢA  BISERICEASCA 


357 


DIN  VIAŢA  BISERICEASCA  IN  EPARHIA  ORADIEI 

In  cursul  lunilor  martie  şi  aprilie  1985,  viaţa  bisericească  în  Eparhia  Oradiei 
a  continuat  să  se  desfăşoare  în  condiţii  normale  şi  cu  bune  rezultate  întru  întă¬ 
rirea  trăirii  duhovniceşti  a  credincioşilor  şi  a  ataşamentului  lor  faţă  de  Biserica 
strămoşească  şi  faţă  de  patria  noastră.  La  aceasta  a  contribuit  simţitor  prezenţa 
chiriarhului  în  mai  multe  parohii,  unde  a  săvîrşit  diferite  slujbe  religioase,  îm¬ 
preunate  peste  tot  cu  ziditoare  cuvîntări  de  învăţătură  creştinească  şi  de  îndem¬ 
nuri  patriotice,  despre  care  se  relatează  în  cele  de  mai  jos. 


;  ■  I.  Sfinţiri  de  biserici  şi  vizitaţii  canonice 

ORADEA-SELEUŞ.  —  în  Duminica  a  Il-a  din  Postul  Mare  (10  martie  1985), 
P.  S.  Episcop  Vasile  —  în  continuarea  împlinirii  programului  de  vizitaţii  canonice 
la  toate  bisericile  din  oraşul  de  reşedinţă,  în  răstimpul  de  la  Crăciun  pînă  la 
Sf.  Paşti  —  a  poposit  în  mijlocul  credincioşilor  din  cartierul  Seleuş  (Nufărul), 
săvîrşind  Sf.  Liturghie  în  biserica  de  aici.  Răspunsurile  au  fost  date  la  unison  de 
mulţimea  credincioşilor  participanţi. 

Predica  zilei  a  fost  ţinută  de  păr.  vicar  eparhial  Augustin  Lucian. 

Preotul-paroh  Gheorghe  Henţ,  după  otpustul  Sf.  Liturghii,  a  adresat  ierar¬ 
hului  un  cald  cuvînt  de  bun-venit. 

In  cuvîntul  de  învăţătură,  chiriarhul  —  după  ce  şi-a  arătat  satisfacţia  faţă 
de  cele  văzute  şi  auzite,  aducînd  cuvinte  de  apreciere  credincioşilor  şi  păstorului 
lor  sufletesc  —  a  vorbit  despre  necesitatea  întăririi  vieţii  duhovniceşti,  mai  ales 
acum  în  decursul  Postului  Mare.  Dc  asemenea,  a  menţionat  rolul  însemnat  al 
Bisericii  strămoşeşti  în  formarea,  păstrarea  şi  întărirea  conştiinţei  unităţii  naţio¬ 
nale  a  poporului  român. 

STÎRCIU.  —  Credincioşii  din  parohia  Stîrciu,  prot.  Şimleu,  au  avut,  duminică 
24  martie  1985,  bucuria  prezenţei  în  mijlocul  lor  a  întîistătătorului  Eparhiei 
Oradiei,  cu  care  prilej  s-a  săvîrşit  slujba  de  sfinţire  a  uneia  din  cele  două  bise¬ 
rici  parohiale,  şi  anume  a  aceleia  ce  poartă  hramul  Sf.  Arh.  Mihail  şi  Gavril 
(zidită  între  1936 — 1945),  în  urma  lucrărilor  de  reparaţii  generale,  în  exterior  şi 
interior,  din  ultimii  ani,  din  contribuţia  şi  jertfelnicia  bunilor  credincioşi,  îndru¬ 
maţi  cu  mult  zel  şi  dragoste  părintească  de  vrednicul  lor  păstor  sufletesc,  preotul 
Ştefan  Morlocan,  ajutat  îndeaproape  de  membrii  consiliului  parohial. 

In  cadrul  Sf.  Liturghii,  preotul-paroh  —  pentru  bunele  rezultate  obţinute  în 
pastoraţie  —  a  fost  hirotesit  întru  iconom,  iar  membrilor  Consiliului  şi  Comite¬ 
tului  parohial,  precum  şi  credincioşilor,  le-a  fost  adresată  o  scrisoare  arhierească 
de  apreciere  pentru  jertfelnicia  şi  ataşamentul  lor  faţă  de  Biserica  strămoşească. 

La  sfîrşitul  Sf.  Liturghii,  păr.  prot.  Victor  Tâut  a  urat  bun-venit  P.  S.  Sale, 
iar  preotul-paroh  a  făcut  dare  de  seamă  asupra  stării  religioase  a  credincioşilor 
şi  asupra  lucrărilor  efectuate. 

Apoi  P.  S.  Episcop  Vasile,  în  amplu-i  cuvînt  de  învăţătură,  a  subliniat  impor¬ 
tanţa  zilei  în  care  se  sfinţeşte  o  biserică,  spunînd  că  într-o  astfel  de  zi  se  sfin¬ 
ţesc  şi  se  binecuvîntează  nu  numai  zidurile  bisericii,  ci  şi  sufletele  credincioşilor 
care  au  înălţat-o  şi  ale  celor  ce  au  înnoit-o.  In  încheiere,  felicitîndu-i  pe  credin¬ 
cioşi  şi  pe  preot  pentru  frumoasele  realizări,  ierarhul  i-a  îndemnat  pe  toţi  să  fie 
în  continuare  buni  fii  ai  Bisericii  strămoşeşti  şi  în  acelaşi  timp  şi  ai  Patriei,  să 
râmînâ  statornici  în  credinţa  ortodoxă  şi  în  dragostea  faţă  de  ţară  şi  popor. 

ŞEREDEI.  —  în  dupâ-amiaza  aceleiaşi  zile,  chiriarhul  a  oficiat  slujba  vecer¬ 
niei  în  biserica  din  parohia  Şeredei,  prot.  Şimleu,  păstorită  cu  bune  rezultate  de 
harnicul  preot  Pamfil  Vlaicu.  In  cuvîntul  de  învăţătură,  ierarhul  şi-a  arătat 
mulţumirea  pentru  hotărîrea  credincioşilor  de  a-şi  îmbrăca  în  curînd  biserica  cu  o 
frumoasă  pictură,  ceea  ce  denotă  puternica  lor  credinţă  în  învăţătura  Domnului 
Hristos. 

CIZER.  —  De  praznicul  Bunei-Vestiri  (25  martie  1985),  arhipăstorul  s-a  aflat 
în  mijlocul  credincioşilor  din  parohia  Cizer,  prot.  Şimleu,  în  a  căror  biserică,  mare 
şi  frumoasă  ca  o  catedrală,  a  săvîrşit  Sf,  Liturghie,  răspunsurile  fiind  date  cu 
multă  evlavie  de  marele  număr  al  credincioşilor  prezenţi. 

Pentru  rodnica  activitate  pastorală,  preotul-paroh  Nicolae  Gudea  a  fost  dis¬ 
tins  cu  rangul  de  iconom,  întru  care  a  şi  fost  hirotestit. 

După  cuvintul  de  bineventare  adresat  chiriarhului  de  pâr.  prot.  Victor  Tâut 
şi  după  obişnuitul  raport  de  activitate  al  preotului-paroh,  ierarhul  a  ţinut  un 
bogat  şi  instructiv  cuvint  de  învăţătură,  despre  însemnătatea  sărbătorii  Bunei-Vestiri 
in  iconomia  mîntuirii  neamului  omenesc. 

Arâtîndu-şi  satisfacţia  că  se  găseşte  in  parohia  in  care,  cu  mai  bine  de  200 
de  ani  în  urmă,  eroul  şi  martirul  poporului  nostru  Horea,  a  construit  o  frumoasă 
biserica  de  lemn,  care  acum  înfrumuseţează  Muzeul  in  aer  liber  din  Cluj-Napoca, 
ii  îndeamnă  pe  cei  de  faţă  să  fie  vrednici  urmaşi  ai  lui  Horea,  intru  mărturisirea 
şi  păstrarea  credinţei  strămoşeşti  şi  intru  dragostea  faţă  de  poporul  român. 

SlNMARTIN.  —  In  ultima  duminică  a  lunii  martie  (31).  arhipăstorul  eparhiei 
a  sâvirşit,  cu  un  sobor  de  preoţi  şi  diaconi,  slujba  de  binecuvîntare  a  lucrărilor 
de  innoire  a  bisericii  de  piatră  din  parohia  Sinmartin.  prot.  Oradea.  Datind  din 
anul  1249,  ea  figurează  intre  bisericile  monumente  istorice,  căreia  de  la  1980  încoace, 
prin  strădania  preotului-paroh  Ioan  Pâşcuţă.  continuind-o  pe  a  înaintaşului  său. 
pâr.  Ioan  Porumb,  şi  prin  jertfelnicia  bunilor  credincioşi  şi  a  Consiliului  parohial, 
i  s-au  făcut  noi  lucrări  de  îmbunătăţire.  în  exterior  şi  interior  (înzestrarea  cu 
iconostas  nou.  cu  două  candelabre  noi.  cărţi  şi  obiecte  de  cult  noi  etc.). 

Pâr.  vicar  eparhial  Augustin  Lucian  a  tălmăcit  pericopa  evanghelică  a  zilei,  iar 
preotul-paroh  Ioan  Pâşcuţă,  pentru  împlinirile  duhovniceşti  şi  gospodăreşti,  a 
fost  distins  cu  rangul  dc  sachelar,  primind  şi  hirotesia  în  acest  grad.  Acesta,  după 
otpustul  Sf.  Liturghii,  a  adresat  P.  S.  Sale  un  respectuos  cuvînt  de  bun  venit  şi 
a  înfăţişat  ataşarea  religioasă  a  credincioşilor  şi  realizările  gospodăreşti  în  parohie 

In  cuvîntul  de  învăţătură,  ierarhul  îşi  arată  bucuria  că  şi  de  data  aceasta,  ca 
şi  la  precedentele  doua  slujbe,  cu  ani  în  urmă.  în  această  biserică,  sînt  de  faţă, 
pe  lingă  bunii  credincioşi  ai  acestei  parohii,  şi  mulţi  credincioşi  din  diferite  părţi 
ale  ţării,  veniţi  să-şi  caute  de  sănătatea  trupească  la  cele  două  staţiuni  balneare 
din  imediata  apropiere  (Felix  şi  1  Mai),  fiind  martori  ai  vredniciei  credincioşilor 
acestei  biserici.  In  încheiere,  ierarhul  îi  felicită  pe  credincioşi  şi  pe  păstorul  lor 
sufletesc  pentru  realizările  lor  şi  ii  indeamnâ  să  fie  in  continuare  ataşaţi  Bisericii 
strămoşeşti  şi  devotaţi  cetăţeni  ai  Patriei. 

BEIUŞ.  —  Potrivit  tradiţiei  inaugurate  în  primul  an  de  arhipâstorire  (1971), 
P.  S.  Episcop  Vasile  s-a  aflat  şi  in  acest  an,  a  doua  zi  de  Paşti,  în  mijlocul  buni¬ 
lor  credincioşi  din  oraşul  Beiuş,  sâvîrşind  Sf.  Liturghie  în  biserica  ..din  DeaL\ 
răspunsurile  fiind  date  de  corul  parohial,  condus  de  cîntâreţul  bisericesc  Teodor 
Mara  ierarhul  exprimind  cuvinte  de  laudă  coriştilor. 

După  încheierea  Sf.  Liturghii,  păr.  Teodor  Cios,  noul  protopop  de  Beiuş,  şi 
pâr  Ioan  Pituţ.  noul  paroh  al  credincioşilor  din  Beiuş,  au  rostit  cuvint  de  bine- 
vcntarc  chiriarhului.  cu  un  succint  raport  asupra  activităţii  duhovniceşti  şi  gos¬ 
podăreşti. 

în  cuvîntul  de  învăţătură,  ierarhul  a  vorbit  despre  însemnătatea  minunii 
învierii  Domnului  in  iconomia  mîntuirii  neamului  omenesc.  în  încheiere,  P.  S.  Sa 
—  felicitîndu-i  pe  credincioşi  şi  pe  păstorii  lor  sufleteşti  pentru  viaţa  religioasă  în 
continuă  dezvoltare  —  subliniază  că  prezenţa  sa,  an  de  an,  de  Sf.  Paşti,  în  acest 
oraş.  vrea  sa  dea  cinstire  atît  trecutului  cultural  şi  patriotic  al  acestui  oraş,  cît 
şi  prezentului  său.  care  a  adăugat  la  trecutul  său  şi  un  vizibil  progres  economic, 
datorat  noului  climat  de  muncă  constructivă  din  Patria  noastră. 

GIUNGT.  —  De  Duminica  Tomii  (21  aprilie  1985),  P.  S.  Episcop  Vasile,  in 
mijlocul  unui  sobor  de  preoţi  şi  diaconi,  a  săvirşit  slujba  de  sfinţire  a  bisericii 
din  parohia  Gi  mgi.  prot  Cărei  (zidită  in  1800,  cu  hramul  Sf.  \rh.  Mihail  şi 
Gavril),  in  urma  lucrărilor  dc  innoire  exterioară  (tencuit  in  terasit  şi  recondiţiona- 
rea  acoperişului)  şi  a  reparaţiilor  de  întreţinere  in  interior.  Aceste  lucrări  s-au 
executat  în  ultimii  ani  din  jertfelnicia  credincioşilor,  foarte  puţini  la  număr,  dar 
lari  in  credinţa  şi  dragostea  lor  faţă  de  Biserica  strămoşească,  îndrumaţi  cu  stă¬ 
ruinţă  şi  dragoste  de  harnicul  lor  păstor  sufletesc,  preotul  Lucian  Tihai.  ajutat 
de  membrii  consiliului  oarohial,  în  frunte  cu  epitropii. 

Răspunsurile'  !a  SI  Liturghie  au  fost  date  dc  corul  bisericii  parohiale  din 
Satu  Mare  IV.  care  —  pentru  frumuseţea  execuţiei  —  s-a  bucurat  de  aprecierea 
şi  felicitările  ierarhului. 


VIATA  BISERICEASCA 


359 


Predica  zilei  a  fost  ţinută  de  pâr.  secretar  eparhial  Ilie  Feier. 

Pentru  frumoasele  realizări  în  pastoraţie,  preotului-paroh  i  s-a  acordat  rangul 
de  sachelar,  pentru  care  a  fost  şi  hirotesit. 

După  apolisul  Sf.  Liturghii  păr.  prot.  Costache  Mirea  şi  preotul-paroh  au 
bineventat  pe  ierarh.  Apoi  s-a  dat  citire  scrisorii  arhiereşti  de  apreciere. 

„Aceasta  este  ziua  pe  care  a  făcut-o  Domnul  să  ne  bucurăm  şi  să  ne  veselim 

într-insa“,  sînt  cuvinte  de  bucurie  ce  se  rostesc  în  ziua  de  Sf.  Paşti  şi  care  se 

potrivesc  de  minune  şi  zilei  de  azi  pentru  credincioşii  acestei  parohii,  a  spus  în 
cuvîntul  său  de  învăţătură  ierarhul.  Apreciind  după  cuviinţă  marele  lor  spirit 
de  jertfelnicie,  le  spune  credincioşilor  că  distincţia  acordată  harnicului  lor  păs¬ 
tor  sufletesc  se  râsfrînge  în  mod  egal  şi  asupra  lor,  şi  doreşte  ca  această  sf.  bise¬ 
rică  să  le  fie  în  continuare  un  far  luminos  în  calea  lor  spre  mîntuire  şi  fericire. 

MOTIŞ.  —  Duminică,  28  aprilie  1985,  P.  S.  Episcop  Vasile  —  însoţit  de  păr. 
Dorel  Rus,  inspector  eparhial,  —  a  făcut  un  popas  duhovnicesc  în  mijlocul  bunilor 
credincioşi  din  parohia  Motiş,  prot.  Zalău,  sâvîrşind  cu  un  sobor  de  preoţi  şi  dia¬ 
coni  slujba  de  binecuvîntare  a  lucrărilor  de  înnoire  a  bisericii  parohiale. 

Această  biserică,  cu  hramul  „Sf.  Arh.  Mihail  şi  Gavrir,  a  fost  zidită  în 

1830  şi  sfinţită  de  arhiereu  în  8  noiembrie  1958.  Intre  anii  1982 — 1984,  sub  păsto¬ 
rirea  vrednicului  preot  Traian  Scurt,  ajutat  îndeaproape  de  membrii  Consiliului  şi 
Comitetului  parohial,  în  frunte  cu  epitropul  Andrei  Chiş,  şi  mai  ales  prin  jertfel- 
nicia  bunilor  credincioşi,  i  s-au  făcut  reparaţii  capitale,  tencuindu-se  exteriorul 
în  terasit  şi  acoperind-o  cu  tablă  zincatâ  nouă,  iar  în  interior,  după  retencuire. 

împodobind-o  cu  pictură,  executată  în  tempera  grasă  de  pictorul  Viorel  Nimigean.  De 
asemenea,  s-au  făcut  reparaţii  capitale  şi  la  casa  parohială. 

După  slujba  de  binecuvîntare,  s-a  continuat  cu  săvîrşirea  Sf.  Liturghii.  Răs¬ 
punsurile  au  fost  date  de  corul  parohial  din  Nadiş,  care  s-a  bucurat  de  aprecierile 
elogioase  ale  ierarhului. 

Predica  zilei  a  fost  ţinută  de  pâr.  inspector  eparhial  Dorel  Rus. 

Pentru  rodnică  şi  merituoasă  activitate  duhovnicească  şi  gospodărească,  preo¬ 
tului-paroh  Traian  Scurt  i  s-a  acordat  rangul  de  iconom,  întru  care  a  primit  şi 
hirotesia. 

După  otpust,  păr.  prot.  Marcel  Andreescu  şi  preotul-paroh  au  adresat  chiriar- 
hului  bun  venit,  iar  apoi  s-a  dat  citire  scrisorii  arhiereşti  de  apreciere. 

Intr-un  ziditor  cuvînt  de  învăţătură,  ierarhul  a  exprimat  alese  cuvinte  de 
laudă  credincioşilor  pentru  jertfelnicie  şi  părintelui  lor  sufletesc  pentru  zelul  şi 
strădania  sa  întru  înnoirea  bisericii.  Duminica  de  azi,  a  spus  vorbitorul,  este  în¬ 
chinată  femeilor  mironosiţe,  cărora,  Mîntuitorul,  îndată  după  învierea  Sa  din 
morţi,  li  s-a  adresat  cu  cuvintele:  „Bucuraţi-vâ!“  Cu  aceste  cuvinte  mă  adresez 
şi  eu  dumneavoastră,  pentru  că  într-adevăr  puteţi  fi  bucuroşi  pentru  tot  ce  aţi 
făcut  şi  aţi  jertfit  pentru  înfrumuseţarea  acestui  sfînt  locaş  de  închinăciune.  In 
încheiere  i-a  îndemnat  să  fie  în  continuare  ataşaţi  Bisericii  strămoşeşti  şi  să 
muncească  cu  rîvnâ  la  locurile  de  muncă  pentru  înflorirea  Patriei  noastre. 


II.  Conferinţe  preoţeşti 

1.  —  Intîia  conferinţă  pastoral-misionară  a  preoţimii  din  acest  an  s-a  ţinut, 
pe  protopopiate,  între  19  şi  27  martie  1985,  avînd  ca  temă:  Orientări  şi  perspec¬ 
tive  in  dezvoltarea  economică  şi  socială  a  Patriei  noastre  in  lumina  directivelor 
actuale  ale  forurilor  superioare  de  conducere  a  ţării. 

La  lucrările  de  la  protopopiatele  Oradea,  Satu-Mare  şi  Cărei  a  participat  şi 
P.  S.  Episcop  Vasile.  De  la  centrul  eparhial  au  fost  delegaţi  cu  conducerea  lucră¬ 
rilor  următorii:  Păr.  cons.  ep.  Ioan  Negroiu  la  prot.  Oradea  şi  Beiuş,  diaconul 
Dr.  Teodor  Savu,  inspector  eparhial,  la  prot.  Marghita,  păr.  vicar  eparhial 
Augustin  Lucian  la  prot.  Satu-Mare  şi  Cărei  şi  păr.  cons.  ep.  Nicolae  Mara  la 
prot.  Zalău  şi  Şimleu. 

Referatele  asupra  temei  au  fost  susţinute  de  următorii  preoţi:  Dumitru 
Cristea  la  prot.  Oradea,  Iosif  Sabâu  (Beiuş),  Gheorghe  Ciobai  (Marghita). 
Gheorghe  Pintea  (Satu-Mare),  Radu  Trenea  (Cărei),  Vasile  Rus  (Zalău)  şi  Gheor¬ 
ghe  Turcaş  (Şimleu). 

Pe  marginea  referatelor  au  luat  cuvîntul  un  număr  de  43  de  preoţi. 

Atit  in  referate,  cit  şi  în  luările  de  cuvînt  şi  in  consideraţiile  făcute  în  în¬ 
cheiere  de  conducătorii  lucrărilor  s-au  înfăţişat,  cu  mult  temei  şi  cu  bogăţie  de 
date,  atit  ceea  ce  s-a  realizat  în  ultimii  20  de  ani  şi  îndeosebi  în  cincinalul  ac¬ 
tual,  cit  şi  ceea  ce  s-a  propus  a  se  realiza  în  viitorul  cincinal  (1986 — 1990),  pen¬ 
tru  dezvoltarea  economica  şi  socială  a  ţării  noastre  în  lumina  directivelor  actuale 
ale  forurilor  superioare  de  conducere  a  ţării,  în  frunte  cu  Preşedintele  ei,  Domnul 
Nicolae  Ceauşescu.  S-a  subliniat  că  faţă  de  toate  acestea  Biserica  noastră  şi  slu¬ 
jitorii  ei,  şi  în  calitatea  lor  de  membri  ai  F.  D.  U.  S.,  îşi  exprimă  întreaga  adeziune 
şi  sprijinul  total,  pentru  că  sînt  convinşi  că  prin  tot  ce  s-a  plănuit  se  urmăreşte 
numai  şi  numai  progresul  şi  bunăstarea  materială  şi  spirituală  a  poporului  nostru, 
precum  şi  aşezarea  unei  noi  ordini  economice  şi  politice  internaţionale  mai  bune 
şi  mai  drepte. 

Acolo  unde  a  participat,  P.  S.  Episcop  Vasile  a  arătat  că  tema  conferinţei  din 
această  lună  constituie  un  minunat  prilej  de  implicare  a  preoţimii  în  iubirea  faţă 
de  ţară,  faţă  de  popor.  Preotul  trebuie  şi  vrea  să  trăiască  în  contemporaneitate, 
vrea  să  fie  de  folos  poporului  şi  Patriei.  Ne  este  drag  altarul  Bisericii,  dar  tot 
atit  de  drag  ne  este  şi  altarul  Patriei,  de  aceea  vrem  să  contribuim,  cu  mijloa¬ 
cele  specifice  ale  Bisericii,  la  împlinirea  năzuinţelor  poporului  şi  a  noilor  direc¬ 
tive  preconizate  de  conducerea  ţârii  noastre,  ce  urmăresc  progresul  material  şi 
spiritual  al  poporului  nostru.  Trăim  o  epocă  care  ne  face  să  ne  mîndrim  cu  ea, 
a  menţionat  vorbitorul,  numită  „Epoca  Ceauşescu ",  care  a  scos  la  lumină  ade¬ 
văratele  virtuţi  creatoare  ale  poporului  nostru.  Este  o  epocă  dinamică,  nemaiîn- 
tîlnită  pînâ  acum.  în  această  epocă,  a  relevat  cu  tărie  ierarhul,  şi  preotul  îşi  are 
menirea  sa,  de  a  fi  în  permanenţă  un  factor  de  bună  înţelegere  şi  armonie  în 
familia  sa,  în  mijlocul  credincioşilor  săi,  in  colaborarea  cu  organele  locale. 

Lucrările  conferinţelor  s-au  încheiat  prin  cuvîntul  de  mulţumire  al  protopo¬ 
pilor,  adresat  celor  ce  au  contribuit  la  btfna  desfăşurare  a  lucrărilor. 

2.  —  Conferinţa  administrativă  a  preoţimii,  prima  din  acest  an,  şi-a  desfă¬ 
şurat  lucrările  la  sediile  celor  7  protopopiate  din  eparhie,  între  24  şi  30  aprilie 
1985,  avînd  ca  temă:  Cai,  metode  şi  mijloace  pastorale  pentru  întărirea  şi  păstra¬ 
rea  dreptei  credinţe  in  rindul  credincioşilor. 

P.  S.  Episcop  Vasile  a  participat  la  conferinţele  de  la  protopopiatul  Oradea, 
unde  a  fost  însoţit  de  pâr.  cons.  ep.  Nicolae  Mara.  şi  la  protopopiatele  Zalău  şi 
Şimleu.  unde  a  fost  însoţit  de  noul  inspector  eparhial,  păr.  Dorel  Rus.  Lucrările 
de  la  protopopiatele  Satu-Mare  şi  Cărei  au  fost  conduse  de  păr.  vicar  eparhial 
Augustin  Lucian,  cele  de  la  protopopiatele  Bciuş  şi  Marghita  de  păr.  cons.  ep. 
Nicolae  Mara. 

Citirea  referatelor  s-a  făcut  de  către  preoţii:  Dr.  Gheorghe  Liţiu  (Oradea), 
loan  Morgovan  (Beiuş),  Gheorghe  Drimbâu  (Marghita),  Petru  Tătăran  (Satu-Mare). 
Vasile  Ghiţiu  (Cărei),  Romei  Tudoran  (Zalău)  şi  Gheorghe  Stanciu  (Şimleu). 

Pe  marginea  referatelor,  un  mare  număr  de  preoţi  a  participat  la  intere¬ 
sante  discuţii.  în  care  s-a  prezentat  o  mare  varietate  de  modalităţi  de  activi¬ 
tate  pastorală,  modalităţi  determinate  de  împrejurări  specifice  fiecărei  parohii. 

între  metodele  şi  mijloacele  pastorale,  general  valabile,  şi  ca  loc,  şi  ca  timp, 
şi  ca  mediu  social,  s-a  apreciat  pe  bună  dreptate  că  în  prim  plan  trebuie  să 
aşezăm  insăşi  persoana  preotului,  pregătirea  sa  de  specialitate  şi  de  cultură  gene¬ 
rală.  ţinuta  şi  conduita  lui  morală,  in  biserică  şi  in  afară  de  biserică,  în  familie 
şi  în  orice  împrejurare.  Apoi  să  înveţe  şi  să-şi  cerceteze  credincioşii,  „cu  timp 
şi  fără  de  timp“,  şi  mai  ales  la  timp  potrivit,  adică  atunci  cînd  credinciosul  are 
mai  mare  nevoie  de  un  cuvînt  de  mîngiiere  sau  de  încurajare.  De  asemenea,  s-a 
arătat  ca  e  necesară  cultivarea  cîntării  în  comun,  care  ii  face  pe  credincios  mai 
activ,  participind  astfel  cu  toată  fiinţa  sa  la  sfintele  slujbe  şi,  în  plus,  majori¬ 
tatea  cîntărilor  bisericeşti  avînd  şi  caracter  didactic,  se  alege  şi  cu  învăţarea  ade¬ 
vărurilor  de  credinţă,  ceea  ce  apoi  îl  face  şi  mai  ataşat  Bisericii  strămoşeşti. 

Acolo  unde  a  participat,  P.  S.  Episcop  Vasile  a  făcut  un  călduros  apel  la 
conştiinţa  de  preot  şi  la  conştiinciozitatea  şi  responsabilitatea  cu  care  fiecare 
preot  trebuie  să-şi  împlinească  întreita  activitate  pastorală,  dacă  vrea  ca  nici 
unul  din  credincioşii  săi  să  nu  se  desprindă  de  trupul  Bisericii  strămoşeşti. 
Drept  aceea,  a  insistat  asupra  prezenţei  permanente  a  preotului  în  mijlocul  cre¬ 
dincioşilor  şi  asupra  disciplinei  şi  conduitei  morale  ireproşabile  a  preotului  în 

familie  şi  societate.  în  pastoraţie,  a  subliniat  cu  tărie  ierarhul,  nu  e  permis  să 
avem  rebuturi.  In  continuare,  a  arătat  că  în  zilele  noastre  Biserica,  pe  lingă 
misiunea  de  propovăduire  a  dreptei  credinţe,  o  are  şi  pe  aceea  de  vindecare  a 
sufletelor,  pe  care  am  putea-o  numi  „terapeutică'*.  In  încheiere  i-a  îndemnat  pe 
preoţi  la  colaborare  cu  organele  locale  de  stat  şi  obşteşti,  la  sprijinirea  tuturor 
acţiunilor  ce  urmăresc  progresul  material  şi  spiritual  al  poporului.  In  acelaşi  sens, 
au  vorbit  şi  delegaţii  eparhiali  la  celelalte  centre  protopopeşti. 

Lucrările  au  luat  sfîrşit  prin  cuvîntul  protopopilor. 


III.  Concerte  religioase 

Corul  Catedralei  episcopale  din  Oradea,  dirijat  de  păr.  Traian  Codilă,  a 
făcut  apreciabile  progrese  în  ultimii  ani,  ceea  ce  a  fost  demonstrat  cu  prilejul 
festivităţilor  aniversării  a  200  de  ani  de  la  zidirea  Catedralei  episcopale  (Biserica 
cu  Lună)  ce  au  avut  loc  între  24  şi  26  noiembrie  1984,  cînd  —  prin  răspunsurile 
date  la  sfintele  slujbe  şi  mai  ales  prin  concertul  dat  în  Catedrala  episcopală  în 
după-amiaza  zilei  de  25  noiembrie  —  a  produs  o  frumoasă  impresie  asupra  par¬ 
ticipanţilor.  Această  împrejurare  a  avut  darul  să  dea  curaj  formaţiei  şi  să-şi  con¬ 
tinue  pregătirea  cu  şi  mai  mult  elan,  încît  la  exprimarea  dorinţei  P.  S.  Episcop 
Vasile  că  ar  fi  foarte  bine  venite  nişte  concerte  religioase  în  timpul  Postului 
Mare,  formaţia  a  şi  răspuns  cu  promptitudine.  Astfel  s-a  ajuns  la  ţinerea  a 
două  concerte  în  Postul  Mare,  în  Catedrala  episcopală  din  Oradea.  Primul  a  avut 
loc  în  cadrul  vecerniei  din  Duminica  a  IlI-a  a  Postului  Mare  (17  martie  1985), 
închinată  cinstirii  Sf.  Cruci,  avînd  în  program  bucăţi  adecvate  acestei  împre¬ 
jurări,  urmărindu-se  pregătirea  sufletească  a  credincioşilor  pentru  întîmpinarea 
după  cuviinţă  a  Sâptămînii  Patimilor  şi  învierii  Domnului.  Al  doilea  concert  a 
fost  oferit  în  aceeaşi  catedrală  în  cadrul  Deniei  din  Duminica  Floriilor,  avînd 
în  program  şi  de  data  aceasta  bucăţi  adecvate  praznicului  din  acea  zi  şi  Săptă- 
mînii  Patimilor.  De  ambele  dâţi,  ierarhul  a  ţinut  cuvînt  de  învăţătură,  potrivit 
aceloraşi  împrejurări  şi  cu  binefăcătoare  influenţă  asupra  sufletelor  celor  de  faţă. 


Diacon  Dr.  Teodor  Savu 


Din  relaţiile  externe  bisericeşti 


DIALOG  ECUMENIC  INTRE  ORTODOCŞI  ŞI  ROM ANO-CATOUCI 


Intre  3 — 8  iunie  1985  s-a  reunit  în  oraşul  Opole  din  Polonia  Comitetul  de 
coordonare  din  cadrul  Comisiei  internaţionale  mixte  de  dialog  teologic  dintre 
Biserica  romano-catolicâ  şi  Biserica  ortodoxă.  Întrunirea  a  avut  loc  la  „Instytut 
Pastoralny  Diocezji  Opolskiej"  şi  a  fost  găzduită  de  episcopia  locală  condusă  de 
episcopul  Nossol.  Se  ştie  că  tehnica  de  lucru  a  Comisiei  internaţionale  de  dialog 
este  următoarea:  se  întruneşte  odată  la  doi  ani;  în  anul  dintre  reuniuni,  se  întru¬ 
nesc  trei  sub-comisii  care  studiază  acelaşi  document  şi  alcătuiesc  fiecare  cîte  un 
referat.  Apoi  se  intilneşte  Comisia  de  coordonare  care  din  cele  trei  referate  ale 
subcomisiilor  alcătuiesc  un  singur  referat  ce  urmează  a  fi  prezentat  apoi  Comi¬ 
siei  plenare  spre  discutare.  'îmbunătăţire  şi  aprobare. 

Comisia  de  coordonare  este  alcătuită  din  oDt  ortodocşi  şi  opt  romano-catolici 
vi  din  ea  fac  parte  următorii:  * 

Reprezentanţi  ortodocşi 

l.P.S.  Arhiepiscop  Stelianos,  al  Australiei  (co-preşedinte),  I.  P.  S.  Mitropolit 
Partenie  de  Cartagina.  l.P.S.  Arhiepiscop  Kiril  de  Smolensk  (U.  R.  S.  S.),  Mitro¬ 
politul  Antonie  al  Transilvaniei  (România),  P.  S.  Episcop  Icremia  de  Wroclaw  şi 
Szezeczin,  prof  Dr.  Megas  Farandos,  Atena.  prof.  John  Ziziulos  (Sofia)  şi  prof. 
Stoian  Goşevici  (Belgrad).  Ca  şi  colaboratori  au  mai  luat  parte  Arhim.  Spiridon 
Papaghiorghiu  domiciliat  la  Roma  şi  D-na  Zenaida  Nossova  (U.  R,S.  S.). 

Reprezentanţi  romano-catolici 

E.  S.  Cardinalul  Jean  Willebrands  (Roma,  co-preşedinte),  E.  S.  Arhiepiscopul 
.Iariano  Magrassi,  Bari  I Italia),  profesorul  Ernst  Suttner  (Viena),  P.  Cuv.  Emanuel 
Lanne  (Belgia),  pr.  prof.  Jean  Tillard  (Canada),  pr.  prof.  W.  Hryniewicz  (Polonia), 
d-1  prof  Vittorio  Peri,  P.  C.  pr.  Pierre  Duprey  (co-secretar).  Au  mai  luat  parte 
c  i  titlul  de  colaboratori  Mgr.  Eleutcrie  F’ortino,  maica  Janette  Dastoug,  d-ra  Paola 
Habrizi  (Roma). 

Intrucit  in  anul  trecut,  in  Creta,  documentul  final  al  intîlnirii  n-a  putut  ii 
terminat,  acest  document  intitulat  CREDINŢA,  TAINE  ŞI  UNITATEA  BISERICII 
a  fost  terminat  la  Opole  înainte  de  a  se  intra  în  ordinea  de  zi  propriu-zisă. 
Intrindu-se  in  ordinea  de  zi,  au  fost  studiate  trei  referate  ale  celor  trei  sub-co¬ 
misii.  cu  tema  Taina  Preoţiei  in  structura  sacramentală  a  Bisericii,  in  special 
importanţa  succesiunii  apostolice  pentru  sfinţirea  şi  unitatea  poporului  lui  Dum¬ 
nezeu.  Prima  sub-comisie  s-a  intîlnit  la  Opole  (Polonia)  între  17 — 19  decembrie 
1984:  a  doua  subcomisie  s-a  intîlnit  la  Roma.  intre  27 — 31  decembrie  1984,  iar  a 
’.rcia  s-a  intîlnit  la  Bari  (Italia)  intre  20 — 28  februarie  1985. 

Din  aceste  trei  referate  şi  pe  baza  lor  Comitetul  de  coordonare  a  alcătuit  un 
singur  Referat,  totalizînd  13  pagini,  rediscutind  întreaga  problemă  şi  procedind 
nu  numai  la  extragerea  elementelor  comune  din  cele  trei  referate  ale  sub-comi- 
siilor  şi  a  contribuţiilor  speciale  ale  fiecărui  referat,  ci  contribuind  şi  prin  alte 
eiemente  de  adincire,  lămurire  şi  explicitare  a  temei.  Referatul  Comitetului  de 

Coordonare  de  la  Opole  va  fi  prezentat  in  anul  viitor  Comisiei  mixte  interna¬ 
ţionale  dc  dialog,  care  se  va  întruni  la  Bari.  in  Italia,  intre  29  mai — 7  iunie  198G. 

La  pregătirea  Referatului  de  la  Opole,  delegatul  Bisericii  Ortodoxe  Române 
a  contribuit  activ  alături  de  ceilalţi  delegaţi  ortodocşi  şi  romano-catolici.  Intr-o 
intervenţie  la  începutul  lucrărilor,  a  recomandat  să  se  ţină  seama  la  redactare  de 
cîteva  principii  generale,  printre  care:  să  se  «'firme  consensul  teologic,  doctrinar, 
fără  a  se  evita  evidenţierea  divergenţelor.  Evitarea  nu  le  va  salva,  ci  doar  le  va 
ascunde.  Mai  bine  să  le  sesizăm,  să  le  explicăm  şi  să  le  aducem  la  un  numitor 
comun.  Referatul  va  trebui  să  vorbească  limpede  de  cele  trei  trepte  ierarhice,  de 
succesiunea  apostolică,  de  preoţia  sacramentala  diferită  de  preoţia  credincioşilor, 
dar  să  se  refere  şi  la  aceasta  din  urmă.  Să  afirme  egalitatea  absolută  a  tuturor 
episcopilor  şi  faptul  că  ei  sînt  dependenţi  de  Sinodul  din  care  fac  parte.  Să  se 
arate  că  diferitele  titluri  apărute  în  istorie  ca  papă.  patriarh,  mitropolit,  arhiepis¬ 
cop.  monsegnor,  cardinal,  prelat  etc.  sînt  atribute  administrative,  conferite  de 
oameni  şi  nu  sînt  categorii  ierarhice  şi  de  drept  divin.  Să  se  vorbească  despre 
celibatul  episcopilor  in  ortodoxie  şi  despre  celibatul  în  general  în  romano-cato- 
licism,  şi  să  se  dea  explicaţii  care  să  scoată  tema  din  categoria  divergenţelor.  Să 
se  vorbească  de  rolul  diaconilor,  despre  ierurgii  şi  cine  le  săvîrşesc,  despre 
dreptul  şi  datoria  de  a  învăţa,  despre  rolul  bărbaţilor  şi  al  femeilor  în  Biserică. 
Intr-un  stil  deferent  să  se  vorbească  în  special  de  slujirea  femeilor,  arătîndu-se 
şi  faptul  că  în  tradiţia  celor  două  Biserici  nu  s-a  practicat  hirotonia  femeilor,  în 
sensul  sacramental  în  care  s-a  practicat  hirotonia  bărbaţilor.  In  felul  acesta  se 
vor  pune  baze  solide  şi  pentru  viitorul  în  care  vom  aborda  problema  papalităţii, 
a  primatului  şi  a  infailibilităţii. 

Toate  aceste  propuneri  s-au  reflectat  apoi  în  Referatul  final.  La  sfîrşit  s-a 
discutat  asupra  temei  viitoare  de  pe  agenda  dialogului,  care  va  trebui  definiti¬ 
vata  şi  aprobata  la  Bari.  Unii  ortodocşi  au  propus  să  trecem  imediat  la  tema 
papalităţii  în  viaţa  Bisericii,  deoarece  este  cea  mai  grea  şi  trebuie  atacată  de 
urgenţă.  Delegatul  român  s-a  opus,  arâtînd  că  e  prematur  să  trecem  la  această 
temă.  Am  discutat  despre  Biserică  în  general,  despre  Simbolul  Credinţei  şi 
Filioque.  despre  tainele  de  iniţiere  (Botez.  Mirungere,  Euharistie),  acum  discutăm 
despre  Preoţie.  In  mod  normal  ar  trebui  să  terminăm  cu  Tainele.  Sînt  probleme 
şi  in  ceea  ce  priveşte  Mărturisirea.  Masîul  şi  Cununia  şi,  în  general,  în  domeniul 
reînnoirii  şi  desâvîrşirii  vieţii  creştine.  Trebuie  să  fim  logici.  Mai  avem  nevoie 
de  o  etapă,  înainte  de  a  trece  la  problema  cea  mare!  Ştim  că  sînt  unii  care  ne 
grăbesc  spre  această  problema,  mai  ales  din  lumea  neoficială,  grecească,  neecu¬ 
menică  (o  minoritate),  dar  aceia  ne  împing  spre  aceasta  pentru  a  se  bucura  de 
eşecul  dialogului.  Or.  noi  avem  o  însărcinare  serioasă  din  partea  Bisericilor 
noastre,  şi  trebuie  să  ne-o  îndeplinim  onorabil.  Nu  neapărat  să  realizăm  unitatea, 
dacă  nu  se  va  putea  realiza,  dar  să  nu  ni  se  reproşeze  că  am  procedat  fără  tact 
şi  fără  înţelepciune,  ca  am  escaladat  dialogul,  trecînd  peste  etapele  de  pregătire 
şi  de  cucerire  a  acordurilor  in  mod  firesc,  logic,  unul  după  altul,  aşa  cum  sînt 
temele  legate  între  ele.  Punctul  acesta  de  vedere  a  fost  în  cele  din  urmă,  după 
lungi  discuţii,  acceptat. 

Se  vor  propune  la  Bari,  pentru  agenda  viitoare,  două  teme  la  alegere:  Taine 
şi  jurisdicţie  sau  Tainele  şi  structura  canonică,  acestea  integrîndu-se  şi  în  Planul 
mare  alcătuit  la  începutul  dialogului.  In  cadrul  acestor  teme  se  va  discuta  despre 
sâvîrşitorii  tainelor,  relaţia  episcop-Biserică,  taine  de  reînnoire  şi  desăvîrşire  şi, 
în  general,  se  va  pregăti  terenul  pentru  trecerea  la  tema  jurisdicţiei  canonice . 
care  a  dat  naştere  în  trecut  la  atîtea  separări  în  Biserică,  la  atîtea  pretenţii  şi  la 
subtile  treceri  din  domeniul  administrativ  la  motivări  dogmatice  şi  la  implicaţii 
eclesiologice. 

Cu  prilejul  lucrărilor  de  Ia  Opole,  delegaţii  au  participat  la  o  procesiune 
Corpus  Christi,  de  mare  amploare  şi  au  vizitat  mănăstirea  de  la  Cestochova,  cu 
celebra  icoană  bizantină  a  Maicii  Domnului,  monument  naţional  polonez, 

Dr.  ANTONIE  PLÂMADEALA 
Mitropolitul  Ardealului 

SIMPOZION  INTER -ORTODOX  LA  BOSTON,  U.  S.  A. 

ASUPRA  DOCUMENTULUI  CONSILIULUI  ECUMENIC  AL  BISERICILOR: 

„BOTEZ,  EUHARISTIE,  PREOŢIE" 

între  II — 18  iunie  1985  a  avut  loc  la  Boston,  U.  S.  A.  un  Simpozion  organizat 
de  Consiliul  Ecumenic  al  Bisericilor,  Comisia  „Credinţa  şi  Constituţie**,  în  vede¬ 
rea  discutării  de  către  reprezentanţi  ai  Bisericilor  Ortodoxe  a  documentului 
„Botez,  Euharistie,  Preoţie"  (Lima,  1982).  Gazda  a  fost  I.  P.  S.  Arhiepiscop  Iakovos 
al  Arhiepiscopiei  greco-ortodoxe  din  cele  două  Americi,  la  Şcoala  Teologică 
„Sfinta  Cruce"  din  Boston. 

Bisericile  Ortodoxe  şi  vechi  orientale  au  fost  reprezentate  de  următorii: 
Patriarhia  Ecumenică:  Mitropolitul  prof.  dr.  Hrisostom  de  Myra. 

Patriarhia  Alexandriei:  Mitropolitul  Partenie  de  Cartagina. 

Patriarhia  Antiohiei:  pr.  prof.  Paul  Tarazi. 

Patriarhia  Ierusalimului:  prof.  dr.  George  Galitis. 

Patriarhia  Moscovei:  Arhiepiscopul  Kiril  de  Smolensk  şi  Vysma. 

Patriarhia  Serbiei:  arhim.  prof.  dr.  Atanasie  Ieftici. 

Patriarhia  Română:  Mitropolitul  Dr.  Antonie  al  Ardealului. 

Patriarhia  Bulgară:  Episcopul  Iosif  de  Velyka. 

Biserica  Ciprului:  prof.  dr.  Benedictos  Englizakis. 

Biserica  Greciei:  Mitropolitul  prof.  dr.  Hrisostom  de  Peristerion. 

Biserica  Poloniei:  Episcopul  Ieremia  de  Wroclaw  şi  Szczecin. 

Biserica  Finlandei:  Arhim.  Ambrozius  de  la  Volamo. 

Biserica  Cehoslovaciei:  Pr.  Dr.  laroslav  Suvarsky. 

Biserica  Ortodoxa  din  America:  Pr.  Leonid  Kişcovschi. 

Biserica  Armeană  (Etchimiadzin):  Episcop  Nerse^s  Bozabalian. 

Biserica  egipteană  coptă:  Episcopul  Bishoi  de  Dămietta. 

Biserica  etiopeană:  Arhiepiscopul  Gregorios  de  Shoa. 

Biserica  apostolică  armeană:  Arhiepiscopul  Mesrob  Ashjian. 

Biserica  ortodoxă  indiană:  Pr.  Dr.  K.  M.  George. 

Au  mai  fost  reprezentate  şi  cîteva  şcoli  teologice: 

Prof.  Dr.  Nicoliţa  Nikolakaku,  Atena. 

Prof.  Constantinos  Scuterios,  Atena. 

Prof.  Dr.  Ioanis  Anastasiu,  Thesalonic. 

Prof.  Dr.  Nicolas  Losski,  St.  Serge,  Paris. 

Prof.  Dr.  Alcibiade  Calivas,  Holv  Cross.  Boston. 

Prof.  dr.  Thomas  Hopko,  Sf.  Vladimir,  New-York. 

Consultanţi: 

Prof.  Dr.  Nikos  Nissiotis,  Atena. 

Dr.  Alexandros  Papaderos,  Creta. 

Prof.  Catherina  Chiotellis,  Atena. 

Dr.  David  Burke,  Lutheran,  N.  York. 

Dr.  John  Long  S.  JM  Romano-catolic,  N.  York. 

Mitropolit  Ernilianos  de  Silivria,  Geneva. 

Au  mai  participat  un  mare  număr  de  teologi  şi  episcopi  americani: 

Prof.  dr.  George  Bebis. 

Episcop  prof.  dr.  Demetrios  de  Vresthena,  pr.  prof.  Thomas  Fitzerald  şi 
soţia,  pr.  prof.  dr.  Theodor  Stilianopoulos,  pr.  prof.  dr.  John  Travis,  toţi  de  la 
..Holy  Cross",  Boston. 

D-na  Elaine  Alexis  Gounoris,  din  administraţia  Arhiepiscopiei  greceşti. 

Pr.  Sergiu  Swzdalţev,  din  New-York. 

Pr.  George  Corey,  Boston. 

D-na  Susan  Arida  şi  D-na  Constanţa  Tarazu,  de  la  Seminarul  Sf.  Vladimir, 
New-York. 

Pr.  Yeprem  Kalegian,  armean  din  New-York. 

Din  partea  Consiliului  Ecumenic  al  Bisericilor  au  participat:  Dr.  Emilio 

Castro,  secretar  general. 

Pr.  prof.  dr.  Ioan  Bria,  secretar  al  Comisiei  ..Misiune  şi  Evanghelizare'*. 
Rev.  dr.  Giinther  Gassmann,  directorul  Comisiei  „Credinţă  şi  Constituţie". 

Dr.  arhim.  Ghenadios  Limuris,  secretar  al  Comisiei  „Credinţa  şi  Constituţie14 
şi  protopresbiter  George  Tsetsis,  reprezentantul  Patriarhiei  Ecumenice  la  Geneva, 
pe  lingă  C.  E.  B. 

Discuţiile  au  avut  loc  în  limba  engleză.  Intr-una  din  zile,  la  invitaţia  şi  sub 
conducerea  preotului  român  Nicolae  Apostol  a,  duhovnic  la  seminarul  Holy  Cross 
din  Boston  şi  paroh  al  unei  comunităţi  române  ortodoxe  din  Worcester,  toţi  par¬ 
ticipanţii  la  Simpozion  au  vizitat  cele  cinci  biserici  ortodoxe  din  oraşul  Worcester, 
cale  de  o  oră  cu  maşina,  de  la  Boston.  Parohiile  din  oraş  au  organizat  o  masă, 
la  care  s-au  ţinut  cuvîntări.  La  sfîrşitul  lucrărilor,  toţi  participanţii  au  fost  invi¬ 
taţi  la  o  recepţie  la  New-York  (19  iunie  1985)  de  către  Arhiepiscopul  Iakovos, 

In  urma  discuţiilor,  analizelor,  în  patru  grupe  de  lucru  (Mitropolitul  român 
Antonie  a  condus  una  din  grupele  de  lucru),  prezentării  unor  referate,  partici¬ 
panţii  la  Simpozion  au  elaborat  un  referat  cu  următorul  conţinut: 

I.  INTRODUCERE 

1.  Dăm  slavă  lui  Dumnezeu  celui  în  Treime  că  noi,  ierarhi  şi  teologi,  repre- 
zentînd  Bisericile  Ortodoxe  Răsăritene  şi  Vechi  Orientale ,  membre  ale  Consiliului 
Ecumenic  al  Bisericilor,  am  putut  să  ne  întîlnim  la  Holy  Cross  Greek  School  of 
Theology,  in  Brookline,  Massachusetts  U.S.A.  (o  listă  a  participanţilor  se  ane¬ 
xează  la  acest  Raport ).  Ţelul  nostru  a  fost  să  clarificăm  o  seamă  de  probleme 
care  se  vor  putea  pune  Bisericilor  Ortodoxe  cînd  vor  proceda  la  alcătuirea  unui 
răspuns  oficial  la  documentul  Botez,  Euharistie  şi  Preoţie  (B.E.M.),  adoptat  la  Lima 
(1982)  de  către  Comisia  „Credinţă  şi  Constituţie1*  din  cadrul  Consiliului  Ecumenic 
al  Bisericilor 

2.  Am  dori  stf  ne  exprimăm  gratitudinea  celor  ce  au  găzduit  simpozionul , 
Arhiepiscopiei  Greco-Ortodoxe  din  America  de  Nord  şi  Sud  şi  Şcolii  teologice 
Holy  Cross  (Sfînta  Cruce),  ca  şi  „Secţiei  intereselor  Ortodoxe "  (The  orthodox 
Task  Force)  şi  Comisiei  „ Credinţă  şi  Constituţie "  din  cadrul  Consiliului  Ecumenic 
al  Bisericilor  care  au  mediat  organizarea  unei  întîlniri  atît  de  reprezentative.  Sîn- 
tem  de  asemenea  recunoscători  pentru  ocazia  ce  ni  s-a  dat  de  a  vizita  mai  multe 
parohii  ortodoxe  din  regiunea  Boston . 

Eminenţa  Sa  Arhiepiscopul  Iakovos,  Primatul  Arhiepiscopiei  Greco-Ortodoxe 
din  America  de  Nord  şi  de  Sud,  a  salutat  pe  membrii  Simpozionului  cu  prilejul 
ceremoniei  de  deschidere  a  lucrărilor,  împreună  cu  alţi  distinşi  reprezentanţi  ai 
Bisericii  Ortodoxe  locale  şi  ai  altor  Biserici  din  regiune . 

3.  Moderatorul  Simpozionului  a  fost  Eminenţa  Sa  Prof.  Dr,  Mitropolit  Hri- 
sostom  de  Mira  (Patriarhia  Ecumenică  din  Constantinopol ).  Au  prezentat  comuni¬ 
cări  următorii:  Re v.  Dr.  Gilnther  Gassmann  şi  Rev.  Dr.  Ghenadios  Limuris: 
Introducere  generală  asupra  documentului  Botez,  Euharistie,  Preoţie  în  situaţia 
ecumenică  de  astăzi;  Prof.  Dr.  Nikos  Nissiotis:  „Sensul  Recepţiei  în  legătură  cu 
rezultatele  dialogului  ecumenic,  pe  baza  documentului  B.  E.  M.“.  Acestuia  z-a 
rdspuns  episcopul  Nerses  Bozabalian;  Arhiepiscopul  Kiril  de  Smolensk:  „Semnifi¬ 
caţia  şi  statutul  documentului  B.  E.  M.  în  mişcarea  ecumenică11;  Mitropolitul  Dr. 
Antonie  al  Transilvaniei:  „Documentul  B.  E.  M.  în  teologia  ortodoxă  românească. 
Stadiul  actual  al  discuţiilor11;  Prof.  Dr.  Theodor  Stilianopoulos:  „Problema  recep¬ 
ţiei  Documentului  B.E.M.  în  Biserica  Ortodoxă  în  lumina  angajamentelor  sale 
ecumenice11.  I-a  răspuns  rev.  dr.  K.  M.  George.  Rev.  Prof.  Dr.  Thomas  Hopko: 
„Problemele  ce  confruntă  Ortodoxia  în  „Procesul  de  recepţie11  al  B.  E.  M.-ului‘\ 
l-a  răspuns  Mitropolitul  Prof.  Dr.  Hrisostom  de  Mira. 

4.  Pe  baza  acestor  comunicări  şi  a  discuţiilor  în  plenară  şi  discuţiile  în 
patru  grupe  de  lucru,  participanţii  la  Simpozion  supun  spre  apreciere  următoarele 
consideraţii  şi  recomandări: 

II.  SEMNIFICAŢIA  B.  E.  M.-ului  ŞI  RĂSPUNDERILE  ORTODOCŞILOR 

1.  Ni  se  pare  că  noi,  ca  ortodocşi ,  trebuie  să  salutăm  Documentul  de  la 
Lima  ca  o  experienţă  şi  un  nou  stadiu  în  istoria  Mişcării  Ecumenice.  După 
secole  de  înstrăinare ,  ostilitate  şi  indignare  reciprocă,  creştinii  împărţiţi  încearcă 
să  vorbească  împreună  asupra  unor  aspecte  esenţiale  ale  vieţii  bisericeşti,  anume: 
botez,  euharistie  şi  preoţie  (Ministry).  Acest  proces  este  unic ,  dacă  avem  în  vedere 
larga  atenţie  ce  se  acordă  Documentului  de  la  Lima  în  toate  Bisericile .  Ne  bucu- 


366 


MITROPOLIA  ARDEALULUI 


răm  că  teologii  ortodocşi  au  jucat  un  rol  importam  in  formularea  acestui  docu¬ 
ment. 

2.  In  general,  noi  primim  B.  E.  M.-ul  ca  pe  un  remarcabil  document  ecumenr: 
de  convergenţă  doctrinară.  De  aceea  trebuie  apreciat  ca  o  încercare  serioasă  de  a 
aduce  lumină  şi  de  a  exprima  astăzi  ,, Credinţa  Bisericii  de-a  lungul  veacurilor " 
(Prefaţă  B.  E.  M.,  p.  X). 

3.  In  multe  secţiuni,  credinţa  BiserUdi  este  exprimată  in  chip  clar  pe  baza 
tradiţiei  biblice  şi  a  teologiei  patristice.  Există  insă  alte  secţii  in  care  ortodocşii 
găsesc  formulări  pe  care  nu  le  pot  accepta  şi  asupra  cărora  ar  dori  să  se  facă 
eforturi  pentru  a  se  exprima  mai  corect  credinţa  Bisericii.  Precum  se  declara  in 
documentul  însuşi,  in  anumite  domenii  procesul  trebuie  continuat  prin  mai  multa 
reflecţie,  prin  adincire  şi  clarificare. 

4.  In  sfîrşit,  există  secţii  în  care  se  foloseşte  O  terminologie  care  nu  esu 
aceea  cu  care  sint  obişnuiţi  ortodocşii.  Totuşi  in  unele  din  aceste  cazuri.  suL 
terminologia  nefamiliară  se  poale  descoperi  că  sensul  este  în  fapt  aproape  de  cre¬ 
dinţa  tradiţională.  In  alte  părţi  ale  B.  E.  IVI. -ului  notam  o  terminologie  care  este 
familiară  ortodocşilor,  dar  care  poate  fi  înţeleasa  altfel. 

Credem  de  asemenea  că  Bisericile  Ortodoxe  au  datoria  să  răspundă  in  mod 
responsabil  la  invitaţia  Comisiei  , .Credinţă  şi  Constituţie "  in  special  din  trei 
motive: 

a)  pentru  că  avem  de-a  face  aici  cu  probleme  de  credinţă ,  şi  a  fost  insistenţa 
Bisericilor  Ortodoxe  de  multă  vreme  că  Consiliul  Ecumenic  al  Bisericilor  trebuie 
să-şi  îndrepte  atenţia  în  special  asupra  problemelor  referitoare  la  credinţă  şi 
unitate; 

b)  pentru  că  ortodocşii  au  participat  la  pregătirea  textului  de  la  început  şi 
au  adus  o  contribuţie  substanţială  la  alcătuirea  lui ; 

c)  pentru  că  e  important  a  se  avea  răspunsurile  tuturor  Bisericilor  Ortodoxe 
şi  nu  numai  a  unora  din  ele. 

t 

III.  RĂSPUNS  ŞI  RECEPŢIE 

1.  Atît  la  cea  de-a  şasea  Adunare  Generală  a  Consiliului  Ecumenic  ai  Biscri- 
rilor  de  la  Vancouver  (1983),  precum  şi  la  ultima  sesiune  a  Comitetului  Central 
0984)  al  C.E.B.,  ortodocşii  s-au  obligat  să  răspundă  la  B.E.M.  in  vederea  con¬ 
tinuării  eforturilor  mişcării  ecumenice . 

2.  Am  vrea  să  distingem  între  un  răspuns  imediat  din  partea  Bisericilor 
Ortodoxe  membre  ale  C.  E.  B.,  cu  privire  la  B.  E.  M.  şi  forma  recepţiei  in  timp  a 
textului  conform  tradiţiei  ortodoxe.  Noi  afirmăm  că  noţiunea  recepţiei  documentului 
B.  E.  M.  aici  este  deosebită  de  înţelesul  clasic ,  ortodox,  al  recepţiei  decretelor  şi 
deciziilor  Sfintelor  Sinoade. 

3.  Recepţia  documentului  B.E.M.  înseamnă  că  noi  recunoaştem  in  acest 
text  unele  din  elementele  constitutive  ale  credinţei  noastre  cu  privire  la  botez, 
euharistie  şi  preoţie,  aşa  incit  putem  depune  mărturie  comună  in  faţa  lui  Iisus 
Hristos  şi  să  ne  îndreptăm  împreună  spre  scopul  nostru  comun:  unitatea.  Astfel, 
recepţia  in  acest  stadiu  este  un  pas  mai  departe  în  procesul  creşterii  noastre 
împreună  in  încredere  reciprocă" ,  spre  convergenţa  doctrinară  şi  in  cele  din  urmă 
către  ,, comuniunea  unii  cu  alţii  pe  linia  apostolilor  şi  a  învăţăturilor  Bisericii 
universale “  (B.  E.  M.f  prefaţă,  p.  IX). 

4.  Recepţia  documentului  B.  E.  M.  ca  atare  nu  implică  in  mod  necesar  o 
recunoaştere  eclesiologică  ori  practică  a  slujirii  (ministry)  şi  tainelor  Bisericilor 
non-ortodoxe.  O  astfel  de  recunoaştere  ar  cere  o  acţiune  specială  din  partea  Bise¬ 
ricilor  Ortodoxe. 

5.  Ca  un  pas  iniţial  către  acest  fel  de  recepţie,  am  dori  ca  in  chip  oficial 
Bisericile  Ortodoxe  sa  faciliteze  studierea  şi  discutarea  documentului  B.  E.  M.  la 
diferite  nivele  ale  vieţii  bisericeşti,  aşa  incit  fiecare  Biserică  să  evalueze  docu¬ 
mentul  in  vederea  unităţii  finale  a  tuturor  Bisericilor . 

6.  In  acest  proces  de  discemămint  Bisericile  Ortodoxe  să  fie  sensibile  la 
procesul  similar  de  evaluare  a  textului  şi  la  dialogurile  bilaterale  între  Bisericile 
membre  ale  C.E.B.  şi  Biserica  Romano-Catolică.  Astfel  evaluarea  noastră  va  fi  in 
'întregime  informată  de  reflecţiile  ecumenice  şi  de  experienţele  stimulate  de 
acest  text. 


DIN  RELAŢIILE  EXTERNE  BISERICEŞTI 

IV.  CITEVA  PUNCTE  CARE  MAI  NECESITA  CLARIFICĂRI 

1.  Noi  ortodocşii  recunoaştem  multe  elemente  pozitive  in  B.E.M.  care  exprima 
aspecte  însemnate  ale  credinţei  apostolice.  Afirmind  această  apreciere  iniţială  a 
B.  E.  M.-ului,  dăm  cîteva  exemple  printre  altele  care,  credem  noi,  mai  au  nevoie 
de  clarificări  şi  elaborare.  Există  de  asemenea  şi  alte  probleme  care  n-au  fost  men¬ 
ţionate  în  acest  text, 

2.  In  secţia  despre  Botez  notăm: 

a)  Relaţia  dintre  unitatea  Bisericii  şi  unitatea  baptismală  (par.  6); 

b)  Rolul  Sf.  Duh  in  Botez  şi  in  consecinţă  relaţia  dintre  Botez  şi  Mirungere. 
legind  apa  şi  duhul  prin  incorporarea  membrilor  in  corpul  lui  Hristos  ( pr .  5,  14); 

c)  Rolul  exorcismului  şi  lepădării  de  cel  rău  in  ritul  baptismal  (pr.  20); 

d)  termenii  „senin”,  „semn  sacrament  al” ,  „simbol",  „ celebrant “  (pr  22),  „viaţă 
morală"  şi  alţi  termeni  din  text. 

3.  In  secţia  asupra  Euharistiei  notăm- 

a)  Relaţia  euharistiei  cil  eclesiologia  in  lumina  naturii  euharistice  a  Bisericii 
şi  înţelegerea  Euharistiei  ca  „taină  a  lui  Hristos"  şi  ca  „ taină  a  Bisericii"  (par.  1 ); 

b)  Relaţia  între  participarea  la  Euharistie  şi  unitatea  in  credinţă; 

c)  Rolul  Sf.  Duh  în  Euharistie .  ca  referinţă  speciala  la  anamnesis  in  relaţia 
ei  cu  epiclesis  (par.  10,  12); 

d)  Relaţia  dintre  euharistie  şi  pocăinţă,  mărturisire  şi  reconciliere  cu  congre¬ 
gaţia  euharistică: 

e)  înţelesul  jertfei  (par.  8),  a  prezenţei  reale  (par.  13),  a  cuvintului  ambasador 
(par.  29)  şi  implicaţiile  cuvintelor  „in  scopul  comuniunii ",  cu  privire  la  rezer¬ 
varea  elementelor  euharistice  (par.  15); 

f)  participarea  copiilor  botezaţi  la  euharistie. 

4.  In  secţia  asupra  Preoţiei  (Ministry)  notăm: 

a)  legătura  dintre  preoţia  ca  hirotonie  şi  slujirea  apostolilor  şi  succesiunea 
apostolica  (par.  10 ,  35); 

b)  distincţia  dintre  preoţia  întregului  popor  al  lui  Dumnezeu  şi  preoţia 
sacramentală  (cu  hirotonie),  in  special  în  lumina  învăţăturii  pauline  asupra  diferi¬ 
telor  funcţii  ale  membrelor  Trupului  unic  al  lui  Hristos  (par.  17  şi  comentariile): 

c)  problemele  legate  de  hirotonia  femeilor  ca  preoţi  (par.  18)  inclusiv  felul 
in  care  problema  este  formulată  in  textul  B.  E.  M.-ului. 

d)  relaţia  dintre  episcop ,  presbiter  şi  diacon; 

e)  relaţia  dintre  episcope,  episcop  şi  euharistie. 


V.  PROBLEMELE  CE  STAU  IN  FAŢA  BISERICILOR  ORTODOXE 

Avind  in  vedere  lucrarea  viitoare  in  legătură  cu  B.E.M.,  notam  următoarele 
consideraţii  şi  recomandări: 

1.  Vor  fi  făcuţi  paşi  in  vederea  traducerii  şi  distribuirii  documentului  B.E.M. 
în  limbile  tuturor  Bisericilor  Ortodoxe; 

2.  Bisericile  Ortodoxe  să  aibă  grijă  ca  documentul  .3.  E.  M.  să  fie  studiat  şi 
discutat  de  grupe  de  clerici  şi  laici,  de  seminarii  şi  facultăţile  de  teologie,  de  aso¬ 
ciaţiile  clericale  ca  şi  de  către  grupuri  interconfesionale; 

3.  Bisericile  ortodoxe  să  fie  deschise  lecturii  B.  E.  M.-ului  şi  să  răspundă  in 
legătură  cu  el  în  spirit  de  auto-examinare,  in  special  în  ceea  ce  priveşte  practi¬ 
cile  curente  din  biserici  şi  parohii.  Ele  vor  folosi  de  asemenea  acest  proces  ca  pe  un 
stimulent  şi  ca  o  încurajare  pentru  reînnoirea  propriei  lor  vieţi; 

4.  Studiind  şi  evaluînd  B.  E.  M.-ul.  ortodocşii  vor  depăşi  scolasticismul  teo¬ 
logic  din  secolele  recente,  reluînd  creativitatea  şi  dinamica  teologiei  biblice  şi 
patristice.  Aceasta  ii  va  face  capabili  sa  ajunga  la  perspective  mai  largi  şi  să  gin- 
dească  mai  adine  asupra  anumitor  probleme; 

5.  In  conversaţiile  bilaterale  în  curs .  Bisericile  Ortodoxe  vor  ţine  seamă 
şi  de  B.  E.  M. 

VI.  PERSPECTIVE  PENTRU  ACTIVITATEA  VIITOARE 
A  COMISIEI  „CREDINŢA  ŞI  CONSTITUŢIE" 

Cu  privire  la  activitatea  viitoare  a  Comisiei  , , Credinţă  şi  Constituţie "  şi  a 
Consiliului  Ecumenic  al  Bisericilor  în  general ,  recomandăm  următoarele  perspec¬ 
tive  pentru  o  mai  exactă  interrelaţie  intre  B.  E.  M.  şi  proiectele  de  studii  ale 
Comisiei  „ Credinţă  şi  Constituţie"  precum:  „Spre  o  expresie  a  credinţei  aposto¬ 
lice  astăzi"  şi  „Unitatea  Bisericii  şi  reînnoirea  Comunităţii  omeneşti". 

1.  Procesul  unei  reconsiderări  ecumenice  a  tradiţiei  şi  credinţei  apostolice  aşa 
cum  s-a  început  prin  B.  E.  M.,  să  fie  continuat  în  mod  conştient  în  celelalte  două 
proiecte  de  studii ; 

2.  E  necesar  să  fie  clară  înţelegerea  că  botezul ,  euharistia  şi  preoţia  (ministry) 
sînt  elementele  esenţiale  ale  tradiţiei  şi  credinţei  apostolice.  In  acelaşi  timp,  ele 
sînt  expresii  fundamentale  ale  mărturiei  şi  slujirii  Bisericii  pentru  lumea  de  azi  şi 
nevoile  ei,  preocupările  ei  şi  reînnoirea  ei.  Reînnoirea  vieţii  Bisericii,  a  lumii  nu 
pot  fi  separate  de  viaţa  liturgică  şi  sacramentală  a  Bisericii,  nici  de  responsa¬ 
bilitatea  ei  pastorală. 

3.  Aceste  alte  două  proiecte  să  fie  de  asemenea  folosite  cînd  se  vor  trimite 
răspunsurile  la  B.  E.  M. 

4.  Documentul  de  la  Lima  scoate  în  evidenţă  relaţia  importantă  dintre 
„regula  credinţei"  şi  „rînduiala  rugăciunii"  de  care  ortodocşii  sînt  atît  de  profund 
legaţi.  De  aceea  sperăm  că  în  celelalte  două  proiecte  de  studii  ale  Comisiei  „ Cre¬ 
dinţă  şi  Constituţie"  această  relaţie  este  în  mod  serios  luată  în  consideraţie. 

5.  Recomandăm  apoi  ca  unul  din  punctele  importante  ale  viitoarei  acti¬ 
vităţi  a  Comisiei  „Credinţă  şi  Constituţie"  în  relaţie  cu  B.  E.  M.-ul  să  fie  clari¬ 
ficarea  terminologiei  teologice  şi  a  problemelor  lingvistice  în  traduceri.  Acestea 
par  a  fi  necesare  mai  ales  cu  privire  la  titlul  „Ministry"  din  secţia  a  treia  a 
B.  E.  M.-ului  şi  cu  privire  la  unii  termeni  ca:  „semn",  „recepţie"  şi  „botezul  cre¬ 
dincioşilor  sau  al  adulţilor". 

6.  Pornind  de  la  clarificarea  viziunii  Bisericii  care  e  prezentă  în  B.  E.  M„ 
activitatea  viitoare  a  Comisiei  „ Credinţă  şi  Constituţie"  să  se  concentreze  asupra 
eclesiologiei  prin  evidenţierea  perspectivelor  eclesiologice  din  B.  E.  M.,  în  răs¬ 
punsurile  Bisericilor  la  B.E.  M.  şi  în  celelalte  proiecte  de  studii  ale  Comisiei 
„Credinţă  şi  Constituţie". 


Noi,  participanţii  la  simpozion,  am  trăit  această  întîlnire  ca  pe  un  prilej 
de  schimburi  de  vederi  şi  de  clarificare  a  unor  perspective  comune.  Am  văzut 
de  asemenea  în  acest  Simpozion  un  important  mijloc  de  contacte  şi  cooperare 
în  continuare  între  Bisericile  ortodoxe  şi,  prin  aceasta,  promovînd  spiritul  nostru 
conciliar. 


Documentul  acesta  va  fi  prezentat  Comitetului  Central  al  Consiliului  Ecu¬ 
menic  al  Bisericilor  (Buenos-Aires,  iulie-august  1985)  şi  tuturor  Bisericilor  Or¬ 
todoxe  care  urmează  să-l  aprecieze  şi  să-şi  alcătuiască  propriul  răspuns  la  do¬ 
cumentul  B.  E.  M.  Biserica  Ortodoxă  Română  a  instituit  o  Comisie  sub  preşe¬ 
dinţia  semnatarului  acestor  rînduri,  care  să  facă  propuneri  Sfîntului  Sinod, 
în  sesiunea  din  toamna  lui  1985. 


Dr.  ANTONIE  PLAMADEALA 
Mitropolitul  Ardealului 


Din  viaţa  patriei 

v  .  .  --  ■» 


DOUA  MOMENTE  DE  SEAMA,  HOTÂRÎTOARE 
PENTRU  DESTINELE  POPORULUI  ROMÂN: 
ZIUA  INDEPENDENŢEI  ŞI  ZIUA  VICTORIEI 


Ziua  de  9  Mai  se  înscrie,  în  devenirea  multimilenară  a  neamului  nostru 
şi  în  istoria  universală,  ca  o  zi  cu  semnificaţii  multiple,  de  importanţă  cru¬ 
cială.  Poporul  român,  alături  de  întreaga  omenire  progresistă,  aniversează  în  ziua 
de  9  Mai  1985,  împlinirea  a  patru  decenii  de  la  victoria  asupra  fascismului,  eve¬ 
niment  de  importanţă  istorică  în  lupta  naţiunilor  lumii  împotriva  celor  mai  reac¬ 
ţionare  forţe  ale  imperialismului  pentru  afirmarea  lor  la  dezvoltarea  liberă,  indepen¬ 
dentă,  la  pace.  Acest  eveniment  este  de  covîrşitoare  însemnătate  în  istoria  univer¬ 
sală,  în  lupta  popoarelor  pentru  afirmarea  de  sine  stătătoare,  pentru  libertate 
şi  pentru  progres. 

Evenimentele  majore  din  viaţa  unei  naţiuni  comunică  întotdeauna  unele 
cu  celelalte,  dincolo  de  timpul  care  le  desparte,  stabilindu-se  între  ele  o  cores¬ 
pondenţă  fundamentală  din  perspectiva  modelatoare  de  sensuri  a  contempora¬ 
neităţii,  pentru  care  devenirea  istorică  nu  este  o  simplă  succesiune  de  întîmplări 
şi  situaţii,  ci  se  face  pe  coordonatele  unitare  ale  unui  vast  proces  armonic,  desfă¬ 
şurat  pe  scară  amplă  şi  în  virtutea  unor  determinări  de  profunzime.  Marile 
evenimente  din  viaţa  unui  neam  sînt  astfel  percepute  ca  trepte  glorioase  ale 
istoriei  sale. 

România  sărbătoreşte  —  dintr-o  fericită  coincidenţă  —  la  9  Mai  şi  ziua  inde¬ 
pendenţei  de  stat  a  României,  luminoasă  pagină  din  istoria  naţională,  în  lupta 
de  veacuri  a  poporului  nostru  pentru  libertate  şi  independenţă. 

Istoria  dăinuirii  şi  devenirii  noastre  în  acest  colţ  de  lume,  pe  „plaiul  miori¬ 
tic"  între  Carpaţi,  Dunăre  şi  Mare,  evidenţiază  fundamental,  că  în  pofida  tuturor 
vicisitudinilor  vremurilor  trecute,  poporul  nostru  a  rămas  de-a  pururi  credincios 
nobilelor  idealuri  de  libertate,  neatîrnare  şi  unitate  naţională,  apărînd  ori  de  cîte 
ori  a  fost  nevoie  glia  străbună,  fiinţa  sa,  gloria  nepieritoare  a  patriei.  De  fapt 
istoria  neamului  romanesc  este  un  necurmat  şir  de  lupte,  de  jertfe  şi  martiri,  o 
epopee  eroică  a  libertăţii  şi  independenţei,  înscriindu-se  cu  litere  de  aur  în 
marea  carte  a  istoriei  universale. 

Neamul  nostru  vine  „ din  departe  şi  din  demult"  i ntr-o  deplină  continuitate 
de  glie  şi  limbă ,  într-o  permanentă  dragoste  de  neam  şi  de  strămoşi,  trecînd  pe 
la  Posada,  Rovine,  Podul  înalt,  Şelimbăr  după  care  a  urmat  apoi  intrarea  româ¬ 
nilor,  uniţi  pe  porţile  de  lumină  de  la  Alba  Iulia.  într-o  neostoită  bătălie  pentru 
neatîrnare,  acest  neam  de  eroi  a  trecut  pe  la  Dealul  Spirii,  spre  redutele  Griviţei  şi 
Plevnei  înfingînd  steagul  independenţei  în  solul  istoriei  şi  în  văzul  întregii  lumi. 

Au  urmat  Mărăşeştii  cu  nemuritoarea  deviză  „Pe  aici  nu  se  trece“!  Şi  nu  s-a 
trecut.  Şi  a  venit  bătălia  cea  mare  a  neamului  ziua  de  23  August  1944  cînd  po¬ 
porul  român  a  realizat  actul  energic  de  voinţă  de  a-şi  făuri  liber  viitorul  său 
luminos  şi  fericit. 

La  9  Mai  anul  acesta  sărbătorim  cu  sufletele  încărcate  de  emoţie  şi  recu¬ 
noştinţă  108  ani  de  la  înfăptuirea  actului  istoric  de  proclamare  a  independenţei 
depline  de  stat  a  României,  act  energic  de  voinţă  al  întregii  naţiuni. 

Parlamentul  României,  in  şedinţa  din  9/21  Mai  1877,  proclamă  independenţa 
\ drii.  Moţiunea  votată  de  Cameră,  cu  o  zdrobitoare  majoritate  —  79  voturi  din  81  — 
lua  act  „că  rezbelul  dintre  România  şi  Turcia,  că  ruperea  legăturilor  noastre  cu 
Poarta  şi  independenţa  absolută  a  României  au  primit  consacrarea  lor  oficială*. 


Această  declarare  de  independenţă  absolută  a  României  de  la  9  Mai  1877  a 
fost  urmată  de  participarea  ţării  la  războiul  neatirnarii  din  1877 — 1273  î:i  urma 
căruia  independenţa  României  a  primit  consacrarea  oficială  in  planul  relaţiilor  i:  - 
ternaţionale.  Prin  acest  act  şi  prin  biruinţele  obţinute  pe  cîmpul  de  luptă  a 
fost  zdruncinată  puterea  Imperiului  otoman  în  Balcani,  s-a  înlesnit  eliberarea 
popoarelor  din  această  parte  a  Europei,  s-a  pus  stavilă  tendinţelor  cotropitoare 
ale  marilor  imperii.  Neamul  românesc  a  participat  la  acest  război  cu  scopul  just 
al  consfinţirii  prin  luptă  a  independenţei  sale.  9  Mai  1877.  precum  subiinia  Preşedin¬ 
tele  ţârii  noastre.  Domnul  Nicolae  Ceauşescu,  „a  deschis  o  epocă  nouă  in  istoria 
milenară  a  poporului  român,  afirmînd  cu  putere  în  faţa  întregii  omeniri  voinţa 
şi  hotărîrea  sa  de  a  trăi  liber,  stăpîn  in  ţara  şi  pe  destinul  său“. 


Istoria  a  demonstrat  că  înfăptuirea  eroică  de  la  9  Mai  1877  nu  a  avut  un  ca¬ 
racter  întimplâtor.  conjunctural,  nu  a  fost  rezultatul  fortuit  al  unor  concursuri 
de  împrejurări,  ci  este  rodul  luptei  tenace,  vine  din  adincuri  de  istorie  multi¬ 
milenară.  desfăşurată  continuu  sub  semnul  unei  continuităţi  şi  unităţii  istorice 
a  neamului  nostru.  Poporul  român  locuind  dintotdeauna.  statornic  şi  unitar, 
pe  pămînturile  străbune  din  vatra  dacică,  a  preţuit  lucrarea  trainică,  durabilă 
purtătoare  de  înalte  virtuţi,  neîmpâcîndu-se  niciodată  cu  dominaţia  străină  şi 
împotrivindu-se  din  cele  mai  străvechi  timpuri,  tendinţelor  cotropitoare  ale  mari¬ 
lor  imperii.  Aceasta  o  atestă  străvechea  noastră  tradiţie  statală,  ilustrată  dc 
marii  înaintaşi  precum  Burehista,  Decebal  şi  Traian.  O  confirmă  cu  tărie  vitejii 
noştri  voievozi  care  ne-au  apărat  cu  străşnicie  pâmintul  şi  tradiţiile,  limba  şi 
obiceiurile,  pregătind  fundamentul  necesar  reîntrupării  vechii  Dacii,  realizată  de 
Mihai  Viteazul. 


România  —  în  spiritul  tradiţiilor  sale  istorice  —  n-a  conceput  obţinerea 
independenţei  prin  război  ci  a  explorat  căile  politico-diplomatice  care  sâ-i  aducă 
satisfacerea  dreptelor  năzuinţe  şi  aspiraţii,  concretizate  în  nota  guvernului  român 
din  16  iunie  1876  remisă  Turciei  şi  puterilor  garante,  prin  care  revendica,  in 
esenţă  idealul  sacru  al  neatîmării  depline  a  (drii.  Datorită  refuzului  Porţii  de  a  da 
curs  acestei  cereri  guvernul  român  a  închis  calea  negocierilor  cu  Imperiul  otoman, 
deschizînd-o  pe  aceea  a  luptei  armate  în  vederea  obţinerii  independenţei.  Această 
cale  a  fost  urmată  datorită  adeziunii  maselor  largi  ale  poporului  holărît  să-şi 
apere  cu  arma  în  mină,  dreptul  la  independenţă. 

Hotărîrea  istorică  de  la  9  Mai  1877  a  fost  consfinţită  şi  pecetluită  prin 
jertfa  oştirii  române,  prin  eforturile  întregului  popor. 

Oştirea  română  cuprindea  şi  numeroşi  voluntari,  fraţi  din  Transilvania  şi 
Bucovina,  veniţi  în  patria-mamâ  pentru  a  contribui  la  marea  izbîndă. 

Pentru  că.  aşa  precum  publica  ,, Gazeta  Transilvaniei**  la  2  iunie  1877  „cauza 
ostaşului  român  este  o  cauză  generală  română,  victoria  lui  e  a  întregii  naţiuni, 
fie  aceea  risipită  in  oricare  parte  a  lumii**. 

Bravii  ostaşi  români  au  făptuit  acte  de  nepieritor  eroism,  intrate  pentru 
totdeauna  in  tradiţie  şi  legendă.  Aproximativ  10.000  de  fii  ai  României  au  plătit 
cu  viaţa  sau  au  fost  răniţi  pe  cimpiile  de  sînge  ale  Bulgariei. 

Spiritul  de  sacrificiu  şi  vitejia  armatei  române  au  fost  unanim  recunoscute  de 
aliaţi,  de  adversari,  de  corespondenţii  de  presă  aflaţi  pe  cimpurile  de  luptă.  „în¬ 
totdeauna  am  fost  fericit  de  a  recunoaşte  bravura  şi  solidele  calităţi  militare 
ale  armatei  române . . .  Izbînda  de  la  Rahova  aparţine  pe  deplin  armatelor 
române"  —  scria  marele  duce  Nicolae  domnitorului  Carol.  Iar  un  corespondent 
de  război  aprecia  că:  „Armata  română  merită  să  fie  pusă  lîngă  oricare  armată 
a  Europei  şi  oricine  poate  fi  mîndru  de  soldaţii  şi  ofiţerii  ei  „care  au  dat  probe 
atit  de  fericite  de  vitejie".  însuşi  Osman  Paşa.  comandantul  suprem  al  trupelor 
otomane,  avea  să  recunoască,  la  capitularea  Plevnei,  că  a  fost  nevoit  să  se  pre¬ 
dea  ,,în  miinile  junei  şi  bravei  armate  române". 

Evenimentele  decisive  de  acum  108  ani  petrecute  la  noi  au  fost  consemnate 
elogios  de  ziarele  străine.  Iată  ce  scria  in  9  octombrie  1877  publicaţia  vieneză 
Der  Osten „Bărbăteasca  propăşire  a  României  pe  cîmpul  de  resbel  a  schimbat 

cu  o  singură  lovitură  situaţia  statului  român . . .  Eroii  care  ţin  sus  şi  tare  pe 
cîmpurile  de  luptă  ale  Bulgariei  drapelul  român,  care  e  împodobit  cu  lauri  nemu¬ 
ritori,  nu-şi  varsă  în  zadar  sîngele  lor.  România  liberă  şi  independentă  va  ocupa 
cu  mîndrie  un  loc  în  concernul  european  şi  măreaţa  ei  faptă  împreună  cu  numele 
ei  vor  fi  imprimate  în  inimile  generaţiilor  viitoare**. 

Este  demn  de  reţinut  că  marea  victorie  nu  a  fost  numai  a  ostaşilor,  ci  a 
tuturor  românilor  care  au  contribuit  prin  ajutoarele  date  la  buna  reuşită.  Cuce¬ 
rirea  independenţei  a  fost  truda  întregului  popor. 

Slujitorii  altarelor  ortodoxe  —  de  foarte  multe  ori  —  s-au  aflat  in  fruntea 
acţiunilor  de  ajutorare  a  frontului,  conştienţi  de  ceea  ce,  atit  de  bine.  exprima 
Iosif  Naniescu,  Mitropolitul  Moldovei,  prin  cuvintele:  Patria  are  nevoie  de 
ajutorul  fiilor  ei  fără  osebire;  prin  urmare,  toţi  cei  ce  iubim  binele  şi  prosperi¬ 
tatea  ţării  sîntem  datori,  să-i  venim  în  ajutor  cu  toate  mijloacele  de  care  dis- 
punem“.  Mulţi  slujitori  ai  Bisericii  noastre  strămoşeşti  s-au  pus  în  serviciul 
armatei,  în  calitate  de  preoţi  militari  însoţind  trupele  pe  cîmpul  de  luptă,  încurajînd 
pe  ostaşi  şi  acordîndu-le  asistenţa  religioasă.  Călugări  şi  călugăriţe  (peste  200) 
s-au  angajat  ca  voluntari,  lucrînd  în  spitale.  Biserica  a  avut  apoi  un  rol  deosebit  şi 
în  acţiunile  de  colectare  de  bani, articole  de  îmbrăcăminte,  alimente  şi  medica¬ 
mente  pentru  armata  română.  In  toată  Biserica  Ortodoxă  Română  au  fost  organi¬ 
zate  comitete  care  se  ocupau  cu  strîngerea  de  ajutoare  pe  seama  răniţilor,  de 
ajutorare  a  văduvelor  şi  orfanilor  de  război  etc.  Din  îndrumările  Sf.  Sinod.  în 
cîteva  rînduri,  s-au  făcut  rugăciuni  de  pomenire  în  toate  bisericile  din  ţară  pentru 
odihna  sufletelor  celor  căzuţi  în  război  şi  de  mulţumire  pentru  victoriile  repurtate 
de  armata  română. 

Proclamarea  independenţei  României  a  deschis  o  nouă  perspectivă  şi  pentru 
Biserica  noastră.  La  numai  12  ani  de  la  dobîndirea  independenţei,  Biserica 
Ortodoxă  Română  şi-a  putut  obţine  recunoaşterea  autocefaliei.  Acest  eveniment 
s-a  serbat  aniversîndu-se  100  de  ani  în  5  mai  1985. 

Proclamarea  independenţei  de  stat  a  României  a  constituit  un  act  legitim  şi 
necesar  în  prelungirea  Unirii  de  la  1859  prin  care  s-au  pus  bazele  statului  naţio¬ 
nal  român,  de  asemenea,  o  premiză  decisivă  a  desăvîrşirii  unităţii  statului 
nostru  naţional  consfinţită  la  Alba  Iulia,  la  1  decembrie  1918. 


Cel  de-al  doilea  eveniment  pe  care-1  sărbătorim  la  9  Mai  este  încheierea 
celui  de-al  doilea  război  mondial ,  prin  dobîndirea  victoriei  asupra  fascismului , 
acum  40  de  ani. 

La  marcarea  acestui  jubileu  asupra  fascismului,  cind  omenirea  a  ieşit  din 
noaptea  de  coşmar  a  războiului,  poporul  român  se  prezintă  cu  conştiinţa  datoriei 
împlinite,  cu  sentimente  de  legitimă  satisfacţie  de  a-şi  fi  adus  nemijlocit  contri¬ 
buţia  materială  şi  umană  la  uriaşa  confruntare  purtată  de  forţele  coaliţiei  anti¬ 
fasciste,  pentru  înfrîngerea  fascismului  —  cel  mai  periculos  duşman  al  libertăţii  şi 
independenţei  popoarelor,  al  păcii  şi  al  progresului  întregii  lumi. 

Aniversarea  a  patru  decenii  de  la  victoria  împotriva  fascismului  prilejuieşte 
rememorarea  contribuţiei  remarcabile  a  poporului  român  luptînd  cu  vitejie  nu 
numai  pentru  propria  sa  dezrobire  de  sub  ocupantul  străin  ci  şi  pentru  elibe¬ 
rarea  altor  popoare. 

Insurecţia  de  la  23  august  1944  a  însemnat  o  contribuţie  deosebită  la  prăbuşirea 
frontului  hitlerist  în  Balcani,  grăbind  cu  cel  puţin  6  luni  terminarea  războiului 
mondial.  Ostaşii  români  au  demonstrat  prin  fapte  de  vitejie  fără  seamăn,  prin 
totala  angajare  în  sprijinul  frontului,  că  ţelul  suprem  era  lichidarea  fascismului, 
libertatea  şi  pacea  popoarelor.  Timp  de  aproape  9  luni,  armata  română  cu  un  efectiv 
de  aproape  540.000  ostaşi  a  luptat  cot  la  cot  cu  armata  sovietică,  dînd  grele  jertfe 
de  sînge  pentru  eliberarea  restului  teritoriului  ţării,  ocupat  de  trupele  fascisto- 
horthyste,  precum  şi  a  teritoriului  Ungariei,  Cehoslovaciei  precum  şi  a  unei 

părţi  din  teritoriul  Austriei  pînâ  la  victoria  finala  asupra  hitlerismului  german. 

Prin  forţele  armate  şi  potenţialul  cu  care  a  participat  la  lupta  împotriva  hitleris- 

mului,  după  cum  apreciază  documentele  vremii.  România  a  ocupat  locul  al  patrulea, 
deci  intre  primele  ţări  ale  coaliţiei  antihitleriste.  Unităţile  române  au  eliberat 

1.237  localităţi  in  Ungaria  şi  1.722  în  Cehoslovacia,  parcurgînd  prin  lupte  peste 
1000  km,  traversînd  în  condiţii  grele  de  iarnă  17  masive  muntoase  şi  12  cursuri 
de  apă.  Forţele  aeriene  romane  —  cu  40.000  militari  şi  peste  500  avioane  —  au 
sprijinit  continuu  efortul  trupelor  terestre  efectuînd  şi  alte  misiuni,  în  Ungaria 
şi  Iugoslavia,  prin  care  au  sprijinit  operaţiunile  forţelor  aeriene  anglo-americane. 

Au  participat  210.000  ostaşi  români  în  luptele  pentru  eliberarea  Ungariei  de 
sub  jugul  fascist.  In  aceste  lupte  deosebit  de  grele,  cu  un  duşman  înspaimîntat 
de  spectrul  înfrîngerii  totale,  trupele  române  au  dovedit  un  eroism  legendar, 
dind  un  tribut  de  sînge  însumind  42.700  oameni,  dintre  care  11.000  numai  pentru 
eliberarea  Budapestei. 

In  luptele  pentru  eliberarea  Cehoslovaciei  şi  a  unei  părţi  din  Austria  de 
sub  jugul  fascist,  armata  română  s-a  acoperit,  de  asemenea,  de  glorie  participînd 
la  încleştări  deosebit  de  grele,  pe  un  teren  muntos  şi  în  timpul  unei  ierni  grele. 
Aici  s-au  jertfit  peste  66.000  de  fii  ai  României. 

Demnă  de  reţinut  este  şi  atitudinea  plină  de  umanism  a  soldaţilor  români  faţă 
de  populaţiile  teritoriilor  eliberate.  Numeroase  scrisori  au  fost  trimise  armatei 
române  după  terminarea  războiului  —  de  către  cetăţeni  sau  autorităţi  din  teri¬ 
toriile  eliberate  —  care  atestă  comportarea  demnă  şi  cinstită  a  ostaşilor  români. 
Publicaţiile  noastre  din  aceste  zile  aniversare  ne-au  oferit  mai  multe  mărturii 
de  acest  fel. 

Nu  putem  trece  cu  vederea  efortul  economic  al  întregului  popor  român  pentru 
sprijinirea  frontului,  mai  ales  în  comunicaţii,  industria  carboniferă  şi  petrolieră,  side¬ 
rurgie  şi  metalurgie,  precum  şi  in  agricultură.  Ţara  întreagă  devenise  „al  doilea 
front'*  avînd  deviza  şi  acţionînd  in  sensul  acesteia  „totul  pentru  front,  totul  pentru 
victorie**.  însemnata  contribuţie  economică  a  României  la  războiul  antihitlerist 
a  fost  estimată  la  peste  un  miliard  dolari  (valută  1938),  ceea  ce  echivalează  cu  cel 
puţin  de  patru  ori  veniturile  bugetare  ale  ţării  din  anul  bugetar  1937 — 1938. 

Contribuţia  romanească  la  zdrobirea  fascismului  în  Europa  a  avut  un  larg 
ecou  pe  plan  internaţional,  personalităţi  politice  şi  diplomatice,  comandanţi  militari, 
comentatori  de  presă,  istorici  relevînd  rolul  României  în  izbînda  cauzei  comune. 

Ministrul  de  externe  şi  viitorul  premier  al  Marii  Britanii  Anthony  Ecîen, 
declara  in  Camera  Comunelor  la  23  ianuarie  1945  că  „România  a  dat  deja  un  aju¬ 
tor  substanţial  cauzei  aliaţilor*4,  afirmaţie  susţinută  de  deputaţii  laburişti.  Iar 
postul  de  radio  „New  York “  comenta  la  21  februarie  1945:  „Din  România  vin  ştiri 
bune  în  multe  direcţii.  Nu  vom  insista  astă-seară  asupra  ajutorului  militar  atît  de 
însemnat  şi  cu  rezultate  atît  de  excelente...  vom  spune  numai  ceea  ce  este  evi¬ 
dent.  şi  anume  că  acţiunea  armatei  române  a  contribuit  în  mod  serios  la  cuceri¬ 
rea  Budapestei  şi  la  înaintarea  în  regiunea  Cehoslovaciei,  tot  astfel  cum,  prin 
actul  de  la  23  august  1944,  România  a  contribuit,  într-o  bună  măsură,  la  schim¬ 
barea  situaţiei  de  pe  întregul  front  răsăritean.  Postul  de  radio  Paris  comunica  tot 
în  acele  zile  că:  „Franţa  socoteşte  că  România  a  adus  prin  contribuţia  ei  o  scur¬ 
tare  a  războiului  cu  cel  puţin  6  luni".  în  cadrul  dezbaterilor  Conferinţei  de  pace 
de  la  Paris,  ministrul  de  externe  sovietic  V.  M.  Molotov  arăta:  „împreună  cu  noi, 
împreună  cu  trupele  aliate,  noua  Românie  democrată  a  început  lupta  pentru 
înfrîngorea  lui  Hitler,  a  făcut  sacrificii  considerabile  în  această  luptă  şi  noi  toţi 
recunoaştem  serviciile  aduse  de  poporul  român  acestei  cauze". 

Conferinţa  de  pace  de  la  Paris  din  1946 — 1947  —  recunoscînd  în  mod  expres 
contribuţia  militară  şi  economică  românească  la  războiul  artihitlerist,  a  anulat 
dictatul  de  la  Viena  şi  astfel,  partea  de  nord  a  Transilvaniei,  care  timp  de  4  ani 
sîngerase  sub  regimul  fascisto-liortyst,  revenea  firesc  în  graniţele  României. 

în  actualele  condiţii  internaţionale  deosebit  de  grave,  poporul  român  crede  că 
aniversarea  victoriei  asupra  fascismului  trebuie  să  fie  o  ocazie  deosebită  pentru 
toate  forţele  păcii  de  a  exprima  ferm  voinţa  lor  şi  de  a-şi  intensifica  activitatea 
pentru  împiedicarea  unui  nou  război  pronunţîndu-se  hotărît  pentru  consolidarea 
relaţiilor  internaţionale  pe  principiile  egalităţii,  respectului,  independenţei  şi  suve¬ 
ranităţii  naţionale.  Marea  victorie  de  acum  patru  decenii  a  demonstrat  cu  forţă 
de  convingere,  că.  dacă  popoarele  acţionează  unite,  ele  îşi  pot  apăra  libertatea,  inde¬ 
pendenţa  şi  suveranitatea,  pot  înfrînge  orice  agresor,  oricît  de  puternic  ar  fi,  pot 
impune  pacea  şi  securitatea  in  lume.  „ Victoria  epocală  asupra  fascismului  in  cel 
de  al  doilea  război  mondial  —  sublinia  preşedintele  României  —  a  demonstrat  încă 

odată,  la  scara  celei  mai  ample  încleştări  din  dte  a  cunoscut  istoria,  forţa  cu  care 
popoarele  se  ridică  în  apărarea  unei  cauze  drepte ,  adevărul  incontestabil  că  rolul 
hotărîtor  în  făurirea  istoriei  în  apărarea  libertăţii  şi  independenţei  naţionale  îl 
au  masele  populare,  milioanele  şi  milioanele  de  oameni  ai  muncii  de  pretutindeni ", 

Experienţa  istorică  de  acum  patru  decenii  şi,  în  mod  concret,  constituirea 
coaliţiei  antihitleriste,  lupta  sa  victorioasă  demonstrează  că  ţările  pot  să  conlucreze 
rodnic,  atunci  cînd  prevalează  interesele  supreme  ale  păcii,  libertăţii  şi  indepen¬ 
denţei,  Şi  ceea  ce  a  fost  posibil  în  condiţiile  războiului  este  cu  atît  mai  necesar 
şi  posibil  în  condiţii  de  pace.  Necesar  şi  posibil,  mai  ales  astăzi,  cînd  starea  de  pace 
nu  are  alternativă  rezonabilă,  cînd  edificarea  şi  consolidarea  unei  lumi  a  păcii 
nu  pot  fi  concepute  decît  ca  o  operă  a  tuturor  naţiunilor.  Aceasta  este  convingerea 
fermă  a  României  că,  în  lumina  învăţămintelor  trecutului  de  luptă  şi  cu  conştiinţa 
limpede  a  marilor  imperative  ale  prezentului,  forţele  progresiste  şi  democratice, 
popoarele  pot  prin  acţiune  unită  să  facă  să  triumfe  definitiv  în  lume  pacea,  inde¬ 
pendenţa  şi  colaborarea. 

* 

Ziua  de  9  Mai ,  în  care  sărbătorim  cele  două  mari  şi  hotărîtoare  momente 
pentru  destinele  poporului  român  (independenţa  de  stat  şi  victoria  asupra  fascis¬ 
mului)  exprimă  o  limpede  continuitate  de  idealuri  naţionale,  căci  ele  se  regăsesc 
sub  impactul  aceleiaşi  determinări  istorice,  care  a  înălţat  lupta  pentru  neatîrnare 
şi  libertate  la  rangul  de  lege  a  existenţei  poporului  român  din  însăşi  zorile  exis¬ 
tenţei  sale. 

Pentru  aceasta  nemuritorul  Eminescu  definea  lupta  pentru  independenţă  drept 
„suma  vieţii  noastre  istorice 

Sărbătorim  această  zi  prin  cinstirea  memoriei  eroilor  care  au  luptat  şi  şi-au 
dat  viaţa  pentru  independenţa  de  stat  a  României,  pentru  marea  victorie  asupra 
fascismului.  Cinstim  aceste  două  evenimente  nu  doar  cu  fireasca  rememorare  a 
unui  trecut  de  glorie  şi  jertfă  ci  deopotrivă,  cu  conştiinţa  vie  a  prezentului  şi 
viitorului  liber  şi  luminos  al  Patriei,  în  contextul  lumii  contemporane  şi  în  per¬ 
spectiva  lumii  de  mîine.  Cinstind  după  cuviinţă  aceste  două  mari  evenimente  pe 
care  le  aniversăm  acum  şi  pe  înfăptuitorii  lor,  să  fim  mereu  alături  şi  împreună 
cu  toţi  cei  ce  împodobesc  chipul  Patriei  cu  „frumuseţi  şi  preţuiri  noi1*,  în  această 
epocă  de  lumină. 

Redacţia 


PENTRU  OM,  PENTRU  SANATATEA  LUI 

Pentru  ocrotirea  sănătăţii  populaţiei  ţara  noastră  dispune  de  o  reţea  de  uni¬ 
tăţi  de  prim  rang,  dotate  cu  aparatură  modernă,  de  o  industrie  modernă  de 
medicamente  cunoscută  în  întreaga  lume,  astfel  că  prin  construirea  unor  gran¬ 
dioase  edificii  pentru  sănătate,  capacitatea  unităţilor  sanitare  a  atins  în  prezent 
210.800  de  paturi. 

—  Numărul  dispensarelor  medicale  a  sporit  considerabil:  de  la  1901  în  anul 
1945  la  5712  în  prezent. 

—  Dacă  în  1945  la  un  medic  reveneau  1485  de  locuitori,  în  prezent  la  un 
medic  revin  507  locuitori. 

—  Fondurile  din  bugetul  statului  destinate  sănătăţii  au  cunoscut  o  creştere 
spectaculoasă:  644,5  milioane  lei  în  1950,  4974,6  milioane  lei  în  1965,  16.617  milioane 
lei  în  1984. 

—  In  prezent  capacităţile  staţiunilor  de  odihnă  şi  tratament  au  crescut  de 
la  210.000  locuri  în  1950  la  2.290.000  în  prezent. 

Din  recentele  edificii  ale  sănătăţii  construite  recent  amintim: 

—  „Uzina  de  ocrotire  a  sănătăţii"  din  Tîrgu  Mureş,  cum  a  fost  denumită  şi 
care  a  fost  inaugurată  anul  trecut.  Ea  este  înzestrată  cu  tot  ce-i  necesar  pentru 
a  asigura  o  asistenţă  medicală  complexă.  Tot  aici  funcţionează  şi  clinica  de  chi¬ 
rurgie  cardiovasculară,  unde  se  realizează  operaţii  pe  cord  deschis,  spitalul  fiind 
cuplat  cu  o  policlinică  universitară. 

—  La  Deva  a  fost  inaugurat  noul  edificiu  al  spitalului  judeţean.  împreună  cu 
noua  policlinică  judeţeană  dată  de  curînd  în  folosinţă,  el  formează  o  modernă 

instituţie  de  sănătate  pusă  la  dispoziţia  populaţiei.  Noul  spital  judeţean,  dotat  cu 
policlinică,  are  o  capacitate  de  460  paturi  şi  dispune  de  secţii  de  chirurgie,  uro¬ 
logie,  ortopedie,  chirurgie  plastică  reparatorie  şi  maternitate.  Toate  secţiile  sint 
dotate  cu  aparatură  medicală  modernă. 

—  în  municipiul  Turda  s-a  construit  şi  dat  in  folosinţă  una  din  cele  mai 

modeme  unităţi  spitaliceşti  din  judeţul  Cluj.  Noua  clădire  a  spitalului  municipal 
care  dispune  de  430  de  paturi  este  destinată  îmbunătăţirii  ocrotirii  sănătăţii  şi 
asistenţei  medicale  a  cetăţenilor  din  oraşul  Turda  şi  din  localităţile  rurale  din 

împrejurimi.  Totodată  a  fost  construit  şi  dat  în  folosinţă  şi  un  dispensar  —  poli¬ 
clinic  cu  cabinete  de  specialitate,  unde  se  asigură  zilnic  circa  800  de  consultaţii. 

—  în  municipiul  Cluj-Napoca  s-a  înfiinţat  o  nouă  secţie  de  cardiologie  cu 

60  de  paturi,  dotată  cu  aparatură  de  investigaţii  şi  tratamente  de  înaltă  tehnici¬ 
tate.  In  cele  17  spitale  şi  sanatorii,  219  dispensare  medicale,  19  policlinici  şi  alte 
unităţi  sanitare  din  judeţul  Cluj  îşi  desfăşoară  în  prezent  activitatea  1859  medici  şi 
5152  cadre  medii  sanitare. 

Industria  de  aparatură  medicală  şi  de  medicamente  a  scos  pe  piaţă  o  serie 
de  aparate  medicale  şi  medicamente  noi: 

—  La  Institutul  de  chimie  din  Cluj-Napoca  s-a  finalizat  un  flamofotometru. 
aparat  modern,  utilizat  in  controld^  poluării  apelor,  în  domeniul  sanitar  precum 
şi  în  dotarea  laboratoarelor  pentru  determinarea  unor  elemente  din  diferite 
soluţii  Inedit  este  că  acest  aparat  realizat  la  Cluj-Napoca  este  superior  celor 
cunoscute  pînă  acum  în  sensul  că  el  are  încorporat  un  microprocesor  care  îi 
asigură  comanda,  controlul,  prelucrarea  şi  afişarea  rezultatelor. 

—  Seringă  fără  ac.  Institutul  de  Igienă  şi  sănătate  publică  din  Cluj-Napoca 
a  experimentat  cu  succes  administrarea  vaccinurilor  pe  cale  intramusculară  cu  apa¬ 
rate  prin  presiune  fără  ac.  Avantajele  metodei  sînt  evidente:  elimină  folosirea 
seringilor  şi  acelor  (inclusiv  manopera  de  spălare,  pregătire,  sterilizare),  se  folo¬ 
seşte  o  cantitate  mai  mică  de  vaccin,  reduce  preţul  de  cost  de  circa  4  ori,  se  eli¬ 
mină  riscul  de  transmitere  a  hepatitei  virale. 

—  Institutul  Central  de  Fizică,  a  pus  la  punct  bisturiul  laser  cu  CO:  — 
„bilas-10“  care  este  destinat  utilizării  în  cadrul  serviciilor  de  neurochirurgie 
pentru  incizarea  ţesuturilor,  vaporizarea  leziunilor  şi  cauterizarea  vaselor  de 
sînge  in  condiţiile  afectării  minime  a  ţesutului  învecinat.  Se  asigură  astfel  o 
metodă  chirurgicală  ce  exclude  contactul  direct  dintre  instrumentul  operator 
şi  ţesutul  biologic,  intervenţia  chirurgicală  fiind  rezultatul  absorbţiei  radiaţiei 
infraroşii  a  fasciculului  operator,  în  structura  ţesutului. 

Noi  produse  farmaceutice  după  reţete  originale  româneşti. 

—  Furazolidon  (suspensie),  produs  pentru  uz  pediatric,  destinat  combaterii 
enterocolitelor.  Macronil  (drageuri)  cu  acţiune  profilactică  şi  curativă  în  procesele 
inflamatorii  ale  căilor  respiratorii  superioare,  biostimulator  general.  Fergluron 
(soluţie  buvabilâl,  indicat  în  anemii  (anemia  feriprivâ).  Calmodent  (soluţie)  pentru 
uz  stomatologic.  Saprometin  (pentru  uz  veterinar),  destinat  combaterii  şi  preve¬ 
nirii  enterocolitelor  la  purceii  sugari.  Ovestrol  comprimate  vaginale  pe  bază  de 
hormoni  cu  acţiune  antiseptică  şi  antiinflamatorie. 

—  In  cursul  anului  1985  vor  mai  apărea,  între  altele,  următoarele  produse 
farmaceutice:  Esfogran  granule  contra  tulburărilor  lipidice  şi  hipergliceridemiei,  me¬ 
dicament  similar  cunoscutului  produs  de  import  Essenţiale.  Glutamat  feros, 
soluţie  buvabilâ.  cu  conţinut  de  fier,  cu  acţiune  favorabilă  în  tratamentul  anemiilor 
feriprive.  A scolecitind  (granule)  energizant  pe  bază  de  lecitină  vegetală  extrasă 
din  soia  superioară.  Conecama  E-5  hormon  polipeptidic  epifizar,  indicat  în  toate 
tulburările  determinate  de  lipsa  acestui  hormon,  recomandat  de  asemenea  în  neo¬ 
plasmul  mamar  hormonodependent.  Endomiocel  suspensie  pentru  uz  veterinar  cu 
acţiune  antimicrobiană  similară  produsului  de  import  Tardomiocel.  Colir  depropa - 
nolol  clorhidrat  1%  indicat  în  glaucomul  cronic  cu  unghi  deschis  şi  cu  acţiune 
profilactică  în  prevenirea  glaucomului  acut  după  cercetarea  fundului  ochiului. 
Soluţie  otică  cu  cloramfenicol  şi  flocilol  medicament  antiinflamator  şi  antimiotic 
indicat  în  otita  medie  catarală  supurată.  Panscebil  produs  tip  Festal  sau  Cotizin 
forte.  El  poate  aduce  în  organism  un  aport  de  fermenţi  pancreatici,  săruri  biliare 
şi  celuloze.  Romcis  (cis-diclorodiaminoplatină)  medicament  antitumoral,  similar  pro¬ 
dusului  de  import  Platinai,  destinat  în  chimioterapia  tumorilor.  Heparinat  de  calciu 

soluţie  injectabilă  cu  efecte  anticoagulante,  similară  cu  produsul  de  import  Calci- 
parine.  Hepatobil  este  denumirea  unui  medicament  preparat  la  Laboratoarele 
„PlantavoreL  din  Piatra  Neamţ,  avînd  acţiune  salutară  în  dischinezii  biliare, 
colici  biliare  şi  renale,  hepatită  cronică,  colecistită  subacutâ  şi  cronică,  colite  spas¬ 
tice.  Aftolizol  medicament  considerat  invenţie  românească,  fabricat  la  „Terapia4 
din  Cluj-Napoca  din  extracte  de  plante  medicinale,  se  dovedeşte  deosebit  de 
eficace  în  tratamentul  stomatitelor  aftoase,  la  copii  şi  adulţi,  fără  nici  un  fel  de 
reacţii  adverse.  Pentru  unităţile  stomatologice,  întreprinderea  „Napochim41  din  Cluj- 
Napoca  a  produs  un  tip  special  de  ghips  de  amprentare  avînd  calităţi  tehnice 
competitive  cu  cele  ale  materialelor  străine.  Castrobent  este  denumirea  unui  nou 
medicament  realizat  la  întreprinderea  de  antibiotice  din  Iaşi,  utilizat  cu  succes 
în  terapia  afecţiunilor  aparatului  digestiv,  produs  care  nu  modifică  în  nici  un  fel 
echilibrul  acidobazic  al  organismului.  Medicament -aliment  este  denumirea  gene¬ 
rică  a  noilor  produse  —  malţ  vitaminic  şi  biomalţ  (brevetate  ca  invenţii)  precum 
şi  laptele  cu  malţ  care  s-au  dovedit  deosebit  de  valoroase  în  echilibrarea  metabo¬ 
lismului  copiilor,  gravidelor,  bătrînilor,  muncitorilor  ce  lucrează  în  medii  toxice 
şi  a  sportivilor. 

—  Printre  realizările  specialiştilor  întreprinderii  „Azomureş14  din  Tg.  Mureş  se 
numără  şi  filmele  pentru  investigaţii  medicale  ce  se  realizează  cu  aparatură  de 
vîrf  (compiuter,  tomograf  şi  ecograf)  precum  şi  seturi  pentru  prelucrarea  filme¬ 
lor  radiologice  medicale,  produse  apreciate  de  beneficiari  pentru  calităţile  lor 
deosebite. 

Participări  la  tîrguri  internaţionale: 

—  Pentru  prospectarea  pieţelor  externe  şi  a  sporirii  volumului  de  mărfuri 
exportate,  cooperaţia  meşteşugărească  participă  şi  în  acest  an  la  numeroase  tîr¬ 
guri  şi  expoziţii  internaţionale.  Astfel  la  marele  tîrg  meşteşugăresc  de  la  Miinchen 
şi  la  cel  de  scule  şi  unelte  de  la  Koln  vor  fi  expuse  dispozitive  de  strunjit  lemn, 
transportoare  de  sudură,  cricuri  hidraulice,  bancuri  de  lucru  precum  şi  nume¬ 
roase  alte  produse  realizate  de  meşteşugari  din  Arad,  Oradea,  Baia  Mare,  Blaj, 
Bucureşti.  Cooperaţia  meşteşugărească  va  fi  prezentă  şi  la  tîrgurile  de  articole 
tehnice  şi  industriale  de  la  Hanovra  —  R.  F.  G.,  la  cele  de  mobilă  de  la  High  Point 
—  S.  U.  A.  şi  Lyon  —  Franţa,  la  cel  de  la  Koln  de  articole  de  sport  şi  camping. 
Totodată  produsele  realizate  de  meşteşugarii  români  vor  fi  expuse  în  pavi¬ 
lioanele  ţării  noastre  amenajate  la  tîrgurile  generale  de  bunuri  de  consum  ce 
vor  avea  loc  în  acest  an  la  Tripoli  —  Libia,  Cairo,  Viena  şi  Salonic.  De  menţionat 
că  în  luna  ianuarie  cooperaţia  meşteşugărească  a  fost  prezentă  la  tîrgul  internaţio¬ 
nal  de  la  Koln  —  R.  F.  G.  cu  o  gamă  variată  de  piese  de  mobilă  executate  la 
Craiova,  Tg.  Mureş,  Tîrnăveni,  Baia  Mare,  precum  şi  la  tîrgul  de  jucării  de  la 
Niirnberg,  cu  peste  200  de  sortimente  şi  modele  noi. 

Noutâţi  tehnice  româjieşti: 

—  Recent  în  dotarea  laboratorului  pentru  studiul  metalelor  al  Facultăţii  de 
mecanică  Sibiu  au  intrat  două  aparate  deosebit  de  preţioase.  Este  vorba  de  un 
microscop  electronic,  premieră  absolută  în  judeţul  nostru,  între  ale  cărui  perfor¬ 
manţe  intră  puterea  de  mărire  de  34.000  ori  —  destinat  studierii  structurii  meta¬ 
lelor  şi  o  instalaţie  de  metalizare  în  vid.  Noile  aparate  vor  fi  utilizate  atît  în 
procesul  de  învăţămînt  cît  şi  în  lucrările  de  cercetare  fundamentală  şi  aplicativă, 
cu  ajutorul  lor  putîndu-se  lărgi  mult  cîmpul  de  investigaţie  ştiinţifică.  Baza  mate¬ 
rială  a  laboratorului,  cifrată  la  circa  45  milioane  lei,  crează  condiţii  desfă¬ 
şurării  unor  lucrări  de  cercetare  la  cel  mai  înalt  nivel. 

—  Un  aparat  perfecţionat  pentru  controlul  poluării  apelor  şi  determinarea 
unor  elemente  chimice  aflate  în  diferite  soluţii,  dotat  cu  un  microprocesor,  supe¬ 
rior  tuturor  tipurilor  existente  pe  plan  internaţional  a  fost  creat  de  către  Insti¬ 
tutul  de  chimie  din  Cluj-Napoca. 

—  Combinatul  de  utilaj  greu  din  Cluj-Napoca  a  conceput  şi  realizat  manipu¬ 
latoare  complexe  —  utilaje  ce  cîntăresc  peste  300  tone  fiecare  —  adevăraţi  semi- 
roboţi  ce  deservesc  piesele  de  2000  tone.  Aceste  manipulatoare  lucrează  în  tan¬ 
dem  cu  presele  scoţînd  şi  ducind  spre  prese  piesele  încălzite  în  cuptoare,  piese  de 
pînă  la  80  tone  fiecare,  supuse  apoi  prelucrării.  S-au  înlocuit,  astfel,  o  serie  de 
operaţii  manuale  făcute  pînâ  atunci  cu  ajutorul  macaralei  cu  lanţuri,  redueîndu-se 
şi  timpul  de  forjare  şi  consumul  de  energie  electrică.  In  prezent  se  fac  pregătiri 
în  vederea  introducerii  unor  asemenea  manipulatoare  mecanice  şi  la  presa  de 
6000  tone. 


Pentru  pacea  a  toată  lumea 


O  NOUA  ACŢIUNE  DE  PACE  A  ROMÂNIEI 
Chemarea  şi  Apelul  F.  D.  U.  S.  pentru  dezarmare  şi  pace 


După  cum  s-a  făcut  cunoscut,  prin  mass  media  româneşti,  la  vremea  respec¬ 
tivă,  în  ziua  de  23  mai  a.  c.  a  avut  loc  şedinţa  plenară  a  Consiliului  Naţional  al 
F.  D.  U.  S.  care  a  analizat  situaţia  internaţională  privind  viitorul  omenirii  întregi. 

Pornind  de  la  premiza  că  pacea  este  un  bun  al  omenirii  întregi  şi  că  nimeni 
nu  are  dreptul  sâ-1  distrugă  sau  să  facă  abuz  de  el  şi  că  întreaga  populaţie  a 
globului  este  conştientă  de  binefacerile  aduse  de  climatul  de  pace  între  popoare  şi 
că,  pină  nu  este  prea  tîrziu,  fiecare  popor  este  chemat  să-şi  aducă  contribuţia 
la  înlăturarea  acestui  cataclism  —  care  este  războiul  nuclear  —  Consiliul  Naţional 
al  F.  D.  U.  S.  a  adresat  o  chemare  organizaţiilor  sale  componente  în  vederea  organi¬ 
zării  unor  ample  acţiuni  care  să  exprime  voinţa  poporului  român  privind  oprirea 
cursei  înarmărilor,  realizarea  dezarmării,  asigurarea  securităţii  şi  păcii  în  lume, 
precum  şi  un  vibrant  Apel  partidelor  şi  organizaţiilor  democratice,  tuturor  for¬ 
ţelor  sociale  —  făuritorilor  de  bunuri  materiale  şi  spirituale,  tineretului,  femeilor, 
mişcărilor  pentru  pace,  indiferent  de  concepţiile  filozofice  şi  religioase,  guvernelor 
şi  popoarelor  din  ţările  europene,  S.  U.  A.  şi  Canada,  în  care  se  face  chemarea  ca 
toţi  să-şi  unească  eforturile  pentru  a  acţiona  cu  înaltă  răspundere  in  vederea  adop¬ 
tării  de  măsuri  practice,  eficiente  pentru  oprirea  cursei  înarmărilor,  pentru  tre¬ 
cerea  la  dezarmare,  şi  in  primul  rind  la  dezarmarea  nucleară,  pentru  asigurarea 
dreptului  fundamental  al  popoarelor  la  dezvoltare  liberă  şi  independenta,  la  exis¬ 
tenţă,  la  pace,  la  viaţă. 

Acest  Apel  confirmă  încă  odată  vocaţia  paşnică,  constructivă  a  poporului 
român,  voinţa  sa  unanimă  de  a  conlucra  cu  toate  statele  şi  popoarele,  cu  forţele 
progresiste  de  pretutindeni,  pentru  dezarmare  şi  pace  şi  îşi  găseşte  o  strălucită 
expresie  în  activitatea  prodigioasă,  în  propunerile  şi  iniţiativele  apreciate  pe  plan 
mondial  ale  preşedintelui  ţării  noastre.  Apelul  dă,  de  asemenea,  glas  aspiraţiilor  şi 
intereselor  fundamentale  ale  cetăţenilor  patriei  noastre  şi  ale  conducerii  sale  pentru 
o  largă  colaborare  internaţională,  pentru  reluarea  cursului  destinderii  pentru  în¬ 
cetarea  fără  întîrziere  a  cursei  aberante  a  înarmărilor,  pentru  trecerea  la  măsuri 
eficiente  de  dezarmare,  şi  în  primul  rînd  la  dezarmarea  nucleară  şi  la  făurirea 
unei  lumi  fără  arme  şi  fără  războaie. 

Faţă  de  amplasarea  de  noi  rachete  nucleare  cu  rază  medie  de  acţiune  şi  a 
contramăsurilor  luate  de  Uniunea  Sovietică.  Apelul  atrage  atenţia  că  ,. amplasarea 
de  noi  rachete  nucleare  în  Europa.  înfăptuirea  programelor  de  modernizare  şi  per¬ 
fecţionare  a  celor  existente  pun  în  cel  mai  grav  pericol  securitatea  şi  însăşi  exis¬ 
tenţa  popoarelor  europene,  cauza  generală  a  păcii  pe  întreaga  planetă**.  Semnatarii 
Apelului  adresează  partidelor,  organizaţiilor  politice,  guvernelor  şi  popoarelor  din 
ţările  europene,  unde  sînt  amplasate  arme  nucleare  şi  urmează  să  fie  amplasate 
altele  noi,  chemarea  ca,  ţinînd  seama  dc  răspunderea  mare,  hotărîtoare  ce  o  au  faţă 
de  soarta  popoarelor,  a  păcii  în  Europa  şi  în  lume,  să  acţioneze  energic  pentru 
oprirea  instalării  de  noi  rachete  nucleare  pe  teritoriul  ţărilor  lor  şi  retragerea 
celor  existente.  De  asemenea  cere  guvernelor  S.  U.  A.  şi  U.  R.  S.  S.  ca  la  negocierile 
de  la  Geneva  să  manifeste  voinţa  politică  de  a  desfăşura  tratative  în  spirit  con¬ 
structiv.  prin  concesii  şi  de  o  parte  şi  de  alta,  în  vederea  realizării  unor  acorduri 
corespunzătoare  care  să  ducă  la  încetarea  cursei  înarmărilor,  la  reducerea  arma¬ 
mentelor  nucleare  pînă  la  eliminarea  lor  totală,  la  oprirea  militarizării  spaţiului 
cosmic.  In  Apel  se  cere  ca  popoarele  să  acţioneze  pentru  adoptarea  unor  măsuri 

de  îngheţare  a  cheltuielilor  militare,  de  trecere  la  reducerea  acestora  anual  cu 
5 — 10  la  sută,  la  încheierea  unor  acorduri  pentru  reducerea  efectivelor  trupelor, 
chiar  în  anul  acesta,  cu  10  la  sută,  ale  ţărilor  aparţinînd  celor  două  alianţe  mili¬ 
tare  şi  ale  celorlalte  ţări,  ceea  ce  ar  micşora  povara  grea  a  cheltuielilor  care  apasă 
pe  umerii  popoarelor.  Iar  fondurile  obţinute  prin  reducerea  bugetelor  militare  să 
fie  alocate  pentru  înfăptuirea  programelor  de  dezvoltare  economico-socialâ  a  fie¬ 
cărei  ţări,  pentru  înlăturarea  subdezvoltării  şi  înapoierii  economice. 

In  partea  finală  a  Apelului,  F.  D.  U.  S.  face  propunerea  guvernelor  şi  popoare¬ 
lor  din  ţările  socialiste  participante  la  Tratatul  de  la  Varşovia  de  a  lua  iniţia¬ 
tiva  să  reducă,  unilateral,  efectivele  militare  cu  10  la  sută.  „Aceasta  ar  demonstra 
în  faţa  întregii  omeniri  voinţa  de  pace  a  ţărilor  socialiste,  înalta  lor  răspundere 
faţă  de  destinele  umanităţii,  ar  exercita  o  puternică  influenţă  pozitivă  asupra 
largului  front  al  mişcării  pentru  pace,  asupra  opiniei  publice  din  Europa  şi  din 
lume.  Prin  ample  acţiuni,  aceste  forţe  iubitoare  de  pace  pot  determina  guvernele 
ţârilor  membre  ale  N.  A.  T.  O.  şi  ale  celorlalte  ţări  să  răspundă  prin  măsuri  simi¬ 
lare  la  această  iniţiativă'4 . Ne  exprimăm  deplina  convingere  că  stă  în  pute¬ 

rea  popoarelor  să  asigure  afirmarea  politicii  de  dezarmare,  de  destindere,  pace 
şi  largă  cooperare  internaţională'4. 

Răspunzînd  acestei  noi  şi  importante  iniţiative  de  pace  iniţiată  de  condu¬ 
cerea  ţării  noastre,  conducători  şi  reprezentanţi  ai  cultelor  din  România  au  ţinut 
să-şi  exprime  adeziunea  lor  sinceră  la  Chemarea  şi  Apelul  Consiliului  General 
al  F.  D.  U.  S.  pentru  asigurarea  păcii  pe  planeta  noastră.  Prilejul  a  fost  oferit 
de  cea  de  a  45-a  conferinţă  teologică  interconfesională  care  şi-a  desfăşurat  lucră¬ 
rile  la  Institutul  Teologic  Universitar  din  Sibiu,  în  zilele  de  5 — 6  iunie  a.  c.  In 
a  doua  zi  a  conferinţei,  după  expunerea  amplă  şi  documentată  privind  politica 
externă  a  României  prezentată  de  D-l  Mircea  Mitran,  ministru  consilier  în  Mi¬ 
nisterul  de  Externe,  şi  în  urma  citirii  Apelului  F.  D.  U.  S.  de  către  Pr.  Prof.  D. 
Abrudan,  Prorectorul  I.  T.  U.  Sibiu,  mulţi  dintre  participanţi  exprimînd  convingerea 
lor  personală  şi  a  comunităţilor  pe  care  le  reprezentau,  au  dat  expresie  adeziunii  lor 
la  această  nouă  iniţiativă  de  pace  iniţiată  de  conducerea  ţării  noastre  în  numele 
întregului  popor  român  şi  al  tuturor  cetăţenilor  patriei  noastre.  Merită  să  inserăm 
în  aceste  rînduri  cele  mai  semnificative  gînduri  ale  celor  care  au  luat  cuvîntul  pe 
marginea  Chemării  şi  Apelului  pentru  pace  al  F.  D.  U.  S. 

Arhid.  Prof.  Dr.  Constantin  Voicu,  rectorul  Institutului  Teologic  Universitar 
din  Sibiu,  după  ce  a  precizat  că  această  iniţiativă  de  pace  a  preşedintelui  ţării 
noastre  nu  este  prima  ci  a  afirmat-o  de  multe  ori  la  niveluri  interstatale,  a 
expus  concepţia  Bisericii  creştine  referitoare  la  pace  —  magistral  rezumată  de 
Sf.  Părinţi  —  exprimată  în  cuvintele  Sf.  Ioan  Hrisostomul:  „Noi  peste  tot  locul 
cerem  pace  pentru  că  nimic  nu  este  egal  ei.  De  aceea  cerem  pace  în  rugăciuni, 
în  biserică,  în  ectenii  şi  chiar  în  salutările  noastre  de  fiecare  zi.  Pentru  ce? 
Pentru  că  pacea  este  mama  tuturor  bunătăţilor.  Dacă  nu  este  pace,  toate  cele¬ 
lalte  sînt  de  prisos".  Viaţa  ne-a  fost  dată  de  Dumnezeu  şi  nimeni  nu  poate 
dispune  de  ea.  Omul  nu  are  dreptul  să-şi  suprime  nici  viaţa  proprie,  şi  cu  atît 
mai  mult  nu  are  dreptul  de  a  suprima  viaţa  altuia.  Fiecare  om  este  o  existenţă 
unică,  nerepetabilă,  cu  un  dar  şi  o  menire  proprie  în  lume.  De  aceea  noi,  creş¬ 
tinii,  „ne  alăturăm  fără  nici  o  şovăire,  fără  nici  o  reţinere,  luptătorilor  pentru 
pace.  Şi  subscriem,  de  asemenea,  cu  tot  entuziasmul,  politica  de  pace  a  ţării 
noastre  şi  a  preşedintelui  ei.  Şi  susţinem  cu  deplin  simţămînt  al  împlinirii  unei 
datorii  de  conştiinţă  Apelul  F.  D.  U.  S.  Cerem  încetarea  cursei  înarmărilor.  Cerem 
renunţarea  la  amplasarea  de  noi  rachete  nucleare  pe  continentul  nostru  şi  în 
cosmos  şi  retragerea  celor  deja  instalate4'. 

I.  P.  S.  Sa  Dr.  Nicolae  Corneanu,  Mitropolitul  Banatului  a  făcut  următoarea 
constatare:  „Cursa  nesăbuită  a  înarmărilor,  îndeosebi  a  înarmărilor  nucleare,  a 
atins  în  ultima  vreme  o  intensitate  care  aduce  în  ochii  îngroziţi  ai  întregii  ome¬ 
niri  spectrul  pericolelor  de  război  nuclear,  al  cărei  catastrofă  nu  se  ştie  cine 
i-ar  mai  putea  supravieţui . . .  Apelul  adoptat  la  recenta  Plenară  a  Consiliului 
Naţional  al  Frontului  Democraţiei  şi  Unităţii  Socialiste  constituie  o  nouă  şi 
prestigioasă  manifestare  a  politicii  României  care  îndeamnă  toate  popoarele 
lumii,  în  numele  raţiunii,  al  vieţii  înseşi,  la  acţiuni  şi  mai  ample  şi  mai  vigu¬ 
roase  pentru  pace.  După  ce  a  făcut  o  elogioasă  apreciere  a  iniţiativelor  de  pace 

ntrenrinse  ele  conducerea  ţârii  noslre,  fundamentat  pe  învăţătura  de  credinţă 
i  Bisericii  noastre,  I.P.S.  Sa  a  spus  in  încheiere:  „Apelul  F.  D.  U.  S.  întruchi¬ 
pează  aspiraţiile  poporului  român  care  iubeşte  pacea  şi  stâruieşte  pentru  în¬ 
făptuirea  ei,  care  vrea  să  trăiască  în  pace  alături  de  celelalte  popoare,  cărora 
le  arată  totdeauna  u  prietenie  fără  reticenţe,  o  prietenie  caldă  şi  generoasă.  De 
aceea  sintem  alături  de  conducătorul  ţării  noastre,  alături  de  întregul  popor, 
contribuind  cu  tot  ce  avem  mai  bun  la  realizarea  idealului  celui  mai  de  preţ  al 
omenirii  in  epoca  noastră:  PACEA. 

Rectorul  Institutului  Romano-catolic  din  Alba  Iulia.  Pr.  Canonic  Eugen 
Trebits,  calificînd  situaţia  internaţională  ca  ajungînd  la  un  grad  de  încordare 
nemaiintîlnit.  mărturiseşte:  „...mi-e  frică  să  deschid  aparatul  de  radio  sau 
televizorul,  fiindcă  de  fiecare  dată  se  anunţă  sau  izbucnirea  unui  nou  război 
sau  se  fac  cunoscute  fel  şi  fel  de  acte  teroriste".  După  ce  condamnă  aceste  acte 
pe  temeiul  învăţăturii  Evangheliei,  vorbitorul  face  următoarea  declaraţie:  „Vă 
asigur,  onorată  asistenţă,  că  alături  de  celelalte  culte,  şi  Biserica  romano-cato- 
iica  depune  eforturi  susţinute  pentru  apărarea  păcii  şi  vieţii,  îşi  dă  seama  de 
responsabilitatea  enormă  ce-i  revine  pentru  crearea  unui  climat  de  încredere  şi 
colaborare  între  oameni  şi  popoare,  este  conştientă  că  trebuie  să  sensibilizeze 
neîncetat  pe  credincioşii  săi.  să  contribuie  eficient  la  realizarea  deplină  a  drep¬ 
tăţii  sociale  şi  la  dobândirea  unei  noi  calităţi  a  vieţii . . .  Am  speranţa  fermă 
câ.  la  urma  urmei,  raţiunea  va  fi  învingătoare  asupra  pasiunilor  şi  în  mod  nece¬ 
sar  va  triumfa  dragostea  faţă  de  semenii  noştri,  respectul  binecuvîntat  de  Dum¬ 
nezeu.  care  generează  adevărul  şi  promovează  dreptatea". 

P.  S.  Sa  Timotei,  Episcopul  Aradului.  în  documentatul  său  cuvînt,  după  ce 
elogiază  poziţia  Bisericii  noastre  faţă  de  Apelul  F.  D.  U.  S.  expusă  cu  înaltă  com¬ 
petenţa  de  către  T.  P.  S.  Teoctist.  Mitropolitul  Moldovei  şi  Sucevei  —  cuvînt 
redat  şi  în  România  Liberă  din  23  mai  a.  c.  —  spune  între  altele:  „La  Apelul 
către  conştiinţele  lumii,  la  generosul  mesaj  de  pace,  recent  lansat  de  România, 
ne  dăm  adeziunea  cu  toată  fiinţa  noastră.  Este  datoria  oricărui  să  lucreze  pentru 
impunerea  păcii  pe  planeta  noastră  şi  a  oamenilor  de  credinţă  religioasă  cu 
atit  mai  mult  cu  cît  au  temeiul  însăşi  învăţăturii  lor  spre  aceasta". 

D-l  Pentek  Arpâd.  rectorul  Institutului  Teologic  Protestant  din  Cluj-Napoca 
a  adus  adeziurea  Bisericii  evanghelice  la  această  iniţiativă  de  pace  a  ţării  noas¬ 
tre  mărturisind  că  „Institutul  nostru  şi  Bisericile  susţinătoare  ale  lui  sînt  anga- 
iate  prin  iubire  şi  respectul  faţă  de  om  şi  faţă  de  înfăptuirile  sale  în  determi¬ 
narea  nemijlocită  a  destinului  general  al  omenirii  . . .  „Nu  exista  pentru  Biserici 
şi  pentru  membrii  lor  o  datorie  mai  mare  şi  mai  sfîntă  decît  aceea  de  a  con¬ 
lucra  cu  simţ  d^»  răspundere  la  apropierea  între  popoare,  pentru  înfrăţire  şi 
pace,  pentru  eradicarea  suferinţelor  de  tot  felul,  pentru  instaurarea  unui  climat 
de  încredere  şi  de  respect  reciproc . . .  Folosesc  acest  prilej  pentru  a  exprima 
in  numele  Institutului  Teologic  Protestant  Unic  de  grad  Universitar  din  Cluj- 
Napoca  totala  adeziune  şi  recunoştinţă  pentru  Chemarea  adresată  poporului 

ţării  de  către  F.  D.  IT.  S.  şi  pentru  Apelul  pentru  dezarmare  şi  pace  adresat  par¬ 
tidelor  şi  organizaţiilor  democratice,  guvernelor  şi  popoarelor  din  ţările  euro¬ 
pene,  din  S.  U.  A.  şi  Canada,  şi  nu  vom  precupeţi  eforturile  noastre  ca  să  ac¬ 
ţionăm  cu  toate  posibilităţile  noastre  pentru  a  transpune  în  fapte  politica  de 
dezarmare,  de  destindere,  de  pace  şi  largă  cooperare  a  patriei  noastre1*. 

P.  S.  Sa  Vasile,  Episcopul  Oradiei,  la  această  temă  a  exprimat  şi  adeziu¬ 
nea  participanţilor  celor  două  conferinţe  ecumenice  care  au  avut  loc  în  ţara 
noastră  între  B.  O.  R.  şi  Biserica  lutherană  din  R.  F.  Germania,  şi  a  menţionat 
câ  „Biserica  este  din  ce  in  ce  mai  conştientă  câ  aparţine  lui  Dumnezeu  şi  uni¬ 
tatea  Bisericilor  include  şi  contribuie  în  sine  la  unitatea,  apropierea  şi  pacea 

lumii**. 

Prim  curatorul  Bisericii  Evanghelice  C.  A.  D-l  Hans  Hermannstădter  a  apre¬ 
ciat  în  cuvinte  calde  iniţiativa  de  pace  a  ţării  noastre,  precizînd  că  „chemarea  şi 
apelul  au  găsit  un  larg  ecou  în  rîndul  slujitorilor  şi  enoriaşilor  pe  care  îi  repre¬ 
zint.  Putem  afirma  că  vom  face  tot  ce  ne  stă  în  putinţă  pentru  a  contribui 
la  înfăptuirea  acestor  deziderate  arzătoare  ale  întregii  omeniri . . .  Doresc  să 
menţionez  în  acest  context  că  noi,  slujitorii  şi  enoriaşii  cultului  evanghelic  de 

confesiune  augustanâ,  ca  şi  celelalte  culte  în  general,  avem  asigurate  toate  con- 

diţiiie  ca  să  participăm  la  întreaga  viaţă  economică,  socială  şi  culturală  a 
patriei  ...  Vă  asigurăm  că,  în  admirabila  sa  rîvnă,  Preşedintele  ţării,  D-l  Nicolae 
Ceauşescu,  se  poate  bizui  pe  sincerul  ataşament  al  Bisericii  Evanghelice  de  con¬ 
fesiune  augustană,  al  preoţilor  şi  enoriaşilor  săi". 

Monseniorul  Vittorio  Blazutti,  Vicar  al  Arhiepiscopiei  romano-catolice  din 
Bucureşti  apreciază  faptul  că  omenirea  de  pretutindeni  îşi  manifestă  cu  hotărîre 
voinţa  de  pace  prin  mitinguri,  marşuri  ale  păcii,  manifestaţii  şi  adunări  populare 
şi  pretinde  în  modul  cel  mai  ferm  respectarea  dreptului  la  viaţă,  libertate,  dez¬ 
voltare  şi  fericire  pentru  toţi  oamenii  şi  recunoaşte  că  poporul  român  este  din 
fire  un  popor  paşnic  şi  a  cultivat  şi  în  trecut  ca  şi  în  prezent  măreţele  idealuri 
de  pace,  colaborare  şi  înfrăţire  între  toţi  oamenii.  „Făcînd  parte  din  substanţa 
învăţăturii  creştine,  pacea  constituie  şi  obiectiv  al  Bisericii  în  lume,  aspiraţiile 
creştine  întîlnindu-se  în  această  privinţă  cu  aspiraţiile  popoarelor  iubitoare  de 
pace.  După  concepţia  creştină,  pacea  este  o  condiţie  necesară  pentru  mîntuire. 
Numai  omul  liniştit,  împăcat  şi  ferit  de  psihoza  urii  şi  a  războiului  se  poate 
gindi  la  datoriile  către  suflet  şi  la  mîntuirea  sa". 

In  cuvîntul  său  de  adeziune  la  Chemarea  şi  Apelul  adresat  de  F.  D.  U.  S. 
pentru  dezarmare  şi  pace,  P.  S.  Sa  Emilian,  Episcopul  Alba  Iuliei  a  spus  între 
altele  următoarele:  „Am  reţinut  cu  toţii  că  viaţa  noastră  este  un  dar  de  la 
Dumnezeu,  bunul  cel  mai  de  preţ  al  omenirii.  Pentru  înlăturarea  pericolului 
nuclear  care  ameninţă  însăşi  existenţa  vieţii  pe  pămînt,  e  necesar  să  ne  unim 
puterile  cu  toţi  oamenii  de  bună  credinţa  pentru  a  salva  acest  dar  divin  —  viaţa 
—  care,  după  credinţa  noastră,  poate  fi  salvată  prin  rugăciuni,  prin  propovă- 
duirea  Cuvîntului  lui  Dumnezeu  între  oameni,  cu  alte  cuvinte,  prin  căutarea  păcii 
cu  Dumnezeu,  cu  noi  înşine,  cu  semenii  noştri"  . . .  „râmînem  cu  simţăminte  de 
aleasă  recunoştinţă  faţă  de  conducătorul  nostru  iubit,  Domnul  Nicolae  Ceauşescu, 
Preşedintele  României,  şi-l  asigurăm  că  ierarh,  preoţi  şi  credincioşi  din  Eparhia 
Alba  Iulia  vom  transpune  în  fapte  îndemnurile  din  Apelul  pentru  dezarmare  şi 
pace,  slujind  cu  dăruire  viaţa  noastră  din  Patria  noastră,  pacea  şi  bunăvoirea 
între  oameni". 

Pastorul  Albu  Zoitan,  consilier  episcopal  al  Bisericii  reformate  din  ţara 
noastră,  condamnînd  cursa  înarmărilor  ca  potrivnică  vieţii  şi  colaborării  între 
popoare  şi  apreciind  iniţiativa  de  pace  a  Preşedintelui  tării  noastre,  exprimă  ur¬ 
mătoarele  cuvinte:  „Chemarea  F.  D.  U.  S.-ului  dă  expresie  voinţei  hotărîte  a 
poporului  de  a  trăi  în  linişte  şi  de  a-şi  făuri  liber  propriul  destin  într-o  lume  a 
păcii,  eliberată  definitiv  de  arme  şi  războaie  .  .  .  Apelul  F.  D,  U.  S.  are  o  profundă 
justificare,  o  înţeleaptă  raţiune.  Lumea  trece  printr-un  moment  grav,  prin  cel  mai 
grav  şi  mai  periculos  moment  din  întreaga  sa  existenţă  ...  La  această  conferinţă 
teologică  interconfesicnalâ  a  tuturor  cultelor  din  ţară,  puternic  marcată  de  un 
minunat  spirit  ecumenic,  Biserica  Reformată  Calvină  din  România . .  .  dînd  ex¬ 
presie  preoţilor  ei,  enoriaşilor  ei,  sprijină  şi  susţine  voinţa  poporului  nostru, 
propunerile  concrete  formulate  de  ţara  noastră,  a  Preşedintelui,  la  înfăptuirea 
dezarmării,  la  salvgardarea  păcii". 

P.  S.  Sa  Lucian  Făgărăşanul,  Episcop-vicar  al  Arhiepiscopiei  Sibiului,  în  cu- 
vintul  de  adeziune,  a  exprimat  următoarele  gînduri:  „A  vorbi  despre  pace  este 
o  sarcină  nobilă  care  comportă  în  sine  obligaţia  sacră  de  a  apăra  viaţa . . . 
A  vorbi  despre  pace,  mai  ales  în  condiţiile  actuale,  cînd  imense  pericole  ame¬ 
ninţă  nu  numai  pacea  ci  însăşi  viaţa  pe  planeta  noastră,  nu  ne  putem  mulţumi 
cu  declaraţii  frumoase.  E  nevoie  de  „cuvînt  cu  putere  multă",  de  cuvînt  în  stare 
să  sfarme  zăgazuri  ce  par  ridicate  pînă  la  cer  în  calea  păcii,  în  calea  vieţii... 
Ştim  că  Bisericile  pot  să  aducă  —  aşa  cum  au  făcut  şi  pînă  acum  —  o  contribuţie 
însemnată  la  eliberarea  lumii  de  spectrul  distrugerii.  Credem  în  eficienţa  rugă¬ 
ciunii,  căci  Domnul  ne-a  învăţat  că  tot  ceea  ce  vom  cere  de  la  Tatăl  în  numele 
Său  vom  primi". 

Prof.  Dr.  Christoph  Klein,  prorectorul  Institutului  Teologic  Protestant  Unic 
de  Grad  Universitar,  ramura  Sibiu,  recunoaşte  că  „pentru  creştini  războiul  şi 
duşmănia  între  popoare  au  fost  întotdeauna  şi  sînt  o  pricină  de  poticnire,  aceasta 
fiind  contrar  mesajului  biblic  de  pace  şi  promisiunilor  Evangheliei  a  unui  cer 
nou  şi  pămînt  nou,  în  care  Dumnezeu  va  şterge  orice  lacrimă  din  ochi  şi  moar¬ 
tea  nu  va  mai  fi,  nu  va  mai  fi  nici  tînguire,  nici  ţipăt,  nici  durere".  De  aceea 
şi-a  exprimat  convingerea  că  „aportul  cultelor  religioase  la  promovarea  păcii  şi 

înţelegerii  intre  popoare  are  un  rol  deosebit  de  important  în  lumea  de  azi.  Glasul 
Bisericilor  şi  al  cultelor  religioase  este  auzit,  pe  plan  intern  cit  şi  —  mai  ales 
prin  organizaţiile  internaţionale  bisericeşti  —  pe  plan  extern4*. 

Prorectorul  Institutului  Teologic  Universitar  din  Bucureşti,  Pr.  Dr.  Dumitru 
Radu,  dupâ  ce  aratâ  consecinţele  nefaste  ale  războiului  şi  ale  cursei  înarmărilor 
şi  precizează  că  pacea  este  un  dar  dumnezeiesc  de  care  au  nevoie  toate  popoa¬ 
rele  pentru  existenţa  lor,  accentuează:  „Iată  aici  motivele  pentru  care  îmi  exprim 
totala  adeziune  la  „Apelul  de  dezarmare  şi  pace  al  Frontului  Democraţiei  şi  Uni¬ 
tăţii  Socialiste  din  Republica  Socialistă  România,  adresat  partidelor  şi  organiza¬ 
ţiilor  democratice,  guvernelor,  tuturor  popoarelor  din  ţările  europene,  din  Statele 
Unite  ale  Americii  şi  Canada,  din  23  mai  1985“.  „Apelul  F.  D.  U.  S.  cuprinde  pro¬ 
puneri  realiste  şi  realizabile  pentru  viaţa  şi  binele  întregii  omeniri,  pe  drumul 
păcii  şi  ai  securităţii4*. 

In  cuvîntul  de  adeziune  al  Pr.  Prof.  Constantin  Galeriu,  de  la  Institutul 
Teologic  Universitar  din  Bucureşti,  aflăm  următoarele  precizări:  „Comandamentul 
ceasului  de  faţă  este,  aşa  cum  arăta  preşedintele  ţârii  noastre,  d-1  Nicolae 
Ceauşescu:  „să  ne  unim  cu  toată  energia  noastră,  cu  toţi  oamenii  de  bine  din 
lume”  cu  încredinţarea  că  „fiecare  popor  poate  face  ceva  pentru  a  apăra  pacea, 
pentru  a  impune  dezarmarea  pe  planeta  noastră**.  După  ce  adresează  chemarea 
ca  toţi  credincioşii  Bisericii  să-şi  manifeste  dorinţa  lor  de  pace  prin  bună  înţe¬ 
legere  şi  muncă  constructivă.  P.  C.  Sa  adaugă:  „In  acest  spirit  ne  dăm  întreaga 
noastră  adeziune  la  Apelul  pentru  dezarmare  şi  pace  al  F.  D.  U.  S„  din  Republica 
Socialistă  România  adresat  partidelor  şi  organizaţiilor  democratice,  guvernelor 
tuturor  popoarelor  din  ţările  europene,  din  S.  U.  A.  şi  Canada,  şi  ne  angajăm  să 
slujim  cu  toate  forţele  noastre  cauza  sfîntă  a  vremurilor  noastre,  a  păcii  şi  a 
vieţii”. 

Profesorul  Dr.  Lengyel  Lorând,  salutînd  noile  iniţiative  de  pace  ale  ţârii 
noastre,  apreciază  că  „noile  iniţiative  de  pace  ale  F.  D.  U.  S.  pentru  organizarea 
unor  ample  acţiuni  de  masă  in  favoarea  păcii  şi  dezarmării  este  emanaţia  poli¬ 
ticii  externe  de  pace  şi  colaborare  pe  care  România  o  promovează  cu  strălucire 
in  ultimii  20  de  ani ...  In  numele  Bisericii  Evanghelice  Lutherane  Sinodo-pres- 
biteriană,  în  numele  D-lui  Episcop  şi  al  deservenţilor  ei,  îmi  exprim  deplina  adeziune 
faţă  de  Apelul  pentru  dezarmare  şi  pace  al  F.  D.  U.  S.  asigurîndu-vă  că  întreaga 
activitate  pastorală  a  Bisericii  noastre  va  contribui  la  dinamizarea  permanentă 
a  enoriaşilor  pentru  a  se  dărui  în  întregime  cauzei  măreţe  a  păcii,  a  apărării 
vieţii4*. 

In  cuvîntul  de  adeziune  rostit  de  Pr.  Prof.  Dr  Ştefan  Alexe  de  la  Institutul 
Teologic  Universitar  din  Bucureşti,  citim  următoarele  cuvinte:  „Apelul  pentru 
pace  şi  dezarmare  al  Frontului  Democraţiei  şi  Unităţii  Socialiste . . .  din  care  face 
parte  şi  Biserica  Ortodoxă  Română,  conţine  un  adevăr  istoric  de  netăgăduit 
privind  atitudinea  ţării  noastre  faţă  de  pace  şi  dezarmare,  de  destindere  şi  coope¬ 
rare  internaţionala...  Biserica  noastră  strămoşească  predică  pacea  şi  sprijină  cu 
mijloacele  ei  proprii  toate  acţiunile  care  să  aducă  pacea  pe  pâmînt'4. 

Un  cuvint  de  vibrantă  adeziune  la  Apelul  F.  D.  U.  S.  a  adus  şi  Pr.  Dr.  Prof. 
Dumitru  Abrudan  prorector  al  Institutului  Teologic  Universitar  din  Sibiu  care  a 
arătat  că  pacea  este  o  prerogativă  a  lui  Mesia  întrupat  în  persoana  lui  Iisus 
Hristos  din  Nazaret.  în  întreaga  Sa  activitate,  lisus  s-a  dovedit  ca  fiind  Domn  al 
păcii  şi  al  înfrăţirii  dintre  popoare. 

Cuvinte  de  adeziune  la  Chemarea  şi  la  Apelul  F.  D.  U.  S.  au  mai  rostit  şi 
alţi  reprezentanţi  ai  cultelor  şi  participanţi  la  amintita  conferinţă,  ca  Pr.  Prof. 
Ioan  I.  Ică,  Pr.  Prof.  Nicolae  D.  Necula,  Pr.  Prof.  Fechet  Alois  —  Prorector  — 
Iaşi.  Diac.  Prof.  Aurel  Jivi  ş.  a.  care  au  salutat  cu  viu  entuziasm  noua  iniţiativă 
de  pace  a  ţârii  noastre. 

In  încheierea  acestei  şedinţe,  în  numele  participanţilor  la  acest  patriotic  eve¬ 
niment,  Arhid.  Prof.  Dr.  Constantin  Voicu,  Rectorul  Institutului  Teologic  Univer¬ 
sitar  din  Sibiu,  a  dat  citire  telegramei  pe  care  participanţii  la  această  conferinţă 
au  adresat-o  Preşedintelui  ţârii  noastre,  şi  care  are  următorul  conţinut: 

,.1tl  unitate  de  cuget  şi  simţire  cu  toţi  fiii  patriei,  noi,  reprezentanţii  culte¬ 
lor  participanţi  la  cea  de  a  45-a  Conferinţă  teologică  inter  confesională  care  a 
avut  loc,  în  zilele  de  5  şi  6  iunie  a.  c.  la  Sibiu,  ne  exprimăm  voinţa  şi  hotărîrea 
de  a  susţine  din  inimă,  prin  cuvint  şi  fapte,  Apelul  pentru  dezarmare  şi  pace 

al  Frontului  Democraţiei  şi  Unităţii  Socialiste  din  Republica  Socialistă  România, 
adresat  în  numele  întregului  popor  român  partidelor  şi  organizaţiilor  democratice, 
guvernelor,  tuturor  popoarelor  din  ţările  Europei,  Statelor  Unite  ale  Americii  şz 
Canada. 

Ne  exprimăm  totala  adeziune  şi  mîndrie  patriotică  faţă  de  noua  şi  strălucita 
Dumneavoastră  iniţiativă  concretizată  în  Apel  şi  dorim  a  mărturisi  şi  cu  acest 
prilej  admiraţia  deplină  şi  profundul  respect  ce  le  nutrim  faţă  de  Dumneavoastră, 
eminentul  şi  încercatul  conducător  al  destinelor  patriei  noastre  socialiste,  per¬ 
sonalitate  proeminentă  a  lumii  contemporane.  Totodată  exprimăm  ataşamentul 
nostru  sincer  şi  deplin  faţă  de  politica  internă  şi  externă  a  statului  nostru,  faţă 
de  eforturile  susţinute  şi  iniţiativele  Dumneavoastră  pentru  salvgardarea  păcii , 
pentru  înlăturarea  pericolului  unui  nou  război  nuclear  care  ar  pune  în  primejdie 
bunul  cel  mai  de  preţ  al  omenirii  —  însăşi  viaţa  pe  Pămînt. 

Ca  slujitori  ai  altarelor,  ne  angajăm  să  sprijinim  în  continuare  toate  acţiu¬ 
nile  dedicate  dezarmării ,  securităţii  şi  păcii  —  chezăşia  fericirii  şi  propăşirii  tutu¬ 
ror  popoarelor,  şi  a  salvării  civilizaţiei  umane  de  un  cataclism  nuclear. 

împreună  cu  întregul  popor  român  împărtăşim  convingerea  că  această 
nobilă  misiune  de  pace  al  cărei  strălucit  iniţiator  şi  exponent  sînteţi  Dumnea¬ 
voastră,  mult  stimate  Domnule  Preşedinte,  reprezintă  încă  o  contribuţie  istorică 
a  României  la  acţiunile  intreprinse  pentru  salvarea  civilizaţiei  umane  de  coşmarul 
morţii  atomice.  Raţiunea  păcii  trebuie  să  învingă,  iar  viaţa  să  triumfe  pe  planeta 
noastră M. 

In  încheierea  acestei  însufleţitoare  conferinţe  a  luat  cuvîntul  P.  C.  Pr.  Dr. 
Dumitru  Abrudan,  Prorectorul  Institutului  gazdă,  care  a  spus:  „Dorim  să  vă 
mulţumim  pentru  participarea  la  lucrările  conferinţei  noastre  şi  să  dăm  expresie 
încă  odată  dorinţei  noastre  de  a  ne  alătura,  cu  toată  fiinţa,  acestei  minunate 
acţiuni  a  poporului  nostru,  inspirată  de  preşedintele  R.  S.  R.,  Domnul  Nicolae 
Ceauşescu,  concretizată  în  Apelul  pe  care  l-am  ascultat  astăzi,  şi  în  legătură  cu 
care  ne-am  pronunţat  fiecare,  exprimînd  propria  noastră  adeziune  şi  a  Bisericilor 
pe  care  le  reprezentăm.  Sîntem  în  mod  deosebit  recunoscători  înalt  Prea  Sfinţi¬ 
ţilor  Ierarhi  care  şi-au  exprimat  şi  azi  cuvîntul,  Prea  Sfinţiţilor  Episcopi,  tuturor 
reprezentanţilor  cultelor  care  s-au  aflat  astăzi  în  mijlocul  nostru**. 

• 

Această  conferinţă  s-a  desfăşurat  într-o  atmosferă  de  creştinească  însufle¬ 
ţire  oferind  fiecărui  participant  noi  motive  şi  argumente  pentru  a  face  totul  în 
vederea  unei  mai  susţinute  contribuţii  la  slujirea  păcii  şi  vieţii  pe  pămînt. 

Pr.  Prof.  Dr.  Sebastian  Şebu 

MESAJUL  PREZIDIULUI  ŞI  COMITETULUI  CONSULTATIV  AL 
CONFERINŢEI  BISERICILOR  EUROPENE 
Cu  ocazia  celei  de-a  40-a  aniversări 
a  terminării  celui  de  al  2-lea  război  mondial  (1945 — 1985) 

La  8  mai  1945  odată  cu  capitularea  fără  condiţii  a  armatei,  marinei  şi  for¬ 
ţelor  aeriene  germane,  victoria  asupra  puterilor  naziste  din  Europa  era  un  fapt 
împlinit.  Trei  luni  mai  tîrziu,  capitularea  japoneză  marca  sfîrşitul  celui  de-al 
2-lea  război  mondial  care  izbucnise  în  Europa  printr-un  atac  neprovocat  lansat  de 
Germania  asupra  Poloniei  şi  se  întinsese  curînd  în  lumea  întreagă.  Războiul  îşi 
făcuse  ravagiile  în  întreaga  Europă;  continentul  era  ruinat,  la  capătul  puterilor. 

Patruzeci  de  ani  după  acest  eveniment  istoric,  noi,  reprezentanţii  Bisericilor 
Europei  membre  ale  Conferinţei  Bisericilor  Europene,  reuniţi  la  Sofia  (Bulgaria) 
pentru  reunirea  noastră  anuală,  adresăm  Bisericilor  membre  ale  Conferinţei 
noastre  acest  mesaj  dictat  de  profunda  noastră  preocupare  pentru  pace. 

Ne  închinăm  cu  cutremur  şi  respect  înaintea  zecilor  de  milioane  de  victime, 
care  au  pierit  în  conflict,  dintre  care  şase  milioane  de  evrei.  Ne  exprimăm  pro¬ 
funda  noastră  simpatie  faţă  de  toţi  cei  care  au  fost  cufundaţi  în  doliu  sau  au 
suferit  mutilări,  şi  a  căror  suferinţă  provocată  de  război  este  vie  şi  astăzi.  Rele¬ 
văm  cu  tristeţe  trăsăturile  conflictului  care  subzistă  în  vieţile  omeneşti,  struc¬ 
turile  sociale  şi  operele  de  artă.  Lecţiile  trecutului  nu  trebuie  uitate,  ele  n-ar  fi 
trebuit  uitate. 

înaintea  uriei  asemenea  risipe  de  viaţa  şi  resurse,  in  faţa  incapacităţii  atitor 
oameni  de  a  identifica  râul  nazismului  şi  fascismului  şi  de  a  i  se  fi  opus  mcâ  de 
la  inccput.  lasam  in  seama  lui  Dumnezeu  pe  toţi  cei  care  s-au  angajat  in  favoarea 
acestui  râu.  şi  ne  intoarcem  spre  El  adresindu-I  împreună  aceasta  arzătoare  rugă¬ 
ciune:  Doamne  ai  milă  de  noi  —  Kyrie  eleison! 


Sfîrşitul  războiului  a  dat  un  nou  elan  luptei  pentru  pace,  reconstrucţiei  şi 
reînălţării.  Chiar  înaintea  sfirşitului  conflictului  unii  conducători  creştini  intre- 
prinserâ  punerea  bazelor  reconcilierii  care  trebuia  sa  urmeze  infringerii  nazis¬ 
mului.  Din  clipa  in  care  această  infringere  a  devenit  realitate,  responsabilii  Bise¬ 
ricilor  s-au  întîlnit  in  a  aminti  credincioşilor  că  victoria  implica  datoria  şi  res¬ 

ponsabilitatea  —  cele  mai  evidente  —  de  a  se  preocupa  de  prezent  şi  de  viitor. 

Ca  membri  ai  Bisericilor  creştine  din  Europa  preocupaţi  de  a  aduce  o  con¬ 
tribuţie  la  instaurarea  păcii,  ne-am  ajutat  considerabil  de  exemplul  creştinilor 
care,  in  Germania,  s-au  opus  nazismului  ca  şi  de  alitudinea  fraţilor  noştri  şi 

surorilor,  membrii  ai  Bisericilor  germane  care  au  ţinut  sa  declare  că  nu  au  avut 
Jestulă  putere  să  reziste  acestui  rau. 

în  anii  de  după  război  am  cunoscut  o  apropiere  constantă  a  Bisericilor  Europei 
dincolo  dc  limitele  confesionale  şi  naţionale;  in  aceste  eforturi  de  reconciliere 
neie  cu  altele.  Bisericile  au  luptat  şi  pentru  reconcilierea  între  naţiuni. 

In  aceeaşi  perioadă  insă,  sfera  politică  a  fost  caracterizată  de  numeroase 

tensiuni  grave  şi  ascuţite.  Cu  toate  acestea,  in  timpul  acestor  patruzeci  de  ani, 
n-a  existat  conflict  internaţional  declanşat  pe  continentul  nostru.  Recunoaştem 
acest  fapt  pozitiv  chiar  dacă  sîniem  conştienţi  că,  cauzele  lui  —  frica,  ameninţarea 
distrugerii  reciproce  —  nu  pot  fi  decit  temporare  şi  că  se  impune  a  găsi  un  alt 
fundament  unei  destinderi  permanente. 

Pentru  curajul  şi  devotamentul  tuturor  celor  care  au  rezistat  nazismului, 
pentru  această  experienţa  a  reconcilierii  Bisericilor  în  profida  divergenţelor  care 
râmin  intre  noi,  şi  pentru  absenţa  războiului  in  toţi  aceşti  ani,  ne  rugăm  Sa 
mulţumim  lui  Dumnezeu! 


Astăzi,  patruzeci  de  ani  după  sfîrşitul  războiului,  sîntem  profund  neliniştiţi 
de  a  constata  că  diviziunile  internaţionale  şi  antagonismul  continuă  să  domine. 
O  data  mai  mult.  Europa  este  un  loc  in  care  se  înfruntă  adversari,  in  care.  chiar 
dacă  de  patruzeci  de  ani  s-au  evitat  conflictele  deschise,  domină  adesea  un 
spirit  de  ostilitate.  Această  situaţie  este  raţiunea  şi  cauza  amplasării  aproape  pre¬ 
tutindeni  pe  continentul  nostru  şi  în  proporţii  fără  precedent,  de  armament  atît 
nuclear  cit  şi  chimic  sau  clasic.  Trebuie  rupt  cercul  vicios  al  căutării  constante 
a  supremaţiei  militare  pe  care  îl  resimţim  cu  toţii  ca  o  ameninţare  pentru  pro¬ 
pria  noastră  securitate:  trebuie  găsit  un  mijloc  de  a  ieşi  din  acest  cerc. 

Sintem  conştienţi  că  trăim  o  perioadă  de  mari  schimbări.  Relaţiile  pe  care 
le  cunoaştem  pinâ  acum  se  transformă,  la  fel  ca  şi  orînduirile  sociale,  structurile 
economice  şi  stategiile  militare.  Este  un  moment  capital  pentru  Biserici  care 
«unt  îndatorate  să  practice.  împreună  şi  separat,  aceea  ..slujire  a  împăCiârii“  care. 
după  Sf  Apostol  Pavel,  este  slujirea  pe  care  o  implică  Evanghelia  creştină. 

Convinşi  că  această  împăcare  este  un  element  esenţial  al  ministeriuîui  total 
al  Bisericii  in  lume.  şi  că  Biserica  trebuie  să  fie  Biserică  în  toate  situaţiile  ş» 
toate  societăţile,  apelăm  stăruitor  la  Bisericile  Europene  să  reînnoiască  cu  ocazia 
celei  de  a  patruzecon  aniversări,  angajamentul  pe  care  l-am  luat  de  a  răsturna 
toate  barierele  ce  se  înalţă  pe  calea  căutării  Păcii. 

Această  cântare?  trebuie  întreprinsă  cu  realism,  pe  baza  unei  identificări 
obiective  a  faptelor. 

Ea  trebuie  întreprinsă  şi  cu  simpatie,  cu  conştiinţa  că  divergenţele  pot  co¬ 
exista  foarte  bine  împreună. 

Ea  trebuie  întreprinsă,  în  fine,  cu  devotament,  sub  călăuzirea  şi  in  puterea 
Duhului  Sfînt. 

In  domeniile  care  le  ating  in  mod  direct,  aceasta  poate  semnifica  pentru  Bise¬ 
ricile  Europei  următoarele  demersuri 

—  o  mijlocire  constantă  pentru  pace.  fondată  pe  cunoaşterea  faptelor; 

—  eforturi  creatoare  vizînd  edificarea  înţelegerii  şi  încrederii; 

—  practica  respectului  reciproc  şi  refuzul  de  a  formula  imagini  duşmănoase 
şi  de  a  se  conforma  lor; 

—  participarea  la  toate  eforturile  avînd  drept  scop  stabilizarea  şi  apoi  redu¬ 
cerea  prin  acord  reciproc  a  armamentelor  de  toate  categoriile  şi  îndeosebi  a 
armamentelor  nucleare,  la  nivelul  cel  mai  jos  posibil; 

—  angajamentul  in  favoarea  dreptăţii  pentru  toţi  şi  a  păcii  în  Europa  ca  şi 
contribuţii  la  pacea  în  întreaga  lume. 

In  aceeaşi  perspectivă  e  bine  să  continue  susţinerea  activă  a  instrumentelor 
de  cooperare  şi  înţelegere  internaţională  existente  şi  îndeosebi  Actul  final  de  la 
Helsinki,  semnat  acum  zece  ani. 

Să  ne  fie  dat  de  a  promova  acest  ministeriu  urmînd  în  continuare  opera 
binecuvintată  de  reconciliere  între  Bisericile  noastre.  Fie  ca  unitatea  noastră  în 
Hristos  să  se  facă  mereu  mai  vizibilă  şi  să  ne  facă  capabili  de  a  contribui  la 
pregătirea  căii  instaurării  păcii  în  Europa  şi  în  lume. 

înfăptuirea  mai  concretă  a  acestui  ministeriu  al  reconcilierii  pentru  binele 
popoarelor  şi  naţiunilor  lumii,  acesta  este  obiectul  apelului  pe  care-1  lansăm  la 
aceasta  a  patruzecea  aniversare  a  unui  eveniment  istoric  capital,  cu  convingerea 
profundă  că,  prin  harul  lui  Dumnezeu,  ii  vor  răspunde  mulţi.  In  faţa  sarcinii 
care  ne  aşteaptă  şi  pe  care  nu  o  putem  duce  la  bun  sfîrşit  decît  dacă  ne  inspiră 
Duhul  Sfînt,  ne  rugăm  deci:  Vino,  Duhule  Sfinte! 

Sofia,  27  aprilie  1985 

(Traducere  după  versiunea  franceză  a  Mesajului  Conferinţei  Bisericii  Europene) 

CUVlNT  PENTRU  PACE 

al  Uniunii  Bisericilor  Evanghelice  din  Republica  Democrată  Germană  şi  Biserica 
Evanghelică  din  Germania  Federală  la  a  40-a  aniversare  de  la  terminarea  celui 

de  al  2-lea  război  mondial 

La  8  mai  1945  s-a  terminat  in  Europa  cel  al  2-lea  război  mondial.  Abia  in 
acel  moment  distrugerile  cauzate  au  apărut  în  toată  extinderea  lor.  Peste  40 
milioane  de  morţi,  mii  de  sate  şi  oraşe  pustiite  în  ţările  lovite  direct  de  război, 
cu  deosebire  însă  în  Uniunea  Sovietică,  Polonia.  Franţa  şi  Germania.  Ştirile  în¬ 
fiorătoare  cu  privire  la  cele  petrecute  în  lagărele  de  concentrare  şi  în  ţările  ocu¬ 
pate  au  arătat  în  mod  inevitabil  acum  oricărui  om,  cît  de  criminal  a  fost  regimul 
din  Germania  care  a  dezlănţuit  şi  purtat  fără  milă  acest  război.  Lumea  întreagă 
era  consternată  în  faţa  crimei  împotriva  evreilor. 

In  lumina  Cuvîntului  lui  Dumnezeu  mulţi  creştini  au  considerat  ceea  ce  se 
petrecea  cum,  drept  judecată  divină:  Germania  a  fost  împărţită  în  zone  de  ocu¬ 
paţie.  Nenumăraţi  soldaţi  au  luat  drumul  prizonieratului.  Mulţi  refugiaţi  nu  s-au 
mai  putut  reîntoarce  la  căminele  lor.  Mulţi  au  trebuit  să-şi  părăsească  locuinţele 
natale.  Cei  care  au  supravieţuit  au  fost  confruntaţi  cu  ani  de  foamete.  Mulţi  au 
fost  supuşi  la  amare  înjosiri.  Cei  afectaţi  au  suportat  in  mod  diferit  cele  întîm- 
plate.  Pentru  unii  a  însemnat  prăbuşirea.  Pentru  mulţi  alţii  eliberarea.  Pentru  cei 
mulţi  a  însemnat  însă  ambele. 

Multe  întrebări  asaltară  însă  acum  pe  oameni:  cum  o  vom  scoate  la  capăt  cu 
vina,  din  trecut?  Cum  putem  colabora  spre  a  vindeca  rănile  războiului?  Ce  va  trebui 
să  facem  acitm,  după  toate  ororile  săvîrşite  şi  după  ura  provocată  de  acestea,  spre  a 
putea  deschide  noi  căi  de  înţelegere  între  popoarele  Europei?  Cum  vom  putea 
afla  o  nouă  orientare? 

Din  consternarea  cu  privire  la  vina  profundă  creştea,  prin  ascultarea  făgăduin¬ 
ţei  divine,  recunoştinţa  pentru  supravieţuirea  proprie  din  iadul  distrugerii  şi  con¬ 
vingerea  de  a  fi  primit  viaţa  ca  dar  de  la  Dumnezeu. 

Reprezentanţi  ai  Bisericii  Evanghelice  din  Germania  s-au  întîlnit  la  Stutt- 
gart  puţine  luni  după  terminarea  războiului  cu  reprezentanţi  ai  Mişcării  Ecumenice 
şi  au  declarat:  „Sintem  cu  atît  mai  recunoscători  pentru  această  vizită  cu  cît  ne 
considerăm,  împreună  cu  poporul  nostru,  nu  numai  într-o  mare  comunitate  a 
suferinţei  ci  şi  într-o  solidaritate  a  vinei.  Cu  mare  durere  spunem:  prin  noi  s-a 
adus  popoarelor  şi  ţărilor  o  suferinţă  nemărginită". 

Astăzi,  40  de  ani  după  terminarea  războiului,  mărturisim  cu  mare  recunoştinţă: 
Dumnezeu  a  făcut  să  crească  din  recunoaşterea  vinei  noastre  o  nouă  comunitate 
intre  creştini  şi  între  Bisericile  creştine.  Plini  de  uimire  am  avut  parte  de  semne 
ale  împăcării.  Datorită  dorinţei  de  împăcare  a  popoarelor  învecinate  s-au  dezvol¬ 
tat  relaţii  noi.  Noile  generaţii  au  putinţa  de  a  lua  contact  fără  reticenţe.  De  40  de 
ani  trăim  în  pace.  Am  avut  posibilitatea  de  a  reconstrui  oraşele  şi  satele  noastre 
şi  de  a  crea  o  nouă  bază  de  viaţă.  Retrospectiv  considerăm  terminarea  războiu¬ 
lui  drept  eliberare  spre  o  nouă  mărturisire  a  harului  şi  spre  o  nouă  slujire  a 
lumii  lui  Dumnezeu. 

Nu  putem  insă  închide  ochii  în  faţa  faptului  că  în  aceşti  40  de  ani  pacea  a 
rămas  ameninţată.  Omenirea  chinuită  nu  şi-a  aflat  încă  însănătoşirea  deplină, 
aşa  cum  spera  Declaraţia  de  la  Stuttgart  din  1945.  Tar  generaţiile  care  n-au  parti¬ 
cipat  direct  la  cel  de  al  doilea  război  mondial  mai  trebuie  încă  să  tragă  conse¬ 
cinţele  acestuia.  Neîncrederea  şi  teama  faţă  de  popoarele  vecine  mocnesc  încă. 
Aliaţii  de  odinioară  s-au  despărţit.  Două  pacte  militare  puternice  cu  forme  sociale 
şi  economice  diferite  stau  înarmate  pînă  în  dinţi  unul  în  faţa  celuilalt.  Pe  pămînt 
german  se  află  acum  două  state  iar  frontiera  lor  a  devenit  în  acelaşi  timp  şi 
graniţa  dintre  Est  şi  Vest.  Ele  sint  strîns  incluse  în  sistemele  de  apărare  şi  eco¬ 
nomice  ale  acestora  dar  totodată  sînt  cuprinse  în  responsabilitatea  generală  pentru 
soluţionarea  marilor  probleme  ale  lumii:  menţinerea  păcii  în  toată  lumea,  lupta 
pentru  dreptate  şi  eliminarea  foametei. 

In  ultimele  decenii  am  avut  parte  şi  în  Bisericile  Evanghelice  de  dificultăţi. 
Doar  anevoie  am  învăţat  care  drum  trebuie  parcurs.  Ne-a  venit  greu  să  acceptăm 
realitatea  celor  două  state  germane.  Dar  ne-am  dat  seama:  menţinerea  păcii  are 
prioritate  în  faţa  tuturor  celorlalte  probleme. 

Ne-a  venit  greu  să  renunţăm  la  unitatea  organizatorică  a  Bisericilor  evanghelice 
germane.  Dar  numai  astfel  s-a  putut  realiza  slujirea  şi  mărturisirea  credinţei 
în  condiţiile  sociale  respective.  Am  avut  nevoie  de  mult  timp  pentru  a  învinge 
prejudecăţile  şi  atitudinea  duşmănoasă  faţă  de  puterile  victorioase  din  1945  şi  să 
conlucrăm  la  construirea  căii  ce  duce  la  încrederea  reciprocă.  Am  avut  nevoie 
de  mult  timp  pînă  cînd  ne-am  dat  seama  de  provocarea  şi  şansa  deosebită  care 
stătea  ascunsă  în  mărturisirea  comună  a  Bisericilor  noastre  pentru  pace.  Ne-a 
trebuit  mult  timp  pînă  cînd  a  apărut  în  comunităţile  noastre  convingerea  că  ten¬ 
dinţa  spre  bunăstare  trebuie  să  aibă  limite;  ea  trebuie  să  ţină  seama  de  nevoile 
celor  înfometaţi  şi  a  celor  impilaţi,  şi  responsabilitatea  ce  o  avem  faţă  de  creaţie. 
In  perspectiva  anumitor  tendinţe  din  ultimii  40  de  ani  va  trebui  să  spunem  îm¬ 
preună  cu  cei  care  au  alcătuit  Declaraţia  de  la  Stuttgart:  ,.Ne  acuzăm  că  nu  ne-am 
recunoscut  mai  curajos  vina.  că  nu  ne-am  rugat  mai  plini  de  credinţă,  că  n-am 
crezut  mai  puternic  şi  că  n-am  iubit  mai  fierbinte1*. 

Cu  atît  mai  recunoscători  trăim  acum  libertatea  de  slujire  pe  care  Dumnezeu 
ne-a  dăruit-o.  Ne-am  dat  seama  că  vina  poate  fi  iertată.  Aceasta  ne  face  liberi 
pentru  un  nou  început.  Jertfa  lui  Iisus  Hristos  pe  Cruce  şi  învierea  Lui,  serbată 
de  noi  la  Paşti,  pun  întreaga  noastră  vină,  toată  nevoia  şi  nedumerirea  noastră 
sub  semnul  speranţei.  Aceasta  ne  încurajează  şi  ne  obligă  de  a  lua  azi  act  de 
răspunderea  noastră. 

Ca  Biserici  din  ambele  state  germane  intervenim  împreună  ca  de  acum  încolo 
să  nu  mai  pornească  niciodată  vreun  război  de  pe  pămînt  german.  In  comun  cerem 
Încetarea  cursei  înarmărilor.  Sîntem  convinşi  în  comun  că  sistemul  intimidării 
nucleare  nu  poate  reprezenta  o  cale  durabilă  de  asigurare  a  păcii,  ci  că  el  trebuie 
neapărat  depăşit.  în  comun  intervenim  pentru  o  reglementare  a  păcii  în  Europa, 
în  comun  reamintim  răspunderea  naţiunilor  industriale  pentru  o  viaţă  demnă  de 
fiinţa  umana  in  ţările  lumii  a  treia. 

în  amintirea  terminării  acum  40  de  ani  a  războiului  cerem  credincioşilor 
noştri:  să  nu  încetăm  rugăciunea  noastră  pentru  pacea  lumii.  Rugăciunea  noastră 
este  contribuţia  de  neînlocuit  pe  care  o  putem  da  noi  creştinii  în  ascultarea 
cuvîntului  Sfintei  Evanghelii,  care  ne  arată  Crucea  de  pe  Golgota  drept  lucrarea 
de  pace  a  lui  Dumnezeu  faţă  de  lumea  Sa.  Să  fim  zi  de  zi  trimişii  păcii  lui 
Dumnezeu. 

Cerem  tuturor  oamenilor  din  ambele  state  germane:  dovediţi  prin  viaţa  voastră 
zilnică  cum  pot  fi  aplanate  in  mod  paşnic  conflictele  între  oameni.  Ajutaţi-ne 
spre  a  educa  tineretul  pentru  pace  şi  nu  pentru  ură.  Combateţi  răspîndirea  de 

imagini  duşmănoase.  Rugăm  pe  oamenii  care  au  avut  mult  de  suferit  datorită 
războiului  şi  urmărilor  sale  şi  datorită  antagonismelor  politice  apărute  să  nu  se 
amărască  şi  să  nu  caute  restabilirea  vechilor  realităţi,  care  nu  trebuie  să  mai 
fie.  Rugăm  pe  germani  să  înţeleagă  greutăţile  actuale  pe  care  le  poartă  în  primul 
rînd  ca  urmare  a  celui  de  al  doilea  război  mondial  şi  drept  urmare  a  vinei  noastre. 

Rugăm  guvernele  ambelor  state  germane:  puneţi-vă  neobosit  în  slujba  obli¬ 
gaţiei  voastre  deosebite  pentru  asigurarea  păcii.  Vă  mulţumim  pentru  politica 
lucidă  şi  precaută  dintre  ambele  state  germane.  Prin  purtare  de  grijă  şi  încre¬ 
dere  reciprocă  faceţi  noi  paşi  în  realizarea  ţelurilor  acordului  de  bază  dintre 
statele  germane.  Atunci  cînd  vorbiţi  despre  ţelurile  politice  ale  celor  două  state 
germane  nu  treziţi  speranţe  irealizabile  şi  nu  cultivaţi  neîncrederea.  Faceţi  şi  pe 
mai  departe  totul  spre  a  diminua  greutăţile  oamenilor  existente  încă  şi  azi. 

Rugăm  pe  aliaţii  din  cel  de  al  doilea  război  mondial:  apropiaţi-vă  în  sarcina 
comună  a  păcii  şi  dreptăţii,  printr-o  politică  a  înţelegerii.  Faceţi  totul  spre  rea¬ 
lizarea  unor  paşi  care  să  ducă  la  renunţarea  definitivă  la  armele  nucleare.  înce¬ 
taţi  cu  instalarea  de  noi  sisteme  de  arme.  Aduceţi  noi  impulsuri  în  tratativele  cu 
privire  la  limitarea  armelor  convenţionale  şi  cu  privire  la  măsurile  de  înţelegere 
reciprocă.  Promovaţi  legături  culturale,  economice  şi  ştiinţifice  precum  şi  întîl- 
nirile  oamenilor  mai  presus  de  graniţe.  Daţi  urmare  ideii,  că  securitatea  lumii 
nu  poate  exista  decît  prin  securitatea  comună. 

învierea  lui  Iisus  Hristos  din  morţi  ne  oferă  certitudinea  că  Dumnezeu  vrea 
să  ne  ajute  ca  viaţa  să  biruiască  prin  comunitate  şi  pace,  dincolo  de  vină  şi  duş¬ 
mănie.  In  amintirea  terminării  războiului  de  acum  40  de  ani  aceasta  ne  întăreşte 
încrederea  în  Dumnezeu,  în  răspunderea  ce  o  purtăm  şi  în  speranţa  întru  împă¬ 
răţia  veşnică  a  păcii  lui  Dumnezeu. 

„Dumnezeu  era  în  Hristos  împăcînd  lumea  cu  Sine  însuşi  nesocotindu-le  gre¬ 
şelile  lor  şi  încredinţîndu-ne  cuvîntul  împăcării.  Propovăduim  deci  în  numele  lui 
Hristos  ca  şi  cum  Dumnezeu  v-ar  îndemna  prin  noi.  Rugaţi-vă  fierbinte  deci  în 
numele  lui  Hristos:  împăcaţi-vă  cu  Dumnezeu"  (II  Cor.  5,  19 — 20). 


Dr.  EDUARD  LOHSE 
episcop 

Preşedintele  Consiliului  Bisericii 
evanghelice  din  Germania 


Dr.  JOHANNES  HEMPEL 
episcop 

Preşedintele  Conferinţei  conducerilor 
Bisericilor  evanghelice  din  Republica 
Democrată  Germană 


(Traducere  după  textul  german  „Wort  zum  Erieden",  din  „Zeichen  der  Zeit“ 
Evangelische  Monatschrift  fur  Mitarbeiter  der  Kirche.  Evangelische  Verlagsanstalt 
Berlin  (Ost),  nr.  5/1985,  p.  126—127). 


Drd.  Ioan  I.  Ied 


Recenzii 


Antonie  Plămădeala:  PAGINI  DINTR-O  ARHIVA  INEDITA 
Editura  Minervu,  Bucureşti,  1984,  435  p.,  t.  XIV 


î.  P.  S.  Dr.  Antonie  Plămădeală,  Mitropolitul  Ardealului,  autor  al  mai  multor 
scrieri  unanim  apreciate  ca  autentice  contribuţii  pe  tărîm  teologic,  social  şi  cultu¬ 
ral,  prezintă  cititorilor  volumul  alcătuit  din  corespondenţa  fericitului  intru  pome¬ 
nire  primul  patriarh  al  României  Miron  Cristea,  primită  de  la  diverse  personalităţi 
ale  timpului,  cuprinzind  preocupări  şi  orientări  diferite,  precum  şi  alte  lucrări. 

La  început  lucrarea  prezintă  cititorilor,  prin  eruditul  Cuvînt  introductiv  al 
autorului,  Împărţit  în  14  secţiuni,  viaţa,  preocupările  şi  activitatea  pe  multiple 
planuri  ale  vrednicului  de  pomenire  patriarh,  prin  înfăţişarea  unor  documente 
inedite,  care  au  meritul  de  a  reda  cititorilor  o  adevărată  frescă  a  timpului,  din 
perioada  interbelică,  frescă  înţeleasa  din  plin  de  corespondenţa  primită,  precum 
şi  de  scrierile  proprii  ale  lui  Elie  Miron  Cristea.  Notele  care  însoţesc  materialul  sint 
accesorii  de  nelipsit,  prin  care  se  înlătură  nedumeririle  şi  semnele  de  întrebare 
ale  cititorului  de  azi. 

în  secţiunea  I,  Preliminări,  autorul  ne  face  destăinuirea  că  scrierile  publi¬ 
cate  in  acest  volum,  au  zăcut  uitate  cinci  decenii  intr-un  subsol  al  palatului  Sr 
Sinod,  de  unde  le-a  scos,  triat,  selectat  si  adnotat  in  vederea  publicării. 

Tot  in  aceasta  secţiune,  autorul  ne  dă  şi  biografia  fostului  patriarh,  anii 
copilăriei  din  Topliţa,  apoi  anii  de  studii  in  ţara  şi  peste  hotare  şi  diferitele 
funcţii  îndeplinite  în  Biserică  şi  stat,  precum  cea  de  secretar  consistorial,  cca  de 
episcop  al  Caransebeşului,  mitropolit  primat  al  Ungro-Vlahiei  şi  patriarh  al  Bise¬ 
ricii  Ortodoxe  Române,  iar  pe  linie  de  Stat,  ca  regent  intre  anii  1927 — 1930  şi  prim- 
ministru  între  anii  1938 — 1939.  In  continuare  este  evocată  lupta  fostului  patriarh 
pentru  marea  Unire  din  1918  şi  înalta  misiune  ce  i  s-a  încredinţat  de  a  prezenta 
conducerii  ţării,  la  Bucureşti,  Hotârîrea  Marii  Adunări  Naţionale  de  la  1  Decem¬ 
brie  1918,  din  Alba  Iulia. 

Secţiunile  a  2-a  şi  a  3-a  sint  dedicate  tezei  de  doctorat  a  lui  Elie  Miron 

Cristea,  intitulată:  ,,Eminescu.  viaţa  şi  opera1  şi  în  care  autorul  Cuvintului  intro¬ 
ductiv  scoate  in  evidenţă  izvoarele  care  au  stat  la  baza  lexicului  limbii  române 
eminesciene,  limba  cronicilor  şi  a  cărţilor  bisericeşti,  versul  popular. 

Cititorii  pot  desluşi  din  cuvintele  autorului,  importanţa  pentru  istoriografia 
literară  română  a  acestei  lucrări,  premieră  pentru  acel  timp,  consacrată  vieţii  şi  ope¬ 
rei  marelui  poet.  Redată  in  întregime  în  addenda,  teza  de  doctorat  a  lui  Miron 
Cristea  se  impune  prin  metoda  ştiinţifică  de  abordare  a  subiectului,  mai  ales  că 
autorul  ei  nu  a  avut  alt  aparat  critic-documentar,  decit  însăşi  scrierile  poetului 

In  secţiunea  a  4-a.  autorul  ne  pune  in  faţa  unei  adevărate  revelaţii:  Elie 

Miron  Cristea  a  fost  un  adine  cunoscător  şi  preţuitor  al  tradiţiilor  vechi  româ¬ 
neşti,  al  folclorului;  „El  vedea  in  păstrarea  datinilor  şi  mai  ales  în  ferirea  lor  de 
poluările  moderne  sau  străine,  însuşi  mijlocul  de  supravieţuire  a  neamului  româ¬ 
nesc  in  condiţiile  de  viaţă  de  sub  stăpînire  străină,  pornită  pe  faţă  sâ-i  deznaţiona¬ 
lizeze  pe  români**.  Mai  întii  în  copilărie,  în  casa  părintească,  unde  a  cunoscut 
cele  mai  adinei  cute  ale  sufletului  românesc,  mai  apoi  în  anii  de  şcoală  secun¬ 
dară  cind  a  Început  a  scrie  la  diferite  publicaţii  sub  pseudonim  şi  mai  apoi,  în  anii 

de  studenţie,  cînd  şi-a  ales  ca  teză  de  doctorat  viaţa  şi  opera  lui  Mihai  Eminescu, 
Elie  Miron  Cristea  a  cunoscut  şi  s-a  aplecat  cu  o  rară  putere  de  pătrundere  asupra 
sufletului  românesc,  oglindit  în  frumoasa  lui  limbă  „a  vechilor  cazanii4'  dulce  ca  un 
fagure  de  miere,  în  portul  românesc  în  care  predomină  culoarea  albă  simbol  al 
curăţeniei  sufleteşti,  culoarea  neagră  semn  al  incercârilor  şi  suferinţelor  de  veacuri 
abătute  peste  neamul  românesc  şi  culoarea  roşie  simbol  al  vieţii,  al  biruinţei  şi 
în  datinile  neasemuit  de  frumoase,  în  comoara  de  înţelepciune  populară  a  cîn- 
tecelor,  a  doinelor  şi  mai  ales  a  colindelor,  adevărate  nestemate  ale  sufletului 
românesc,  al  căror  farmec  i-au  îmbogăţit  şi  înălţat  sufletul,  ca  elev,  student, 
învăţător,  preot  şi  arhiereu.  Poate  de  aceea  in  hîrtiile  rămase  de  la  el,  autorul 
nostru  semnează  culegeri  de  proverbe,  de  datini,  de  colinde. 

în  toate  creaţiile  geniului  popular,  în  comorile  de  spiritualitate  românească, 
Elie  Miron  Cristea  a  văzut  coloana  vertebrală  a  continuităţii  şi  permanenţei  noas¬ 
tre  pe  aceste  meleaguri,  a  căror  actualizare,  în  special  a  colindelor,  este  o  înda¬ 
torire  pentru  preoţime  şi  fiii  Bisericii,  pentru  toţi  cei  care  le  preţuiesc.  De  aceea 
Elie  Miron  Cristea  a  publicat  la  Sibiu,  în  anul  1901,  un  volum  de  Proverbe  în 
care:  „glorificînd  poporul  —  autor  al  proverbelor,  acel  popor  care  a  avut  atîta 
de  suferit  în  vremea  feudalismului**  şi  care  „şi-a  redobindit  importanţa  meritată4*, 
arată  însemnătatea  acestui  folclor  în  dezvoltarea  lexicului  limbii  române. 

Ideea  culegerii  proverbelor,  datinilor,  colindelor  şi  a  obiceiurilor  poporului 
român,  Miron  Cristea  a  considerat-o  ca  pe  o  îndatorire  de  „a  conserva  pentru  viito¬ 
rime  şi  pentru  istoria  culturii  româneşti  aceste  produse  ale  înţelepciunii  poporului 
român**,  după  cum  ne  relatează  I.  P.  S.  Sa.  In  creaţiile  folclorice  de  care  s-a  pre¬ 
ocupat,  Elie  Miron  Cristea  dovedeşte,  pe  lîngâ  pasiunea  sa  şi  respectul  faţă  de 
înţelepciunea  populară  şi  un  pronunţat  spirit  critic,  vădit  în  ordonarea  lor,  in 
clasificarea  şi  localizarea  acestora  pe  zone  etnografice.  îl  interesa  absolut  orice 
exprima  geniul  poporului  român.  Sînt  edificatoare  în  această  privinţă,  maximele» 
asemănările  şi  idiotismele,  cît  şi  datinile  de  nuntă  din  Topliţa  natală,  publicate  de 
autor  în  addenda  cărţii. 

în  secţiunea  a  5-a,  autorul  scoate  în  evidenţă,  pe  baza  scrierilor  lui  Miron 
Cristea,  rolul  lui  Andrei  Şaguna  în  înfiinţarea  ASTREI,  alături  de  Ion  Lemeny 
şi  repune  în  adevărata  sa  lumină  —  figura  marelui  mitropolit,  vajnic  luptător 
pentru  drepturile  românilor  transilvăneni  şi  neobosit  răspînditor  al  culturii  în 
păturile  largi  ale  poporului  român  şi  care  va  reînfiinţa  după  164  de  ani  Mitropo¬ 
lia  de  Alba  Iulia,  de  această  dată  cu  sediul  la  Sibiu. 

In  secţiunea  a  6-a  a  Cuvintului  introductiv,  autorul  pune  în  evidenţă  o  altă 
latură  pe  linia  promovării  culturii,  tot  atît  de  puţin  cunoscută,  a  activităţii  şi 
gîndirii  înaintate  a  lui  Miron  Cristea,  strădania  sa  neobosită  pentru  înfiinţarea 
teatrului  românesc,  în  care  vedea  o  înaltă  şcoală  de  cultură  românească.  Referin- 
du-se  la  teatru,  Miron  Cristea  spunea:  „Intre  aşezămintele  de  cultură  ale  unui 
popor,  teatrul  naţional  trebuie  să  ocupe  un  loc  de  frunte'*. 

In  secţiunea  a  7-a  se  relevă  preocuparea  permanentă  a  fostului  patriarh 
istorico-literar. 

Secţiunea  a  9-a  ne  evocă,  prin  pana  autorului,  pe  baza  datelor  oferite  de 
fondul  „Miron  Cristea'*  personalitatea  lui  Vasile  Stroescu,  un  adevărat  „Mecena4' 
al  vieţii  culturale  transilvănene. 

Secţiunea  a  10-a  redă  strădaniile  lui  Miron  Cristea  pe  latura  economică 
privind  înfiinţarea  băncilor  culturale,  iar  cea  de  a  11-a  ne  prezintă  personalitatea 
sa  în  cadrul  Academiei  Române. 

In  secţiunile  12  şi  13  găsim  bogate  informaţii  culturale  rezultate  din  cores¬ 
pondenţa  primită  de  Miron  Cristea,  între  care  se  remarcă:  publicaţiile  din  Sibiu 
(Telegraful  Român  şi  cărţile  editate  de  ASTRA,  lucrările  proprii  ale  lui  Miron 
Cristea;  Iconografie,  Proverbe,  traducerea  Bibliei  de  către  Gala  Galaction,  mitropo¬ 
litul  Nicodim  al  Moldovei  şi  pr.  Vasile  Radu,  preocupările  sale  pentru  muzica 
bisericeaseă,  pictură,  etc. 

Ultima  secţiune  a  Cuvîntului  introductiv  prezintă  de  asemenea  proiectul 
unui  muzeu  istoric  etnografic  la  Sibiu,  proiect  întocmit  de  Miron  Cristea.  dar  rea¬ 
lizat  în  chip  deplin  la  cîteva  decenii  după  moartea  lui. 

In  încheierea  bogatului  cuvînt  introductiv,  fără  de  care  cititorii  ar  înţelege 
mai  greu  şi  trunchiat  personalitatea  lui  Miron  Cristea,  autorul  spune:  „Despre 
Elie  Miron  Cristea  s-a  vorbit  în  epocă  în  termeni  elogioşi.  Fiind  în  funcţii  înalte. 

multe  din  cele  spuse  despre  dînsul,  ca  de  pildă,  că  a  fost  „cea  mai  înaltă  expresie 
a  puterii  spirituale  din  România  întregită44  şi  altele  asemenea,  au  putut  fi,  evident 
exagerate,  dar  legăturile  avute  cu  personalităţi  ale  epocii  şi  multiplele  sale  impli¬ 
caţii  în  istorie,  în  literatură  şi  în  cultură  în  general,  aşa  cum  reiese  din  scrisorile 
pe  care  i  le-au  adresat  contemporanii  —  şi  desigur  acestea  sînt  departe  de  a  fi 
toate  — ,  scot  în  evidenţa  personalitatea  de  prim  rang  în  cultura  vremii44. 

Coborîtor  dintr-o  vrednică  familie  de  ţărani,  păstori  la  origine,  Elie  Miron 
Cristea,  fiul  lui  Gheorghe  şi  al  Domniţei  Cristea  din  Topliţa,  a  avut  încă  din 
copilărie  înclinaţii  şi  preocupări  faţă  de  soarta  şi  sufletul  poporului  român  după 
cum  cunoaştem  unii  dintre  noi  şi  după  cum  bine  subliniază  I.  P.  S.  Sa. 

Preocupările  sale  din  copilărie,  din  anii  de  şcoală  şi  universitate,  au  conturat 
în  chip  deplin  personalitatea  viitorului  om  de  cultură  şi  mare  ierarh  al  Disericii 
noastre,  a  cărui  activitate  neobosită  s-a  revărsat  într-o  multilaterală  muncă  de 
cuprindere  a  vieţii  româneşti  prin  ideile  şi  iniţiativele  sale  de  reliefare  a  tezau¬ 
rului  folcloric,  a  datinilor  şi  a  portului,  a  colindelor,  obiceiurilor  noastre,  al  prover¬ 
belor,  ca  iniţiator  de  aşezăminte  culturale,  reputat  teoretician  al  erminiei  picturii 
bisericeşti,  prin  lucrări  valoroase,  actuale  şi  astăzi,  precum  şi  prin  afirmarea  sa  ca 
deschizător  de  drumuri  în  opera  de  cultivare  a  poporului,  prin  iniţiativa  înfiinţării 
unui  teatru  românesc  şi  prin  ctitoria  Academiei  de  muzică  bisericească. 

Tot  de  numele  patriarhului  Miron  Cristea  se  leagă  şi  înfiinţarea  unor  aşeză¬ 
minte  de  caritate,  precum  Seminarul  ce  i-a  purtat  numele  din  Cîmpulung  Muscel, 
înfiinţat  pentru  orfanii  din  primul  război  mondial,  al  cărui  elev  a  fost  şi  P.  F.  Pa¬ 
triarh  Iustin,  precum  şi  a  Şcolii  de  fete  şi  Azilul  „Patriarhul  Miron44  din  Bucureşti, 
a  unor  cantine  pentru  săraci,  etc. 

Om  cu  deschideri  largi  în  epoca  în  care  a  trăit,  patriarhul  Miron  Cristea,  de 
numele  căruia  se  leagă  o  neobosită  activitate  pe  plan  bisericesc,  cultural-social  şi 
naţional,  a  înscris  o  pagină  luminoasă  în  istoria  Bisericii  şi  a  Patriei  pe  care  a 
slujit-o  cu  devotament,  iar  pilda  vieţii  sale  a  luminat  calea  pe  care  au  păşit  în 
înalta  lor  slujire,  adormiţii  întru  fericire  patriarhii  Nicodim  Munteanu  şi  Justinian 
Marina,  ale  căror  osteneli  îşi  trag  seva  din  duhul  ierarhilor  străbuni,  al  întîiului 
patriarh  al  României,  pilduitoare  personalitate  pentru  noi  toţi.  Lucrarea  pastorală 
şi  patriotică  a  celor  trei  ierarhi  de  pînâ  acum  primul  ardelean,  al  doilea  moldovean 
şi  al  treilea  oltean,  este  continuată  cu  mult  succes  de  P.  F.  Iustin,  Patriarhul  Bisericii 
Ortodoxe  Române,  originar,  de  data  aceasta,  de  pe  frumoasele  plaiuri  ale  Mun¬ 
teniei  pentru  care  a  rînduit  Dumnezeu  să-i  poarte  de  grijă  primul  Patriarh  al 
României  Miron  Cristea,  în  perioada  de  formare  în  şcolile  seminariale  superioare 
din  ţară  şi  de  peste  hotare,  parcă  prevăzînd  că-i  va  urma  in  scaunul  de  întîi- 
stâtător  al  Patriarhiei  Române. 

t  EMILIAN 
Episcop  al  Alba  Iuliei 

KLASSIKER  DER  THEOLOGIE.  ERSTER  BÂND:  VON  IRENAUS  BIS  LUTHER 

(=  Reprezentanţii  clasici  ai  teologiei.  Volumul  I:  De  la  Irineu  pînă  la  Luther). 

Editori:  Heinrich  Fries  şi  Georg  Kretschmar.  Munchen,  1981,  462  pagini 
(din  care  391  pagini  text,  restul  bibliografie  şi  indici). 

In  ultimii  ani  editura  germană  C.  H.  Beck  din  Munchen  a  tipărit  serii  în¬ 
tregi  de  volume  privitoare  la  reprezentanţii  clasici  ai  cugetării  politice,  ai  gîndirii 
sociologice,  ai  pedagogiei,  ai  istoriei,  ai  filozofiei.  De  astă  dată  avem  şi  primul 
volum  despre  „clasicii  teologiei  creştine44.  Iniţiativa  e  cu  atît  mai  lăudabilă,  cu 
cit  vreme  de  aproape  2000  de  ani  reprezentanţii  de  frunte  ai  cugetării  creştine  au 
contribuit  în  chip  substanţial,  cum  era  şi  firesc,  la  mersul  înainte  al  culturii  uni¬ 
versale,  de  aceea  cunoaşterea  lor  se  impune  de  la  sine  atît  pentru  interpretarea 
corectă  a  prezentului,  cît  şi  a  obiectivelor  viitoare. 

După  cum  declară  editorii  în  cuvîntul  lor  introductiv,  nu-i  uşor  să  alegi 
din  mulţimea  teologilor  pe  cei  mai  originali  şi  care  au  creat  şcoală  atunci  cînd  a 
fost  vorba  de  formarea  celei  mai  bune  concepţii  despre  Dumnezeu  şi  despre  om 
precum  şi  despre  rolul  acestuia  în  viaţa  spirituală  a  omenirii,  în  primul  rînd  cînd 
e  vorba  de  modul  în  care  se  dobîndeşte  mîntuirea  sufletului.  Ei  au  ales  23  de 
(„clasici  ai  teologiei44,  din  care  8  au  trăit  în  epoca  Bisericii  ecumenice,  alţi  8  în 

evul  mediu,  iar  ultimii  7  în  epoca  Reformei  şi  a  Contra-Reformei.  Pe  cît  a  fost 
posibil  s-a  ţinut  seamă  de  unele  criterii  ecumeniste,  alegindu-se  scriitori  atît  din 
Răsăritul,  cît  şi  din  Apusul  Europei,  reprezentînd  mentalităţi  şi  organisme  eclesias- 
tice  atît  greceşti  (mai  ales  pentru  epoca  veche)  cît  şi  latine  (mai  ales  pentru 
evul  mediu),  iar  pentru  epoca  Reformei  predominînd  protestanţii  şi  anglicanii. 
Pentru  prezentarea  vieţii  şi  operei  celor  23  de  personalităţi  s-a  făcut  apel  la 
cîte  un  cercetător  atît  din  lumea  protestantă,  cît  şi  din  cea  romano-catolică  şi 
chiar  anglicană.  Din  păcate  nu  s-a  făcut  apel  de  loc  la  cercetători  din  cadrul 
Bisericii  Ortodoxe,  deşi  nume  ca  ale  unor  D.  Stăniloae  I.  Karmiris  ori  J.  Meyen- 
dorff  ar  fi  putut  figura  cu  cinste  alături  de  ceilalţi.  Un  oarecare  „farmec"  al 
lucrării  îl  formează  faptul  că  unii  teologi  protestanţi  actuali  tratează  despre 
„clasici"  ai  teologiei  romano-catolice,  iar  unii  dintre  teologii  romano-catolici  sem¬ 
nează  studii  privitoare  la  unii  teologi  evanghelici.  Pe  de  altă  parte,  credem  că 
din  numărul  teologilor  „reprezentativi"  (ca  să  folosim  o  imagine  îndrăgită  pe 
vremuri  de  N.  Iorga)  nu  trebuiau  să  lipsească  pentru  epoca  veche  un  Dionisie  Ps. 
Areopagitul,  ale  cărui  scrieri  se  ştie  că  au  influenţat  întreg  evul  mediu  (cum  arată 
studiile  lui  R.  Roques:  Lunivers  dyonisien,  Paris  1954),  iar  ca  o  reacţiune  faţă  de 
tendinţa  prea  plotinizantă  exercitată  de  teologia  dionisiană  nu  trebuia  să  lipsească 
nici  cel  care  va  „corecta"  şi  tălmăci  ortodox  pe  Dionisie,  anume  Sf.  Maxim  Mărtu¬ 
risitorul  (aşa  cum  ne-au  arătat  studiile  lui  H.  U.  v.  Balthasar:  Kosmische  Liturgie. 
Das  Weltbild  Maxims  des  Bekenners,  ed.  II,  Einsiedeln,  1961).  Tot  aşa  credem  că  nu 
trebuia  să  lipsească  opera  „semnificativă"  a  Sf.  Ioan  Damaschinul,  a  cărei  „Dog¬ 
matică"  va  fi  luată  drept  model  pentru  „Sentinţele"  lui  Petru  Lombardul,  prima 
sinteză  dogmatică  a  teologiei  scolastice.  Dintre  scriitorii  de  limbă  latină  credem  că 
merită  să  fie  insclus  şi  Sf.  Ambrozie  al  Milanului,  care  chiar  dacă  nu  a  fost  un 
teolog  prea  original  în  cugetare,  în  schimb  a  dominat  în  administraţie  şi  în  viaţa 
liturgică.  Dar  chiar  aşa  cum  se  prezintă  ele,  cele  mai  multe  din  capitolele  acestui 
volum  reuşesc  să  familiarizeze  pe  cititorul  contemporan  cu  problematica  propusă 
nu  numai  prin  descrierea  temeinică  şi  prin  indicarea  celei  mai  critice  şi  mai  recente 
bibliografii  ci  şi  prin  sublinierea  aspectelor  specifice,  familiare  cititorului  de  azi.  Nu 
găsim  necesar  a  stărui  asupra  fiecăruia  din  cei  23  de  „clasici  ai  teologiei",  ci  vom 
sublinia  doar  cîteva  note  mai  semnificative.  Dar  mai  intîi  să  înşirăm  numele  lor: 
Irineu,  Origen,  Atanasie,  Efrem  Şirul,  Grigorie  de  Nazianz,  Grigorie  de  Nyssa, 
Augustin,  Ciril  Alexandrinul,  cardinalul  Humbert  a  Silva  Candida,  Anseîm  de  Can- 
terbury,  Bernard  de  Clairvaux,  Bonaventura,  Toma  de  Aquino,  Duns  Scotus,  Wilh. 
Ockham,  Grigorie  Palama,  cardinalul  Cajetan,  Martin  Luther,  Fillp  Melanchton, 
Ioan  Calvin,  Robert  Bellarmin,  Rich.  Hooker  şi  Petru  Movila. 

Analizînd  viaţa  şi  opera  Sf.  Irineu ,  prof.  N.  Brox  de  la  Facultatea  de  teologie 
romano-catolică  din  Regensburg  subliniază  corect  cele  3  noţiuni  centrale  ale  teolo¬ 
giei  Sf.  Irineu:  „iconomia"  sau  planul  de  mîntuire  a  lumii,  „recapitularea  în  Hristos" 
şi  „tradiţia"  Bisericii. 

Studiul  dedicat  lui  Origen  e  semnat  de  cunoscutul  ecumenist  luteran  G. 
Kretschmar ,  care  vede  în  marele  teolog  alexandrin  doar  un  „pneumatic",  deşi 
acesta  afirmă  pregnant  şi  rolul  istoric  realizat  de  creştinism  (mai  ales  în  „Kata 
Kelsou"). 

Prof.  rom.-cat.  Peter  Stockmeier  ajunge  la  concluzia  că  Sf.  Atanasie  poate 
fi  socotit  „părintele  teologiei  ştiinţifice  creştine". 

Despre  Efrem  Şirul  scrie  finlandezul  Jouko  Mavtikainen,  care  ne  aminteşte 
că  ediţia  critică  a  operelor  marelui  „poet  sirian"  a  apărut  abia  între  1955 — 1975. 
în  schimb  imnele  lui  au  influenţat  atît  pe  monofiziţi  şi  pe  nestorieni,  cît  şi  Bise¬ 
rica  bizantină  prin  condacele  lui  Roman  Melodul. 

Gerh.  May  afirmă  despre  Grig.  de  Nyssa  că  a  cunoscut  cel  mai  bine  plato¬ 
nismul,  dar  a  ştiut  să  se  exprime  ortodox  atunci  cînd  a  căutat  să  vorbească 
despre  cunoaşterea  lui  Dumnezeu  mînecînd  de  la  ideea  infinităţii  Lui  (aşa  cum 
a  arătat-o  Ek.  Miihienberg  în  scrierea  sa  în  1966),  prin  care  a  combătut  nu  numai 
pe  Eunomiu,  ci  şi  credinţa  greşită  despre  preexistenţa  sufletelor  susţinută  de 
Origen. 

Din  studiul  dedicat  Fer.  Augustin  profesorul  emerit  H.  Fries  reţine  observaţia 
cunoscutului  teolog  luteran  Ad.  Harnack:  „dacă  decretul  despre  îndreptare  de  la 
Sinodul  Tridentin,  care  se  baza  pe  cugetare  augustinianâ,  ar  fi  venit  mai  devreme, 
spărtura  dintre  Biserici  ar  fi  putut  fi  evitată".  încolo,  autorul  subliniară  influenţa 

puternici’'  a  acestui  ..geniu1'  african  asupra  Întregii  creştinătăţi  apusene.  In  schimb, 
n-a  putut  fi  stabilită  încă  influenţa  exercitată  asupra  lui  de  scrierile  lui  Grig. 
de  Nyssa. 

De  ce  va  fi  fost  cooptat  in  această  colecţie  de  teologi  „reprezentativi"  cârd. 
Humbert ?  E  drept  ca  era  un  erudit,  care  a  îndrumat  pe  mai  mulţi  papi,  fiind  unul 
din  doctrinari,  pretenţiilor  de  dominare  universală  ale  papalităţii.  Lipsa  de  ..fră¬ 
ţietate"  cu  care  s-a  purtat  in  1054  la  Constantinopol  ar  fi  putut  indica  poate  pe 
altcineva,  poate  pe  contemporanul  său  Petru  Damiani.  cult  şi  el. 

Cercetătorii  care  au  scris  despre  marii  teologi  scolastici  precum  şi  despre  cei 
protestanţi  au  căutat  să  sublinieze  unele  idei  „moderne*4  sau  actuale  la  ei.  Astfel 
despre  Tona  de  Aquino  au  spus  recent  ultimii  cercetători  care  au  adîncit  mai  mult 
pe  Luther  că  în  doctrina  despre  îndreptare  Luther  nu  era  prea  îndepărtat  de  Tema. 
Pe  de  altă  parte,  după  Sinodul  II  Vatican  şi  mai  ales  cu  ocazia  serbărilor  recente 
legate  de  cei  400  de  ani  de  la  naşterea  lui  Luther  lumina  în  care  trebuie  privita 
şi  apreciată  opera  marelui  reformator  german  este  substanţial  alta  decit  cea  dinainte. 

Cit  despre  Crigurio  Palcima  observaţiile  referentei  D.  Wendebourg  par  mult 
prea  periferice,  apropiate  de  optica  mai  veche,  a  lui  M.  Jugie,  H.  Beck  şi  alţii, 
pentru  care  esenţialul  învăţăturii  ..palamite"  ar  fi  legat  doar  de  metoda  forţată  a 
unei  anumite  poziţii  psihosomatice,  cu  ajutorul  căreia  s-ar  putea  forţa  rapid  per¬ 
ceperea  directa  a  lui  Dumnezeu! 

Desigur,  cititorul  trebuie  să  găsească  şi  alte  prilejuri  şi  să  ia  in  mîini  şi  alte 
tratate  de  specialitate  pentru  a  putea  să  spună  că  a  sesizat  deplin  ceea  ce  au 
vrut  să  spună  aceşti  „clasici  ai  teologiei44.  Volumul  de  faţă  e  presărat  şi  cu  o 
prezentare  in  imagini  a  aspectului  prosopografic  al  celor  studiaţi  (uneori  e  vorba  de 
simpie  schiţe  în  creion,  alteori  de  reproduceri  după  picturi  în  frescă,  alteori  se 
prezintă  reproduceri  fotografice  după  tablouri  originale).  Preţioase  date  oferă  şi 
indicii  real  şi  de  nume. 

Pr.  prof.  T.  Bodogae 


D.  StauUoae,  ORTHODOXE  DOG  MAŢI  K  (BAXD  1.) 

Mit  einera  Gcleitwort  von  J.  Moltmann.  aus  dcm  Rumănisclicn  iibcrsetzt 
von  H.  Pitters  (Okumcnischc  Theologie  Bd.  12),  Benzinger-Verlag 

und  Gutersloher  Veri agsh aus  Gerd  Molul,  Ziirich-Einsiedeln-Koln-Giiterslob, 

1935,  453  p. 

Apariţia  in  1978  ia  Editura  Institutului  Biblic  şi  de  Misiune  al  B.  O.  R.  din 
Bucureşti  a  celor  trei  volume  ce  alcătuiesc  monumentala  sinteză  de  .. Teologie  Dog¬ 
matică  Ortodoxa *'  datorată  Părintelui  Prof  D.  Stâniloae  a  fost  salutată  în  presa 
bisericească  românească  ca  un  eveniment  editorial  remarcabil  mareînd  o  dată 
memorabila  în  evoluţia  teologiei  contemporane,  atit  în  spaţiul  românesc  şi  panorto¬ 
dox  cît  si  în  contextul  mai  larg  ecumenic. 

Incontestabil  prezentarea  coa  mai  originală,  profundă  şi  nuanţată  a  edificiului 
dogmatic  al  Bisericii  Ortodoxe  in  organicitatea  conexiunilor  lor  interioare;  elabo¬ 
rată  programatic  în  perspectiva  actualităţii  semnificaţiilor  personale-duhovniceşti 
ale  formulelor  dogmatice  consacrate  şi  a  activării  implicaţiilor  sensurilor  lor  exis¬ 
tenţiale,  vii  şi  dinamice,  pentru  omul,  viaţa  şi  lumea  modernă;  imens  efort  de 
hermeneutică  creatoare  a  motivelor  teologice  originare  ale  Tradiţiei  patristice  a 
Bisericii  în  limbajul  şi  la  nivelul  mentalităţii  spirituale  actuale.  înţeles  ca  o  formă 
de  dialog  deschis  şi  multilateral  al  Bisericii  cu  conştiinţa  şi  problematica  omului 
şi  lumii  contemporane,  Dogmatica  Părintelui  Stâniloae  se  impune  ca  operă  de 
largă  anvergură  şi  deschidere  atit  spre  omul  modern  ca  persoană  şi  conştiinţă 
problematizatoare.  cît  şi  spre  lume  ca  totalitate  înţeleasă  în  eclesialitatea  şi  ecu- 
menicitatea  ei  constitutivă. 

Expresie  fidelă  şi  creatoare  în  acelaşi  timp  a  valorilor  spirituale  perene  din 
tezaurul  teologhisirii  patristice  şi  bizantine  la  nivelul  celor  mai  subtile  şi  complexe 
exigenţe  ale  gîndirii  contemporane,  în  deplină  congenialitate  cu  spiritul  patristic 
genuin  al  Bisericii  răsăritene  şi  largă  comprehensiune  a  situaţiei  şi  condiţiei  spiri¬ 
tuale  a  modernităţii,  ..Dogmatica  Ortodoxă"  a  Păr.  Stăniloae  se  evidenţiază  prin 
meritul  excepţional  de  a  revitaliza  şi  aprofunda  în  contextul  ecumenic  actual  —  cu 
mare  putere  de  sinteză  şi  într-o  viziune  teologică  închegată  într-o  arhitectonică 

dinamică  şi  totalizatoare,  —  motivele  teologice  fundamentale  care  au  călăuzit  şi 
călăuzesc  statornic  experienţa  spirituală  autentică  a  creştinismului,  vie  în  Orto¬ 
doxia  răsăriteană. 

Elaborată  consecvent  pe  baza  principiului  specific  ortodox  al  indivizibilităţii 
metodologice  şi  practice  a  Dogmaticii  şi  Spiritualităţii,  expresie  a  refuzului  pro¬ 
gramatic  al  polarizărilor  istorice  de  tip  occidental  între  speculaţia  teoretică  şi  prac¬ 
tica  morală  şi  spirituală,  „Teologia  Dogmatică*4  a  Păr.  Stăniloae  este  centrată 
axial  pe  explicitatea  sistematică  a  motivului  patristic  fundamental  —  de  inspiraţie 
maximiană  —  a  extensiunii  progresive  pnevmatic-eclesiale  şi  la  scară  istorică 
şi  cosmică  de  maximă  amplitudine,  a  planului  divin  de  veci  al  Sf.  Treimi  de 
îndumnezeire,  recapitulare  şi  transfigurare  a  întregii  creaţii,  plan  realizat  virtual 
şi  paradigmatic  în  persoana  Dumnezeu-Omul  Iisus  Hristos,  Logosul  divin  cel 
întrupat,  răstignit,  înviat  şi  înălţat,  şi  actualizat  progresiv  prin  dinamica  accele¬ 
rată  a  mişcării  originare  a  creaţiei  în  spaţiul  şi  dimensiunea  lui  spirituală  ecle- 
sială,  dinamică  potenţată  aici  la  maximum  de  tensiunea  eshatologică  generată  de 
prezenţa  înlăuntrul  Bisericii,  centrul  religios  al  creaţiei,  a  fermentului  dinamizator 
al  împărăţiei  lui  Dumnezeu. 

In  orizonturile  cosmice  şi  eshatologice  ale  pianului  divin  de  îndumnezeire, 
reîntoarcere  şi  unire  a  creaţiei  întregi  la  şi  cu  Dumnezeu-Tatâl  in  Hristos,  Sf.  Duh, 
şi  Biserică,  ca  manifestarea  lor  sacramental  sensibilă.  Păr.  Stăniloae  dezvoltă  însă  în 
dogmatica  sa  o  viziune  teologică  consecvent  personalistă,  în  care  deschiderea  spre 
Univers  ca  totalitate  nu  resoarbe  panteizant  dimensiunea  şi  valoarea  ontologică 
decisivă  şi  supremă  a  Persoanei,  nici  a  celor  divine,  nici  a  celor  umane,  creştinis¬ 
mul  evidenţiindu-se  tocmai  prin  meritul  unic  de-a  salvgarda  şi  asigura  deplin  şi 
definitiv  valoarea  spirituală  supremă  nepieritoare,  a  persoanei  umane  destinată 
comuniunii  de  Iubire  etnică  în  relaţie  cu  Persoanele  treimice.  Dumnezeul  treimic, 
Cosmosul  şi  Omul  apar  astfel  ca  cei  doi  poli  şi  mediul  unui  proces  dia-logic  şi 
sinergie  universal,  avind  la  bază  dinamismul  originar  al  mişcării  creaturale  spre 
ţelul  ei  ultim,  proces  de  unificare  şi  desăvîrşire  prin  transfigurare  a  Totului  pînâ 
la  punctul  în  care  Treimea  va  fi  totul  în  toate.  In  Hristos  şi  Duhul  Sfînt,  prezenţi 
prin  energiile  divine  necreate  în  spaţiul  eclesial,  Omul  se  cosmicizează  şi  Cosmosul 
se  personalizează,  devenind  treptat  o  transparenţă  din  ce  în  ce  mai  diafană  a  pre¬ 
zenţei  Treimii  creatoare,  mîntuitoare  şi  desâvîrşitoare.  Planul  de  îndumnezeire 
echivalează  deci  cu  hristificarea  şi  pnevmatizarea  creaţiei  întregi  prin  omul  intrat  în 
dimensiunea  eclesial-eshatologică  a  existenţei.  Este  vorba  de  un  dublu  proces 
sinergie,  divino-uman,  de  personalizare  progresivă  a  Cosmosului  ca  mediu  al  dia¬ 
logului  de  comuniune  eternă  şi  eternizantâ  între  om  şi  Treime. 

Probabil  cea  mai  evidentă  notă  caracteristică  a  Dogmaticii  Ortodoxe  a  Păr. 
Stăniloae,  rezultat  şi  al  conjugării  ei  cu  Spiritualitatea.  îl  constituie  personalis¬ 
mul  consecvent  al  gîndirii  şi  viziunii  sale  teologice.  Unică  comprehensiune  auten¬ 
tică  şi  existenţială  a  misterelor  fundamentale  ale  Revelaţiei  creştine:  trinitar, 
hristologic  şi  eclesial,  personalismul  patristic,  exprimat  însă  în  categoriile  sub- 
stanţialiste,  statice,  ale  ontologiei  antice  greceşti,  este  aprofundat,  explicitat 
şi  reformulat  creator  de  Pâr.  Stăniloae  într-o  viziune  modernă  profund  dinamică  şi 
dia-logică,  sensibilă  mai  ales  la  implicaţiile  şi  valenţele  lui  cosmice,  interpersonale 
existenţiale  şi  social-comunitare.  Personalismul  consecvent  al  gîndirii  sale  îşi  gă¬ 
seşte  expresia  în  restructurarea  din  această  perspectivă  a  tuturor  celor  şase  sec¬ 
ţiuni  (4-  introducerea)  fundamentale  ale  Dogmaticii  sale.  Limitîndu-se  la  spaţiul 
primului  volum,  personalismul  definitoriu  al  viziunii  teologice  a  păr.  Stăniloae 
se  remarcă  pregnant  astfel: 

—  în  prezentarea  Revelaţiei,  păstrate,  activate  şi  fructificate  în  mediul  inter- 
personal  al  Bisericii  —  spaţiul  prin  excelenţă  al  eficienţei  sale  —  ca  relaţie  inter- 
personală.  dia-logică,  fundamentînd  o  cunoaştere  a  lui  Dumnezeu  vie,  prin  expe- 
rineţâ,  esenţial  apofaticâ  şi  dinamică; 

—  în  restructurarea  totală  a  capitolelor  referitoare  la  atributele  divine,  în 
sensul  tratatelor  areopagitice  şi  palamitice,  ca  expresii  acordate  manifestărilor 
energiilor  divine  necreate,  personale  şi  personalizante,  izvorind  din  realitatea  perso¬ 
nală  supraexistentă  a  supraesenţei  spirituale  divine  incomunicabile,  energii  destinate 
a  fi  baza  participării  analogice  a  creatorilor  (mai  ales  a  celor  raţionale)  la  atributele 
divine  în  mişcarea  lor  universală  spre  îndumnezeirea  cosmică  eshatologică; 

—  în  expunerea  dogmei  creştine  centrale  a  Sfintei  Treimi  ca  structură  a 
Supremei  Iubiri  implicată  în  revelaţia  iubirii  divine  (I  Ioan  4,  7 — 8,  16)  pe  baza 
modelului  personalist  al  intersubiectivităţii  persoanelor  divine  şi  în  înţelegerea  ei 
consecventă  ca  paradigmă  a  comuniunii  interpersonale,  umane  şi  eclesial-sociale: 

—  în  reelaborarea  în  sens  maximian  consecvent  a  cosmologiei  ortodoxe  pe 
baza  considerării  Lumii  ca  operă  raţională  a  Iubirii  divine  destinată  îndumnezeirii 
(adică  personalizării  sau  trinitarizârii  sale),  ca  sistem  complex  de  raţiuni  divine  plas¬ 
ticizate  cu  rost  de  a  fi  mediu  al  dialogului  şi  comuniunii  omului  —  actualizator  şi 
unificator  al  virtualităţilor  latente  ale  raţionalităţii  cosmice  —  cu  semenii,  cu  sine 
şi,  prin  toţi  şi  toate,  cu  Dumnezeul  treimic;  însuşi  spaţiul  şi  temporalitatea  apa- 
rînd  astfel  ca  interval  între  apelul  de  iubire  al  lui  Dumnezeu  şi  răspunsul  nostru, 
ca  mediu  de  creştere  a  creaturii  spre  comuniunea  cu  Sfînta  Treime. 

Operă  de  considerabilă  anvergură  doctrinară,  comparabilă  pe  deplin  doar  cu 
marile  dogmatici  moderne  occidentale  ale  unui  K.  Barili,  E.  Brunner,  P.  Tillich 
şi  K.  Rahner,  „Teologia  Dogmatică  Ortodoxă"  a  Pâr.  Stăniloae  era  menită  prin 
însăşi  lărgimea  deschiderilor  sale  de  orizonturi  înnoitoare  şi  vocaţia  sa  dia-logicâ 
constitutivă  unui  destin  prin  excelenţă  ecumenic. 

Şi  iată  că  acum  la  şapte  ani  de  la  apariţia  sa  în  româneşte,  Dogmatica 
Ortodoxă  a  Pâr.  Stăniloae  devine  eveniment  şi  mărturie  ecumenică  efectivă,  intrînd 
în  circuitul  teologic  european  şi  general  ecumenic.  E  vorba  de  extrem  de  recenta 
traducere  şi  apariţie  in  limba  germană  a  primului  volum  al  Dogmaticii  Ortodoxe 
în  cunoscuta  serie  de  „Teologie  ecumenică",  îngrijită  de  cunoscuţi  profesori  de 
teologie  sistematică  catolici  şi  evanghelici  de  la  Universitatea  din  Ttibingen: 
E.  Jiingel,  W.  Kasper,  H.  Kiing  şi  J.  Moltmann  şi  editată  prin  cooperarea 
prestigioaselor  edituri  germane  Benzingcr  (rom-cat.)  şi  Gerd  Mohn  (evang.).  Tra¬ 
ducerea,  remarcabilă  prin  fluenţă,  fineţe,  fidelitatea  şi  acurateţea  redării  sub¬ 
tilităţilor  dificil  traductibile  ale  terminologiei  patristice  şi  a  limbajului  hermeneutic 
al  gîndirii  originale  a  Pâr.  Stăniloae.  este  semnată  de  I-Iermann  Pitters,  profesor 
de  istorie  a  Bisericii  la  secţia  de  teologie  evanghelică  (luterană)  de  la  Sibiu  a 
Institutului  Teologic  Universitar  al  Bisericilor  protestante  din  România  cu  centrul 
la  Cluj-Napoca.  Ea  este  precedată  de  un  scurt  dar  excelent  cuvînt  însoţitor  (Geleit- 
wort,  p.  9 — 13)  aparţinind  reputatului  profesor  de  teologie  dogmatică  reformată  de 
la  Universitatea  din  Tubingen  care  este  Jiirgen  Moltmann,  şi  pe  care  îl  vom  pre¬ 
zenta  în  continuare  „in  extenso"  în  scurtul  spaţiu  rezervat  acestei  recenzii. 

încă  din  primele  fraze  din  cuvîntul  său  Prof.  J.  Moltmann  apreciază  că  prin 
recepţia  teologică  Pâr.  Stăniloae  se  integrează  ca  un  moment  de  referinţă  în  con¬ 
textul  general  ecumenic  al  ultimelor  decenii  marcat  hotăritor  de  intrarea  Bise¬ 
ricilor  Ortodoxe  in  Consiliul  Ecumenic  al  Bisericilor  la  New  Delhi  1 961 ,  „fără 

îndoială  cel  mai  important  eveniment  ecumenic  al  ultimilor  25  de  ani".  „De 
atunci,  teologii  ortodocşi  şi-au  configurat  treptat  misiunea  forinulîndu-şi  me¬ 
sajul  în  mijlocul  creştinătăţii  mondiale.  Cu  incetul,  cu  crescîndâ  uimire  şi  cu 

interes  din  ce  în  ce  mai  profund,  teologii  occidentali  au  descoperit  de  atunci 
bogăţia  tradiţiilor  ortodoxe.  Deşi  acest  proces  nu  este  în  actualitatea  politică 
a  zilei  şi  nu  se  află  pe  prima  pagină  a  ziareior,  el  deschide  un  viitor  de  com¬ 
uniune  nebănuit.  pină  acum.  In  straturile  cele  mai  profunde  ale  spiritului  se 

petrece  un  lucru  ce  va  avea  consecinţe  imprevizibile.  Reforma  din  sec.  XVI  a 

fost  o  problemă  bisericească  pur  occidentală.  Şi  ea  a  condus  la  o  sfîrtecare  de 
sine  a  Occidentului  şi  războaie  confesionale,  la  secularizarea  statului  şi  culturii 
şi  la  sciziunea  încă  in  vigoare  intre  Bisericile  Reformei  şi  Biserica  romano-catolicâ. 
Nu  numai  religia  şi  biserica,  ci  şi  cultura  şi  politica  au  fost  afectate  de  aceasta.  Chiar 
dacă  la  1054  s-a  petrecut  mai  puţin  dramatic  decît  Reforma,  schisma  bisericească 
dintre  Biserica  răsăriteană  bizantină  şi  Biserica  apuseană  romană  a  avut  con¬ 
secinţe  cel  puţin  la  fel  de  îndepărtate  nu  numai  pentru  religie  şi  Biserică,  ci  şi 
pentru  politică  şi  cultură.  Apusul  şi  Răsăritul  Europei  s-au  înstrăinat  intre  ele  în 
mod  tragic.  Nu  este  însă  locul  aici  de  a  dezvolta  istoria  neînţelegerilor  şi  duş¬ 
măniei.  Este  important  insă  a  sesiza  comunitatea  ecumenică,  ce  creşte  încet  prin 
convorbiri  şi  înţelegeri,  in  toate  contextele  ei.  Comunitatea  ecumenică  a  Biserici¬ 
lor  cu  tradiţii  istorice  diferite  nu  trebuie  să  rămînă  la  suprafaţă,  ci  trebuie  să-şi 
înfigă  rădăcini  solide  teologic  şi  să  cîştige  profunzime  spirituală.  Importante  sarcini 
ale  teologilor  ortodocşi  în  mişcare  ecumenică  se  află  tocmai  aici:  în  munca  de 

cunoaştere  teologică  comună  a  adevărului  Dumnezeului  treimic  şi  in  descoperirea 
unei  spiritualităţi  comune,  care  se  dezvoltă  în  prezenţa  Sf.  Duh“  (p.  9 — 10). 

In  continuare  Prof.  Moltmann  subliniază  că,  deşi  operele  cele  mai  însemnate 
ale  unor  mari  teologi  ortodocşi  slavi  sau  greci,  ca  N.  Berdiaev,  S.  Bulgakov, 
V.  Lossky,  P.  Evdokimov,  N.  Nissiotis  sau  Chr.  Yannaras,  au  fost  făcute  cunoscute 
Occidentului  prin  traduceri  în  limbile  de  circulaţie  mondială,  „este  fapt  vrednic 
de  menţionat  că  în  limba  germană  nu  există  nici  o  dogmatică  ortodoxă  completă 
şi  mai  nouă  prin  care  teologia  ortodoxă  să  poată  fi  introdusă  şi  la  noi  în  dialo¬ 
gul  ecumenic.  Aceasta  poate  fi  un  motiv  pentru  care  în  întîlnirile  teologice  dintre 
teologii  evanghelici  şi  catolici  vocii  Ortodoxiei  i  s-a  simţit  din  ce  în  ce  mai  mult 
lipsa.  Cu  atît  mai  bine  deci,  este  faptul  că,  cu  această  traducere  a  „Teologiei  Dog¬ 
matice  Ortodoxe**  publicate  la  Bucureşti  în  1978  în  3  volume,  putem  prezenta 
nu  numai  una,  ci  una  din  cele  mai  bune  şi  mai  noi  prezentări  integrale  ale 
teologiei  dogmatice  ortodoxe.  Autorul  este  încă  necunoscut  în  Occident,  dar  este 
cel  mai  influent  şi  creator  teolog  ortodox  al  prezentului  ( der  einflussreichste  und 
kreativste  orthodoxe  Theologe  der  Gegenwart).  Teologia  ortodoxă  română  a  fost 
deja  dintotdeauna  o  punte  între  tradiţiile  ortodoxe  greceşti  şi  ruseşti.  Ea  este 
de  asemenea,  —  predispusă  fiind  prin  limbă  şi  cultură  —  o  punte  între  teologia 
răsăriteană  şi  cea  occidentală. 

Profesorului  D.  Stăniloae  i-a  reuşit  în  munca  sa  teologică  să  realizeze  strălu¬ 
cit  ambele  aceste  legături  spirituale.  Pe  bună  dreptate  a  fost  numit  un  adevărat 
„ teolog  panortodox “.  Din  perspectiva  Occidentului  se  mai  poate  adăuga  că  el  a 
devenit  de  asemenea  şi  un  adevărat  „ teolog  ecumenic u  în  pofida  faptului  că  este 
adînc  şi  puternic  înrădăcinat  în  propria  sa  tradiţie.  Cine  a  putut  să-l  cunoască 
personal  şi  a  trăit  cu  el  în  cercul  teologilor  şi  preoţilor  români,  este  impresionat  de 
unitatea  dintre  teologie  şi  spiritualitate  care  a  modelat  personalitatea  sa.  Profesorul 
Stăniloae  este  un  om  nu  numai  inteligent,  ci  şi  înţelept,  şi  este  cinstit  de  către 
mulţi  ca  un  „părinte  duhovnicesc**.  In  intîlnirea  cu  el,  el  aminteşte  adeseori  de 
personalităţi  teologice  asemănătoare  din  Occident:  mai  ales  de  K.  Darth  şi  K.  Rah- 
ner.  Viaţa  teologică  şi  spiritualitatea  vie  coincid,  dacă  se  poate  spune  aşa,  in  simpli¬ 
tatea  inimii*'  (p.  10). 

După  aceste  concise  dar  pertinente  situări  ecumenice,  şi  obiective  aprecieri 
ale  personalităţii  teologice  a  Făr.  Stăniloae  ca  teolog  panortodox  şi  ecumenic,  de 
anvergura  şi  deschiderea  unui  K.  Barth,  şi  K.  Rahner,  şi  dominată  fundamental  de 
unitatea  organică  dintre  teologie  şi  spiritualitate,  aprecieri  completate  cu  cele 
mai  de  seamă  repere  bio-bibliografice  ale  vieţii,  operei  şi  îndelungatei  activităţi 
a  octogenarului  dogmatist  român,  concretizate  în  cele  10  volume  ale  „Filocaliei 
româneşti**  (1946 — 1948,  1976 — 1982),  şi  în  cele  două  tratate  fundamentale  de 
„Teologie  Dogmatică  Ortodoxă*'  (1978)  şi  „Spiritualitate  ortodoxă**  (1981),  Profesorul 
Moltmann  ţine  să  atragă  pe  scurt  atenţia  cititorului  occidental  asupra  a  trei 
teme  teologice  considerate  de  el  drept  contribuţii  doctrinare  specifice  ale  Dogmati¬ 
cii  Ortodoxe  a  Păr.  Stăniloae  şi  propuse  reflexiei  şi  dezbaterilor  ecumenice  actuale. 

„Ar  fi  pretenţios  să  vrei  să  rezumi  în  puţinele  cuvinte  ale  unui  Cuvînt  înso¬ 
ţitor  ideile  fundamentale  ale  unei  opere  vaste  şi  dezvoltate  pe  multiple  planuri. 
Se  pot  indica  însă  cîteva  din  ele  pentru  a  trezi  atenţia  deosebită  a  cititorului. 
In  acest  sens  aş  dori  să  atrag  atenţia  asupra  pătrunzătoarei  teologii  a  Iubirii 
(Theologie  der  Liebe),  despre  care  Prof.  Stăniloae  spunea  că  este  însufleţită  de 
aceeaşi  puternică  speranţă  ca  şi  „teologia  speranţei**  în  Occident.  Ceea  ce  con¬ 
duce  gîndirea  autorului  însă  nu  este  o  speranţă  numai  istorică,  ci,  mai  mult  încă, 
o  speranţă  cosmică  în  transfigurarea  definitivă  şi  integrală  a  Cosmosului  (Ver- 
klărung  des  Kosmos).  Mulţi  l-au  criticat  pe  autor  din  pricina  acestui  pretins 
„optimism  ontologic**  şi  i-au  recomandat  insistent  să  ia  în  considerare  mai  cu 
tărie  sfârîmarea  interioară  a  creaturii  ca  urmare  a  căderii  în  păcat.  Mi  se  pare 
însă  că  —  la  fel  ca  în  doctrina  despre  creaţie  a  lui  K.  Barth  —  acest  „optimism 
ontologic**  din  această  speranţă  în  transfigurarea  lumii  este  întemeiat  la  Stăniloae 
în  cunoaşterea  lui  Hristos.  Ca  şi  pentru  Maxim  Mărturisitorul,  pe  care-1  citează 
cu  precădere,  şi  pentru  Stăniloae  temeiul  acestei  speranţe  universale  este  miracolul 
întrupării  Logosului  divin  creator  şi  etern.  Se  poate  adăuga,  personal  vorbind,  şi 
faptul  că  cel  ce  cunoaşte  întunericul  se  ţine  de  lumină  şi  numai  de  această 
lumină.  De  cîteva  decenii,  apoi  —  şi  aici  se  pot  cita  iarăşi  numele  lui  K.  Barth 
şi  K.  Rahner  —  există  în  teologia  occidentală,  atît  catolică  cît  şi  evanghelică,  o 

redescoperire  şi  nouă  formulare  creatoare  a  triadologiei  (Trinitiitslehre).  D.  Stă- 
niloae  este  un  teolog  care  gîndeşte  trinitar  de  la  un  capăt  la  celălalt  (ein  durch  undi 
durch  trimitarisch  denkende  Theologe).  Formularea  sa  dinamică  a  triadologiei 
ortodoxe  va  conduce  sigur  la  noi  la  o  discuţie  deschisă  şi  va  fi  receptată  cu  mult 
interes.  Tocmai  în  una  din  cele  mai  vechi  învăţături  ale  teologiei  ortodoxe,  for- 
nulatâ  şi  dogmatizată  de  mai  bine  de  1500  de  ani  şi  de  atunci  mai  mult  transmisă 
ca  bun  al  tradiţiei,  ne-ar  putea  sta  înainte  noile  descoperiri  ale  timpului  nostru" 
(p.  12).  Apoi  se  apreciază  cu  sinceritate  şi  ca  un  adevărat  omagiu  adus  autoru¬ 
lui  că:  „Unei  cărţi  bune  nu  e  nevoie  să  i  se  adreseze  bune  dorinţi  şi  urări  pe  calea 
ei  spre  cititori.  I  se  pot  aduce  doar  mulţumiri  pentru  munca  ce  se  cuprinde  în  ea  şi 
pentru  comuniunea  in  cunoaşterea  teologică  pe  care  o  oferă.  In  acest  sens.  acest 
cuvint  însoţitor  nu  este  altceva  decît  un  cuvint  de  mulţumire  (ein  Wort  des 
Dankens;  ibidem). 

In  finalul  Cuvîntului  sau,  Prof.  Moltmann  ţine  să  evidenţieze  —  prin  cîteva 
mulţumiri  —  ecumenicitatea  demersului  şi  eforturilor  prin  care  Teologia  Dogmatica 
a  Pâr.  Stăniloae  este  oferită  cititorului  occidental,  şi  reflexiei  teologice  ecume¬ 
nice  contemporane.  „Aş  dori  sa  mulţumesc  traducătonaJuîj  Profesorului  Hermann 
Pittcrs  de  la  Institutul  teologic  evanghelic  luteran  din  Sibiu.  HJn  eveniment  ecu¬ 
menic  este  şi  faptul  că  o  dogmatică  ortodoxă  este  tradusa  de  către  un  teolog 
luteran.  Publicarea  a  fost  făcută  cu  putinţă  prin  înalte  sprijine  financiare  reali¬ 
zate  printr-un  larg  efort  ecumenic.  Aş  dori  să  mulţumesc  deopotrivă  de  călduros 
cardinalului  Joseph  Hoffner  şi  Conferinţei  episcopilor  catolici  din  Germania,  ca  şi 
preşedintelui  Heinz  Joachim  Held  de  la  Departamentul  pentru  relaţii  externe  al 
E.  K.  D.  şi  multor  Biserici  evanghelice  din  landurile  germane.  Nu  în  cele  din 
urma  se  cuvine  mulţumirile  noastre  şi  episcopului  D.  Hermann  Kunst,  pentru 
sprijinul  financiar  personal  acordat  în  această  întreprindere.  Fapt  semnificativ, 
pentru  receptarea  teologiei  ortodoxe  in  lumea  noastră  teologica  a  luat  naştere  cu 
adevarat  o  operă  de  comuniune  evanghelică  şi  catolică"  (p.  13). 

Rod  al  conlucrării  ecumenice  între  Bisericile  germane  evanghelice  şi  catolică, 
traducerea  germană,  publicarea  şi  recepţia  occidentală  directă,  pe  text,  a  teolo¬ 
giei  dogmatice  ortodoxe  de  largă  deschidere  ecumenică  a  Părintelui  Stăniloae.  în 
contextul  nemijlocit  al  intensificării  relaţiilor  ecumenice  şi  dialogurilor  teologice 
multilaterale  dintre  Bisericile  Evanghelice,  Romano-Catolicâ  şi  cele  Ortodoxe,  este 
acum  deci  un  eveniment  ecumenic  efectiv.  Menirea  lui  principală  —  alături  de 
consacrarea  ecumenică  în  persoana  Părintelui  Stăniloae,  a  maturităţii  şi  origi¬ 
nalităţii  reflexiei  teologice  a  Ortodoxiei  româneşti  —  este  acum  deci.  aceea  de  a 
atrage  atenţia  tuturor  Bisericilor,  şi  teologilor  occidentali  mai  ales,  asupra  izvoa¬ 
relor  apostolice  şi  patristice  comune  conservate  în  patrimoniul  spiritual  al  Orto¬ 
doxiei  răsăritene  şi  a  valenţelor  lor  creatoare  şi  ecumenice,  ca  o  speranţă  auten¬ 
tică  şi  viabilă  pentru  toţi  în  năzuinţa  şi  dorul  de  Iubire  şi  Comuniune  deplină  pe 
calea  anevoioasă  a  unităţii  Adevărului  şi  Credinţei. 

Drd.  loan  I.  Ied 


Alexandru  Pelimon.  IMPRESII  DE  CĂLĂTORIE  IN  ROMÂNIA, 

Bucureşti,  19C4,  161  p. 

Iată  o  carte  veche  şi  totuşi  nouă,  veche  pentru  că  mai  apăruse,  nouă  pentru 
că  e  actuală. 

Autorul,  Alexandru  Pelimon,  este  un  fel  de  Badea  Cârţan.  Ca  şi  acela,  aşa 
şi  Pelimon  a  plecat  la  drum  „cu  traista  în  spinare  şi  cu  toiagul  în  mină"  şi  „ardea 
de  plăcere  ca  să  răsufle  aerul  cel  curat  de  la  munte"  şi  să  vadă  „frumuseţile 
naturale  şi  artistice  ale  ţării,  monumente,  cît  şi  orice  a  putut  întîmplna  în  cursul 
călătoriei  sale". 

Călătoria  era  pentru  dinsul  un  idol.  pe  care-1  admira,  eare-i  forma  caracterul. 

Cum  sosea  vara  se  pregătea  de  călătorie. 

De  data  aceasta,  a  străbătut  regiunile  subcarpatice  din  Muntenia  şi  Oltenia 
şi  a  făcut  apoi  cale  întoarsă  pe  Dunăre,  pe  la  Porţile  de  Fier,  pînâ  la  Giurgiu  şi 
îndărăt  la  Bucureşti,  înfruntînd  curajos  intemperiile  şi  căile  accidentate,  lipsite 
atunci  de  poteci  bătute  şi  de  cabane. 

A  pătruns  de  tot  ceea  ce  este  amintire  glorioasă  a  trecutului  nostru:  Tir- 
govişte,  Cimpulung,  Curtea  de  Argeş,  mănăstirile  Tismana,  Bistriţa,  Horezu. 

Curtea  de  Argeş,  cu  vestita  biserică,  pe  care  o  considera  „cea  mai  frumoasă  . . .. 
i  se  păru  cel  mai  romantic  şi  clasic  loc  al  României  (p.  S). 

„Să  salutăm  acest  monument  sacru  —  zicea  ei,  —  închinîndu-ne  cu  faţa 
la  pămînt  şi  să  îngenunchem  dinaintea  monumentalei  pietre,  sub  care  se  găsesc 
zâcînd  fericitele  oseminte  ale  lui  Neagoe  Vodă  Basarab,  cel  ce  zidise  această 
briliantă  şi  sfîntă  mănăstire**. 

„Totul  se  află  aici  de  piatră  sau  de  marmoră  de  Balcani,  totul  desene  şi 
sculptură,  avînd  cea  mai  remarcabilă  arhitectură1*  (p.  50). 

„Intrînd  în  mănăstirea  Cozia  ardeam  dc  dorinţa  de  a  vedea  lucruri  impor¬ 
tante  şi  mai  ales  că  în  această  sfîntă  mănăstire  se  află  moaştele  lui  Mircea  Vodă. 
Alături  de  mormintul  lui  Mircea  se  află  înmormîntat,  sub  o  singură  piatră  maica 
Teofania,  mama  lui  Mihai  Viteazul,  doamna  Florica  şi  Nicolae  veoievod,  fiul  lui 
Mihai  Viteazul. 

Mănăstirea  Bistriţa,  cea  mult  frumoasă,  formează  o  cetate  sau  un  strălucit 
castel,  înzestrata  de  la  natură  cu  acea  minunată  poziţie,  cele  mai  frumoase  locuri, 
cele  mai  romantice  stînci,  alcătuieşte  un  fel  de  palat,  cu  faimoasa  biserică,  la 
mijloc  dezvăluie  cu  mîndrie,  pompoasele  sale  turnuri,  şi  totul  e  admirabil  la 
Bistriţa. 

Tismana  „cea  renumită,  Tismana  cea  plină  de  poezie  şi  de-o  rară  frumuseţe11 
(p.  127). 

Bucuria  celor  văzute  Pelimon  o  mărturiseşte  cu  „o  rară  forţă  descriptivă*1. 

Ceea  ce  îl  ridică  pe  Alexandru  Pelimon  este  „conştiinţa  sa  istorică,  rezemată 
pe  trecutul  strămoşesc  glorios  şi  privirea  încrezătoare  în  virtuţile  neamului  nostru**, 
cum  îl  caracterizează  Şerban  Cioculescu  pe  memorialistul  Pelimon. 

Volumul  este  înzestrat  cu  31  de  ilustraţii:  vederi  din  Bucureştii  de  altă¬ 
dată,  Găieşti,  Cîmpulung,  Curtea  de  Argeş.  Adakaleh,  mănăstirile  Tismana,  Cozia, 
Bistriţa.  Surpatele  ş.  a. 

Volumul  e  onorat  de  un  luminos  Cuvînt  înainte,  datorat  literatului  Şerban 
Cioculescu  şi  de  Notă  asupra  ediţiei  semnată  de  cunoscuta  cercetătoare  Dalila- 
Lucia  Aramă. 

Cartea  e  plină  de  farmec,  prin  impresionabilitatea  autorului  şi  prin  simpatia 
sa  faţă  de  clasa  ţărănească. 

Autorul  c  un  îndrăgostit  de  folclor  şi  crede  într-adevăr  atit  de  mult  în 
virtuţile  neamului. 


Pr.  prof.  Nicolae  Neaga 

Treceri  la  cele  veşnice 


t  PROT.  STAVR.  PROFESOR  DR.  ISIDOR  TODORAN 


O  veste  neaşteptata  a  pătruns,  cu  o  nestăvilită  durere,  in  sufletele  celor  care 
î-au  fost  prieteni  mai  apropiaţi  sau  mai  îndepărtaţi,  ca  şi  celor  care  l-au  cunos¬ 
cut  mai  îndeaproape,  cînd  au  aflat  ca  la  data  de  29  mai  a.  c..  orele  22,  la  Clinice 
urologica  din  Tîrgu-Mureş,  a  trecut  la  cele  veşnice  Prot.  stavr.  Profesorul  Dr 
Isidor  Todoran,  râpus  de  o  necruţătoare  boalâ  renala,  care  i-a  provocat  o  scurtă 
dar  grea  suferinţă,  tocmai  cind  a  păşit  în  al  80-lea  an  al  vieţii. 

Pentru  cei  ce  l-au  cunoscut  mai  îndeaproape  reamintim,  iar  pentru  cei  ce 
l-au  cunoscut  mai  puţin,  increstăm  cu  acest  prilej  citeva  date  mai  importante 
din  viaţa  şi  activitatea  lui. 

Isidor  Todoran  s-a  nâscut  la  20  mai  1906,  în  comuna  Ibaneşti,  judeţul 
Mureş,  dintr-o  fruntaşă  familie  de  ţărani,  fiind  unul  din  cei  şase  copii  ai  părin¬ 
ţilor  David  şi  Floarea,  dintre  care  cinci  au  fost  băieţi  iar  una  fată. 

Studiile  elementare  le-a  făcut  in  comuna  natală.  încă  de  atunci  fiind  remar¬ 
cat  de  învăţătorul  şi  preotul  din  sat  ca  un  element  excepţional,  ceea  ce  au 
fâcut  pe  părinţii  săi  sâ-1  înscrie  la  liceul  „Papiu  Ilarian"  din  Tirgu  Mureş.  După 
terminarea  studiilor  liceale  şi  obţinerea  diplomei  de  bacalaureat  cu  calificative 
maxime,  in  toamna  anului  1925  s-a  înscris  ca  student  la  Academia  Teologică 
Andreiană  din  Sibiu,  de  sub  conducerea  spirituală  a  vrednicului  de  pomenire 
mitropolit  al  Ardealului.  Nicolae  Bălan,  unde  a  terminat  anul  I  de  studii  cu 
rezultate  excepţionale.  Dar  fiindcă  el  aparţinea  de  eparhia  Vadului,  Feleacului 
şi  Clujului,  de  asemenea,  fiindcă  toţi  colegii  săi  de  liceu  după  absolvire  s-au  în¬ 
dreptat  spre  Cluj,  spre  a  urma  studiile  superioare  la  Universitate  sau  la  cele 
două  Academii:  Comercială  şi  Teologică.  Isidor  Todoran  a  părăsit  Sibiul  şi  în 
acelaşi  timp  perspectivele  tentante  oferite  de  mitropolitul  Nicolae  Bălan  absol¬ 
venţilor  merituoşi  ai  Academiei  Andreiane,  prin  trimiterea  la  studii  şi  specializare 
in  străinătate,  luînd  drumul  Clujului,  mai  aproape  de  Ibâneşti,  oraş  care  îi  oferea 
mai  mari  posibilităţi  pentru  viitoarea  lui  pregătire. 

Astfel,  în  toamna  anului  1926,  el  se  înscrie  la  Academia  Teologica  înfiin¬ 
ţată  la  Cluj  de  regretatul  episcop  Nicolae  Ivan.  precum  şi  la  Facultatea  de  filozofie 
şi  litere  a  Universităţii  clujene,  în  anul  1929  luîndu-şi  absolutoriul  în  teologie  şi 
licenţa  în  filozofie  cu  calificativele  „magna  cum  laude*1. 

Fiind  nu  numai  şef  de  promoţie  la  Academia  Teologică  din  Cluj,  ci  şi  un  ele¬ 
ment  excepţional  care  promitea  mult,  recomandarea  profesorilor  săi  Dr.  Ioan 
Vascâ,  Dr.  Liviu  Muntean,  Dr.  Orest  Bucevschi  şi  alţii,  episcopul  Nicolae  Ivan 
îl  numeşte  profesor  de  religie  la  liceul  de  fete  „Principesa  Ileana**  din  Cluj,  deşi 
era  necăsătorit  şi  nehirotonit.  Aici  el  desfăşoară  o  activitate  didactică  remar¬ 
cabilă.  predînd  şi  materii  de  specialitate  literară,  avînd  ore  şi  la  alte  şcoli  din 
localitate.  Tot  în  acest  .timp,  el  îşi  ia  şi  examenul  de  capacitate  pentru  profesor 
secundar  (1931),  la  specialităţile  religie  şi  filozofie. 

In  luna  ianuarie  a  anului  1933,  se  căsătoreşte  cu  tînâra  profesoară  de  mate¬ 
matici,  Ileana  Moldovenescu.  căsătorie  binecuvîntată  de  Dumnezeu  ulterior  cu  doi 
copii:  Lia  şi  Florin.  La  scurtă  vreme  după  căsătorie,  este  hirotonit  preot  de 
episcopul  Nicolae  Ivan. 

Dorind  să-şi  continue  studiile  universitare  de  teologie,  se  înscrie  la  Facul¬ 
tatea  de  teologie  din  Chişinâu,  de  pe  lîngâ  Universitatea  Mihăileană  din  Iaşi,  unde 
îşi  ia  licenţa  în  teologie,  iar  în  anul  1935  obţine  titlul  de  Doctor  in  teologic,  cu 
nota  maximă,  susţinînd  lucrarea:  „Principiul  cauzalităţii  în  argumentul  cos¬ 
mologic'*. 

După  obţinerea  doctoratului  în  teologie,  Isidor  Tcdoran  mai  stă  la  catedra 
de  religie  din  învâţămîntul  secundar  ceva  peste  un  an,  după  care  este  numit 
profesor  la  Academia  Teologică  Ortodoxă  din  Oradea,  la  catedra  de  Teologie 
fundamentală.  Aici  se  dovedeşte  un  dascăl  universitar  de  înaltă  vocaţie,  fiind 
apreciat  în  mod  deosebit  de  episcopul  Nicolae  Popovici,  dar  interese  familiale  il 
fac  ca,  în  anul  1938,  să  se  reîntoarcă  la  Cluj,  de  data  aceasta  ca  profesor  de 
aceeaşi  specialitate  la  Academia  Teologică  Ortodoxă,  unde  funcţionează  alături  de 
foştii  săi  dascăli,  impunîndu-se  atît  studenţilor  prin  vastele  sale  cunoştinţe  şi  prin 
calităţile  pedagogice,  cît  şi  episcopului-cârturar  Nicolae  Colan. 

Dar  nefastul  Dictat  de  la  Viena.  din  toamna  anului  1940,  îl  face  să  ia  dru¬ 
mul  pribegiei,  împreună  cu  întreaga  familie,  stabilindu-se  la  Sibiu,  unde  se 
refugiase  Universitatea  din  Cluj,  cu  unele  Facultăţi  ale  ei, între  care  şi  cea  de 
Filozofie  şi  Litere.  Aici  profesorul  Isidor  Todoran  este  utilizat  la  catedra  de 
sociologie,  al  cărei  titular  era  profesorul  C.  Sudeţeanu,  cu  care  a  colaborat  pină  la 
reîntoarcerea  la  Cluj.  Avînd  la  dispoziţie  condiţii  şi  timp  suficient,  şi-a  pregătit 
doctoratul  în  filozofie,  cu  lucrarea:  „Bazele  axiologice  ale  binelui1*  (1942),  obţi- 
nînd  titlul  de  Doctor  în  filozofie,  avînd  perspectiva  de  a  ocupa  mai  tîrziu  Catedra 
de  etică  la  aceeaşi  Universitate,  care  urma  sa  devină  catedră  independentă  de 
cea  de  sociologie. 

Dar  evenimentele  de  la  sfîrşitul  celui  de-al  doilea  război  mondial  se  preci¬ 
pită,  Ardealul  de  Nord  fiind  redobîndit  de  ţara  noastră,  ceea  ce  face  ca  profesorul 
Isidor  Todoran  să  se  reîntoarcă  la  Cluj  în  toamna  anului  1944,  reocupîndu-şi  ca¬ 
tedra  de  la  Academia  Teologică,  de  data  aceasta  avînd  să  predea  şi  cursurile  de 
dogmatică. 

La  Institutul  teologic  din  Cluj,  profesorul  Isidor  Todoran  este  încadrat  ia 
catedra  de  dogmatică,  la  care  funcţionează  pînă  la  31  august  1952,  dată  la  care  ia 
drumul  Sibiului,  de  data  aceasta  ca  profesor  de  dogmatică  la  Institutul  Teologic 
Universitar  din  Sibiu.  Aici  a  desfăşurat  o  bogată  activitate  atît  la  catedră,  cît  şi  în 
publicistica  teologică,  de  asemenea  pe  linie  ecumenistă,  timp  de  24  de  ani,  din 
1969  şi  pînâ  la  pensionare,  fiind  încredinţat  şi  cu  conducerea  Institutului  în  cali¬ 
tate  de  rector  între  anii  1969 — 1976.  A  trecut  la  pensie  pe  data  de  1  octom¬ 
brie  1976. 

Revenit  în  toamna  aceluiaşi  an  la  Cluj-Napoca.  de  data  aceasta  ca  pensionar, 
profesorul  Todoran  nu  şi-a  întrerupt  activitatea,  colaborînd  la  „Telegraful  Ro- 
mân“  şi  la  îndrumătoarele  bisericeşti  ale  eparhiilor  din  Ardeal  şi  Banat,  de 
asemenea,  servind  frecvent  la  Sf.  Liturghie  din  Duminici  şi  sărbători  la  Catedrala 
episcopală,  alături  de  I.  P.  S.  Arhiepiscop  şi  de  P.  S.  Episcop-vicar  Iustinian. 

Dar  încă  la  începutul  acestui  an,  cîteva  crize  avute  chiar  în  timp  ce  servea 
la  Sf.  Liturghie,  au  atras  atenţia  mai  mult  celor  din  jur  decît  lui,  că  se  află  in 
pragul  unei  serioase  boli.  Dar  acestor  avertismente  nu  le-a  dat  cuvenita  impor¬ 
tanţă,  astfel  că  la  puţină  vreme,  a  fost  nevoit  să  se  interneze  de  urganţâ  la  o 

clinică  medicală  din  Cluj.  iar  apoi  să  plece  la  Tîrgu  Mureş  la  clinica  uro¬ 

logică,  unde  însă,  cu  toate  îngrijirile  medicale,  şi-a  dat  obştescul  sfîrşit. 

Corpul  neînsufleţit  al  defunctului  a  fost  transportat  la  Cluj-Napoca  în  ziua 
de  joi,  30  mai,  fiind  aşezat  pe  catafalc  la  locuinţa  familială,  unde  zilnic  s-au 
săvîrşit  rînduielile  liturgice  obişnuite  dinainte  de  înmormîntare  în  prezenţa  mem¬ 
brilor  familiei  şi  a  celor  mai  apropiaţi  ai  săi,  de  către  P.  C.  Preoţi  Gh.  Simu. 

I.  Bunea,  I.  Chertes.V.  Pop  şi  arhidiaconul  I.  Tira. 

Slujba  înmormîntârii  s-a  făcut  luni,  3  iunie  a.  c.,  a  doua  zi  de  Rusalii,  în 
prezenţa  I.  P.  S.  Arhiepiscop  Teofil  al  Clujului,  a  familiei  defunctului  şi  a  unui 
mare  număr  de  prieteni,  cunoscuţi  şi  credincioşi,  de  către  P.  S.  Episcop-vicar 
Iustinian  Maramureşanul,  înconjurat  de  un  sobor  de  preoţi  şi  diaconi,  compus 
din:  Prot.  stavr.  Prof.  Dr.  Dumitru  Abrudan,  prorectorul  Institutului  Teologic 
Universitar  din  Sibiu;  Prot.  stavr.  Prof.  Dr.  Constantin  Galeriu,  delegatul  Institu¬ 
tului  Teologic  Universitar  din  Bucureşti;  Prot.  stavr.  Prof.  Dr.  Ioan  Ică  de  la 

Institutul  Teologic  Universitar  din  Sibiu:  Prot.  stavr.  Octavian  Picu,  consilier  arhi- 
episcopesc;  Prot.  stavr.  Petru  Varga,  inspector  eparhial;  Prot.  stavr.  Prof.  Ioan 
Bunea;  Prot.  stavr.  Gheorghe  Simu;  Prot.  stavr.  Ioan  Buiu;  Pr.  Virgil  Popa;  Pr. 
Simeon  Felecan;  Arhid.  stavr.  Prof.  Dr.  Constantin  Voicu,  rectorul  Institutului 

Teologic  Universitar  din  Sibiu;  Arhidiacon  stavrofor  Prof.  Dr.  Ioan  Zăgrean; 
Arhidiacon  Dumitru  Dan,  consilier  arhiepiscopesc.  Sibiu;  Arhidiacon  Iustin  Tira, 
secretar  eparhial;  Arhidiacon  Vasile  Raus  şi  Diacon  Valentin  Bochiş. 

După  slujba  prohodului,  au  urmat  panegiricele  în  care  s-a  omagiat  personali¬ 
tatea  adormitului  în  Domnul,  în  următoarea  ordine:  P.  S.  Episcop-vicar  Iustinian 
a  subliniat  în  cuvîntul  său  că  Păr.  Prof.  Isidor  Todoran  a  fost  un  adevărat  măr¬ 
turisitor  al  credinţei,  atît  în  calitate  de  eminent  profesor  de  teologie,  cît  şi  în 
cea  de  liturghisitor  şi  predicator,  mărturisind  cu  vreme  şi  fără  vreme,  cu  o  vi¬ 
goare  şi  competenţă  neîntrecută,  credinţa  Bisericii  noastre.  El  se  înşiră  astfel  în 
rîndul  marilor  mărturisitori  ai  credinţei,  care  vor  primi  de  la  Domnul  cununa 
cea  neveştejită  a  măririi. 

P.  C.  Arhidiacon  Prof.  Dr.  Constantin  Voicu  exprimînd  în  numele  Institutului 
Teologic  Universitar  din  Sibiu  profundul  regret  pentru  trecerea  la  cele  veşnice 
a  profesorului  Isidor  Todoran,  care  a  onorat  catedra  de  dogmatică  de  la  Institutul 
Teologic  din  Sibiu  un  sfert  de  veac,  a  amintit  o  serie  de  date  din  viaţa  defunctului, 
subliniind  bogata  sa  activitate  de  profesor  şi  rector,  de  asemenea  a  enumerat  prin¬ 
cipalele  lucrări,  studii  şi  articole  publicate  de  el,  precum  şi  activitatea  sa  ecu- 
menistă  atît  pe  plan  intern,  cît  şi  extern.  In  numele  colegilor  şi  foştilor  săi 
studenţi,  a  adus  un  omagiu  de  preţuire,  exprimînd  durerea  tuturor  pentru  trecerea 
la  cele  veşnice,  atît  de  neaşteptată,  a  celui  ce  a  fost  marele  dascăl  Isidor  Todoran. 

P.  C.  Prof.  Dr.  Constantin  Galeriu,  in  numele  Institutului  Teologic  Universitar 
din  Bucureşti,  a  elogiat  personalitatea  defunctului,  scoţînd  in  evidenţă  modul  în 
care  acesta  s-a  reflectat  în  cadrul  învâţâmîntului  teologic  universitar  şi  al  Bisericii 
noastre.  Ca  fost  student  al  defunctului,  P.  C.  Sa  aduce  un  omagiu  de  preţuire 
celui  care  astăzi  ne  părăseşte,  transmiţînd  condoleanţe  familiei  îndurerate. 

In  numele  Institutului  Protestant  Unic  de  grad  Universitar  din  Cluj-Napoca, 
D-l  rector  Pentek  Arpad  exprimă  regretul  instituţiei  pe  care  o  reprezintă  pentru 
trecerea  la  cele  veşnice  a  profesorului  Isidor  Todoran.  Domnia  Sa  a  subliniat 
activitatea  ecumenistâ  comună  şi  colaborarea  dintre  Institutul  Teologic  Protestant 
şi  Institutul  Teologic  Ortodox  din  Sibiu,  unul  dintre  animatorii  acestei  colaborări 
fiind  profesorul  şi  rectorul  Isidor  Todoran.  Activitatea  teologică  a  defunctului 
a  depăşit  graniţele  confesionale,  căutînd  totdeauna  ceea  ce  uneşte,  nu  ceea  ce 
separă  pe  credincioşii  care  aparţin  Bisericilor  şi  confesiunilor  din  Patria  noastră. 
In  numele  Institutului  Teologic  Protestant,  a  prezentat  condoleanţe  familiei  în¬ 
doliate. 

P.  C.  Arhid.  Prof.  Dr.  Ioan  Zăgrean,  ca  un  prieten  apropiat,  a  subliniat  cali¬ 
tăţile  defunctului  de  eminent  profesor  şi  teolog,  care  a  strălucit  pe  firmamentul 
teologiei  româneşti  aproape  o  jumătate  de  veac,  fiind  apreciat  elogios  nu  numai 
în  ţară,  ci  şi  în  străinătate  de  teologi  ortodocşi  sau  ai  altor  confesiuni.  P.  C.  Sa 
îşi  exprimă  regretul  pentru  faptul  că  defunctul  n-a  putut  vedea  la  lumina  tipa¬ 
rului  o  lucrare  pe  care  au  elaborat-o  împreună,  din  încredinţarea  Sfintei  Patriarhii. 
Rugind  pe  Părintele  ceresc  sâ-i  răsplătească  adormitului  în  Domnul  ostenelile  pe 
care  le-a  depus  în  viaţă  pentru  preamărirea  numelui  Său,  P.  C.  Sa  exprimă  simţite 
condoleanţe  familiei  îndurerate. 

P.  C.  Prot.  Gheorghe  Simu,  parohul  familiei  defunctului,  a  scos  în  evidenţă 
îndeosebi  legăturile  şi  ataşamentul  pe  care  adormitul  în  Domnul  le-a  avut  cu 
satul  său  natal  Ibâneşti,  cu  Ţara  Mureşului,  pe  meleagurile  căreia  şi-a  petrecut 
copilăria  fericită.  Din  legătura  cu  glia  strămoşească,  profesorul  Isidor  Todoran 
şi-a  făurit  idei  şi  sentimente  înalte,  care  s-au  reflectat  în  întreaga  sa  activitate 
profesională  şi  patriotică.  Nevoind  să  repete  nimic  din  ceea  ce  au  spus  antevorbi¬ 
torii,  P.  C.  Sa  a  adus  un  simţit  cuvînt  de  mîngîiere  familiei  defunctului,  arătînd  că 
amintirea  lui  va  rămîne  vie  în  sufletele  celor  pe  care  i-a  format  ca  preoţi,  în 
calitate  de  profesor  şi  rector  al  Institutului  Teologic  din  Sibiu. 

După  ce  sicriul  cu  trupul  neînsufleţit  al  defunctului  a  fost  dus  de  către  preoţi 
şi  aşezat  în  carul  mortuar,  convoiul  funebru,  în  frunte  cu  P.  S.  Episcop-vicar 
Iustinian  şi  soborul  înconjurător  care  a  oficiat  slujba  înmormîntării,  s-a  îndrep¬ 
tat  spre  cimitirul  central,  conducind  pe  regretatul  defunct  la  locul  de  veşnică 
odihnă,  asistînd  la  depunerea  sicriului  în  cripta  familială. 

Este  greu  să  conturezi  personalitatea  Profesorului  Isidor  Todoran  în  cîteva 
fraze,  deoarece  el,  în  lunga  sa  carieră  de  dascăl  de  aproape  cinci  decenii,  avînd  o 
vocaţie  şi  o  pregătire  teologică  şi  filozofică  excepţională,  a  fost  nu  numai  un 

model  de  profesor  cu  vaste  şi  profunde  cunoştinţe,  ci  şi  un  exemplu  de  claritate 
şi  stringenţă  logică  atît  în  gindire  şi  vorbire,  cît  şi  în  scris,  calităţi  rîvnite  adese- 
lori  de  colegii  săi.  Ca  dascăl,  s-a  ridicat  pe  un  piedestal  care  n-a  putut  fi  con¬ 
testat  şi  egalat  de  nimeni,  impunînd  admiraţie  şi  respect  nu  numai  studenţilor 
şi  colegilor  săi,  ci  şi  celor  dinafară  care  au  avut  ocazia  să-l  cunoască  sau  să-i 
asculte  cuvîntul  în  vreo  împrejurare,  sau  ca  predicator  la  biserică. 

A  strălucit  ca  un  luceafăr  pe  firmamentul  teologiei  româneşti,  publicînd 
tot  timpul  lucrări,  studii  şi  articole  nu  numai  în  revistele  noastre  bisericeşti  din 
ţară,  ci  şi  din  străinătate.  Dintre  aceste  lucrări  şi  studii,  în  afară  de  tezele  de 
doctorat  pe  care  le-am  amintit  (Problema  cauzalităţii  în  argumentul  cosmologic. 
Cluj,  1935  şi  Bazele  axiologice  ale  binelui,  Sibiu,  1942)  menţionăm  următoarele: 
Transmisibilitatea  răului,  Sibiu  1942;  Imperfecţiunile  lumii  faţă  de  înţelepciunea 
divină,  Sibiu,  1942,  Filozofia  religioasă  a  lui  Nicolae  Berdiaeff,  Sibiu,  1943;  Teh¬ 
nică  şi  spirit.  Sibiu,  1944. 

După  anul  1948,  a  publicat  numeroase  studii  şi  articole  in  revistele  noastre 
bisericeşti  centrale:  „Biserica  Ortodoxă  Română*4,  „Ortodoxia"  şi  „Studii  Teolo¬ 
gice",  precum  şi  „Telegraful  Român"  de  la  Sibiu.  Dăm  cîteva  titluri  dintre  acestea: 
Etapele  revelaţiei;  Asupra  revelaţiei  primordiale;  Raportul  dintre  izvoarele  reve¬ 
laţiei;  Tradiţia  şi  tradiţia  bisericească;  Creştinismul  şi  tehnica;  Credinţă  şi  teh¬ 
nică;  Sfintele  Taine  şi  ierurgii;  Atitudini  protestante  contemporane  faţă  de  Tra¬ 
diţie;  Starea  primordială  a  omului  şi  cea  de  după  cădere  în  concepţia  ortodoxă, 
romano-catolică  şi  protestantă;  Traducianism  sau  creaţianism?;  Eros  şi  agape;  As¬ 
pecte  eclesiologice;  Noi  orientări  eclesiologice  în  protestantism;  Apostolicitatea  Bise¬ 
ricii;  Principiul  iconomiei  din  punct  de  vedere  dogmatic;  Har  şi  dar;  Consideraţii 
mariologice;  Esenţa  Sf.  Tradiţii  şi  sensul  ei  istoric;  Conceptul  de  Dumnezeu  în 
teologia  lui  Karl  Barth;  Vademecum  barthian;  Relaţiile  Bisericii  Ortodoxe  Române 
cu  Biserica  Anglicană  şi  cu  Biserica  Veche-Catolică.  în  afară  de  acestea,  Păr.  Prof. 
I.  Todoran  este  coautor  al  celor  două  volume  din  Teologia  Dogmatică  şi  Simbolică, 
apărute  în  1958.  Pe  lingă  activitatea  publicistică  din  timpul  în  care  a  fost  în 
activitate,  Pâr.  I.  Todoran  a  publicat  şi  ca  pensionar  numeroase  articole  în  „Tele¬ 
graful  Român"  şi  în  îndrumătoarele  bisericeşti  ale  eparhiilor  din  Ardeal,  precum: 
Parabola  talanţilor,  în  îndrumătorul  bisericesc,  Sibiu,  1984;  însuşirile  Bisericii,  în 
îndrumătorul  bisericesc,  Cluj-Napoca,  1985  ş.  a. 

Cu  trei  săptămîni  înainte  de  a  trece  la  cele  veşnice,  Păr.  Prof.  I.  Todoran, 
în  colaborare  cu  colegul  şi  prietenul  său,  Arhid.  Prof.  Ioan  Zăgrean,  au  terminat 
un  Manual  de  Dogmatică  pentru  Seminariile  teologice,  la  solicitarea  Serviciului 
de  învăţămînt  al  Sf.  Patriarhii,  pe  care  însă  n-a  apucat  sâ-1  vadă  la  lumina 
tiparului. 

Cîteva  cuvinte  se  cer  spuse  şi  cu  privire  la  Isidor  Todoran  omul.  A  fost  cu 
adevărat  un  om  de  caracter,  dîrz  şi  uneori  implacabil,  care  n-a  sacrificat  în  nici 
o  împrejurare  principiul  dreptăţii.  Cu  studenţii  a  fost  de  o  severitate  uneori  aproape 
dură,  fiind  însă  totdeauna  drept,  nefăcînd  nici  o  concesie  „tembelilor".  Era  supra¬ 
numit  de  ei  „balaurul",  deoarece  toţi,  de  la  cel  dintîi,  pînă  la  cel  din  urmă  se 
apropiau  de  examenul  de  dogmatică  „cu  frică  şi  cu  cutremur",  dar  cei  pregătiţi 
nu  erau  niciodată  respinşi  pe  consideraţii  arbitrare.  Dar  sub  masca  acestei  seve¬ 
rităţi,  se  ascundea  o  bunătate  şi  nobleţe  sufletească  inegalabilă. 

Ca  prieten,  n-a  manifestat  niciodată  efuziuni  sentimentale  ieftine,  prietenia 
lui  —  pe  care  cu  greu  o  acorda  cuiva  şi  numai  după  o  prealabilă  convingere  asupra 
calităţilor  morale  şi  intelectuale  a  celui  ce  i-o  căuta  —  avînd  la  temelie  comuniu¬ 
nea  de  idei  nu  se  reducea  la  declaraţii  sau  manifestări  de  moment,  ci  şi-o  exprima 
în  dezbaterea  unor  probleme  de  interes  general,  a  căror  rezolvare  el  o  vedea  tot¬ 
deauna  sub  egida  principiilor  de  dreptate  socială.  Era  o  adevărată  plăcere  să 
discuţi  cu  el  astfel  de  probleme,  manifestîndu-se  totdeauna  ardent  şi  cu  un  inte¬ 
res  deosebit  faţă  de  ele.  Argumentele  aduse  în  favoarea  unei  teze  şi  puterea 
lui  de  convingere  erau  atît  de  mari,  încît,  cu  toate  că  uneori  nu  îmbrăţişa  poziţia 
cea  mai  justă,  era  greu  să-i  poţi  dovedi  contrariul. 

Desigur,  trecerea  la  cele  veşnice  a  Profesorului  Isidor  Todoran  într-un  mo¬ 
ment  în  care  luminile  cunoştinţelor  sale  şi  ascuţimea  gîndirii  ar  mai  fi  putut  fi 
de  folos  generaţiilor  de  discipoli  pe  care  i-a  crescut,  astăzi  preoţi  pe  întreg  cuprin¬ 
sul  Patriei  noastre,  este  o  grea  pierdere  nu  numai  pentru  aceştia,  ci  şi  pentru 
prietenii  şi  cunoscuţii  săi,  care  l-au  iubit  şi  l-au  preţuit. 

Dar,  după  cuvintele  Scripturii:  „Zilele  vieţii  noastre  sint  70  de  ani,  iar  pentru 
cei  mai  în  putere  80  de  ani,  iar  ce  este  mai  mult  decît  aceasta  nu  e  decit  osteneala 
şi  durere"  (Ps.  89.  10),  Domnul  Dumnezeu,  în  înţelepciunea  Sa  cea  nepatrunsă,  a 
binevoit  sâ-1  cheme  la  El  tocmai  cînd  a  păşit  în  cel  de-al  80-lea  an  al  vieţii,  punînd 
sfîrşit  ostenelilor  şi  nevoinţelor  sale,  spre  a-i  face  parte  de  odihna  drepţilor.  Şi 
sintem  încredinţaţi  că  adormitul  in  Domnul  a  părăsit  această  lume  cu  conştiinţa 
deplin  împăcată,  ştiind  că  a  lăsat  in  urma  sa  o  familie  deplin  închegată  şi  reali¬ 
zată:  soţia  sa,  Ileana,  profesoară  pensionară,  fiica  sa  Lia,  Dr.  în  ştiinţe  fizico- 
chimice,  lector  universitar,  căsătorită  cu  ing.  I.  Oniţiu,  fiul  său  Florin,  medic 
internist,  căsătorit,  cu  domiciliul  la  New-York  şi  nepoţii  Ileana,  profesoară  de  şti¬ 
inţe  fizico-chimice  şi  Ionuţ,  proaspăt  inginer  constructor,  amîndoi  fii  ai  Liei. 

Increstînd  aceste  date  sumare  despre  viaţa  şi  activitatea  celui  ce  a  fost  Prot. 
stavr.  Prof.  Dr.  Isidor  Todoran,  rugăm  pe  Părintele  ceresc  să-i  răsplătească  oste¬ 
nelile  pe  care  le-a  depus  în  viaţă  pentru  preamărirea  numelui  Său,  iar  îndure¬ 
ratei  sale  familii  să-i  reverse  in  sufletele  cernite  de  durere  balsamul  mîngâierii 
pe  care  numai  El  il  poate  da. 

Arhid.  Prof.  /.  Zăgrean 


t  PREOTUL  ICONOM  STAVROFOR  TERENTE  RADU 

(1905—1985) 

La  1  aprilie  1985,  după  o  grea  suferinţă,  trece  la  cele  veşnice,  iubitul  nostru 
frate  în  Domnul,  preotul  pensionar  Terente  Radu,  vrednic  păstor  de  suflete  şi 
gospodar  desâvîrşit  in  treburile  bisericeşti,  timp  de  50  de  ani. 

Părintele  Terente  Radu  s-a  născut  la  5  februarie  1905,  in  oraşul  Agnita,  jud. 
Sibiu,  din  părinţii  Ioan  şi  Fevronia  Radu.  A  urmat  şcoala  primară  în  localitatea 
natală.  în  continuare,  urmează  la  Deva  Şcoala  normală,  pe  care  o  absolvă  in 
anul  1925.  Crescut  in  atmosfera  credinţei  străbune,  se  înscrie  la  Academia  Teolo¬ 
gică  din  Sibiu,  pe  care  a  încheiat-o  in  anul  1929.  In  anul  1930  s-a  căsătorit  cu 
Aurica  Neagoie  şi  în  acelaşi  an  este  hirotonit  preot  pe  seama  parohiei  Alma, 
din  judeţul  Sibiu.  După  cuvîntul  Scripturii  care  zice:  „Mergînd,  învăţaţi  toate 
neamurile  .. preotul  Radu  merge,  şi  rînd  pe  rînd,  îl  găsim  învâţînd  şi  botezînd. 
la  parohiile:  Corbi,  —  Făgăraş  (1949),  Intorsura  Buzăului,  jud.  Covasna  (1949 — 
1951),  Holbav,  jud.  Braşov  (1951 — 1961),  Vulcan,  jud.  Braşov  (1961 — 1984).  în  anul 
1984  s-a  retras  la  pensie,  stabilindu-se  în  Viştea  de  Jos,  unde  a  trăit  pînă  la  data 
decesului. 

In  timpul  activităţii  sale  preoţeşti,  Prea  Cucernicul  preot  Terente  Radu  a 
fost  un  bun  păstor  şi  duhovnic  al  turmei  lui  Hristos,  pildă  făcîndu-se  enoriaşilor 
săi  şi  preoţilor  mai  tineri,  cu  cuvîntul  şi  cu  fapta,  cu  timp  şi  fără  timp,  pe  vreme 
bună  şi  pe  furtună,  ca  să-şi  facă  slujba  deplin,  după  cuvîntul  care  zice:  „Tu  fii  treaz 
în  toate,  fă  lucrul  de  evanghelist,  slujba  ta  fă-o  deplin*1  (II  Tim.  4,  5).  Pe  la  toate 
bisericile  care  a  trecut  a  înnoit  faţa  lor  pe  cît  i-a  fost  cu  putinţă  lui  şi  credin¬ 
cioşilor  lui.  Astfel  a  construit  casă  parohială  în  Alma,  a  organizat  parohia  la 
Ciumernic,  a  reparat  şi  pictat  biserica  la  Holbav,  a  reparat  şi  pictat  biserica  la 
Vulcan.  Relaţiile  cu  ceilalţi  preoţi  au  fost  totdeauna  foarte  bune,  bazate  pe  principiul 
evanghelic  al  dragostei,  al  respectului  reciproc.  A  fost  iubitor  de  carte,  bun  pre¬ 
dicator  şi  bine  pregătit  întru  apărarea  dreptei  credinţe.  Va  râmîne  multă  vreme  în 
memoria  preoţimii  braşovene,  felul  cum  părintele  Radu  lua  cuvîntul  în  conferin¬ 
ţele  preoţeşti.  Recunoscîndu-i-se  aceste  merite,  înalt  Prea  Sfinţitul  nostru  Arhi¬ 
episcop  şi  Mitropolit  Dr.  Antonie  Plămădeală  i-a  acordat  distincţia  de  iconom  stav¬ 
rofor.  Calităţile  de  preot,  de  adevărat  slujitor  al  lui  Hristos  şi  bun  frate  de  slujire 
au  fost  enumerate  de  cucernicii  preoţi  care  au  luat  cuvîntul  la  slujba  înmor- 
mintării.  Slujba  Inmormîntârii  i  s-a  oficiat  în  ziua  de  4  aprilie  1985,  de  un  sobor 
de  preoţi  din  protopopiatele  Braşov  şi  Făgăraş,  care  au  ţinut  să  aducă  ultimul  oma¬ 
giu,  precum  şi  mîngîieri  doamnei  preotese  şi  membrilor  familiei. 

Dumnezeu  să-l  ierte  şi  veşnică  să-i  fie  amintirea. 


Prot.  Vasile  Prodiea 

